MUALAF DI MALAYSIA

2021

S

P

ISTEM

ENDIDIKAN

DITERBITKAN OLEH:

Institut Pengajian Islam dan Dakwah Sabah

KM 6, Beg Berkunci No.12

89009 Keningau, Sabah, Malaysia

Tel: 087-331868

Faks: 087-336087

Hak Cipta Terpelihara @ 2021 Institut Pengajian Islam dan Dakwah Sabah

Sebarang bahagian dalam buku ini tidak boleh diterbitkan semula,

disimpan dalam cara yang boleh dipergunakan lagi atau dipindahkan

dalam sebarang bentuk atau dengan sebarang cara elektronik,

mekanikal, penggambaran semula, rakaman atau sebagainya sebelum

mendapat izin bertulis daripada

Pengarah Institut Pengajian Islam dan Dakwah Sabah (IPDAS)

Jabatan Kemajuan Islam Malaysia (JAKIM)

Semua artikel yang terkandung di dalam prosiding ini adalah kertas pembentangan

sempena Konvensyen Pendidikan Tinggi Islam Mualaf di Malaysia 2021

Anjuran Institut Pengajian Islam dan Dakwah Sabah pada 24- 28 Ogos 2021.

Perpustakaan Negara Malaysia

Data Pengkatalogan Dalam Penerbitan

PENYUNTING :

PROF. DATO’ DR. ABDUL HALIM TAMURI

DR. BAHARUDIN BIN OTHMAN

PEMBANTU PENYUNTING :

SAEIDAH SYAMIELAH BINTI ABD RAHMAN

PEREKA GRAFIK :

AL AMIN BIN ALBAR

KATA PENGHARGAAN

KETUA PENGARAH

JABATAN KEMAJUAN ISLAM DAN DAKWAH

 السالم عليكم ورحمة هللا وبركاته دان سالم سجهترا

Alhamdulillah, syukur ke hadrat Allah SWT, dengan rahmat dan keizinan-Nya,

penganjuran Konvensyen Pendidikan Tinggi Islam (Mualaf) (KPTIM 2021) telah

dapat dilaksanakan dengan jayanya.

Saya ingin mengambil kesempatan mengucapkan setinggi tahniah dan syabas

kepada para pembentang dan penyelidik yang telah berkongsi ilmu, kepakaran

serta pengalaman bagi mencapai objektif penganjuran KPTIM 2021 iaitu

memantapkan hala tuju sistem pendidikan dan memperkasa kebajikan

golongan mualaf.

Tidak dilupakan, ucapan tahniah dan terima kasih kepada semua Ahli

Jawatankuasa Pelaksana KPTIM atas kegigihan dan komitmen yang padu

dalam memastikan program ini dapat berlangsung dengan lancar dan teratur.

Bersempena dengan penganjuran KPTIM 2021, alhamdulillah buku Sistem

Pendidikan Mualaf di Malaysia ini dapat diterbitkan yang mana ia

menghimpunkan artikel dan kajian yang berkisar tentang pendidikan mualaf

merangkumi Falsafah Pendidikan Islam, Pembangunan Kurikulum Pendidikan

Islam, Metodologi Pendidikan Islam, Psikologi Pendidikan Mualaf, Sosiologi

Pendidikan Mualaf, Sistem Pendidikan Mualaf di Malaysia, Kepimpinan

Pendidikan Mualaf, Praktis Pendidikan Mualaf di Peringkat Antarabangsa, Hala

tuju Pendidikan Tinggi Mualaf di Malaysia dan Cabaran Pasca Kembali kepada

Islam dalam kalangan Mualaf.

Semoga buku ini dapat memberi manfaat kepada pelbagai lapisan masyarakat

khususnya pihak-pihak yang terlibat dalam pemerkasaan golongan mualaf.

Menjadi harapan kita semua agar golongan mualaf mampu menjadi individu

berdaya saing dengan asas akidah yang utuh serta mengamalkan praktis

syariat yang benar dan tepat.

Sekian, terima kasih.

DATUK ABDUL AZIZ BIN JUSOH

Ketua Pengarah

Jabatan Kemajuan Islam Malaysia

KATA PENGANTAR
PENGARAH

INSTITUT PENGAJIAN ISLAM DAN DAKWAH SABAH

السالم عليكم ورحمة هللا وبركاته دان سالم

 سجهترا

Alhamdulillah, syukur ke hadrat Allah SWT, dengan rahmat dan

keizinan-Nya, penganjuran Konvensyen Pendidikan Tinggi Islam

(Mualaf) (KPTIM 2021) telah dapat dilaksanakan dengan

jayanya.

Saya ingin mengambil kesempatan mengucapkan setinggi

tahniah dan syabas kepada para pembentang dan penyelidik

yang telah berkongsi ilmu, kepakaran serta pengalaman bagi mencapai objektif

penganjuran KPTIM 2021 iaitu memantapkan Hala Tuju Sistem Pendidikan dan

memperkasa kebajikan golongan mualaf.

Tidak dilupakan, ucapan tahniah dan terima kasih kepada semua Ahli

Jawatankuasa Pelaksana KPTIM atas kegigihan dan komitmen yang padu

dalam memastikan program ini dapat berlangsung dengan lancar dan teratur.

Bersempena dengan penganjuran KPTIM 2021, alhamdulillah buku Sistem

Pendidikan Mualaf di Malaysia ini dapat diterbitkan yang mana ia

menghimpunkan artikel dan kajian yang berkisar tentang pendidikan mualaf

merangkumi Falsafah Pendidikan Islam, Pembangunan Kurikulum Pendidikan

Islam, Metodologi Pendidikan Islam, Psikologi Pendidikan Mualaf, Sosiologi

Pendidikan Mualaf, Sistem Pendidikan Mualaf di Malaysia, Kepimpinan

Pendidikan Mualaf, Praktis Pendidikan Mualaf di Peringkat Antarabangsa, Hala

tuju Pendidikan Tinggi Mualaf di Malaysia dan Cabaran Pasca Kembali kepada

Islam dalam kalangan Mualaf.

Semoga buku ini dapat memberi manfaat kepada pelbagai lapisan masyarakat

khususnya pihak-pihak yang terlibat dalam pemerkasaan golongan mualaf.

Menjadi harapan kita semua agar golongan mualaf mampu menjadi individu

berdaya saing dengan asas akidah yang utuh serta mengamalkan praktis

syariat yang benar dan tepat.

Sekian, terima kasih.

MOHAMAD ZAMRI BIN MOHAMED SHAPIK

Pengarah

Institut Pengajian Islam dan Dakwah Sabah

ISI KANDUNGAN

HALA TUJU PENDIDIKAN TINGGI MUALLAF DI MALAYSIA: ISU DAN
CABARAN

Prof. Datuk ChM Ts. Dr. Taufiq Yap Yun Hin
1

FALSAFAH PENDIDIKAN ISLAM DALAM KALANGAN MUALAF
Prof. Dato’ Dr. Ab. Halim Bin Tamuri

9

PEMBANGUNAN KURIKULUM PENDIDIKAN ISLAM DI KALANGAN MUALAF
Prof. Dato’ Dr. Zulkiple Abd. Ghani

25

DINAMIKA PENDIDIKAN MUALAF DI MALAYSIA : KAJIAN RINGKAS
SEJARAH USAHA KERAJAAN DAN BADAN PERTUBUHAN BUKAN
KERAJAAN

Dr. Wahibah Binti Hj. Twahir @ Hj. Tahir, Norafidah Binti Gordani,

42

SISTEM PENDIDIKAN MUALAF DI MALAYSIA: PERSPEKTIF GURU DAN
PELAJAR MUALLAF

Prof. Dr. Asmawati binti Suhid
60

METODE PENGAJARAN PENDIDIKAN ISLAM DALAM KALANGAN MUALAF
Prof. Dr. Mohd Aderi bin Che Noh, Prof. Madya. Dr. Noor bin Azizi Ismail, Dr.
Halim bin Ismail

80

ANDRAGOGI PENDIDIKAN ISLAM MUALAF
Dr. Abdul Hamid bin Ali, Dr. Wan Anuar bin Yaacob                                                                                95

PSIKOLOGI PENDIDIKAN MUALAF
Prof. Madya Dr. Salasiah Hanin Hamjah 114

SOSIOLOGI PENDIDIKAN MUALAF
Prof. Madya Dr. Muhamad Zahiri bin Awang Mat, Prof. Madya Dr. Adnan
bin Abd. Rashid

131

TEKNOLOGI PENDIDIKAN ISLAM DI KALANGAN MUALAF
Tenku Putri Norishah binti Tenku Shariman, Othman bin Talib & Farihan
Abdullah

148

PEMBANGUNAN KEPIMPINAN MUALAF
Prof. Madya Dr. Abdul Ghafar bin Don 158

HALA TUJU INSTITUT PENGAJIAN ISLAM DAN DAKWAH SABAH SEBAGAI
INSTITUSI PENDIDIKAN TINGGI MUALAF

Mohamad Zamri Mohamed Shapik, Baharudin Othman, Mohamad Syafiq
Abd Latip

167

PRAKTIS PENDIDIKAN MUALAF DI PERINGKAT ANTARABANGSA:
TUMPUAN DI SINGAPURA DAN DI HONG KONG

Dr. Muhamad Faisal bin Ashaari
182

CABARAN PASCA KEMBALI KEPADA ISLAM DALAM KALANGAN MUALLAF

DI MALAYSIA

Nur A’thiroh Masyaa’il Tan Ai Pao

195

UCAPTAMA

HALA TUJU PENDIDIKAN

MUALAF DI MALAYSIA:

ISU DAN CABARAN

Prof. Datuk ChM Ts. Dr. Taufiq Yap Yun Hin

2

HALA TUJU PENDIDIKAN TINGGI MUALAF DI MALAYSIA:

ISU DAN CABARAN

Prof. Datuk Chm Dr. Taufiq Yap Yun Hin

Naib Canselor

Universiti Malaysia Sabah

taufiqyap@ums.edu.my

ABSTRAK

Pendidikan merupakan salah satu tunjang utama dalam pembangunan

sesebuah negara. Negara yang maju mempunyai populasi dewasa

berpendidikan tinggi yang lebih tinggi berbanding dengan negara

membangun. Semua lapisan masyarakat sepatutnya mendapat peluang

untuk melanjutkan pengajian mereka ke peringkat yang lebih tinggi. Ini

termasuklah mereka yang dikenali sebagai muallaf atau saudara Muslim.

Dengan terlahirnya modal insan dan cerdik pandai di kalangan muallaf

sudah tentu mereka akan dapat melibatkan diri bersama dalam

pembangunan dan kemajuan negara. Para muallaf tidak lagi dilihat sebagai

mereka yang hanya meminta bantuan semata-mata malah dengan

pendidikan tinggi mereka dapat keluar daripada persepsi negatif ini

khususnya dari keluarga atau masyarakat umumnya. Pendidikan tinggi

bagi seseorang muallaf bukan hanya terfokus kepada pendidikan agama

sahaja tetapi juga pendidikan tinggi bersifat akademik dan professional

termasuk sains, kejuruteraan dan sains sosial. Ini sudah tentu dapat

membebaskan diri mereka daripada kesusahan dan kerumitan hidup dan

dapat membantu muallaf yang lain dalam masa jangka panjang.

Pembiayaan menjadi isu utama dalam memastikan para muallaf mendapat

peluang yang adil untuk mendapatkan pendidikan tinggi. Keadilan ini

telah diberikan jaminan Allah swt sebagaimana golongan muallaf

mempunyai hak untuk mendapat dana melalui sistem zakat yang mana

mereka adalah termasuk dalam kategori yang keempat daripada lapan

kategori yang diberikan hak untuk mendapatkan zakat. Pemerkasaan

muallaf dengan peningkatan ilmu ke tahap pendidikan tinggi bukan hanya

boleh mengubah status kehidupan mereka tetapi memperlihatkan sistem

keadilan sosial yang diperuntukan oleh Islam.

Kata Kunci: Pendidikan Tinggi, Muallaf, zakat, pembiayaan,

mailto:taufiqyap@ums.edu.my

3

PENDAHULUAN

Pembangunan modal insan merupakan salah satu faktor yang paling kritikal bagi

menjana dan mengekalkan pertumbuhan ekonomi sesebuah negara. Ketersediaan

tenaga kerja berkemahiran tinggi adalah penting untuk menyokong peralihan semua

sektor ekonomi ke arah aktiviti berintensifkan pengetahuan, teknologi dan inovasi.

Semua lapisan masyarakat adalah berhak untuk mendapat akses kepada pendidikan

tinggi, dimana tidak ada satupun golongan yang patut tercicir. Ini termasuklah mereka

dari kategori muallaf. Menurut tokoh sejarawan, sosiologi dan ekonomi Islam, Ibnu

Khaldun dalam bukunya yang bertajuk Muqadimmah telah menyatakan bahawa

'Rakyat ialah wadah mencapai kedaulatan dan kekuatan sesebuah kerajaan. Kekuatan

ini lahir daripada kemakmuran ekonomi yang dibina oleh pembangunan modal insan

(pendidikan). Kemajuan ini hanya boleh terhasil melalui keadilan dan keterangkuman

untuk semua.'1

Menuntut ilmu merupakan saranan yang penting dalam Islam. Islam secara

jelas telah mewajibkan setiap Muslim untuk menuntut ilmu sebagaimana dalam hadith

Nabi SAW “Menuntut ilmu itu wajib atas setiap Muslim” (Hadith riwayat Ibnu Majah,

no. 224). Lebih daripada itu, Islam menjanjikan ganjaran yang lumayan bagi mereka

yang berusaha mencari ilmu pengetahuan sepertimana tersebut dalam hadith yang

bermaksud “Barangsiapa yang menempuh satu jalan untuk mendapatkan ilmu, maka

akan dimudahkan oleh Allah SWT baginya jalan-jalan ke syurga.” (Hadith riwayat

Muslim, no. 2699).

Seminar Antarabangsa Muallaf (ICOM 2019) anjuran Academy of

Contemporary Islamic Studies (ACIS), Universiti Teknologi MARA (UiTM), Kolej

Universiti Islam Antarabangsa dan Lembaga Zakat Selangor yang telah diadakan pada

23 November 2019 di Shah Alam telah mengariskan 4 resolusi. Salah satu resolusi ini

ialah “Melestarikan pendidikan berterusan bagi melahirkan Muallaf yang berilmu”.

Muallaf perlu disantuni dan diberi kesedaran kepentingan ilmu dan pendidikan.

Melalui pendidikan, modal insan yang berkualiti dapat dilahirkan akan menjadi

tenaga kerja dalam membangunkan negara. Tenaga mereka yang berpendidikan tinggi

amat diperlukan dalam proses membina dan melahirkan sebuah negara yang maju,

hebat serta berdaya saing. Negara yang mempunyai populasi dewasa yang

berpendidikan tinggi akan menjadi lebih maju dari segala aspek termasuk politik,

ekonomi dan sosial. Pendidikan juga merupakan satu jambatan kepada kemajuan

sesebuah negara. Secara umumnya, akses kepada Pendidikan tinggi adalah penting

untuk mengurangkan kemiskinan dan pengangguran. Semakin tinggi tahap pendidikan

seseorang itu maka peluang yang lebih besar untuk mendapatkan pekerjaan yang lebih

baik dengan pendapatan yang lebih tinggi sekaligus dapat meningkatkan status sosio-

ekonomi keluarga. Pelajar muallaf yang mencapai pendidikan peringkat pengajian

tinggi sudah tentu dapat mengeluarkan diri daripada kesusahan dan sekaligus mampu

mengubah masa depan mereka serta nasib keluarga.

1 S. W. Akhtar (1997). "The Islamic Concept of Knowledge", Al-Tawhid: A Quarterly Journal of

Islamic Thought & Culture 12 (3).

4

Bagaimanapun bukan semua orang mendapt akses kepada pendidikan tinggi. Terdapat

beberapa halangan termasuklah kemiskinan, yuran pengajian, mobiliti geografi,

terpisah daripada keluarga (setelah menerima Islam) dan lain-lain.

PUSAT PENGAJIAN UNTUK MUALLAF

Jumlah mualaf di Malaysia menunjukkan peningkatan dari semasa ke semasa.

Menurut statistik keluaran Jabatan Kemajuan Islam Malaysia (JAKIM), jumlah

muallaf yang direkodkan dari tahun 2000 sehingga 2012 adalah seramai 106,747

orang. Angka sebenar mungkin jauh lebih besar lagi kerana masih terdapat muallaf

yang belum mendaftarkan diri mereka secara rasmi atas beberapa sebab yang tidak

dapat dielakkan.

Kepentingan memberikan pendidikan Islam yang tersusun kepada muallaf

telah diberikan perhatian oleh beberapa agensi seperti pertubuhan bukan kerajaan

(NGO) dan agensi agama negeri. PERKIM pada akhir tahun 1961 telah menubuhkan

Pusat Latihan Mubaligh Darul Arqam, untuk melahirkan para mubaligh yang boleh

menyampaikan mesej Islam kepada masyarakat bukan Islam. Bagaimanapun dua (2)

tahun kemudian (1963) pusat ini terpaksa diberhentikan dan hanya diwujudkan semula

pada tahun 1975 dengan nama baru Pusat Latihan Agama PERKIM. Pada tahun 1979,

pusat ini sekali lagi bertukar nama kepada Institut Dakwah Islamiah PERKIM (IDIP)

dan beroperasi di Balai Islam, Jalan Ipoh Kuala Lumpur dan kemudiannya di Wisma

Selangor, Jalan Universiti, Petaling Jaya. Institut ini berpindah ke tapak tetapnya di

Taman Putra PERKIM, Pengkalan Chepa, Kota Bharu, Kelantan pada 15 Februari,

1991 hinggalah sekarang.2

Program pembangunan pendidikan di IDIP adalah bersesuaian dengan objektif

penubuhan IDIP untuk memberi pendidikan Islam secara formal kepada muallaf dan

anak-anak mereka dengan tujuan supaya golongan muallaf dapat memahami dan

menghayati Islam sebagai satu cara hidup seterusnya dapat mengajar dan menyebarkan

Islam di kalangan anggota masyarakat mereka. Sijil Pengajian Islam (SPI) yang

ditawarkan di IDIP telah mendapat akreditasi dari Agensi Kelayakan Malaysia

(MQA). Pelajar berkelulusan Sijil ini mempunyai peluang untuk menyambung ke

peringkat Diploma melalui laluan khas ke beberapa IPTS seperti Kolej Universiti

Islam Perlis (KUIPs), Kolej Islam Antarabangsa Sultan Ismail Petra (KIAS) dan Kolej

Universiti Islam Antarabangsa (KUIS).

Majlis Agama Islam Kedah (MAIK) telah menubuhkan Pusat Bimbingan dan

Latihan Saudara Baru (PUSBA) pada 8 Mac 1998 dan mula beroperasi sepenuhnya

pada 1 April 1999. Operasi pentadbiran PUSBA dari tahun 1999-2005 bertempat di

bangunan kepunyaan Masjid Sultan Muzaffar Shah. Pada Oktober 2005 pentadbiran

PUSBA telah berpindah ke bangunan baru di Sungai Petani, Kedah. Pada tahun 2007,

nama PUSBA telah ditukarkan kepada Pusat Bimbingan Islam. Pada 12 Ogos 2008,

Pusat Bimbingan Islam PUSBA dirasmikan oleh KDYMM Tuanku Sultan Kedah

2 Razaleigh Muhamat@Kawangit dan Marlon Pontino Guleng (2014), “Respon Muallaf Terhadap

Pendidikan dan Latihan Amali Yang Dilaksanakan oleh Institut Dakwah Islamiah Perkim, Kota Bharu

Kelantan” In Anuar Puteh & Ahmad Irdha Mokhtar (Eds) Da'wah & Ethnicity: Multidisciplinary

Perspective, UKM, Bangi, Selangor.

5

Darul Aman dan telah ditukarkan nama kepada Pusat Bimbingan Islam Sultan Abdul

Halim Mu’adzam Shah. Fungsi utama PUSBA ialah mengadakan program pendidikan

dan kursus asas kefahaman Islam jangka pendek (selama 4 bulan) kepada muallaf dan

memberi bimbingan kepada golongan murtad.3

Jabatan Agama Islam Selangor (JAIS) telah menubuhkan Institut Latihan dan

Dakwah Selangor (ILDAS) pada tahun 1995 di pekan Sabak Bernam, Selangor yang

pada mulanya dikenali sebagai Pusat Dakwah Selangor (PDS). ILDAS kini beroperasi

di bangunannya sendiri di Bandar Ilmu Sungai Lang, Sabak Bernam mulai tahun

2000.4

Selain daripada institut pengajian muallaf ini, terdapat sebuah lagi institut

pengajian Islam di Malaysia yang memberikan peluang pengajian tinggi secara formal

kepada muallaf iaitu Institut Pengajian Islam dan Dakwah Sabah (IPDAS), IPDAS

bermula sebagai Pusat Latihan Dakwah Keningau yang ditubuhkan pada tahun 1979

oleh Kerajaan Negeri Sabah dan diurus oleh Majlis Ugama Islam Sabah (MUIS). Pada

tahun 1984, ianya diserahkan kepada Kerajaan Persekutuan di bawah Bahagian Hal

Ehwal Islam Sabah (BAHEIS). Kini IPDAS di bawah pengurusan dan pentadbiran

Jabatan Kemajuan Islam Malaysia (JAKIM) Cawangan Sabah menawarkan 1 program

di peringkat sijil iaitu Sijil Pengajian Islam dan Dakwah dan 1 program diploma iaitu

Diploma Dakwah Islamiyyah. Kedua-dua program ini telah mendapat akrediatasi dari

MQA.5 Menjelang 2026, IPDAS bercadang untuk menawarkan 5 program diploma

tambahan dan 1 program ijazah Sarjana Muda. Ini dapat dilaksanakan hasil kolaborasi

IPDAS bersama Universiti Malaysia Sabah.

Bagaimanapun sehingga kini terdapat beberapa limitasi dari institut pengajian yang

disebutkan ini seperti:

(i) Program akademik hanya di peringkat sijil dan diploma sahaja.

(ii) Program akademik terhad kepada pengajian Islam dan dakwah sahaja.

Disamping itu terdapat beberapa IPT yang menawarkan program kepada

muallaf seperti Kolej Universiti Antarabangsa PICOMS dan Kolej Profesional

Baitulmal Kuala Lumpur di bawah Majlis Agama Islam Wilayah Persekutuan

(MAIWP) dan Kolej Universiti Islam Antarabangsa Selangor (KUIS) di bawah Majlis

Agama Islam Selangor (MAIS). IPT ini menawarkan pelbagai program pengajian dan

tidak terhad kepada bidang agama semata-mata di semua peringkat daripada diploma

hingga ke Doktor Falsafah (PhD).

Dalam satu kajian kes yang dilakukan oleh Muhammad Haffiz Muhamad Isa

dan Hairunnizam Wahid (2017) ke atas Kolej Dar al Hikmah (KDH) yang berperanan

sebagai IPT panel di bawah Majlis Agama Islam Selangor (MAIS) dalam menampung

keperluan pendidikan para asnaf mualaf yang berkelayakan di samping menyediakan

peluang kepada golongan asnaf mualaf untuk melanjutkan pengajian peringkat

3 http://www.maik.gov.my/ms/Page?type=zByNQuF9FYw=&pid=teF0l8mIwPc (akses pada 15 Ogos

2021)
4 https://www.jais.gov.my/v2/page.php?s=institut-latihan-dakwah-selangor (akses pada 15 Ogos 2021)
5 https://www.ipdas.edu.my/ (akses pada 15 Ogos 2021)

http://www.maik.gov.my/ms/Page?type=zByNQuF9FYw=&pid=teF0l8mIwPc

https://www.jais.gov.my/v2/page.php?s=institut-latihan-dakwah-selangor

6

diploma dalam bidang pengajian Islam dan sains kemanusiaan dengan beberapa

persyaratan. Perkhidmatan pendidikan yang disediakan di Kolej Dar al-Hikmah

(KDH) dianggap memuaskan kerana memenuhi kriteria minima dalam apek fasiliti,

pentadbiran dan akademik seperti yang ditetapkan badan regulator berkaitan.  Di

samping itu, KDH juga membangunkan model pendidikan tersendiri yang dikenali

sebagai ‘Pendidikan al-Hikmah’ yang mengadun acuan pendidikan holistik yang

menggabungjalinkan elemen pendidikan akademik, pengukuhan asas agama,

pembentukan watak, kesedaran dakwah serta aktivisme sosial. Kajian itu juga

mendapati terdapat dua aspek penting menjadikan institusi pengajian tinggi releven

untuk membantu membangun pendidikan golongan mualaf iaitu struktur akademik

yang terkawalselia, dan proses pengajaran dan pembelajaran yang terancang.6

PEMBANGUNAN PENDIDIKAN TINGGI BAGI MUALLAF

Pihak Berkuasa Agama di setiap negeri mestilah mengambil inisiatif untuk

menyediakan pelan bagi pembangunan muallaf khususnya dalam bidang pendidikan

tinggi sesuai dengan keperluan guna tenaga semasa atau minat para muallaf. Peluang

pendidikan tinggi tidak semestinya terhad kepada jurusan agama semata-mata tetapi

juga meliputi program professional yang lain untuk melahirkan lebih ramai muallaf

professional.

Selangor merupakan negeri yang terawal di Malaysia yang menubuhkan

Jawatankuasa Hal Ehwal Muallaf (JHEM) bagi memantau semua aktiviti yang

berhubungkait dengan muallaf. Ini diikuti oleh Wilayah Persekutuan dan Pahang.

Lembaga Zakat Selangor (LZS) mengagihkan bajet tahunan untuk pengurusan muallaf

dan terbahagi kepada dua bahagian iaitu (i) bajet operasi agihan muallaf dan (ii) bajet

pembangunan muallaf. Bajet operasi agihan muallaf adalah meliputi bantuan yang

diberikan seperti bantuan bulanan, bantuan sewa rumah, duit raya, kecemasan,

perubatan dan saguhati perkahwinan. Sementara itu bajet pembangunan muallaf

adalah meliputi pembangunan insan dan pendidikan. Bajet yang diagihkan melalui

Lembaga Zakat Selangor juga menyediakan Bantuan Dermasiswa Pengajian Tinggi.

Mengikut statistik 2019, seramai 11,652 orang muallaf disantuni LZS. Sebanyak

RM52.1 juta pula disalurkan, untuk keperluan hidup dan juga pembangunan diri.

Setakat ini terdapat 35 orang pelajar menyambung diploma, 28 ijazah pertama, 2 orang

sarjana dan 6 orang calon doktor falsafah.7

Bajet pembangunan muallaf juga meliputi kelas fardhu ain muallaf dan

pegurusan institusi perlindungan muallaf Baitus Salam. Untuk tahun 2020 (Carta 1),

Lembaga Zakat Selangor telah mengagihkan sejumlah RM 39.2 juta untuk asnaf

muallaf. Jumlah ini merupakan 4.52% daripada jumlah keseluruhan agihan yang

diberikan kepada lapan (8) asnaf iaitu RM867,230,577.00.  Agihan untuk muallaf di

6 Muhammad Haffiz Muhamad Isa dan Hairunnizam Wahid (2017), “Peranan Institusi Pengajian

Tinggi dalam Pembangunan Pendidikan Asnaf Mualaf: Kajian Kes Kolej Dar al-Hikmah” Dalam

Memperkasa Kutipan dan Agihan Zakat di Malaysia, Penerbit USM.
7 https://www.mais.gov.my/wp-content/uploads/2020/03/Final-EDISI-MAIS-Bil.1.2020-1.pdf (akses

pada 20 Ogos 2021)

7

Selangor adalah jauh lebih besar berbanding dengan negeri-negeri lain sepertimana

yang ditunjukkan dalam Jadual 1.

Carta 1: Ringkasan Prestasi Agihan Zakat mengikut Asnaf, Lembaga Zakat

Selangor (MAIS) Bagi Tahun Berakhir 31 Disember 2020.8

Jadual 1: Statistik Agihan Zakat (Muallaf) Mengikut Negeri bagi Tahun

20209

Analisis statistik agihan zakat kepada asnaf muallaf di lapan negeri

sepertimana ditunjukkan pada Jadual 1 adalah dari julat 0.80% - 6.20%. Walaupun

ayat Quran (Surah At-Taubah: 60) meletakkan asnaf muallaf pada kedudukan ke 4,

tetapi agihan yang diberikan kepada muallaf tidak mencerminkan kepentingan asnaf

muallaf. Sebagai contoh, di Kedah dan Pulau Pinang, masing-masing agihan untuk

asnaf muallaf hanya RM1.571 juta dan RM1.500 juta  atau 0.80% dan 1.19% daripada

jumlah keseluruhan agihan zakat (Jadual 1). Di Selangor, asnaf fisabilillah yang berada

di kedudukan kelapan mendapat agihan yang jauh lebih besar dengan sejumlah

RM129,392,107 iaitu 14.9% daripada keseluruhan jumlah agihan. Bagaimanapun

8 http://baitulmal.jawhar.gov.my/zkt_agihan_stat.php (akses pada 13 Ogos 2021)
9 https://drive.google.com/file/d/1P-BxByt8sRapNK3FMM9fVIfygCeqE6LG/view (akses pada 13

Ogos 2021)

8

asnaf muallaf yang mendapat RM39.2 juta merupakan jumlah agihan yang terbesar

berbanding dengan negeri-negeri lain. Begitu juga dengan di Sabah, asnaf fisabilillah

diagihkan dengan RM 15,170,445.47 iaitu 17.13% berbanding dengan hanya RM

2,652,480.89 atau 2.99% untuk asnaf muallaf (Jadual 2).

Jadual 2: Statistik Agihan Zakat Negeri Sabah bagi Tahun 202010

Asnaf muallaf sepatutnya diberikan agihan yang lebih baik supaya dana ini dapat

digunakan sepenuhnya untuk meningkatkan keupayaan memperkasakan muallaf

melalui tajaan dalam pendidikan tinggi. Bantuan pendidikan tinggi bukan dalam

bentuk dermasiswa tetapi merupakan biasiswa yang diperuntukkan untuk sepanjang

pengajian mereka. Salah satu kekangan dalam pemberian zakat pendidikan tinggi ialah

tempoh pengajian yang panjang yang boleh mencecah 10 tahun pengajian sedangkan

tempoh muallaf seseorang dihadkan kepada 5 tahun sahaja. Selepas tahun ke 5, muallaf

telah dianggap mukallaf dan tidak diambil kira sebagai muallaf. Adalah lebih baik,

tempoh muallaf bagi yang menyambung pengajian tidak dihadkan kepada 5 tahun saja.

Program pembangunan pendidikan tinggi melalui agihan zakat akan memudahkan

transformasi muallaf ke tahap yang lebih baik.

PENUTUP

Pembangunan modal insan di kalangan muallaf khususnya dalam agenda

pembangunan muallaf menerusi pendidikan khususnya pendidikan tinggi mesti

diperkasakan. Peluang yang lebih banyak termasuk tempat pengajian serta peruntukan

dana melalui sistem zakat hendaklah diberikan keutamaan supaya lebih ramai muallaf

dapat melanjutkan pengajian mereka ke peringkat yang lebih tinggi. Jurusan pengajian

pendidikan tinggi hendaklah tidak terhad kepada bidang agama saja tetapi juga bidang

sains dan teknologi.

10 https://appszakat.sabah.gov.my/agihan_statistik.php (akses pada 13 Ogos 2021)

9

FALSAFAH PENDIDIKAN

ISLAM DALAM KALANGAN

MUALAF

Prof. Dato’ Dr. Ab. Halim Bin Tamuri

10

FALSAFAH PENDIDIKAN ISLAM DALAM KALANGAN

MUALAF

Prof. Dato’ Dr. Ab. Halim Bin Tamuri

Pusat Kajian Kepimpinan dan Polisi Pendidikan,

Fakulti Pendidikan, Universiti Kebangsaan Malaysia.

abhalim@ukm.edu.my

ABSTRAK

Pendidikan Islam untuk mualaf adalah satu komponen terpenting dalam

dakwah kepada masyarakat yang baharu memeluk Islam. Tujuan bab ini

ialah membincangkan falsafah pendidikan mualaf, konsep dan asas

pembinaan falsafah pendidikan mualaf serta bagaimana fungsi falsafah

tersebut dalam pelaksanaan pendidikan Islam kepada saudara-saudara

baharu dalam Islam. Perbincangan dalam bab ini akan melihat falsafah

pendidikan kebangsaan, falsafah pendidikan Islam dan kaitannya

dengan falsafah pendidikan mualaf. Selain itu, aspek pelaksanaan

kurikulum serta pengajaran dan pembelajaran juga dibincangkan

dengan menyentuh tujuan, matlamat dan aplikasi sistem pendidikan

Islam berteraskan Tauhid. Bab ini juga melihat dan membincangkan

beberapa cabaran utama dalam pelaksanaan pendidikan Islam dalam

kalangan mualaf di Malaysia.

Kata Kunci: Falsafah, Pendidikan Islam, Mualaf, Tauhid, Kesepaduan Ilmu

PENDAHULUAN

Secara umumnya, kita memahami bahawa falsafah, kandungan dan matlamat dalam

sesebuah sistem pendidikan hakikatnya mencerminkan pandangan semesta (world

view), ilmu dan sistem nilai yang akan diterapkan kepada pelajar atau murid yang

terlibat. Pendidikan merupakan wadah yang paling ampuh dalam menyediakan

generasi yang akan menyambung cita-cita sesebuah negara dan ini memerlukan

kemantapan dan keutuhan sistem pendidikannya. Maka, untuk memastikan kejayaan

dan keberkesanan sistem pendidikan yang dilaksanakan, falsafah pendidikan yang

mendasari sistem pendidikan tersebut perlulah jelas dan mampu fahami dan boleh

dilaksanakan oleh para pendidikan serta didokong oleh masyarakat seluruhnya.

PEMBANGUNAN FALSAFAH PENDIDIKAN MUALAF BERTERAS

TAUHID

Dalam menghadapi cabaran globalisasi, aliran materialisme, atheisme dan hedonisme

amat kuat mencengkam masyarakat.  Masyarakat lebih percaya kepada kekuasaan

kebendaan yang mendorong mereka tidak percaya tuhan. Mereka hanyut dalam

budaya keseronokan melampau tanpa mempedulikan nilai-nilai murni dan akhlak yang

mulia.  Penyakit ini  tidak boleh diubat kecuali dengan menyuntik kembali asas-asas

tauhid iaitu kepercayaan kepada Allah SWT. Keyakinan Tauhid dapat menghalang

11

keburukan-keburukan yang dihasilkan dari aliran pemikiran materialisme, atheisme

dan hedonisme ini. Ini adalah cabaran utama yang dihadapi dalam pendidikan mualaf

kerana proses transisi kepada pendidikan Islam bukan suatu yang mudah. Tanpa

pemikiran dan tasawwur yang jelas, keadaan ini menimbulkan konflik dalaman yang

perlu diuruskan dengan penuh bijaksana. Perubahan budaya, pertukaran gaya

kehidupan, proses silang budaya, perbezaan amalan keagamaan dan sistem sokongan

memberikan impak kepada saudara baru.

Dalam memberikan pendidikan dan bimbingan kepada mualaf, kita dapat

memahami bimbingan adalah proses penting terutama saudara baru untuk mengenal

dan menghayati ajaran Islam. Oleh itu, mengenalpasti matlamatnya merupakan

persoalan penting lantaran tanpa memahaminya, kegiatan tersebut tidak dapat berjalan

dengan lancar. Antara matlamat yang menjadi asas dalam aspek pendidikan mualaf ini

ialah:

i. Pendidikan untuk menyelamatkan ummah dan membawa pada

kesejahteraan hidup.

Ertinya: Dan jagalah diri kamu daripada (berlakunya) dosa (yang membawa bala

bencana) yang bukan sahaja akan menimpa orang-orang yang zalim di antara kamu

secara khusus (tetapi akan menimpa kamu secara umum). Dan ketahuilah bahawa

Allah Maha berat azab seksa-Nya. (Surah Al-Anfal, 8:25).

ii. Perbezaan antara orang mukmin dan orang munafik.

Ertinya: (Tuhan yang membuka jalan kemenangan itu) Dialah yang menurunkan

semangat tenang tenteram ke dalam hati orang-orang yang beriman (semasa mereka

meradang terhadap angkara musuh), supaya mereka bertambah iman dan yakin

beserta dengan iman dan keyakinan mereka yang sedia ada; padahal Allah menguasai

tentera langit dan bumi (untuk menolong mereka); dan Allah adalah Maha

Mengetahui, lagi Maha Bijaksana (Surah Al-Fath, 48:4).

12

iii. Keredhaan Allah SWT dalam kehidupan dunia dan akhirat

Ertinya: “Kembalilah kepada Tuhanmu dengan keadaan engkau berpuas hati (dengan

segala nikmat yang diberikan), lagi diredhai (disisi Tuhanmu)!(28) “Serta masuklah

engkau dalam kumpulan hamba-hambaKu yang berbahagia(29) “Dan masuklah ke

dalam SyurgaKu!”(30) (Surah Al-Fajr, 89 :28-30).

Jika kita mahu memberikan tumpuan kepada pendidikan Islam dalam kalangan

mualaf, secara ringkasnya dapatlah difahami bahawa matlamat utama yang mahu

dicapai adalah untuk:

a. Membawa misi dakwah Islam kepada non-Muslim

b. Mendidik mualaf untuk memahami Islam agar lebih mendalam dan

menghayati asas-asas Islam.

c. Membimbing mualaf dengan budaya baharu dengan budaya sebelum

memeluk Islam.

d. Mempertingkatkan komitmen agar mereka menjadi orang muslim yang

mampu melaksanakan segala suruhan dan ajaran agama dan

meninggalkan segala larangan yang ditetapkan oleh Islam.

Beberapa matlamat tersebut perlu menjadi asas dalam membimbing saudara baru agar

mereka lebih berkeyakinan mempelajari dan menghayati Islam sepenuhnya. Jika

melihat kepada pembentukan aspek pemikiran dan kehidupan seorang insan, setiap

Muslim perlu mempunyai asas dan bersumber ajaran Islam yang mana ianya tersimpul

dalam kekuatan Tauhid.  Tauhid sangat penting sehingga seorang pemikir Islam al-

Faruqi (1992) pernah berkata dalam penulisannya pada awal era islamisasi iaitu

“…without Tauhid, therefore can be no Islam”. Prinsip ini perlu dijadikan teras asas

dalam membina sistem pendidikan dalam kalangan umat Islam amnya dan pengubalan

dan pelaksanaan sistem pendidikan untuk mualaf. Sistem pendidikan mualaf yang

dibangun dan dilaksanakan perlu membawa misi yang jelas dan ianya perlu

dilaksanakan dengan penuh bijaksana dan menggunakan kaedah dan pendekatan yang

bersesuai. Tujuan utama mestilah diasaskan kepada falsafah pendidikan yang jelas

iaitu membawa mesej Tauhid. Malah, matlamat terunggul pendidikan Islam yang ingin

dicapai iaitu ketundukan sepenuhnya kepada Allah SWT yang merupakan asas dalam

Tauhid:

13

“…the ultimate aim of Muslim education lies in realization of complete

submission to Allah on the level of the individual, the community and

humanity at large”. (Hussain dan Ashraf : 1979)

Dalam membicarakan pendidikan mualaf, adalah amat penting jika kita

terlebih dahulu merujuk kepada falsafah dan tujuan pendidikan dalam Islam kerana

telah jelas kepada kita bahawa tujuan pelaksanaan pendidikan ialah membangunkan

ummah yang bertaqwa kepada Allah SWT. Pastikan dalam membicara aspek

pembangunan intelektual dalam semua peringkat masyarakat, mahu tidak mahu ianya

dikaitkan dengan konsep pendidikan. Kerana itu, dalam sistem pendidikan mualaf

yang dilaksanakan, falsafah, tujuan objektif dan kandungan yang ada dalam sistem

pendidikan tersebut adalah untuk menegakkan keimanan kepada Allah SWT dan

kesemua yang perlu dilakukan adalah bertujuan memantapkan ketaqwaan kepadaNya

(Kamarul Azmi dan Ab. Halim, 2011).

Dalam hal ini, kita boleh meneliti kepada pandangan yang dikemukakan oleh

Syed Ali Ashraf tentang satu konsep pendidikan umum yang berasaskan kepada Islam

yang menekankan kepada akidah dan fungsi manusia sebagai khalifatullah. Pada

pandangan beliau sistem pendidikan dari perspektif Islam perlu dibina untuk

melahirkan bukan hanya manusia biasa tetapi adalah al-Insan al-Kamil (Ashraf, 1988:

75) Sehubungan dengan itu, beliau telah mengemukakan satu gagasan berasaskan

akidah (faith based education system). Matlamat utamanya ialah untuk melahirkan

insan yang bertakwa kepada Allah SWT sebagaimana dalam penyataan beliau:

Our interest in the successful execution of faith-based education policy.

We want to produce individuals who will become faithful servants of God.

… We want them to believe that sovereignty ultimately belongs to Allah.

(Ashraf, 1997b: 1)

Beliau (1979:38) juga menegaskan bahawa yang membezakan antara sistem

pendidikan Islam dan barat ialah aspek keimanan dan ketakwaan kepada Allah SWT

yang menjadi salah satu matlamat utama. Pandangan ini tentu berbeza dengan fahaman

tamadun liberal barat yang meletakkan kebebasan mutlak kepada rasional sedangkan

dalam sistem pendidikan Islam matlamat utamanya ialah untuk melahirkan individu

yang patuh kepada Penciptanya. Halstead (1996) menghuraikan bahawa:

The Islamic world view, for example, which is based on values drawn

from divine revelation, produces an approach to education which is at

odds at several crucial points with liberalism.  In Islam, the ultimate

goal of education is to nurture children in the faith, to make them good

Muslims, and children are not encouraged to question the fundamentals

of their faith but are expected to accept them on the authority of their

elders.

Pendidikan mestilah diasaskan kepada konsep Tauhid yang menjadi teras

kehidupan setiap orang Islam yang tidak memisahkan antara agama dan kehidupan

14

seharian dan melaksanakan tugasnya sebagai khalifatullah. Sehubungan dengan itu,

Syed Ali Ashraf (1994:4) telah menghuraikan pendidikan sebagai berikut:

Education is therefore defined as the process through which balanced

growth of the total personality of human being is achieved. According

to Islam the end to be aimed at is the attainment of the status of a true

representative of God on the earth (Khalifatullah)

Definisi pendidikan yang dinyatakan di atas menunjukkan bahawa pendidikan

dalam Islam dalam semua peringkat bertujuan melahirkan khalifatullah yang

mempunyai perkembangan yang seimbang dalam membina tamadun Islam yang

unggul. Keseimbangan pembangunan manusia ini perlu berasaskan kepada aspek

kerohanian agar manusia yang dididik tersebut patuh dan taat kepada hukum-hukum

yang telah disyariatkan oleh Allah SWT. Hanya dengan pembangunan yang seimbang

dan disepadukan dengan keimanan kepada Allah SWT akan dapat melahirkan

tamadun, ketinggian intelektual  dan manusia yang benar-benar bertanggungjawab

sebagai khalifatullah. Pemisahan antara akidah dan ilmu pengetahuan dan intelektual

akan melahirkan insan yang tidak seimbang dan mewujudkan kerosakan di muka bumi

(Ab. Halim, 2014). Ini dapat dilihat daripada penyataan Syed Ali Ashraf seperti

berikut:

In Islam the purpose of education is to enable man to fulfill the purpose

of his creation, of his coming to this world. The purpose of the creation

is to become a wholehearted servant of God. (1988:74)

FALSAFAH PENDIDIKAN ISLAM DALAM KALANGAN MUALAF

Secara umumnya, asas-asas pendidikan merangkumi beberapa aspek penting seperti

sejarah, budaya, ekonomi, politik dan pentadbiran, psikologi dan falsafah. Kesemua

asas pendidikan ini bersifat saling membantu dalam proses pelaksanaan sesuatu sistem

pendidikan. Setiap asas itu bukanlah bidang ilmu yang tersendiri, tetapi ianya adalah

sejumlah ilmu dan cabang-cabangnya yang juga adalah sebahagian daripada sistem

dan organisasi pendidikan secara keseluruhannya. Satu perkara yang perlu ditegaskan

ialah asas-asas pendidikan itu sangat sukar memainkan peranannya tanpa asas falsafah,

kerana falsafah berfungsi untuk mengarah, mengatur perancangan dan langkah,

memilih, menyaring dan menapis kesemua asas-asas yang lain. Misalnya, setiap hari

akan timbul ilmu-ilmu baru dalam setiap asas tersebut yang memberi kesan pula

kepada pendidikan. Namun, ilmu-ilmu tersebut dari segi ilmiah mungkin hanya sesuai

dalam disiplin ilmu masing-masing secara khusus, tetapi tidak dari segi aplikasinya

dalam bidang pendidikan. Maka secara ringkas dapat difahami bahawa falsafah

pendidikan merupakan aspek penting yang akan memastikan tujuan, matlamat,

objektif, kurikulum, kandungan dan pentaksiran selaras dengan apa yang dihasratkan.

Sebagai contoh, di Malaysia, keperluan untuk melahirkan sebuah Falsafah Pendidikan

Kebangsaan (FPK) secara tersurat menjadi kenyataan pada tahun 1987, apabila FPK

yang dibentangkan oleh Kementerian Pendidikan Malaysia (KPM) di Dewan Rakyat

mendapat kelulusan sebulat suara daripada Ahli Parlimen Malaysia.

15

Falsafah pendidikan bagi negara Malaysia telah diwartakan sebagai dokumen rasmi

kerajaan, iaitu dalam Akta Pendidikan 1996 (Akta Pendidikan 1996) sebagai Falsafah

Pendidikan Kebangsaan (KPM, 2018), yang dengan tegas menyebut bahawa:

Pendidikan di Malaysia adalah suatu usaha yang berterusan ke arah

memperkembangkan lagi potensi individu secara menyeluruh dan

bersepadu untuk mewujudkan insan yang seimbang dan harmonis dari

segi intelek, rohani, emosi dan jasmani berdasarkan kepercayaan dan

kepatuhan kepada Tuhan. Usaha ini adalah bertujuan untuk melahirkan

warganegara Malaysia yang berilmu pengetahuan, berketerampilan,

berakhlak mulia, bertanggungjawab dan berkeupayaan mencapai

kesejahteraan diri serta memberikan sumbangan terhadap keharmonian

dan kemakmuran keluarga, masyarakat dan negara.

Begitu juga untuk mata pelajaran pendidikan Islam  yang mempunyai falsafah yang

memberi asas yang jelas dalam aspek pelaksanaannya. Pernyataan Falsafah

Pendidikan Islam (FPI) seperti mana yang digariskan oleh Kementerian Pendidikan

Malaysia (2015), iaitu;

Pendidikan Islam adalah suatu usaha berterusan untuk menyampaikan

ilmu, kemahiran dan penghayatan Islam berdasarkan al-Quran dan as-

Sunnah bagi membentuk sikap, kemahiran, keperibadian dan pandangan

hidup sebagai hamba Allah SWT yang mempunyai tanggungjawab untuk

membangun diri, masyarakat, alam sekitar dan negara ke arah mencapai

kebaikan dan kesejahteraan abadi di akhirat.

Falsafah pendidikan Islam secara jelas menekankan bahawa matlamat yang ingin

dicapai ialah kesejahteraan di dunia dan akhirat.  Ini adalah perkara yang sangat

penting dalam pendidikan Islam di semua peringkat pendidikan sama ada formal atau

pun tidak formal. Kedudukan manusia dan tujuan pendidikan yang diberikan adalah

tidak lain dan tidak bukan adalah untuk memastikan manusia yang dididik akan

menjadi khalifatullah dan abdillah yang beriman dan bertaqwa kepada Allah SWT.

 Dalam konteks pendidikan mualaf pula, keperluan untuk membina satu

Falsafah Pendidikan Mualaf adalah amat penting dalam menentukan dasar pendidikan

mualaf yang dilaksanakan bermula daripada kurikulum, buku teks, pengajaran dan

pembelajaran, pentaksiran, pemantauan dan proses penilaian semula. Sebagai contoh

Majlis Agama Islam Selangor (MAIS) telah menggubal Falsafah Pendidikan Mualaf

iaitu (MAIS, 2013, 2016):

Suatu usaha yang berterusan kearah membina potensi individu

Mualaf yang beriman, beramal soleh, berakhlak mulia dan

berketrampilan secara seimbang dan sepadu berlandaskan al-Quran

dan Sunnah Rasulullah SAW, bagi melahirkan insan yang bertaqwa

dan menjadi teladan kepada masyarakat untuk mendapat keredhaan

Allah SWT.

16

Hasil daripada falsafah ini, misi Pendidikan Islam Mualaf yang ditetapkan oleh Majlis

Agama Islam Selangor ialah “membangunkan ummah kearah mendapat keredhaan

Allah SWT” manakala visi pendidikan Islam mualaf pula ialah “membangunkan

mualaf melalui sistem pendidikan yang inovatif, interaktif, informatif dan bersepadu

dengan penambahbaikan berterusan serta memastikan sokongan mualaf ditadbir urus

dengan efisien dalam tempoh 5 tahun” (MAIS, 2013, 2016). MAIS juga

membangunkan sistem pendidikan mualaf dengan membangunkan sistem pendidikan

mualaf, penggubalan kurikulum pendidikan Islam,  siri-siri penulisan buku teks mualaf

Selangor yang direka bentuk untuk 5 tahap pendidikan secara non-formal. Objektif

pendidikan mualaf Selangor telah menetapkan bahawa Pendidikan Islam Mualaf

Selangor membolehkan Mualaf (MAIS, 2013, 2016):

1. Berpegang teguh dengan akidah Islam.

2. Melaksanakan ibadah fardhu yang disyariatkan dengan sempurna.

3. Memiliki akhlak mulia berteraskan al-Quran dan as-Sunnah.

4. Menguasai dan memahami al-Quran dan as-Sunnah.

5. Menjadi teladan yang baik (Qudwah al-Hasanah) kepada masyarakat.

Oleh itu, penyataan Falsafah Pendidikan Mualaf yang dinyatakan oleh MAIS

secara umumnya mempunyai kaitan dengan Falsafah Pendidikan Kebangsaan dan

Falsafah Pendidikan yang memberikan tumpuan kepada beberapa kenyataan penting

iaitu:  “usaha yang berterusan”; “membina potensi individu Mualaf”; “beriman,

beramal soleh, berakhlak mulia dan berketrampilan”; “secara seimbang dan

sepadu”;  “berlandaskan al-Quran dan Sunnah Rasulullah”;  “melahirkan insan

yang bertaqwa”;  dan “menjadi teladan kepada masyarakat untuk mendapat

keredhaan Allah SWT”.

Pendidikan mualaf dalam konteks Islam harus dilaksanakan secara bersepadu

tanpa dipisahkan daripada kurikulum-kurikulum bidang yang lain. Begitu juga dengan

penekanan terhadap pembentukan keperibadian dengan menanamkan ciri-ciri sahsiah

Rasulullah SAW agar para intelektual dapat menghayati kemahiran tersebut dalam

usaha membina hubungan yang harmonis antara dirinya dengan Allah SWT, sesama

insan dan makhluk Allah SWT yang  lain. Sehubungan itu, setiap pendidik perlu

bersedia melaksanakan proses pengajaran dan pembelajaran dengan berkesan kerana

golongan saudara baru sangat memerlukan bimbingan dalam melaksanakan kehidupan

sebagai seorang Muslim. Justeru, aspek pendekatan dan gaya pengajaran guru

pendidikan Islam juga perlu disesuaikan dengan perkembangan semasa dan keperluan

terkini. Tidak dapat dinafikan, bahawa para pengajar merupakan agen yang paling

penting kerana mereka adalah pelaksana kepada segala perancangan dakwah dan

bimbingan yang telah dirangka.  Selain itu, para pendidik juga seharusnya mempunyai

strategi, kaedah pengajaran, kemahiran yang sesuai dan terkini serta keilmuan yang

mantap bagi melaksanakan tanggungjawab tersebut.

Di samping itu, perubahan pesat yang berlaku dalam masyarakat menyebabkan

pendekatan pengajaran dan pembelajaran pendidikan Islam termasuk bimbingan

golongan mualaf juga perlu disesuaikan dengan perkembangan yang berlaku. Terdapat

berbagai cadangan diberikan termasuk e-pembelajaran (Fatin Aliah Phang et. al,

17

2019), pendekatan  yang dilakukan akan meningkatkan lagi keberkesanan dan untuk

menjadikan pengajaran dan pembelajaran pendidikan Islam dalam kalangan mualaf

lebih menarik. Penggunaan multimedia dalam pendidikan yang menggabungkan teks,

kesan bunyi, vokal, muzik, animasi, video berserta dan perisian komputer yang

interaktif serta buku teks yang menarik adalah antara perkara-perkara yang boleh

dibangunkan oleh pakar-pakar pendidikan.

Rajah berikut yang diadaptasi daripada Kamarul Azmi dan Ab. Halim (2019:

102) menunjukkan bagaimana proses pengajaran dan pembelajaran pendidikan Islam

dalam kalangan mualaf boleh dilaksanakan berasaskan kepada Falsafah Pendidikan

Mualaf. Falsafah ini dijadikan asas kepada para pendidikan atau pembimbing kepada

para pelajar semasa proses pengajaran dan pembelajaran dilaksanakan. Hasil

pembelajaran yang diharapkan ialah pelajar-pelajar yang dibangunkan menjadi

manusia yang bertakwa kepada Allah SWT dan mengamalkan akhlak yang mulia serta

mampu menjadi qudwah hasanah kepada masyarakat amnya.

18

FALSAFAH PENDIDIKAN MUALLAF

(AL-QURAN DAN AL-SUNNAH)

KURIKULUM

PENDIDIKAN MUALLAF

HASIL

PEMBELAJARAN

- Kognitif

- Afektif

- Psikomotor

GURU

-Set induksi

-Pemeringkatan isi

kandungan/Aras P&P

-Pemilihan kaedah

pengajaran

-Penggunaan bahan

pengajaran

-Bahan bantu

pengajaran

-Penilaian

-Pengurusan Kelas

-Pengetahuan

pedagogi kandungan

PELAJAR

-Kebolehan

-Pengetahuan

dan pengalaman

sedia ada

-Sikap

-Motivasi

GURU BERKESAN

(Muddaris, Muaddib, Mu`allim, Mursyid, Murabbi)

PENGAJARAN DAN PEMBELAJARAN

PENDIDIKAN ISLAM MUALLAF

Kemahiran pengajaran dan pembelajaran,

pengetahuan, motivasi dan personaliti diri

Latihan & Kursus (pra dan

dalam perkhidmatan),

Pengalaman, Latar Belakang

HAMBA YANG BERTAKWA, PATUH DAN

TAAT KEPADA ALLAH SWT

19

Keempat-empat unsur adalah saling

berkaitan antara satu sama lain yang mana

aspek rohani merupakan teras kepada

ketiga-tiga unsur iaitu emosi, jasmani dan

intelektual. Noor Hisham Md Nawi (2018)

telah menghuraikan kaedah yang  lebih

tepat mengenai konsep tersebut  ialah

dengan  meletakkan  rohani sebagai teras

yang akan memandu potensi lain secara

seimbang dan harmonis seperti Rajah 1

berikut:

Rajah 1: Konsep kesepaduan ilmu dalam pendidikan

Beliau menjelaskan bahawa, berdasarkan kefahaman tersebut, membentuk

manusiawi adalah membina potensi rohani atau qalb manusia yang terkandung di

dalamnya himpunan nilai dan prinsip terdalam manusia yang  terdiri daripada

kepercayaan dan iman, visi dan  misi kehidupan individu dan juga keseluruhan

tasawwur atau pandangan alam kehidupannya. Potensi ini kemudiannya akan

memimpin atau memandu  potensi-potensi lain secara seimbang dan harmonis. Potensi

ini (rohani) tidak boleh dilihat secara terpisah dengan potensi-potensi lain kerana

setiapnya saling berinteraksi antara satu sama  lain yang membentuk tingkatan nafsu

manusia (sama ada ammarah, lawwamah, atau  mutmainnah). Sekiranya teras atau

pusat kawalan  manusia dikuasai oleh  potensi  intelek atau emosi  lebih-lebih lagi

dalam keadaan status  nafsu ammarah, maka  tahap  manusiawi  manusia akan  berada

dalam  keadaan yang lemah. Namun jika potensi rohani atau qalb ini berfungsi dengan

baik sesuai dengan fitrah asalnya, ia akan memimpin keseluruhan potensi lain (intelek,

emosi dan jasad) dengan  baik dan harmonis (Noor Hisham Md Nawi, 2018).

Maka, kurikulum pendidikan Islam mualaf perlu menumpukan kekuatan

pendidikannya terhadap keempat-keempat unsur ini dalam diri manusia iaitu rohani,

intektual, emosi dan jasmani. Keempat-empat unsur boleh terpisah antara satu sama

lain dan manusia boleh menjadi hebat dalam satu unsur sahaja, jika kurikulum

pendidikan hanya ditumpukan kepada satu unsur sahaja. Ini berlainan dengan konsep

pendidikan Islam iaitu kekuatan yang seimbang terhadap keempat-empat unsur

manusia itu diberi penekanan, bukan kepada satu unsur sahaja. Kurikulum pendidikan

barat hanya menumpukan kekuatan pendidikannya terhadap kekuatan satu unsur

sahaja, tetapi kurikulum pendidikan Islam menumpukan kekuatan yang seimbang

dalam keempat-empat unsur manusia.

Konsep pendidikan dan falsafah pendidikan mualaf adalah berasaskan kepada

paradigma Tauhid yang berasaskan nilai-nilai agama yang kekal bertujuan untuk

melahirkan mualaf yang seimbang dalam aspek dalaman dan kerohaniannya. Perkara

ini perlu diberi tumpuan khususnya dalam menentukan hala tuju sesuatu sistem

pendidikan ummah bagi menempuh dunia global dan perkembangan Revolusi Industri

4.0 yang penuh dengan cabaran. Membangun intelektual berfikiran kritis perlu

20

diberikan tumpuan untuk menghadapi cabaran semasa yang semakin sengit. Kita perlu

melihat bagaimana dengan kurikulum pendidikan mualaf yang diikuti oleh mereka

sesuai dengan cabaran masa kini dan keperluan pendidikan pada masa hadapan. Kita

perlu mengkaji samada sistem pendidikan mualaf semasa ini  mementingkan kepada

penguasaan ilmu untuk jangka panjang atau sekadar untuk penyelesaian jangka pendek

sahaja dalam aspek fardhu ain. Terdapat beberapa aspek penting yang perlu diberikan

tumpuan dalam membangunkan mualaf seperti penguasaan bahasa Arab sebagai

bahasa ilmu dalam Islam, penguasaan ilmu pengajian Islam secara intra dan inter

bidang; keperluan latihan kemahiran dan peluang melanjutkan pengajian, latihan dan

pembangunan insan yang menekankan kesepaduan dan keseimbangan diri dan

kemahiran kendiri, dan jaringan kolaborasi dan melalui institusi pendidikan dan

penyelidikan dan badan bukan kerajaan untuk membangunkan mualaf yang mampu

menjadi contoh kepada masyarakat.

Pendidikan Islam dalam kalangan saudara baru pastinya tidak sama dengan

dengan pendidikan Islam yang diberikan kepada masyarakat yang telah Islam.

Berdasarkan kajian-kajian yang dijalankan (Anuar dan Abd Ghafar, 2007; Zulkiple et.

al 2009, Noranizah et. al, Mustafa Kamal et. al, 2019; Noor Hafizah et. al 2019), antara

cabaran utama dalam pendidikan Islam mualaf boleh diringkaskan kepada beberapa

perkara seperti berikut:

a. Pemulauan oleh kaum keluarga dan masyarakat asal.  Masyarakat asal

mereka menganggap menukar agama kepada agama Islam adalah satu

perbuatan yang amat dibenci kerana mereka beranggapan bahawa Islam

adalah hanya untuk orang Melayu.  Ianya adalah satu bentuk pengkhianatan

dan penghinaan kepada keturunan dan perjuangan bangsa kerana bagi

mereka ia memutuskan ikatan kekeluargaan/keturunan.

b. Pandangan negatif dan prejudis dari masyarakat Melayu kerana terdapat

antara mereka dari masyarakat Melayu menganggap kemasukan Islam

golongan seperti mereka adalah kerana mempunyai motif dan kepentingan

tertentu.  Selain dari itu mereka juga dianggap sebagai orang Islam kelas

kedua.  Masalah lain yang terpaksa dihadapi adalah pandangan masyarakat

Melayu yang mahu melihat mereka hidup dengan mengamalkan secara total

amalan dan budaya Islam (termasuk juga amalan dan budaya Melayu).

c. Bidang pekerjaan yang tidak sesuai dengan tuntutan agama Islam.

Sebahagian daripada saudara baru yang mempunyai pekerjaan sebelum

memeluk Islam dalam bidang yang bercanggah dengan agama Islam seperti

mereka  yang  bekerja  di premis-premis judi, arak dan sebagainya . Selepas

memeluk Islam, golongan ini berada dalam dilema di antara dua keadaan

iaitu sama ada untuk meneruskan pekerjaan dengan mengetepikan tuntutan

agama ataupun berhenti bekerja dan mencari pekerjaan baru untuk menyara

diri dan keluarga (bagi yang berkeluarga).

d. Kehilangan hak untuk mendapat harta pusaka.  Apabila memeluk Islam,

mereka tidak lagi berhak untuk mewarisi harta pusaka.  Keadaan ini kadang-

21

kadang boleh menjadi serius sehingga menyebabkan mereka kembali

kepada agama asal mereka untuk mendapatkan hak pewarisan tersebut.

Kerana itu dalam Islam, golongan saudara baru atau mualaf ini adalah

merupakan salah satu dari lapan asnaf yang berhak untuk menerima

pembahagian zakat.

e. Tiadanya keselarasan aktiviti  dakwah di antara organisasi-organisasi

tertentu dan kekurangan bahan bacaan yang sesuai.  Senario ini akan

membawa kepada kepelbagaian bentuk dan pendekatan dakwah yang sudah

semestinya sedikit sebanyak mengelirukan saudara baru dalam memahami

dan menghayati Islam.  Kekurangan bahan-bahan rujukan seperti buku,

risalah tentang Islam dan sebagainya (yang sesuai dengan peringkat mereka)

pula akan memburukkan lagi keadaan.  Walaupun tidak dinafikan adanya

inisiatif dari pelbagai pihak kerajaan dan NGO dalam menerbitkan bahan-

bahan bacaan yang mudah dalam pelbagai bahasa, namun ianya masih lagi

terhad dan kurang mencukupi.

f. Cabaran undang-undang bagi saudara baru bawah lapan belas tahun.  Selain

menghadapi tentangan dan halangan dari kaum keluarga, golongan ini juga

terpaksa menghadapi cabaran/batasan yang amat getir dari segi undang-

undang.

g. Perebutan jenazah selepas sesuatu kematian.  Masalah perebutan  jenazah

sering berlaku di antara anggota keluarga seseorang saudara baru yang

meninggal dunia dengan pihak berkuasa agama Islam.  Anggota keluarga

mereka mendakwa bahawa si mati tersebut masih memeluk agama asal

mereka sedangkan pihak berkuasa mempunyai hak ke atas jenazah tersebut

untuk disempurnakan mengikut ajaran Islam.  Dibimbangi mereka akan

patah hati untuk memeluk Islam kerana takut menerima nasib yang sama

seperti rakan mereka yang telah meninggal dunia tersebut.

h. Masalah murtad dalam kalangan saudara baru seperti mualaf, yang memang

berniat untuk murtad; tidak melahirkan hasrat untuk murtad tetapi ada

unsur-unsur murtad seperti mereka yang kembali mengamalkan budaya dan

ajaran agama asal; murtad kerana memeluk Islam atas kepentingan-

kepentingan tertentu; tekanan yang berterusan daripada kaum keluarga atau

disebab harta pusaka atau kegagalan rumah tangga mereka.

i. Masalah tekanan emosi seperti kerunsingan, murung, gelisah, ketakutan dan

kebimbangan melampau selepas memeluk Islam. Gangguan emosi yang

kritikal boleh membawa kepada tekanan jiwa, stres dan burnout. Antara

tekanan yang dihadapi ialah kehendak mencari agama yang benar,

bangkangan dari keluarga sama ada sebelum atau selepas masuk Islam dan

keperluan untuk menyesuaikan dengan suasana baru sebagai orang Islam.

22

PENUTUP

Dapatlah dirumuskan bahawa pelaksanaan pendidikan Islam dalam kalangan mualaf

adalah sesuatu tugas dan amanah yang cukup mencabar kemampuan ilmu, kemahiran,

psikologi dan kesungguhan para pendidik. Berbagai isu dan cabaran yang perlu

diselesaikan dengan pendekatan dan metodologi pendidikan berbeza sesuai dengan

keperluan semasa mereka. Falsafah pendidikan mualaf ini perlu dijadikan asas kepada

penggubalan, pelaksanaan pengajaran dan pembelajaran, pentaksiran dan pemantauan

kurikulum pendidikan Islam untuk para mualaf. Berdasarkan kepada perbincangan di

atas, peranan pendidik amnya, khususnya pengajar program bimbingan mualaf, perlu

diberikan perhatian kerana kejayaan proses pengajaran dan pembelajaran bergantung

kepada keupayaan dan peranan pengajar  di dalam bilik darjah untuk mencapai

matlamat dan objektif yang ditetapkan. Bimbingan yang diberikan ini adalah proses

penting bagi saudara baru untuk mengenal dan menghayati ajaran Islam dengan lebih

mendalam. Melalui program bimbingan ini, mereka akan diberi pendedahan dan

pendidikan supaya berada melaksanakan segala perintah Allah SWT (Abdul Aziz

Mohd Zin 1999:57). Dalam hal ini, usaha murni membawa perubahan datang dari

saluran bimbingan dan pendidikan dengan mengambil kira isu dan cabaran semasa

yang dihadapi oleh mualaf di negara ini. Pengajaran dan pembelajaran yang

dilaksanakan ini akan mendidik dan melatih diri saudara baru agar lebih mengenali,

memahami, menghayati dan mendalami ajaran Islam sepenuhnya. Oleh yang

demikian, kepentingan pengajaran dan pembelajaran program bimbingan dan saudara

baru amat jelas dan memperlihatkan suatu hubungan penting perlu wujud di antara

keduanya. Saudara baru memerlukan bimbingan untuk mendalami Islam dan ini akan

dapat membiasakan diri dengan ajarana Islam secara berperingkat-peringkat.

RUJUKAN

Ab. Halim Tamuri. 2014. “al-Quran dan Alam sebagai sumber ilmu Sains dalam

pendidikan” dalam Khalijah Mohd Saleh (ed). Pendidikan Islam Beteraskan

Tauhid. Bangi: Penerbit UKM

Abd. Aziz Mohd Zain. 1999. Psikologi dakwah. Kuala Lumpur: JAKIM

Ashraf, Syed Ali,  1988. “A View of Education-An Islamic Perspective” in Bernadette

O’Keeffe (ed.) 1988. Schools for Tomorrow: Building Walls or Building

Bridges. Sussex: The Falmer Press. ms.69-79.

Ashraf, Syed Ali, 1994. “Faith-Based Education: A Theoretical Shift from the Secular

to the Transcendent”, Muslim Education Quarterly, Vol. 11, No. 2.  ms.1-4.

Ashraf, Syed Ali, 1997b. “Mass media Communication, Religion and Education.

Muslim Education Quarterly. Vol. 15. No. 1. ms.1-3.

23

Al-Faruqi. Ismail R. 1992. Al-tawḥīd: Its implications for thought and life. Virginia:

International Institute of Islamic Thought.

Anuar Puteh  dan Abd. Ghafar Haji Don. 2007. “Bimbingan Saudara Baru Di Malaysia

Era Pasca Kemerdekaan”. Kertas kerja dibentangkan dalam Seminar

Antarabangsa Agama dan Pembangunan III, anjuran Jabatan Usuluddin dan

Falsafah, FPI, UKM pada 6-7 Ogos 2007 di Bilik Senat dan Bilik Majlis UKM

Bangi, Selangor.

Fatin Aliah Phang, Nurbina A. Shukor, Jayssuman Pusppanathan, Noor Dayana Abd.

Halim, Zulkifli Khair, Sarina Sulaiamna, Aminuddin Ruskam, Juhazren

Junaidi, Ana Haziqah A. Rashid dan Mojd Fauzi bin Bachok. 2019. “Edu-

Mualaf: Platform atas Talian Pembelajaran Asas Fardu Ain bagi Saudara Kita

di Johor”. Dalam Azri Bhari. Mohammad Mahyuddin Khalid dan Mohd

Ashrof Zaki Yaacob (pytn). 2019. Memperkasakan Potensi Mualaf Era

Kontemporari. Shah Alam: IKAZ, UiTM. 37-50.

Halstead, J.M., 1996. “Liberal Values and Liberal Education”, dalam J. Mark Halstead

and Monica J. Taylor (eds.). 1996. Values in Education and Education Values.

London: The Falmer Press.

Kamarul Azmi Jasmi dan Ab. Halim Tamuri. 2011. Dasar Akidah Muslim. Skudai:

Penerbit UTM.

Kamarul Azmi Jasmi dan Ab. Halim Tamuri. 2019. Pendidikan Islam: Kaedah

Pengajaran dan Pembelajaran. Skudai: Penerbit UTM.

Kementerian Pendidikan Malaysia. 2015. Kurikulum Standard Sekolah Rendah

(KSSR) Pendidikan Islam Dokumen Standard Kurikulum dan Pentaksiran

Darjah 6.

Kementerian Pendidikan Malaysia. 2018. Kurikulum Standard Sekolah Menengah

(KSSM) Pendidikan Islam Dokumen Standard Kurikulum dan Pentaksiran

Tingkatan 4 dan 5.

Majlis Agama Islam Selangor, 2013. Ulum Syariyyah Feqah Tahap 1. Shah Alam:

Majlis Agama Islam Selangor.

Majlis Agama Islam Selangor, 2016. Ulum Syariyyah Feqah Tahap 2. Shah Alam:

Majlis Agama Islam Selangor.

Mustafa Kamal Amat Misra, Mohd Hakim Arshad dan Nurhanisah Senin. 2019.

“Cabaran mualaf di Malaysia: Pemerhatian awal terhadap mualaf Cina”.

Dalam Azri Bhari. Mohammad Mahyuddin Khalid dan Mohd Ashrof Zaki

Yaacob (pytn). 2019. Memperkasakan Potensi Mualaf Era Kontemporari.

Shah Alam: IKAZ, UiTM. 259-268.

24

Noranizah Yusuf, Noor Ain Mohd Noor dan Aemy Aziz. 2019. “Kepentingan

sokongan sosial dalam pengukuhan dan pemantapan akidah golongan mualaf”.

Dalam Azri Bhari. Mohammad Mahyuddin Khalid dan Mohd Ashrof Zaki

Yaacob (pytn). 2019. Memperkasakan Potensi Mualaf Era Kontemporari.

Shah Alam: IKAZ, UiTM. 97-110.

Noor Hafizah Mohd Haridi, Syarul Azman Shaharuddin, Nur Amalina A. Rahman dan

Norsaleha Mohd Salleh. 2019. “Emosi mualaf selepas masuk Islam: Kajian di

Institut Dakwah Islamiah Perkim (IDIP)”. Dalam Azri Bhari. Mohammad

Mahyuddin Khalid dan Mohd Ashrof Zaki Yaacob (pytn). 2019.

Memperkasakan Potensi Mualaf Era Kontemporari. Shah Alam: IKAZ,

UiTM. 297-316.

Noor Hisham Md Nawi. 2018. Membentuk Manusiawi Melalui Pendidikan. Kertas

kerja dibentangkan Simposium Kebangsaan Kecemerlangan Pendidikan Islam

Dan Bahasa Arab 2.0 2018 anjuran Persatuan Intektual Muslim Malaysia pada

12 November 2018.

Hussain, S. S. and Ashraf, Syed Ali.  1979. Crisis in Muslim Education, Jeddah:

Hodder and Stoughton.

Zulkiple Abd. Ghani, Anuar Puteh, Badlihisham Mohd Nasir, Abdul Ghafar Hj. Don,

Ahmad Redzuan Mohd Yunus dan Abdul Halim Tamuri. 2009. Sistem dan

Modul Pengajaran dan Pembelajaran Saudara Muslim. Kuala Lumpur:

JAKIM.

Akta

Akta Pendidikan 1996

25

PEMBANGUNAN

KURIKULUM PENDIDIKAN

ISLAM ISLAM DI KALANGAN

MUALAF

Prof. Dato’ Dr. Zulkiple Abd. Ghani

26

PEMBANGUNAN KURIKULUM PENDIDIKAN ISLAM ISLAM

DI KALANGAN MUALAF

Prof. Dato’ Dr. Zulkiple Abd. Ghani

Fakulti Kepimpinan dan Pengurusan,

Universiti Sains Islam Malaysia

drzulkip@usim.edu.my

ABSTRAK

Pembangunan kurikulum pendidikan Islam kepada golongan mualaf

perlu dilakukan secara sistematik terutama mengambil kira

kepelbagaian latar belakang dan kemampuan mereka. Objektif utama

ialah supaya mereka dapat mempelajari asas-asas ajaran Islam serta

mengamalkannya dalam kehidupan. Bab ini akan membincangkan

mengenai latar belakang dan isu-isu pendidikan yang dihadapi oleh

saudara Muslim, keperluan kandungan mengikut perspektif mereka dan

juga contoh kurikulum dan modul bagi golongan pertengahan dan

tinggi. Selain pembangunan kurikulum, aspek sokongan seperti guru

yang kompeten, infrastruktur pendidikan, pedagogi dan kewangan juga

akan memastikan pengajaran dan pembelajaran serta bimbingan saudara

Muslim mencapai objektif menghasilkan ummah terbaik.

Kata kunci: Pembangunan Kurikulum, Pendidikan Islam, Mualaf

PENDAHULUAN

“Kelas Mualaf juga dijalankan di seluruh Selangor. Kini ada 4,312 Mualaf

yang mengikutinya dengan sejumlah 260 kelas setiap sesi (260 x 3 kali

seminggu = 780 kali seminggu). Lembaga Zakat Selangor (LZS) menyediakan

dana, digajikan guru yang khusus, termasuk guru Mualaf mobil yang

mendatangi Mualaf yang berkeperluan khusus. Mualaf juga diberikan elaun

kehadiran. Ada silibusnya dan ada ujiannya bagi mengukur tahap kefahaman

mereka”. (https://www.mais.gov.my/wp-content/uploads/2020/03/Final-

EDISI-MAIS-Bil.1.2020-1.pdf)

Proses pengajaran dan pembelajaran (P&P) atau bimbingan pendidikan Islam di

kalangan mualaf di seluruh negara pada umumnya tidak seragam khususnya dari segi

kurikulum. Oleh kerana kerangka perundangan memberi hak kepada negeri bagi

tujuan pendaftaran mualaf dan bimbingan, terdapat kepelbagaian dari segi pengurusan

dan bimbingan mualaf. Jika dilihat dari kenyataan di atas seperti yang dilaporkan di

Negeri Selangor, P&P serta bimbingan mualaf bukan sahaja melibatkan aspek

kurikulum tetapi juga keperluan guru yang kompeten, infrastruktur yang kondusif

termasuk penggunaan alat sokongan teknologi, peruntukan kewangan dan juga

pendekatan P&P seperti pedagogi, andragogi dan huetagogi. Objektif utama P&P dan

../AppData/Roaming/Microsoft/Word/SEMINAR%202021/SEMINAR%20MUALLAF/perluan%20khusus.%20Muallaf%20juga%20diberikan%20elaun%20kehadiran.%20A

../AppData/Roaming/Microsoft/Word/SEMINAR%202021/SEMINAR%20MUALLAF/perluan%20khusus.%20Muallaf%20juga%20diberikan%20elaun%20kehadiran.%20A

27

bimbingan mualaf adalah untuk membolehkan mereka memahami dan mengamalkan

aspek asas ajaran Islam seperti perkara-perkara asas fardhu ‘ain dan al-Qur’an serta

as-Sunnah. Selain perkara asas berkenaan, kurikulum lanjutan turut disediakan untuk

memberi peluang kepada golongan mualaf meneroka potensi diri sehingga berjaya

menjadi mukallaf, iaitu da’ie yang mencapai tahap berupaya melakukan ‘creating

knowledge’ yang bertanggungjawab berkongsi nikmat kehidupan beragama Islam.

Bab ini akan membincangkan mengenai latar belakang P&P dan bimbingan

golongan mualaf di Malaysia secara ringkas termasuk isu-isu berbangkit berkaitan

bimbingan dan keperluan golongan mualaf, menyenaraikan keperluan kandungan

kurikulum berdasarkan penyelidikan yang pernah dijalankan serta contoh-contoh

kandungan kurikulum dan modul bagi peringkat pertengahan dan tinggi yang telah

diterbitkan oleh Jabatan Pengajian Dakwah dan Kepimpinan UKM (2008) dan JAKIM

(2009) bertajuk “Sistem Pengajaran dan Pembelajaran Saudara Muslim” berasaskan

penyelidikan yang dibiayai oleh Majlis Agama Islam Wilayah Persekutuan (MAIWP).

LATAR BELAKANG PENDIDIKAN ISLAM GOLONGAN MUALAF

Ketika ini, golongan mualaf yang memeluk Islam mempunyai pilihan yang banyak

untuk mendalami ilmu-ilmu Islam melalui pendidikan formal dan tidak formal.

Pelbagai maklumat mengenai Islam boleh diperolehi secara atas talian melalui laman

sesawang dan di media sosial. Namun begitu, pendidikan terbaik tentulah secara

formal yang mempunyai kurikulum yang teratur dan guru yang mursyid. Setiap negeri

menyediakan institusi khusus seperti Pusat Bimbingan Islam Sultan Abdul Halim

Mu’adzam Shah (PUSBA) di Sungai Petani, Kedah; Kompleks Darul Hidayah,

Permatang Tok Gelam, Penaga, Pulau Pinang; Teratak Fitrah di Sabah; Pusat Dakwah

Islamiah Paroi, Negeri Sembilan; Balai Islam Melaka serta program pendidikan formal

dan tidak formal oleh institusi bukan kerajaan (NGO) seperti Pertubuhan Kebajikan

Islam Malaysia (PERKIM), Malaysia Chinese Muslim Association (MACMA),

Hidayah Centre Foundation, Islamic Outreach ABIM dan Multiracial Reverted

Foundation (MRM).

Setiap negeri berhadapan dengan keperluan golongan mualaf yang berbeza dari

segi anutan agama asal, tahap tinggi rendah pendidikan, latarbelakang kaum dan etnik,

gender, peringkat umur, status sosio-ekonomi serta tujuan memeluk Islam.

Memandangkan terdapat kepelbagaian yang wujud, pihak berkuasa agama

menyandarkan aktiviti P&P dan bimbingan secara formal kepada kerangka

perundangan dan menggubal kaedah-kaedah berdasarkan keperluan masing-masing.

Contohnya, di Pulau Pinang terdapat Kaedah Jagaan dan Pengajaran Orang Masuk

Islam dan Cara Pendaftarannya (Negeri Pulau Pinang) 1998 yang mewajibkan orang

yang memeluk Islam hendaklah menghadiri Bengkel Bimbingan Asas Fardu ‘Ain

seperti dicatat di Bahagian 5 (1) seperti berikut:

28

5. (1) Mana-mana orang yang didaftarkan di bawah seksyen 84 hendaklah:

(a) Menghadiri Bengkel Bimbingan Asas Fardu Ain pada waktu-waktu pejabat

selama 3 hari di Jabatan Agama Islam, Negeri Pulau Pinang atau di mana-

mana tempat yang ditetapkan oleh Majlis; dan,

(b) Menghadiri mana-mana kelas Fardu Ain selama 2 minggu hingga 1 bulan

di mana-mana tempat yang ditetapkan oleh Majlis.

(2) Mana-mana orang yang telah menghadiri kelas Fardu Ain di bawah perenggan

5(1) (b) hendaklah ditemuduga bagi memastikan tahap kefahaman Islam orang

tersebut dan soalan-soalan yang perlu dikemukakan ialah-

(a) Pengertian Iman dan Islam;

(b) Rukun iman dan Islam;

(c) Pengertian Air, Najis dan Istinjak;

(d) Pengertian wudhu’ dan rukun-rukunnya;

(e) Pengertian mandi wajib;

(f)  Pengertian sembahyang dan Rukun-rukunnya;

(g) Pengertian hukum dan pembahagiannya.

Mualaf yang berpindah atau bertukar tempat kerja dari satu negeri ke negeri lain

umpamanya mungkin akan berhadapan dengan sedikit sebanyak perbezaan dari segi

pendekatan P&P dan bimbingan. Dalam menjalani kehidupan yang serba baru,

golongan mualaf tidak terlepas daripada pelbagai cabaran yang mampu menggugat

keimanan mereka sekiranya tidak dibimbing dan disokong oleh sistem P&P yang

seragam dan berkesan.  Pelbagai masalah akan terpaksa diharungi sama ada dari segi

emosi, adat, budaya, kekeluargaan, ekonomi, kerjaya, birokrasi, perundangan dan

sebagainya.  Masalah-masalah ini mampu merebak dan mengesani saudara Muslim

dengan lebih serius hingga ke peringkat kembali kepada agama asal (murtad). Dalam

merekabentuk kurikulum dan penyampaian berkesan, masalah yang membelengu

golongan mualaf yang perlu diberi perhatian, antaranya seperti berikut:

a.  Penyingkiran oleh kaum keluarga dan masyarakat asal.  Secara umumnya

masyarakat asal mereka menganggap menukar agama kepada agama Islam

adalah satu perbuatan yang amat dibenci kerana mereka beranggapan

bahawa Islam adalah hanya untuk orang Melayu.  Ianya adalah satu bentuk

pengkhianatan dan penghinaan kepada keturunan dan perjuangan bangsa

kerana bagi mereka ia memutuskan ikatan kekeluargaan/ keturunan.

Lantaran itu ada di kalangan saudara Muslim yang disingkirkan oleh

keluarga dan masyarakat mereka. Walaupun ada yang terus tinggal

bersama keluarga, namun mereka seolah-olah disisihkan dari segala aspek

kehidupan keluarga dan komuniti. Masalah ini bukanlah suatu yang baharu

bahkan ianya seakan-akan telah menjadi satu tradisi yang wujud bersama-

sama penerimaan saudara Muslim terhadap agama Islam. Untuk

menangani isu-isu tekanan dan pemulauan oleh pihak keluarga, beberapa

negeri mewujudkan pusat khidmat yang menawarkan tempat penginapan

sementara seperti Kompleks Darul Hidayah di Wilayah Persekutuan dan

29

Pusat Perlindungan Mualaf Baitul Salam di Selangor. Para peserta di pusat-

pusat seperti ini diberi pendedahan kepada agama Islam secara terancang

di samping aspek-aspek kebajikan mereka sentiasa dipenuhi.

b.  Pandangan negatif dan prejudis dari masyarakat Melayu (Islam).  Ini juga

merupakan masalah/cabaran yang telah berakar umbi dalam konteks

keislaman saudara Muslim.  Berdasarkan interaksi bersama saudara

Muslim di PERKIM dan MACMA menyatakan bahawa pada peringkat

awal pemelukan Islam, cabaran yang terpaksa dihadapi selain dari

kemarahan anggota keluarga dan masyarakat ialah masalah penerimaan

dari masyarakat Melayu (Islam).  Kebanyakan anggota masyarakat Melayu

menganggap kemasukan Islam golongan seperti mereka adalah kerana

mempunyai motif dan kepentingan tertentu.  Selain dari itu mereka juga

dianggap sebagai orang Islam kelas kedua.  Masalah lain yang terpaksa

dihadapi adalah pandangan masyarakat Melayu yang mahu melihat mereka

hidup dengan mengamalkan secara total amalan dan budaya Islam

(termasuk juga amalan dan budaya Melayu). Sekiranya mampu hidup

seperti orang Melayu, mereka dengan senang akan diterima oleh

masyarakat tersebut dan begitu jugalah sebaliknya.  Fenomena ini berlaku

kerana secara umumnya masyarakat (sama ada Melayu atau lain-lain) telah

menganggap bahawa masuk Islam itu adalah masuk Melayu.

c.  Bidang pekerjaan yang tidak sesuai dengan tuntutan agama Islam.

Sebahagian daripada saudara Muslim yang mempunyai pekerjaan sebelum

memeluk Islam dalam bidang yang bercanggah dengan agama Islam seperti

mereka  yang  bekerja  di premis-premis judi, arak dan sebagainya.  Selepas

memeluk Islam, golongan ini berada dalam dilema di antara dua keadaan

iaitu sama ada untuk meneruskan pekerjaan dengan mengetepikan tuntutan

agama ataupun berhenti bekerja dan mencari pekerjaan baru untuk menyara

diri dan keluarga.  Biasanya untuk mencari pekerjaan baru bukanlah suatu

perkara mudah. Selain dari itu, ada juga di kalangan saudara Muslim yang

mendapat tekanan dari majikan yang tidak Islam selepas mengetahui

mereka memeluk Islam sehingga dipecat ataupun mereka berhenti sendiri

kerana tidak mampu untuk menyerap tekanan-tekanan tersebut.

d.  Kehilangan hak untuk mendapat harta pusaka.  Apabila memeluk Islam,

mereka tidak lagi berhak untuk mewarisi harta pusaka. Keadaan ini

kadang-kadang boleh menjadi serius sehingga menyebabkan mereka

kembali kepada agama asal mereka untuk mendapatkan hak pewarisan

tersebut.  Kerana itu dalam Islam, golongan saudara Muslim atau mualaf

ini adalah merupakan salah satu dari lapan asnaf yang berhak untuk

menerima pemberian zakat.

e.  Tiadanya keselarasan aktiviti dakwah di antara organisasi-organisasi

tertentu dan kekurangan bahan bacaan yang sesuai.  Senario ini akan

membawa kepada kepelbagaian bentuk dan pendekatan dakwah yang

sudah semestinya sedikit sebanyak mengelirukan saudara Muslim dalam

30

memahami dan menghayati Islam. Kekurangan bahan-bahan rujukan

seperti buku, risalah tentang Islam dan sebagainya (yang sesuai dengan

peringkat mereka) pula akan memburukkan lagi keadaan.  Walaupun tidak

dinafikan adanya inisiatif dari pelbagai pihak seperti PERKIM, JAWI,

MACMA dan sebagainya dalam menerbitkan bahan-bahan bacaan yang

mudah dalam pelbagai bahasa, namun ianya masih lagi terhad dan kurang

mencukupi.

Cabaran-cabaran yang dihadapi oleh golongan mualaf seperti yang disenaraikan di atas

telah cuba ditangani bukan sahaja oleh pihak berkuasa agama di negeri-negeri, tetapi

juga oleh pihak NGO terutama PERKIM yang terlibat secara langsung mendidik

golongan mualaf dan anak-anak mereka sejak awal tahun 1960-an. Institut Dakwah

Islamiah PERKIM (IDIP) yang berpusat di Pengkalan Chepa, Kelantan, menyediakan

pusat pengajian secara sistematik dengan menyediakan kelengkapan P&P, biasiswa

dan ujian dengan menganugerahkan sijil (berasaskan beberapa tahap) kepada mereka

yang berjaya. Objektif utama IDIP ialah supaya golongan mualaf dan anak-anak

mereka khususnya  dapat memahami dan menghayati Islam sebagai satu cara hidup

dan dapat kembali menyebarkan Islam di kalangan komuniti asal mereka.  Terdapat

tiga tahap kurikulum yang dilaksanakan iaitu kursus persediaan pengajian Islam, Sijil

Asas Pengajian Islam dan Sijil Pengajian Islam (Razaleigh Muhamat  dan Marlon:

2014). Model IDIP turut diadaptasi oleh beberapa institusi lain termasuk Institut

Pengajian Islam dan Dakwah Sabah (IPDAS) yang menawarkan Diploma Dakwah

Islamiyyah.

Secara umum, peluang pendidikan golongan mualaf sehingga ke peringkat

tertinggi kini lebih terbuka dengan sokongan banyak institusi hingga ke peringkat

ijazah kedoktoran, contohnya seperti dilaporkan oleh  Majlis Agama Islam Selangor:

“Mengikut statistik 2019, seramai 11,652 Mualaf disantuni LZS. Sebanyak

RM52.1 juta pula disalurkan, untuk keperluan hidup dan juga pembangunan

diri. Mualaf yang tekun, boleh terus menyambung pengajian. LZS

menyediakan biasiswa. Setakat ini ada 35 orang menyambung diploma, 28

ijazah pertama, dua orang sarjana dan enam orang calon doktor falsafah”.

(https://www.mais.gov.my/wp-content/uploads/2020/03/Final-EDISI-MAIS-

Bil.1.2020-1.pdf)

KEPERLUAN KURIKULUM BAGI MUALAF

Seperti yang disebut di atas, kurikulum yang digubal bagi keperluan golongan mualaf

perlu disesuaikan dengan latarbelakang mereka yang pelbagai. Untuk tujuan

perkongsian, satu kajian telah pernah dilakukan oleh penulis bersama rakan-rakan

(2005) di Wilayah Persekutuan Kuala Lumpur dan Labuan melalui pengedaran soal

selidik kepada 130 orang responden terpilih golongan mualaf yang mengikuti kelas-

kelas bimbingan saudara Muslim yang dianjurkan oleh Jabatan Agama Islam Wilayah

Persekutuan. Untuk tujuan kertas ini, di bawah dibincangkan dapatan mengenai ciri-

ciri demografi responden, keperluan kandungan, persepsi terhadap kelas bimbingan

dan persepsi terhadap guru-guru yang mengajar.

https://www.mais.gov.my/wp-content/uploads/2020/03/Final-EDISI-MAIS-Bil.1.2020-1.pdf

https://www.mais.gov.my/wp-content/uploads/2020/03/Final-EDISI-MAIS-Bil.1.2020-1.pdf

31

3.1 Demografi Responden

Tujuan utama bahagian ini adalah untuk membentangkan data kajian yang diperolehi

daripada tinjauan yang dijalankan. Jadual 2 berikut menunjukkan taburan latar

belakang reponden yang terlibat dalam kajian ini.

JADUAL 1:  Latar belakang responden kajian

CIRI  DEMOGRAFI  KEKERAPAN PERATUS

Jantina Lelaki

Perempuan

57

73

43.8

56.2

Umur 15-30

31-45

46-60

60 keatas

41

47

30

9

31.5

36.2

23.1

6.9

Taraf Perkahwinan Berkahwin

Bujang

Duda

Ibu Tunggal

81

29

11

9

62.3

22.3

8.5

6.9

Agama sebelum memeluk Islam Kristian

Hindu

Buddha

Confucious

Lain-lain

53

14

37

3

23

40.8

10.8

28.5

2.3

17.7

Bangsa Cina

India

Bumiputera

Filipina

Lain lain

46

17

28

10

19

35.4

13.1

29.2

7.7

14.6

Pendidikan Pengajian Tinggi

Sekolah

22

108

16.9

83.1

Keluarga yang telah Islam Tiada

Ada

66

64

50.8

49.2

Keanggotaan pertubuhan dakwah Ada

Tiada

53

77

40.8

59.2

Kelas Bimbingan lain Ada

Tiada

90

40

69.2

30.8

Jadual di atas menunjukkan taburan responden kajian berdasarkan jantina di mana

43.8% terdiri daripada lelaki dan 56.2% daripada perempuan. Berdasarkan kepada

umur pula, jadual di atas menunjukkan 31.5% daripada responden berusia antara 15-

30 tahun, 36.2% berusia antara 31-45 tahun dan 23.1% pula berusia antara 46-60

32

tahun. Hanya terdapat 6.9% responden kajian ini yang berusia melebihi 61 tahun.

Secara keseluruhannya, responden dalam kajian ini adalah terdiri daripada saudara

Muslim yang berkahwin iaitu sebanyak 62.3%,  diikuti oleh mereka yang masih bujang

(22.3%),  8.% mereka daripada golongan duda dan 6.9%  daripada kumpulan ibu

tunggal.

 Jadual di atas menunjukkan latar belakang agama sebelum mereka memeluk

agama Islam di mana majoriti mereka menganut agama Kristian (40.8%), 28.5% pula

beragama Buddha, 10.8% beragama Hindu dan 2.3% pula beragama Confusious.

Seramai 23 responden (17.7%) pula menganut ajaran atau kepercayaan tradisi yang

wujud kalangan golongan Bumiputera Sabah. Daripada latar belakang bangsa pula,

majoriti responden terdiri daripada bangsa Cina iaitu 35.4%, India 13.1%, Bumiputera

(29.2%), Filipina (7.7%) dan lain-lain bangsa (14.6%). Daripada aspek pendidikan

pula, hanya 16.9%  terdiri daripada mereka berpendidikan tinggi (ijazah dan diploma)

dan majoriti mereka terdiri dari yang berpendidikan rendah 83.1% (rendah dan

menengah).

 Selain itu, taburan responden yang mempunyai keluarga telah memeluk Islam

adalah hampir sama iaitu 50.8% yang tiada keluarga memeluk Islam dan 49.2% yang

mempunyai keluarga yang memeluk Islam. Daripada sudut penglibatan dalam badan

dakwah, kebanyakan mereka tidak terlibat dalam mana-mana pertubuhan (59.2%) dan

hanya 40.8% daripada terlibat dalam pertubuhan-pertubuhan dakwah.  Dalam aspek

kehadiran dalam kelas-kelas agama dan bimbingan lain, majoriti daripada mereka

(69.2%) menyatakan mereka menghadiri kelas-kelas lain yang dianjurkan. Hanya

30.8% yang menyatakan mereka tidak pernah menghadiri lain-lain kelas bimbingan

agama.

3.2 Keperluan Kandungan Kelas Bimbingan Saudara Muslim

Kajian ini memberi tumpuan untuk mengkaji keperluan kandungan dalam pengajaran

dan pembelajaran kelas bimbingan mengikut pandangan golongan saudara Muslim.

Mereka telah diminta untuk mengenal pasti urutan kepentingan daripada kedudukan

pertama sehingga kedua puluh. Dalam membentangkan dapatan kajian, data kajian

telah dikodkan semula di mana kandungan yang paling utama akan mendapat tahap

min yang tinggi dan begitu juga sebaliknya. Jadual berikut akan menunjukkan

kepentingan kandungan kajian berdasarkan persepsi pelajar-pelajar kelas bimbingan

saudara Muslim.

33

JADUAL 2: Keperluan kandungan kelas bimbingan

KANDUNGAN BIMBINGAN KEDUDUKAN MIN*

1 Konsep Syahadah 1 17.52

2 Konsep Keimanan Dalam Islam 4 15.78

3 Bimbingan Sembahyang/Solat 2 16.69

4 Membaca Al-Quran 7 11.64

5 Konsep Kenabian 10 10.98

6 Konsep Ketuhanan 6 13.28

7 Penjelasan Rukun Iman 5 15.32

8 Penjelasan Rukun Islam 3 15.89

9 Bimbingan Puasa 8 11.60

10 Kedudukan Islam Dengan Agama Lain 12 8.89

11 Sejarah Para Nabi Dan Para Sahabat 15 7.56

12 Bimbingan Umrah Dan Haji 18 5.28

13 Adab Dan Akhlak Islam 9 11.44

14 Asas-Asas Bahasa Arab 20 5.12

15 Tafsir/Huraian  Al-Quran Dan Hadith 16 6.53

16 Kewajipan Berdakwah 19 5.23

17 Isu Dan Cabaran Sebagai Seorang Muslim 13 8.74

18 Bimbingan Perkahwinan Dalam Islam 17 6.51

19 Perkara Halal Dan Haram Dalam Islam 11 10.09

20 Hubungan Dengan Keluarga 14 8.53

*Telah dikod semula

Jadual di atas telah menunjukkan persepsi para pelajar kelas bimbingan saudara

Muslim terhadap keperluan kandungan yang perlu diberikan keutamaan. Berdasarkan

jadual di atas, tajuk yang berkaitan konsep syahadah perlu diberikan keutamaan kerana

mempunyai min yang tinggi (17.52). Jika dilihat kepada 10 tajuk yang utama, tajuk

konsep syahadah merupakan aspek yang perlu diberikan keutamaan dan ini diikuti

oleh tajuk-tajuk utama yang berkaitan bimbingan solat  (16.69), penjelasan rukun

Islam (15.89), konsep keimanan dalam Islam (15.78), penjelasan rukun iman (15.32),

konsep ketuhanan (13.28), bimbingan puasa (11.60) adab dan akhlak Islam (11.44)

dan konsep kenabian (10.98).

 Sepuluh aspek lain yang juga perlu diberikan perhatian dalam pembinaan

modul iaitu perkara halal dan haram dalam Islam (10.09), kedudukan Islam dengan

agama lain (8.89), isu dan cabaran sebagai seorang Muslim (8.74), hubungan dengan

keluarga (8.53), sejarah para nabi dan sahabat (7.56), Tafsir al-Quran dan Hadith

(6.53), bimbingan perkahwinan dalam Islam (6.51), bimbingan umrah dan haji (5.28),

kewajiban berdakwah (5.23) dan asas-asas Bahasa Arab (5.12). Dapatan ini boleh

memberikan satu asas atau  gambaran awal untuk menentukan keperluan kandungan

yang perlu diberikan perhatian dalam mengubal panduan atau modul untuk saudara

baru.

34

3.3. Persepsi Terhadap Pelaksanaan Kelas Bimbingan

Hasil bagi satu tinjauan umum terhadap persepsi peserta-peserta kelas bimbingan

tentang keberkesanan pengajaran yang diberikan dalam meningkatkan pengetahuan

asas Islam mereka adalah seperti berikut:

JADUAL 3:  Kesan pengajaran kelas bimbingan terhadap pengetahuan asas agama

BIL PERKARA MIN

 Bimbingan yang saya ikuti telah meningkatkan

PENGETAHUAN saya tentang:

C1 Konsep beriman kepada Allah 4.64

C2 Konsep beriman kepada Rasul 4.57

C3 Konsep beriman kepada Malaikat 4.50

C4 Konsep beriman kepada Rasul 4.56

C5 Konsep beriman kepada Kitab 4.56

C6 Konsep beriman kepada Qada' dan Qadar 4.56

C7 Konsep dua kalimah syahadat 4.70

C8 Cara menunaikan solat 4.66

C9 Kaedah berpuasa 4.60

C10 Kewajipan menunaikan zakat 4.46

C11 Kewajipan menunaikan haji 4.43

C12 Konsep akhlak dalam Islam 4.60

C13 Sifat mahmudah (baik) 4.55

C14 Sifat mazmumah (buruk) 4.26

C15 Halal dan haram dalam Islam (makanan,minuman) 4.60

C16 Konsep menutup aurat 4.51

C17 Hubungan dengan keluarga 4.57

C18  Konsep perkahwinan 4.47

Secara keseluruhannya, berdasarkan penilaian umum peserta-peserta, dapatan

kajian dalam jadual di atas menunjukkan pengajaran dalam kelas saudara baru yang

dijalankan memberikan kesan yang baik terhadap pengetahuan asas-asas agama

menurut pandangan responden kajian. Kesemua min dalam item-item di atas berada

pada tahap yang tinggi iaitu berada pada tahap 4.26 sehingga 4.70. Para peserta juga

dikehendaki untuk menilai kesan pengajaran terhadap peluang untuk amalan praktikal

dalam kelas bimbingan yang dijalankan seperti yang ditunjukkan dalam jadual berikut:

JADUAL 4: Peluang untuk melakukan pratikal dalam kelas bimbingan

BIL PERKARA MIN

 Bimbingan yang saya ikuti memberikan peluang saya

untuk melakukan PRAKTIKAL: (Item C19-C30)

C19 Wuduk (mengambil air sembahyang) 4.67

C20 Solat wajib lima waktu 4.73

C21 Solat sunat 4.43

35

C22 Bacaan-bacaan solat 4.56

C23 Wirid dan doa 4.41

C24 Salawat atas Nabi Muhammad 4.50

C25 Membaca al-Quran 4.47

C26 Adab dalam pergaulan 4.46

C27 Menutup aurat 4.50

C28 Kaedah mandi wajib 4.57

C29 Beristinjak/Bersuci 4.60

C30 Berzakat 4.46

Dapatan kajian dalam jadual di atas juga menunjukkan bahawa pengajaran

dalam kelas saudara Muslim yang dijalankan telah memberikan peluang yang baik

kepada peserta-peserta untuk melakukan amalan praktikal semasa kelas bimbingan

dijalankan. Kesemua min bagi item-item di atas berada pada tahap yang tinggi iaitu

berada antara 4.43 sehingga 4.73. Kedua-dua jadual di atas menunjukkan para peserta

bagi kelas bimbingan secara umumnya merasa berpuas hati dengan pengajaran yang

diberikan. Pada padangan mereka sebagai saudara Muslim, pengajaran yang diberikan

telah meningkatkan tahap pengetahuan Islam mereka serta dalam memberikan peluang

untuk melakukan praktikal atau amali berkaitan ibadah asas dalam Islam.

3.4 Persepsi terhadap kaedah pengajaran guru

Kajian ini juga telah membuat satu tinjauan terhadap persepsi para peserta terhadap

proses pengajaran dan pembelajaran kelas bimbingan yang mereka telah ikuti.

Sebagaimana yang dijelaskan sebelum ini, kedua-dua jadual di atas telah memberikan

gambaran umum peserta-peserta terhadap kesan pengajaran kelas bimbingan kepada

ilmu pengetahuan dan juga peluang mereka untuk melakukan amalan praktikal.

Namun, penilaian umum ini hanya terbatas kepada penilaian pengajaran yang

diberikan berdasarkan kepada persepsi mereka dan terbatas kepada pengalaman

mereka yang baru sahaja memeluk agama Islam. Jadual berikut pula akan memberikan

tumpuan kepada penilaian secara yang lebih khusus terhadap berapa aspek penting

dalam proses yang pengajaran dan pembelajaran yang mereka lalui.

JADUAL 5: Persepsi terhadap kaedah pengajaran guru

BIL PERKARA MIN

C31* Ustaz/Ustazah saya tidak hanya menyampaikan

pengajaran dalam bentuk syarahan/kuliah

1.67

C32 Ustaz/Ustazah saya sering bercerita kisah-kisah (nabi

atau sahabat) dalam kelas bimbingan

4.40

C33 Ustaz/Ustazah sering memberikan peluang kepada

pelajar untuk bertukar pandangan di dalam kelas.

4.24

C34 Ustaz/Ustazah menunjukkan cara melaksanakan ibadat

semasa pengajaran

4.46

C35 Ustaz/Ustazah sering memberi peluang kepada saya

mempraktikkan cara-cara melaksanakan ibadat

4.39

36

*Item negatif yang telah ditukar kepada item positif

Secara umumnya, persepsi peserta-peserta terhadap proses pengajaran dan

pembelajaran tersebut masih berada pada tahap yang agak tinggi iaitu 3.80.

Kebanyakan item-item di atas didapati berada pada tahap tinggi iaitu antara 3.69

hingga 4.49.  Berdasarkan dapatan-dapatan ini, peserta mempunyai persepsi yang

positif terhadap beberapa aspek antaranya:  guru bercerita kisah-kisah (nabi atau

sahabat),  peluang kepada pelajar untuk bertukar pandangan, menunjukkan cara

melaksanakan ibadat semasa pengajaran, memberi peluang mempraktikkan cara-cara

C36 Tunjuk cara/Demontrasi daripada Ustaz/Ustazah

memudahkan kefahaman saya untuk beribadat

4.46

C37 Latihan/Praktikal ibadah yang dilakukan dapat

mempertingkatkan amalan harian saya

4.49

C38* Ustaz/Ustazah saya banyak membuat aktiviti/latihan

menghafaz ayat-ayat al-Quran

2.90

C39 Saya sering diminta oleh Ustaz/Ustazah melakukan

latihan/amali/bacaan berulang kali

4.12

C40 Ustaz/Ustazah saya sering memperdengarkan contoh

bacaan ayat al-Quran di dalam kelas

4.20

C41 Bahan pengajaran yang dibekalkan oleh Ustaz/Ustazah

memberi faedah kepada saya

4.38

C42 Ustaz/Ustazah  saya berbincang dengan pelajar-pelajar di

dalam kelas

4.33

C43* Saya diberi peluang untuk mengemukakan idea semasa

dalam kelas

3.17

C44 Ustaz/Ustazah akan meminta  saya membuat pembacaan

awal untuk kelas Pendidikan Islam

3.86

C45 Ustaz/Ustazah sering menggunakan komputer dalam

pengajarannya

2.94

C46* Kaedah pengajaran yang digunakan  Ustaz/Ustazah

dalam pengajaran menarik minat saya

3.07

C47* Saya merasa tidak bosan dengan cara pengajaran

Ustaz/Ustazah saya

3.69

C48* Penggunaan istilah Bahasa Arab tidak menyukarkan saya

untuk memahami kandungan pengajaran

2.74

C49 Saya sangat seronok jika kelas Pendidikan Islam

diadakan di luar bilik kuliah

3.56

C50 Aktiviti lawatan boleh meluaskan pandangan dan

pengalaman saya tentang Islam

4.42

C51 Ustaz/Ustazah yang mengajar saya adalah contoh terbaik/

role model kepada saya

4.36

C52 Penggunaan bahan multimedia pendidikan Islam

memudah proses bimbingan kepada saya

4.04

C53 Tempoh bimbingan yang diberikan mencukupi

3.80

 MIN KESELURUHAN 3.80

37

melaksanakan ibadat, latihan/amali/bacaan berulang kali, memperdengarkan contoh

bacaan ayat al-Quran, membekalkan bahan pengajaran, berbincang dengan pelajar-

pelajar di dalam kelas dan contoh terbaik/ role kepada pelajar.

Namun begitu terdapat beberapa item yang mendapat min yang agak rendah

dan ianya perlu dilihat dengan teliti untuk meningkatkan lagi kualiti pengajaran dan

pembelajaran kelas bimbingan saudara Muslim.  Sehubungan itu, perbincangan akan

memberikan tumpuan kepada beberapa item yang utama untuk melihat beberapa aspek

dengan lebih terperinci pesepsi pelajar terhadap perkara-perkara yang berkaitan,

khususnya item-item yang berada pada tahap sederhana dan rendah. Perbincangan

akan memberikan fokus kepada bebarapa isu dalam proses pengajaran dan

pembelajaran kelas bimbingan yang diberikan.

Jadual di atas menunjukkan bagi item C31, dapatan kajian menunjukkan

bahawa kebanyakan guru-guru pendidikan Islam yang mengajar dalam program

bimbingan ini sering menyampaikan pengajaran dalam bentuk syarahan/kuliah kerana

minnya berada pada tahap rendah (1.67). Seharusnya dalam proses pengajaran dan

pembelajaran yang berkesan, guru perlu mempelbagaikan kaedah pengajaran dan tidak

hanya memberikan tumpuan kepada kaedah tradisional atau konvensional iaitu

syarahan dan kuliah sahaja. Bagi item C38, dapatan kajian menunjukkan min bagi item

yang berkaitan  aktiviti/latihan menghafaz ayat-ayat al-Quran hanya berada pada tahap

2.90. Ini menunjukkan guru-guru agak kurang membuat aktiviti dalam proses

pengajaran dan pembelajaran bimbingan yang diberikan. Dapatan bagi item (C43) juga

menunjukkan guru-guru kurang memberikan  peluang kepada peserta-peserta untuk

mengemukakan idea semasa dalam kelas dimana min bagi item ini berada pada tahap

sederhana iaitu 3.17. Selain itu, jadual di atas  juga menunjukkan guru-guru pendidikan

Islam kurang menggunakan teknologi terkini khususnya komputer dalam proses

pengajaran mereka. Ini disebabkan min bagi item C45 hanya berada pada tahap 2.94.

Dapatan kajian ini juga menunjukkan satu aspek yang penting dimana para

peserta menyatakan bahawa Kaedah pengajaran yang digunakan Ustaz/Ustazah

mereka  dalam pengajaran kurang menarik minat kebanyakan daripada mereka. Ini

kerana min bagi item berada pada tahap sederhana iaitu 3.07.  Salah satu aspek lagi

yang perlu diberikan tumpuan dalam proses pengajaran bimbingan mualaf dimana

penggunaan istilah Bahasa Arab agak menyukarkan mereka untuk memahami

kandungan pengajaran. Min bagi item ini (C48) juga berada hanya pada tahap yang

sederhana iaitu 2.74. Kajian juga menunjukkan para peserta akan merasa agak  seronok

jika kelas bimbingan ini diadakan di luar bilik kuliah. Min bagi item juga berasa pada

tahap yang sederhana iaitu 3.56.

CONTOH KURIKULUM BAGI GOLONGAN PERTENGAHAN DAN TINGGI

Kurikulum ini dibangunkan dengan mengambilkira keperluan golongan pertengahan

dan tinggi dan dinamakan Sistem Pengajaran dan Pembelajaran Saudara Muslim

(SPPSM) dan diterbitkan oleh Jabatan Pengajian Dakwah dan Kepimpinan, UKM

serta JAKIM. Apa yang dimaksudkan dengan SPPSM ini ialah sebuah sistem yang

38

dibangunkan bertujuan menjadi panduan kepada setiap Saudara Muslim untuk

mempelajari Islam secara sistematik, terancang dan berkesan dalam konteks

persekitaran Malaysia. Modul ini dirangka khusus bagi golongan Saudara Muslim di

peringkat pertengahan dan ke atas, yang bekerja dan mempunyai masa terhad untuk

menghadiri kelas-kelas pengajian secara sepenuh masa. Sistem ini mencadangkan

proses pengajaran dan pembelajaran, membangunkan modul yang mengandungi isi

kandungan dan penilaian, dan mencadangkan sistem latihan tenaga pengajar.

SPPSM ini akan dilaksanakan dalam TEMPOH masa 4 semester dan setiap

semester akan mengambil masa selama 6 bulan. Tempoh keseluruhan ialah 2 tahun.

Bagi setiap semester, modul dengan tema-tema berikut akan dilaksanakan:

i)   Modul 1 - Pengenalan Islam;

ii)  Modul 2 - Pengukuhan Iman;

iii) Modul 3 - Penghayatan Islam; dan,

iv) Modul 4 - Pendakwah Islam

a. Dari segi PELAKSANAAN, setiap peserta akan bermula dari modul 1, apabila

tamat dan berjaya akan dianugerahkan sijil untuk membolehkan mereka

mengikuti modul berikutnya. Selepas tamat modul keempat dengan jayanya,

peserta boleh dianggap bukan lagi dalam status mualaf. Mereka perlu diberi

insentif tertentu untuk bergiat aktif sebagai pendakwah.

b. Konsep PENGAJARAN DAN PEMBELAJARAN (P&P) akan berjalan

selama 20 minggu, 3 minggu untuk persediaan dan peperiksaan serta 3 minggu

cuti (jumlah setiap modul ialah 26 minggu) seperti jadual berikut:

Modul Kegiatan Tempoh

Modul 1,2,3,4

Perkuliahan/amali

Cuti

Perkuliahan/amali

Minggu ulangkaji

Peperiksaan

Cuti

10 minggu

1 minggu

10 minggu

1 minggu

2 minggu

2 minggu

Proses P&P akan berlangsung selama 8 jam seminggu, iaitu 4 jam pada hari

Sabtu dan 4 jam pada hari Ahad atau bedasar kesesuaian.

c. SISTEM PENILAIAN pencapaian peserta akan mengambil kira gabungan

aspek kognitif dan juga amali. 50% markah diperuntukan bagi menilai aspek

kognitif (penguasaan ilmu pengetahuan) melalui peperiksaan bertulis, 40%

penilaian oleh guru melalui ujian lisan, amali dan pemerhatian, dan 10 %

penilaian oleh rakan-rakan. Pencapaian 70% keseluruhan dianggap sebagai

LULUS dan layak menerima sijil SIJIL ASAS ILMU DAN PENGHAYATAN

ISLAM 1-2 dan Sijil ASAS PENGAJIAN DAN PENGHAYATAN ISLAM 3-

4.

39

d. Konsep Dan Kerangka Pembinaan Modul

      Modul ini disusun berdasarkan kepada 9 BAHAGIAN iaitu BAHAGIAN 1-

AKIDAH; BAHAGIAN 2 – SYARIAH/IBADAH; BAHAGIAN 3- AL-

QUR’AN; BAHAGIAN 4 – HADIS; BAHAGIAN 5- AKHLAK;

BAHAGIAN 6 – SIRAH; BAHAGIAN 7 – PERBANDINGAN AGAMA;

BAHAGIAN 8 – DAKWAH; dan, BAHAGIAN 9 – ISU SAUDARA BARU.

Setiap bahagian mempunyai unit-unit tajuk secara khusus.

      Dari segi PELAKSANAAN, penekanan secara menyeluruh diberi kepada

aspek teori dan amali. Pemberat bagi setiap BAHAGIAN dan unit-unit

berdasarkan tema modul seperti jadual berikut:

Jadual 6: Kerangka Modul

Modul Kandungan Jam

kontaks

Bahagian/

unit

Tempoh

Modul 1

➢ Ujian

➢ Sijil Asas Ilmu

dan Penghayatan

Islam 1

• Akidah

• Ibadah

• Al-Qur’an

• Hadis

• Akhlak

• Sirah

• Perbandingan

Agama

• Isu Saudara Baru

 A/ Unit 1-

4

6 bulan

Modul 2

➢ Ujian

➢ Sijil Asas Ilmu

dan Penghayatan

Islam 2

• Akidah

• Ibadah

• Al-Qur’an

• Hadis

• Akhlak

• Sirah

• Perbandingan

Agama

• Isu Saudara Baru

6 bulan

Modul 3

➢ Ujian

➢ Sijil Asas

Pengajian dan

Penghayatan

Islam 3

• Akidah

• Ibadah

• Al-Qur’an

• Hadis

• Akhlak

• Sirah

• Perbandingan

Agama

• Dakwah

• Isu Saudara Baru

  6 bulan

40

Modul 4

➢ Ujian

➢ Sijil Asas

Pengajian dan

Penghayatan

Islam 4

• Akidah

• Ibadah

• Al-Qur’an

• Hadis

• Akhlak

• Sirah

• Dakwah

• Perbandingan

Agama

• Isu Saudara Baru

  6 bulan

e. Panduan/ Latihan Pengajar

i. Setiap pengajar perlu melalui latihan khusus (dilantik secara tetap/kontrak)

dan perlu disistematikkan berdasarkan kesesuaian pihak berkuasa

berkaitan.

ii. Kandungan modul yang disediakan hanya sebagai panduan mengambil

kira subjek-subjek utama yang perlu dikuasai oleh Saudara Baru secara

berperingkat. Justeru, pengajar perlu menambah maklumat dengan

merujuk kepada bacaan tambahan yang lebih mendalam.

iii. Bagi peserta yang dapat menguasai isi kandungan secara lebih pantas,

mereka perlu digalakkan untuk meneruskan pembelajaran kendiri – iaitu

dengan membuat latihan, memperkukuhkan amali serta mendalami isi

kandungan al-Qur’an dan al-Sunnah.

iv. Peserta perlu digalakkan supaya merujuk kepada sumber-sumber bacaan

tambahan yang dicadangkan, serta cuba menjawab soalan-soalan yang

disediakan dengan mengadakan perbincangan dua hala dengan tenaga

pengajar. Pelajar perlu digalak supaya lebih proaktif dan pengajar memberi

lebih fokus kepada aspek penghayatan.

41

PENUTUP

Pendidikan mualaf khususnya mengenai perkara fardu ‘ain dan pendidikan Islam pada

masa kini perlu bersifat dinamik, tahap kurikulum yang disesuaikan dengan keperluan

khalayak, mengambilkira aspek pendidikan formal dan tidak formal, mempunyai guru

atau pelatih yang terlatih dalam aspek pedagogi serta mengadaptasi kemajuan

teknologi bagi tujuan pengajaran dan pembelajaran. Dalam pengajaran dan

pembelajaran, selain kurikulum yang bersifat lestari, keabsahan guru serta pedagogi

turut memain peranan dalam menentukan penghasilan yang berkualiti. Pembinaan

kurikulum golongan mualaf diharap dapat emenuhi tuntutan Allah SWT sebagaimana

firman Nya:

َهْوَن َعِن اْلُمْنَكِر ۚ  َوْلَتُكْن ِمْنُكْم أُمٌَّة َيْدُعوَن ِإََل اْلَْْْيِ َوََيُْمُروَن ِِبْلَمْعُروِف َويَ ن ْ
لََِٰئَك ُهُم اْلُمْفِلُحونَ َوأُو

Ertinya:

Dan hendaklah ada di antara kamu satu puak yang menyeru (berdakwah) kepada

kebajikan (mengembangkan Islam), dan menyuruh berbuat segala perkara yang baik,

serta melarang daripada segala yang salah (buruk dan keji). Dan mereka yang bersikap

demikian ialah orang-orang yang berjaya (Surah Ali-Imran, 3:104).

RUJUKAN

Razaleigh Muhamat@Kawangit dan Marlon Pontino Guleng, 2014. Respon Mualaf

Terhadap Pendidikan Dan Latihan Amali Yang Dilaksanakan Oleh Institut

Dakwah  Islamiah Perkim, Kota Bharu Kelantan. Kertas dibentang di  Seminar

Antarabangsa Dakwah & Etnik 2014: Da'wah & Ethnicity: Multidisciplinary

Perspective Disunting oleh: Anuar Puteh & Ahmad Irdha Mokhtar

Siti Adibah Abu Bakar dan Siti Zubaidah Ismail. 2018. Pengurusan Mualaf di

Malaysia: Kerjasama Dinamik antara Agensi Kerajaan dan Bukan Kerajaan,

Jurnal Usuludin 46 (2). Hal. 97-122

Zulkiple Abd. Ghani, Anuar Puteh, Badlihisham Mohd Nasir, Abdul Ghafar Hj. Don,

Ahmad Redzuan Mohd Yunus dan Abdul Halim Tamuri. 2009. Sistem dan Modul

Pengajaran dan Pembelajaran Saudara Muslim. Kuala Lumpur: JAKIM.

https://www.mais.gov.my/wp-content/uploads/2020/03/Final-EDISI-MAIS

Bil.1.2020-1.pdf)

https://www.mais.gov.my/wp-content/uploads/2020/03/Final-EDISI-MAIS

42

DINAMIKA PENDIDIKAN

MUALAF DI MALAYSIA :

KAJIAN RINGKAS SEJARAH

USAHA KERAJAAN DAN

BADAN PERTUBUHAN BUKAN

KERAJAAN

Dr. Wahibah Binti Hj Twahir @ Hj Tahir & Norafidah Binti Gordani

43

DINAMIKA PENDIDIKAN MUALAF DI MALAYSIA :

KAJIAN RINGKAS SEJARAH USAHA KERAJAAN DAN

BADAN PERTUBUHAN BUKAN KERAJAAN

Dr. Wahibah Binti Hj Twahir @ Hj Tahir

Jabatan Pengajian Islam,

Fakulti   Sains Kemanusiaan, Universiti Pendidikan Sultan Idris

Norafidah Binti Gordani

Calon Ijazah Doktor Falsafah Usuluddin,

Jabatan Pengajian Islam,

Fakulti Sains Kemanusiaan, Universiti Pendidikan Sultan Idris

wahibahfsk@gmail.com

abiddhaif@gmail.com

ABSTRAK

Dakwah Islamiyyah di negara ini dilihat memberikan impak yang positif

dengan meningkatnya bilangan bukan Islam yang telah memeluk Islam.

Pertambahan mualaf ini memberi petunjuk bahawa wujudnya dinamika

pengurusan, pendidikan, kebajikan dan bimbingan yang berterusan oleh

pihak yang terlibat dalam hal ehwal mualaf. Bab ini bertujuan

membincangkan berkaitan dinamika pendidikan mualaf yang terdapat di

Malaysia sama ada yang dijalankan secara formal atau pun tidak formal

oleh agensi kerajaan persekutuan, kerajaan negeri, badan-badan

berkanun dan bukan kerajaan yang terlibat secara langsung dalam hal

ehwal pendidikan mualaf seterusnya memberikan panduan dakwah

mualaf berasaskan ayat-ayat dalam al-Qur’an. Kajian ini lebih bersifat

kualitatif iaitu dengan merujuk kajian literatur berkaitan sejarah

pendidikan mualaf di Malaysia dan penganalisaan berasaskan konsep

pendidikan mualaf berpandukan al- Qur’an al-Karim. Pada akhir kajian

pengkaji mendapati bahawa pendidikan mualaf terus berkembang pesat

secara terancang, berterusan dan bersepadu oleh pelbagai pihak dalam

agensi kerajaan dan badan bukan kerajaan dalam usaha meningkatkan

pengetahuan dan penghayatan beragama di kalangan mualaf di Malaysia.

Usaha-usaha yang sangat positif dan proaktif tersebut perlu diwarwarkan

menerusi pelbagai siaran media bagi memastikan Islam itu agama bukan

paksaan dan membawa mesej kesejahteraan kepada seluruh umat

manusia tanpa mengira senioriti sebagai penganut Islam.

Kata kunci: Mualaf, Pendidikan Islam, Pendidikan Mualaf, Institusi

Dakwah

mailto:wahibahfsk@gmail.com

mailto:abiddhaif@gmail.com

44

  ِ

PENGENALAN

Terdapat 15 kajian yang dianalisis dan telah diklasifikasikan oleh Kamal Azmi Abd

Rahman (et al.) 2019, kepada tujuh tema iaitu pendidikan Mualaf dan keluarga, kajian

tokoh Mualaf, syariah Mualaf, kefahaman akidah, masalah Mualaf, pengurusan Mualaf

dan metodologi dakwah terhadap Mualaf. Kajian tersebut membantu penulis

menyenaraikan pelbagai pihak yang terlibat dalam usaha membangunkan pendidikan

dan kebajikan golongan Mualaf dan membentang satu aspek lagi perbincangan iaitu

bertemakan dinamika usaha yang dilakukan oleh pihak kerajaan dan badan bukan

kerajaan berpandukan kajian sejarah.

KERANGKA KONSEP

Perkataan Mualaf dinyatakan menerusi firman Allah SWT dalam Surah al-Taubah:

َها َواْلُمَؤلََّفِة قُ ُلوُُبُْم َوِف   َا الصََّدَقاُت لِْلُفَقَراِء َواْلَمَساِكنِي َواْلَعاِمِلنَي َعَلي ْ ِإَّنَّ
ُ َعِليٌم  الر َِقاِب َواْلَغارِِمنَي َوِف َسِبيِل اَّللَِّ َواْبِن السَِّبيِل ۖ َفرِيَضًة ِمَن اَّللَِّ ۗ َواَّللَّ

 َحِكيمٌ

Maksudnya: “Sesungguhnya sedekah-sedekah (zakat) itu hanyalah untuk golongan

fakir, dan miskin, dan ‘amil-‘amil yang mengurusnya, dan golongan mualaf yang

dilembutkan hatinya, dan untuk golongan hamba yang hendak memerdekakan dirinya

dan orang yang berhutang, dan untuk dibelanjakan pada jalan Allah dan golongan

musafir yang keputusan (belanja) dalam perjalanan. Ketetapan hukum yang demikian

itu ialah sebagai satu ketetapan yang datang dari Allah. Dan ingatlah Allah Maha

Mengetahui, lagi Maha Bijaksana”. (Surah al-Taubah, 9: 60)

Ayat 60 dalam surah al-Taubah ini menyebutkan istilah Mualaf atau

“Mualafatu qulubuhum” yang membawa maksud individu yang dijinakkan hatinya

untuk cenderung kepada agama Islam (Noreha Che Abah et al, 2019). Ayat ini juga

menjelaskan bahawa golongan Mualaf merupakan salah satu daripada lapan golongan

yang berhak menerima zakat (Nurayuni Adibah et al, 2019). Golongan Mualaf ini

bukan saja memerlukan sokongan dari sudut kebajikan, bahkan sangat memerlukan

bimbingan yang sewajarnya dalam memahamkan mereka berkaitan agama, terutama

hal-hal akidah dan ibadah asas (Irwan, M.S et al, 2015).

Selain istilah Mualaf, istilah saudara baru atau saudara muslim turut diberikan

kepada mereka yang baru memeluk Islam di Malaysia (Nurayuni Adibah et al, 2019

dan Irwan, M.S et al, 2015). Walau bagaimana pun, para ulama turut mengiktiraf

adanya golongan Mualaf dalam kalangan mereka yang belum masuk Islam

berdasarkan kelayakan mereka sebagai penerima zakat (Azman et.al, 2015).

45

Pendidikan Islam merupakan medium utama bagi Mualaf untuk meningkatkan

pengetahuan agama Islam (Siti Fathimatul Zahrah et al, 2015). Program pendidikan

Mualaf adalah satu usaha penting dilaksanakan bertujuan membantu mereka

meningkatkan tahap kefahaman mengenal agama Islam seterusnya berupaya

mempraktikkan cara hidup Islam dalam kehidupan (Nurayuni Adibah et al, 2019)

seterusnya membantu mereka membina persepsi diri yang baru selepas menjalani

proses konversi dan peralihan dalam anutan agama (Siti Fathimatul Zahrah et al, 2015)

Oleh itu, pendekatan yang tepat dan bersesuaian amat wajar dalam

menyampaikan ajaran Islam kepada Mualaf bagi menjamin keberkesanan penghayatan

dan kefahaman mereka tentang agama Islam (Noraini Mohamad et al, 2017).

Pendidikan dan tuntutan agama ini hendaklah disampaikan secara berperingkat iaitu

bermula dengan pemantapan akidah (tauhid), kemudian diikuti pelaksanaan syariat

dan dimurnikan dengan keindahan akhlak, termasuk juga mengutamakan perkara asas

dalam agama sebelum perkara cabang (Zulhelmi & Azman, 2013; Noraini Mohamad

et al, 2017).

SEJARAH PENDIDIKAN MUALAF DALAM SEJARAH AWAL ISLAM

Pendidikan atau tarbiah Mualaf ini hakikatnya telah berlaku semenjak zaman Nabi

Muhammad SAW iaitu ketika turunnya wahyu yang pertama di Kota Mekah.

Rasulullah SAW sendiri menerima pendidikan terus daripada Allah SWT dan juga

pendidikan al-Qur’an melalui perantaraan Malaikat Jibril alaihissalam. Penurunan ayat

terawal surah al-’Alaq memperlihatkan Rasulullah SAW adalah individu pertama yang

mendapat asuhan Allah SWT dan usaha baginda membenteras buta huruf dalam

kalangan masyarakat Arab (Norhayati dlm Maimun et al, 2017). Ini menjadi panduan

yang jelas peri pentingnya satu bentuk pendidikan yang berasaskan kepada budaya

iqra yang menjadi tunjang kepada sistem pendidikan dalam Islam khususnya kepada

golongan mualaf. Pendidikan pada fasa awal Islam ini dibahagikan kepada dua bentuk

iaitu pendidikan akidah dan pendidikan al-Qur’an dan pelaksanaannya merangkumi

dasar, metod, kurikulum, dan seumpamanya yang dikolaborasikan dengan

pelaksanaan tarbiah Islamiah, sama ada secara teori maupun secara praktikal

(Muhammad Zulazizi Mohd Nawi, 2020).

Menurut al-Bhūtī (1991), pengukuhan akidah berlangsung selama 13 tahun

pada fasa dakwah Rasulullah SAW di Mekah. Pengukuhan akidah yang dimaksudkan

ini adalah dengan memperbaiki akidah, membersihkan daripada segala kekotoran dan

pemujaan selain Allah SWT dan mendidik jiwa dengan menghapuskan adat resam

nenek moyang yang sukar untuk ditinggalkan oleh sebahagian besar masyarakat

jahiliyah ketika itu (Noraini Mohamad et al, 2017). al-Bhūtī (1991) turut menyebutkan

bahawa dakwah yang dijalankan di Mekah berbeza dengan penekanan dakwah di

Madinah, ini kerana masyarakat Mekah terkenal dengan paganisme dan taqlid kepada

adat resam nenek moyang mereka terutama dalam penyembahan berhala.

46

Al-Quran diturunkan oleh Allah SWT mengikut kepada kesesuaian keadaan,

tempat dan seumpamanya. Oleh demikian, terdapat ayat-ayat al-Quran yang

dikategorikan sebagai Makkiyyah dan Madaniyyah. Antara ciri-ciri ayat Makkiyyah

adalah ayat-ayat ini lebih berfokus kepada pengukuhan akidah yang merujuk kepada

permulaan dakwah Islam atau terhadap golongan yang baru mengenal Islam yang

disebut juga Mualaf (Zulhelmi & Azman, 2013).

Firman Allah SWT:

( 4( َوثَِياَبَك َفَطهِ ْر )3( َوَربََّك َفَكّبِ ْ )2( قُْم فَأَْنِذْر )1أَي َُّها اْلُمدَّث ُِر )ََي
 (7) ( َوِلَربِ َك َفاْصّبْ 6( َوََل ََتُْنْن َتْسَتْكِثُر )5َوالرُّْجَز َفاْهُجْر )

Maksudnya: “Wahai orang yang berselimut!. Bangunlah serta berilah peringatan dan

amaran (kepada umat manusia). Dan Tuhanmu, maka ucaplah dan ingatlah

kebesaranNya!. Dan pakaianmu, maka hendaklah engkau bersihkan. Dan segala

kejahatan, maka hendaklah engkau jauhi. Dan janganlah engkau memberi (sesuatu,

dengan tujuan hendak) mendapat lebih banyak daripadanya. Dan bagi (menjalankan

perintah) Tuhanmu, maka hendaklah engkau bersabar (terhadap tentangan musuh)!.”

(Surah al-Muddassir, 74:1-7)

Menurut al-Mubārakfūrī (1976), ayat 1-7 Surah al-Muddassir ini merangkumi

pelbagai bentuk suruhan Allah SWT kepada Nabi Muhammad SAW, iaitu suruhan

berdakwah, suruhan mentauhidkan Allah SWT, keimanan kepada Hari Akhirat,

Tazkiyatu al-Nafs (membersihkan jiwa dari segala kemaksiatan dan kemungkaran)

dan menyerahkan segala urusan hanya kepada Allah SWT. Sayyīd Qutb (2003) pula

dalam mentafsirkan ayat -iaitu  dengan  maksud  hanya Allah SWT satu       ّبِ  كَ َو   كفَ َربَّ

satunya yang wajib dibesarkan, yang berhak dibesarkan dan ayat ini menjelaskan

maksud tauhid. Bahkan, ayat-ayat Makkiyyah yang bersifat pensyariatan juga tidak

menjelaskan secara terperinci amalan-amalan dalam bentuk syariat, melainkan

amalan-amalan tersebut ada kaitannya dengan aspek akidah, sepertimana larangan

memakan daging haiwan yang tidak disembelih dengan nama Allah (Noraini

Mohamad et al, 2017).

Firman Allah SWT:

َوََل ََتُْكُلوا ِمَّا َلَْ يُْذَكِر اْسُم اَّللَِّ َعَلْيِه َوِإنَُّه َلِفْسٌق ۗ َوِإنَّ الشََّياِطنَي لَُيوُحوَن ِإََلَٰ
 َأَطْعُتُموُهْم ِإنَُّكْم َلُمْشرُِكونَ أَْولَِيائِِهْم لُِيَجاِدُلوُكْم ۖ َوِإْن

47

Maksudnya: “Dan janganlah kamu makan dari (sembelihan binatang-binatang halal)

yang tidak disebut nama Allah ketika menyembelihnya, kerana sesungguhnya yang

sedemikian itu adalah perbuatan fasik (berdosa…” (Surah al-An’am, 6:121)

Sebagaimana hadis Rasulullah SAW yang memberi gambaran bagaimana pengukuhan

akidah yang diterapkan baginda SAW:

Maksudnya: “Daripada Mu’az r.a berkata: Rasulullah SAW mengutus aku ke negara

Yaman, Baginda bersabda: “Sesungguhnya kamu mendatangi kaum dari Ahli Kitab,

maka, perkara utama yang kamu seru kepada mereka adalah penyembahan kepada

Allah, jika mereka telah mengenal Allah, khabarkan kepada mereka sesungguhnya

Allah memfardukan ke atas mereka solat lima waktu siang dan malam, jika mereka

melakukannya, khabarkan kepada mereka sesungguhnya Allah memfardukan ke atas

mereka zakat, diambil daripada golongan kaya di kalangan mereka dan diberikan

kepada golongan miskin di kalangan mereka. Jika mereka mentaatinya, ambillah

daripada mereka (zakat), dan jauhilah harta-harta yang bernilai sahaja. (Muslim,

1954M: 1/51)

Hadis Nabi SAW ini memiliki tatacara dakwah kepada bukan Islam dan

peringkat- peringkat kewajiban yang dituntut kepada seorang Mualaf. ia

melambangkan kerahmatan Islam dan meraikan keadaan Mualaf yang masih belum

mampu melaksanakan segala tuntutan syariat Islam secara keseluruhannya (Zulhelmi

& Azman, 2013).

PERKEMBANGAN PENDIDIKAN MUALAF DI MALAYSIA

1. Kerajaan Persekutuan

Jabatan Kemajuan Islam Malaysia (JAKIM)

Dakwah Islamiah kepada Orang Asli merupakan salah satu aktiviti utama JAKIM.

Sehubungan dengan tanggungjawab ini, Cawangan Dakwah Orang Asli (DOA) di

bahagian Dakwah JAKIM telah ditubuhkan. Cawangan ini ditubuhkan hasil daripada

mesyuarat Jawatankuasa Hal Ehwal Agama Islam Malaysia dalam persidangan kali

ke-19 pada 22 April 1991 yang telah meluluskan penubuhan cawangan tersebut.

Melalui Cawangan Dakwah Khas, JAKIM telah menganjurkan pelbagai aktiviti dan

program khusus pada setiap tahun bagi mendekati sasaran dakwah dari kelompok ini.

Antaranya Kursus Pemantapan Akidah dianjurkan bagi memberikan kefahaman dan

memantapkan akidah golongan yang baru memeluk Islam di kalangan Saudara

Muslim dan masyarakat Orang Asli. Kelas Fardhu Ain merupakan   program

mingguan yang dilaksanakan oleh Penggerak Masyarakat Orang Asli yang ditugaskan

di Perkampungan Orang Asli. Kelas ini bertujuan untuk memberikan maklumat

berkenaan asas-asas fardhu ain kepada masyarakat Orang Asli yang memeluk Islam

bagi membolehkan mereka memahami dan seterusnya mengamalkan ajaran Islam

yang mereka anuti (Jamilah & Engku Ahmad Zaki, 2014).

48

Yayasan Dakwah Islamiah Malaysia (YADIM)

Yayasan Dakwah Islamiah Malaysia (YADIM) didirikan pada tahun 1974 oleh

pemerintah Malaysia. Misi YADIM adalah melaksanakan dan mengkoordinasi

kegiatan dakwah merentas ideologi dan metodologi. Visinya adalah memimpin

dakwah berdasarkan Al-Quran dan Hadis sehingga terus berupaya menjadi penggerak

yang efektif dalam memanfaatkan potensi umat melalui pendekatan dakwah Islam dan

dakwah Islam. YADIM juga terlibat dalam program yang berkaitan dengan Mualaf

Cina di Malaysia, termasuk di Kelantan. Yayasan Dakwah Islamiah Malaysia

(YADIM) turut membantu dan bersama-sama dengan Mualaf dari Malaysian Chinese

Muslim Association (MACMA) dalam beberapa program (Aemy Elyani Mat Zain et

al, 2020).

2. Kerajaan Negeri

Majlis Agama Islam Negeri (MAIN) atau Jabatan Agama Islam Negeri (JAIN)

merupakan institusi agama di setiap negeri yang berautoriti dalam menguruskan hal

ehwal Mualaf, yang menjalankan pendidikan Mualaf secara formal atau pun tidak

formal. Di samping agensi kerajaan, terdapat juga badan-badan berkanun dan bukan

kerajaan (NGO) yang terlibat secara langsung dalam hal ehwal pendidikan Mualaf di

Malaysia di antaranya Pertubuhan Kebajikan Islam Malaysia (PERKIM), Persatuan

Cina Muslim Malaysia (MACMA), Kongres India Muslim Malaysia (KIMMA),

Islamic Outreach Angkatan Belia Islam Malaysia (IOA) dan lain-lain (Noreha Che

Abah et al, 2019). Meskipun begitu, NGO yang terlibat dalam mengurus hal ehwal

Mualaf ini turut bergantung kepada pihak MAIN atau JAIN bagi mendapatkan sumber

dana dalam menjalankan aktiviti yang telah disusun (Siti Adibah & Siti Zubaidah,

2018).

Pihak MAIN atau JAIN dan beberapa NGO terlibat memainkan peranan bagi

mengadakan kelas-kelas bimbingan fardu ain kepada Mualaf secara berkala sama ada

harian mahupun mingguan. Di peringkat NGO, kelas-kelas yang diadakan

kebanyakannya menggunakan bahasa ibunda Mualaf sebagai bahasa pengantar

antaranya menggunakan Bahasa Mandarin, Kantonis, Tamil dan seumpamanya. Bagi

Mualaf yang mempunyai kekangan untuk mengikuti jadual kelas yang disusun di

peringkat MAIN atau JAIN, NGO turut menyediakan kelas persendirian kepada

Mualaf yang berhajat dengan waktu yang fleksibel. Bagi memenuhi keperluan spiritual

Mualaf, pihak MAIN dan JAIN juga menguruskan pendidikan Mualaf melalui kelas-

kelas bimbingan, kursus dan bengkel yang dianjurkan (Siti Adibah & Siti Zubaidah,

2018).

Di peringkat MAIS (Majlis Agama Islam Selangor) terdapat beberapa program

dan kursus yang telah diatur oleh Bahagian Pembangunan Insan, iaitu Kursus Intensif

Saudara Kita (Asas), Kelas-Kelas Fardhu Ain, Kursus Intensif Saudara Kita

(Lanjutan), Program dan Aktiviti Sosial, Kursus Perkaderan Pendakwah dan Kursus

Perkaderan Profesional (Razaleigh Muhamat Kawangit, 2015).

49

Institut Latihan dan Dakwah Selangor (ILDAS)

Institut Latihan dan Dakwah Selangor (ILDAS) ditubuhkan pada 1995 ditadbir dan

diselia oleh Jabatan Agama Islam Selangor dan merupakan sebuah pusat latihan yang

berada di bawah Jabatan Agama Islam Selangor. Sebagai sebuah pusat latihan, ILDAS

bertanggungjawab dan berperanan dalam merangka dan melaksanakan program

latihan, kursus dan latihan kepada masyarakat awam dan penjawat-penjawat awam di

negeri Selangor. Penubuhan ILDAS adalah untuk memenuhi hasrat Jabatan Agama

Islam Selangor untuk melahirkan sistem pentadbiran dan pengurusan yang cekap

berasaskan Islam (Abdul Ghafar Don et al, 2015).

JHEAINS (Jabatan Hal Ehwal Agama Islam Negeri Sabah)

Perkembangan gerakan dakwah di Sabah juga sinonim dengan Jabatan Hal Ehwal

Agama Islam Negeri Sabah (JHEAINS) sebagai badan berautoriti agama. JHEAINS

berperanan dalam menentukan hala tuju gerakan dakwah Islamiah di Sabah dan

memastikan gerakan dakwah dapat dipertahan dan ditubuhkan pada 1 Januari 1996

(Bahagian Penyelidikan dan Informasi, JHEAINS). Secara dasarnya dari segi

operasinya JHEAINS tertakluk kepada Majlis Ugama Islam Sabah (MUIS) sebagai

badan induk pembuat dasar berkaitan hal ehwal Islam di Sabah (Mohammad Raj

Azzahari Radin, 2018).

Lazimnya, sebaik sahaja seseorang itu memeluk Islam, pihak JHEAINS

(Jabatan Hal Ehwal Agama Islam Negeri Sabah) akan mengadakan berbagai program

susulan, khusus untuk mereka bagi menjelaskan dengan lebih mendalam tentang

agama Islam serta tanggungjawab yang perlu dilaksanakan sebagai seorang Muslim.

Program-program ini ada yang berbentuk seminar, ceramah, kelas-kelas pengajian,

dan konvensyen, seperti Kursus Asas Saudara Kita, Kelas Bimbingan Saudara Kita,

dan Konvensyen Pembangunan Saudara Kita.

Program yang berbentuk kelas pengajian pula dijalankan pada setiap Sabtu,

dari jam 8 pagi hingga 12 tengahari. Modul pengajiannya mengambil masa 3 tahun

untuk disempurnakan. Antara penekanan yang diberikan semasa kelas ini berjalan

ialah tentang ilmu fardhu ain, termasuk mengaji, cara bersembahyang, cara berpuasa,

dan sebagainya.

Selepas tamat pengajian ini, para peserta dapat menguasai ilmu fardhu ain dan

berupaya menjalankan tanggungjawabnya sebagai individu Muslim. Bagi

mengukuhkan dan mendalami ilmu yang ada, maka bolehlah mereka menghadiri kelas

harian, mingguan, dan bulanan, yang dianjurkan oleh pelbagai pihak, seperti

JHEAINS (Jabatan Hal Ehwal Agama Islam Negeri Sabah), MUIS (Majlis Ugama

Islam Sabah), Masjid, dan sebagainya (Abd Hakim Mohad et al, 2016).

50

United Sabah Islamic Association (USIA)

Penubuhan USIA (United Sabah Islamic Association atau Pertubuhan Islam Seluruh

Sabah) pada tahun 1969 telah memberikan impak yang besar terhadap umat Islam

Sabah, terutama dalam bidang pendidikan serta dakwah. Situasi ini sangat bertepatan

kerana kekuasaan Sabah di bawah kepimpinan Tun Mustapha bin Datu Harun selaku

Ketua Menteri Sabah. Gerak kerja USIA boleh dirumuskan kepada konsep 3P, iaitu

Pendidikan, Pengislaman, dan Pembangunan (Hamdan Aziz, 2013; Nur A’thiroh &

Abdul Imam, 2014).

Kegiatan pengislaman yang dilancarkan oleh USIA pada tahun 1970an dan

kemudian telah dilanjutkan oleh MAIS (yang kini dikenali sebagai JIIEAINS) telah

memberi sumbangan besar terhadap sejarah perkembangan Islam di Sabah khasnya

dan di Malaysia amnya (Suraya Sintang, 2015). USIA selaku badan dakwah pertama

Sabah juga telah melantik para pendakwah membuat tindakan susulan dalam

membantu saudara baru di seluruh Sabah. Kemudian mereka akan diberikan

bimbingan secara teori dan praktikal mengenai Islam. Setiap tahun mereka juga akan

dihantar ke Pertubuhan Kebajikan Islam Malaysia (PERKIM) bagi meneruskan

pembelajaran (Mohd Nur Hidayat et al, 2021).

Pusat Latihan Dakwah (PLD) Sabah

Majlis Ugama Islam Sabah (MUIS) telah membina beberapa buah Pusat Latihan

Dakwah (PLD) dalam usaha menjaga golongan saudara baru yang semakin meningkat.

PLD ini berfungsi sebagai satu wadah bagi membimbing saudara baru memahami

Islam secara lebih mendalam. Pada tahun 1984, pentadbiran dan pengurusan pusat

latihan tersebut telah diserahkan kepada Jabatan Kemajuan Islam Malaysia (JAKIM).

Pusat Latihan Dakwah Keningau (PLDK) merupakan pusat latihan dakwah Islam

pertama dibuka iaitu pada tahun 1979. Sehingga kini, sebanyak empat buah pusat

latihan dakwah Islam telah dibuka iaitu Institut Pengajian Islam dan Dakwah Sabah

(IPDAS) iaitu nama baru bagi Pusat Latihan Dakwah Keningau, Pusat Latihan

Dakwah Kudat, Pusat Latihan Islam Lahad Datu dan Pusat Latihan Islam Kundasang.

Disamping memberikan bimbingan kepada golongan saudara baru, pusat latihan ini

juga turut dibuka kepada masyarakat Islam asal yang tercicir daripada pendidikan

agama (Mohd Nur Hidayat et al, 2021).

Kursus-kursus jangka pendek dan jangka panjang terbahagi kepada peringkat

sijil dan diploma. Antara subjek-subjek yang diajar adalah seperti Tauhid, Fiqh, Hadis,

Tafsir, Sejarah Islam, Akhlak, al-Quran, Bahasa Arab dan lain-lain lagi. Sejak

ditubuhkan pada tahun 1979 sehinggalah tahun 2015, lebih 6000 pelatih telah berjaya

menamatkan pengajian, iaitu seramai 5180 merupakan lepasan IPDAS dan 1726 orang

lepasan PLD Kudat (Mohd Nur Hidayat et al, 2021).

Pusat Latihan Dakwah (PLD) Sarawak

Organisasi HIKMAH ini dirasmikan pada tangga l3 Mei 1968 dan telah didaftarkan

secara rasminya pada tanggal 3 April 1969. HIKMAH yang merupakan penerus

perjuangan BINA awal yang kenal masyarakat Islam bukan saja di Sarawak tetapi di

51

seluruh dunia. HIKMAH telah menubuhkan sebuah Pusat Latihan Dakwah yang

pertama pada tahun 1989 di Bintulu, Sarawak. Pada ketika itu, Pusat Latihan Dakwah

tersebut dikenali sebagai Institut Dakwah Hikmah (INDAH). Nama Institut Dakwah

Hikmah (INDAH) menjadi Pusat Latihan Dakwah (PLD) pada tahun 1999M (Yusman

Mustapha, 2018).

Di samping pembelajaran dakwah secara formal dalam kelas, para pelajar juga

dilibatkan dalam aktiviti luar seperti seni silat (bela diri), askar wataniah (tentara

sukarelawan) dan aktiviti kemasyarakatan seperti Kerja Kuliah Nyata (KKN) dan

praktikal di desa, pendalaman dan kota dalam rangka-rangka aplikasi ilmu dan

keahlian dalam bidang masing-masing untuk mengembangkan dakwah dan Islamisasi.

Untuk meneruskan proses pengkaderan pula, Kursus Pengajian Islam (KPI) dijalankan

untuk masyarakat umum dan orang dewasa pada tahun 2003- 2004 dan untuk remaja

dan lepasan SMA dan SMU (Yusman Mustapha, 2018).

Urusetia Saudara Kita (USK) Sarawak

Antara organisasi Bukan Kerajaan (NGO) di Sarawak adalah Harakah Islamiah

Sarawak (HIKMAH), Angkatan Belia Islam Malaysia (ABIM), Yayasan Amal

Malaysia (AMAL), Jemaah Islah Malaysia (JIM) dan Urusetia Saudara Kita (USK).

Urusetia Saudara Kita (USK) Kuching ditubuhkan untuk menjaga orang yang

memeluk agama Islam setelah memeluk Islam dengan pertolongan dari Pejabat Agama

Islam, Yayasan Amal, Baitulmal dan pihak-pihak Bukan Kerajaan (NGO) yang lain.

Organisasi ini juga bertindak sebagai penghubung antara Mualaf dan Pertubuhan Islam

di Sarawak (Nurul Amiranadira, 2018).

Antara strategi USK adalah mengislamkan masyarakat Sarawak dan

kemudiannya memberikan peluang pendidikan kepada mereka. Golongan Mualaf

lelaki terutamanya akan mengikuti Kursus Lanjutan Saudara Kita (KLSK) dan Kursus

Asas Kefahaman Islam (KAKI). Kemudian pelajar-pelajar yang dilihat berpotensi

untuk menyebarkan dakwah akan dibiayai untuk menyambung pengajian di Pusat

Latihan Dakwah Serantau, Bangi Selangor selama setahun. Pelajar-pelajar ini

seterusnya akan direkrut untuk menjadi da’I untuk menyampaikan khitabah kepada

masyarakat Bukan Islam di Sarawak. (Nurul Amiranadira, 2018).

Penglibatan Badan Bukan Kerajaan (Ngo) Dalam Hal Ehwal Mualaf

Institut Dakwah Islamiah PERKIM (IDIP)

Pertubuhan Kebajikan Islam Malaysia (PERKIM) telah diasaskan oleh Almarhum

YTM Tunku Abdul Rahman Putra Al-Haj dan didaftarkan pada 19 Ogos 1960. Selepas

penubuhannya, Tunku telah dilantik sebagai penasihat sehingga tahun 1971 dan dipilih

sebagai Presiden sehingga tahun 1989. PERKIM di peringkat negeri dikenali sebagai

PERKIM Bahagian. Terdapat 13 buah bahagian di seluruh negara kecuali Sabah.

Pertubuhan Kebajikan Islam Malaysia (PERKIM) merupakan antara institusi dakwah

52

dan kebajikan yang sangat berperanan menjalankan aktiviti dakwah kepada

masyarakat Bukan Muslim dan menyediakan khidmat bimbingan kepada saudara

Muslim di seluruh Malaysia. Dalam usaha mengembangkan dakwah Islahiyyah pula,

PERKIM banyak menjalankan aktiviti dan program untuk saudara baru sebagai contoh

kelas PERKIM, kursus intensif dan banyak lagi program yang dijalankan. (Anuar

Puteh et al, 2014).

Dalam Perkara 6, Perlembagaan PERKIM (2019:14) tercatat peranan PERKIM

yang meliputi perkara-perkara berikut termasuk memberi, mengada, mengurus dan

menjalankan pelajaran dan pendidikan agama Islam menerusi segala jalan yang sah di

sisi undang-undang. Antara aktiviti pelajaran dan pendidikan tersebut merangkumi

kelas-kelas dan kursus-kursus tidak formal seperti kelas PERKIM, pembelajaran asas

seperti Tauhid, Sirah, Fiqh, Iqra’, peristiwa Islam dan lain-lain dan berkaitan wasiat dan

harta pusaka (Anuar Puteh et al, 2014).

Di samping itu, Kelab PERKIM universiti ditubuhkan sebagai platform untuk

mahasiswa menyebarkan dakwah di kalangan masyarakat. Kelab PERKIM dianggotai

daripada ahli-ahli PERKIM yang melanjutkan pengajian di IPTA dan IPTS. Beberapa

universiti di Malaysia telah menubuhkan Kelab PERKIM. Antaranya Kelab PERKIM

(UKM), Kelab PERKIM (KUIS), Kelab PERKIM (UUM), Kelab PERKIM (UIA

NILAI), Kelab PERKIM (UNIKL) dan sebagainya (Nur A’thiroh Masyaa’il Tan et al,

2014 dan Noreha Che Abah et al, 2019).

Selain pendidikan secara tidak formal, PERKIM juga menyediakan pendidikan

secara formal yang mana pelajar-pelajar akan mengikuti kursus, dianugerahkan sijil

pada akhir kursus dan berpeluang menyambung pengajian di peringkat lebih tinggi

lagi. Institut Dakwah Islamiah PERKIM (IDIP) merupakan satu-satunya institusi

pendidikan yang menjalankan pendidikan formal kepada Mualaf. IDIP telah

ditubuhkan pada akhir tahun 1961, bertempat di sebuah rumah banglo dua tingkat,

Jalan Ampang, Kuala Lumpur dan kemudian berpindah ke Taman Putra PERKIM,

Pengkalan Chepa, Kota Bharu, Kelantan pada 15 Februari, 1991 hingga sekarang

(Razaleigh & Marlon, 2014).

Kursus-kursus dan program yang disediakan oleh IDIP: termasuklah Kursus

Pengajian Islam, Kursus Kemahiran Hidup dan kursus persediaan awal bagi pelajar-

pelajar yang ingin menduduki peperiksaan SPM dan STPM dengan mengadakan kelas

bimbingan akademik untuk membolehkan para pelajar melanjutkan pelajaran ke

Institut Pengajian Tinggi (IPT) dalam dan luar negara.

Institut Latihan Islamiah PERKIM ini menyediakan pendidikan secara formal.

Penekanan diberikan kepada melahirkan peribadi Muslim sejati yang prihatin atas

agama dan umat serta terlatih dalam kerja-kerja dakwah dan pengurusan. Di akhir

kursus, pelajar akan dianugerahkan sijil mengikut bidang yang diikuti (Razaleigh &

Marlon, 2014).  2.

53

Persatuan Cina Muslim Malaysia (MACMA)

Persatuan Cina Muslim Malaysia atau lebih dikenali dengan singkatannya iaitu

MACMA (Malaysian Chinese Muslim Association) telah ditubuhkan secara rasminya

pada 8 September 1994 bagi memenuhi kehendak masyarakat Cina Muslim dalam

menggembleng usaha dakwah dengan lebih berkesan dan tertumpu kepada bangsa

Cina serta rakyat berbilang kaum dan bangsa di negara ini. (Nur Aisyah Abu Hassan et

al, 2018 dan Muhammad Faris & Nur A’thiroh Masyaa’il, 2018)

Program Pemantapan Akidah adalah salah satu program yang dianjurkan

PERKIM dengan kerjasama MACMA bagi tujuan memberi pendedahan mengenai

akidah Islam kepada para peserta khususnya Mualaf berbangsa cina agar mereka

memahami konsep akidah dengan betul. Gerakan- gerakan dakwah seperti MACMA

(Malaysian Chinese Muslim Association) yang bernaung di bawah PERKIM sangat

komited mempelbagaikan pengisian program dalam dwi-bahasa. Komitmen ini

menjadikan program MACMA dapat menarik minat golongan Cina. Kebiasaannya tiga

jenis bahasa digunakan oleh MACMA mengikut kepada sasaran audien seperti Bahasa

Mandarin, Bahasa Malaysia dan Bahasa Inggeris. Perbezaan Bahasa ini berkait rapat

dengan kawasan tempat tinggal dan latar belakang pendidikan (Nur A’thiroh Masyaa’il

Tan et al, 2014).

Islamic Information & Services Foundation (IIS)

Bermula dari sebuah syarikat perniagaan, iaitu Saba Islamic Media ditubuhkan bagi

melakukan dakwah melalui konsep perniagaan yang menjual barangan seperti ‘buku-

buku dakwah kepada orang bukan Islam. sebagai alternatif lain dalam memperluaskan

dakwah bukan melalui perniagaan, IIS ditubuhkan sebagai yayasan berdaftar pada 16

Disember 2004. IIS melalui platform IIS telah menggunakan pendekatan-pendekatan

tersendiri yang dapat dirumuskan melalui bentuk dan program dialog bagi membetulkan

salah tanggapan bukan Islam terhadap agama Islam. Ketua Pegawai Dakwah IIS iaitu

pendakwah bebas terkenal, Encik Shah Kirit Kakulal Govindji (Aemy Elyani Mat Zain

et al, 2015).

Hidayah Centre Foundation (HC)

Hidayah Centre Foundation merupakan pusat perlindungan dan bimbingan mualaf

yang merupakan hasil inisiatif yang dibentuk oleh panitia dakwah Jamaah Islah

Malaysia (JIM) pada November 2005. Pada tahun 2008, Hidayah Centre kemudiannya

dinaungi di bawah Organisasi Pertubuhan IKRAM Malaysia (IKRAM). Pada tahun

2012, Hidayah Centre secara rasmi didaftarkan di bawah Jabatan Perdana Menteri,

sebagai sebuah yayasan. Pengasas merangkap pemimpin awal Hidayah Centre

Foundation merupakan ketua biro Dakwah JIM pada ketika itu iaitu Haji. Nicholas

Sylvester Muhammad Abdullah. Objektif organisasi Hidayah Centre ini ialah   untuk

membantu saudara baru yang berhadapan dengan masalah-masalah keluarga, sosial

dan saudara baru yang memerlukan tempat perlindungan (Haziman Mahathir, 2019).

54

Kelas bimbingan saudara baru dijalankan setiap minggu. Kelas ini berperanan

untuk membimbing saudara baru dalam memahami, mempelajari, menghayati dan

seterusnya mengamalkan agama Islam. Kelas ini merangkumi bidang ilmu aqidah,

fiqh, akhlak, sirah dan al- Quran yang dibimbing oleh pembimbing yang telah dilantik

oleh Hidayah Centre Foundation. Kelas ini juga terbuka kepada non-Muslim yang

ingin mempelajari Islam (Haziman Mahathir, 2019).

Kolej Dar al-Hikmah (KDH), Kajang

KDH ditubuhkan pada tahun 1989 dan merupakan antara institusi pendidikan Islam

swasta yang terawal di Malaysia. Ditubuhkan oleh Angkatan Belia Islam Malaysia

(ABIM), sebuah pertubuhan bukan kerajaan yang aktif dalam kegiatan dakwah dan

kemasyarakatan. KDH pada awalnya didirikan dengan nama Institut Pengajian Ilmu-

ilmu Islam (IPI). Ia dibangunkan dalam suasana masyarakat awam khususnya umat

Islam yang dahagakan ilmu khususnya yang berkaitan dengan ilmu-ilmu agama Islam.

(Ghazali Basri, 1994). Bermula tahun 2008, Kolej Dar al-Hikmah (KDH) telah dipilih

sebagai salah satu institusi pengajian tinggi panel oleh Majlis Agama Islam Selangor

(MAIS) bagi menampung keperluan pendidikan golongan asnaf Mualaf. MAIS

menghantar para pelajar dalam kalangan asnaf Mualaf yang berkelayakan (menurut

kriteria MAIS) untuk melanjutkan pengajian di peringkat diploma di KDH dengan

penajaan oleh pihak MAIS (Muhammad Hafiz & Hairunnizam).

Pusat Dakwah Serantau (PDS)

Pusat Dakwah Serantau adalah sebuah institusi pendidikan agama yang satu-satunya

memfokuskan pengajian dalam bentuk membangunkan pendakwah lapangan yang

terdiri dari kalangan Mualaf-Mualaf daripada Sabah, Sarawak dan Rantau Asian. PDS

mula beroperasi pada Julai 2010 dengan pengambilan seramai 30 orang pelajar. Pusat

Pendidikan peringkat diploma ini telah dibangunkan oleh NGO Dakwah, Kebajikan dan

Kemanusian Yayasan Amal Malaysia, diasaskan bagi tujuan memperkukuhkan lagi

gerak kerja dakwah di lapangan dengan melahirkan lebih ramai kader dakwah yang

mampu bergerak di medan, dari kalangan masyarakat setempat yang terpilih dan akan

kembali pulang berkhidmat di tempat masing-masing (Laman Web Rasmi Yayasan

Amal Malaysia, 2021).

Multiracial Reverted Muslim (MRM).

Malaysia Reverted Muslim (MRM) ditubuhkan oleh Firdaus Wong Wai Hung sebagai

platform dakwah kepada masyarakat Bukan Muslim serta memberikan peluang kepada

golongan Mualaf untuk berinteraksi dan mendapatkan sokongan melalui medium

Facebook. Akaun Facebook MRM ini bergerak aktif sejak tahun 2010 dengan misi

utamanya untuk "menyampaikan dakwah Islam yang sebenarnya kepada non Muslim

& Muslim". Bagi mencapai visi tersebut antaranya adalah dengan memberikan

platform bagi masyarakat Bukan Islam untuk memperoleh informasi tentang Islam dan

menciptakan sistem sokongan bagi umat Islam terutama di kalangan Mualaf. Antara

usaha dakwah MRM dalam pendidikan adalah dengan mengadakan kelas fardhu ain

55

dan kaunseling kepada golongan Mualaf selain beberapa siri kursus dan bimbingan

secara tahunan dan bulanan untuk golongan Mualaf (Aemy Elyani Mat Zain et al,

2020).

PENUTUP

Dapat difahami usaha melaksanakan tanggungjwab pendidikan dan kebajikan ke atas

golongan Mualaf telah digalas oleh pihak kerajaan dengan kerjasama badan bukan

kerajaan sudah hampir 50 dekad. Wujudnya organisasi yang sistematik, kurikulum

yang berkualiti dan gabungan padu dari pelbagai pihak menjadi penanda aras

keprihatinan dan kesedaran yang tinggi masyarakat terhadap kewujudan Mualaf di

tengah-tengah mereka. Pendidikan Mualaf di Malaysia sudah memiliki kurikulum

yang lengkap dan bersifat menyeluruh dalam memastikan golongan Mualaf tidak

tercicir dari aspek pendidikan dan bimbingan yang berterusan. Namun, pelbagai isu

berbangkit terutama berkaitan murtad, tekanan hidup dan gerakan dakyah agama lain

menjadi cabaran yang perlu diberi perhatian dan memastikan dinamika pendidikan dan

kebajikan mualaf ini sesuai dengan keperluan zaman.

Penulis mencadangkan agar kajian lebih mendalam dan menyeluruh berkaitan

komitmen pihak kerajaan dan badan bukan kerajaan diberi perhatian oleh para

penyelidik bagi menjadi rujukan kepada pihak yang terlibat secara langsung dalam hal

ehwal pendidikan dan kebajikan para mualaf di Malaysia. Penulis juga mencadangkan

kajian lanjut berkaitan usaha dakwah kepada golongan bukan Islam yang

dikategorikan sebagai segolongan Mualaf yang diperakui sekumpulan ulama bagi

menyebar luaskan kefahaman Islam kepada golongan yang bukan Islam dan

meningkatkan hubungan baik dengan mereka agar jurang yang melibatkan perbezaan

kaum dan bangsa dapat dihapuskan demi keharmoniaan dan kemakmuran negara.

56

RUJUKAN

Al-Bhūtī, Saᶜīd Ramadhān. 1991. Fiqh Al-Sīrah Al-Nabawiyyah: Mujāz Li al-Tārikh

al-Khilāfah al- Rāsyidah. Cet.10. Dimasyq: Dār al-Fikr.

al-Mubārakfūrī, Safīy al-Rahmān. 1976. al-Rahīq al-Makhtūm. Ismāᶜlīyyah:

Maktabah al-Nūr al-Islamī.

Qutb, Sayyīd Ibrāhīm Husayn al-Shaᶜrabi. 2003. Fī Zilāl al-Qur’ān. c.38. Kāherah:

Dār al-Syurūq.

Abd Hakim Mohad, Kasim Mansur & Ros Aiza Mohd Mokhtar. 2016. Dakwah Islam

di Sabah, Malaysia: Satu Eksplorasi Awal. Journal of Islamic Studies in

Indonesia and Southeast Asia, Vol.1(2):151- 166.

Abdul Ghafar Don, Ab. Halim Tamuri, Supyan Hussin & Mohd Aderi Che Noh. 2015.

Penilaian Keberkesanan Kursus Pusat Latihan Pengurusan Pendidikan Islam

Institut Latihan Dan Dakwah Selangor (ILDAS). Jurnal Kepimpinan

Pendidikan. 2 (3): 25-35.

Aemy Elyani Mat Zain, Idris Zakaria & Jaffary Awang. 2015. Pendekatan Islamic

Information & Services Foundation (IIS) dalam Pembudayaan Dialog antara

Agama di Malaysia. Jurnal ISLAMIYYAT 37(1) 2015:77-86.

Aemy Elyani Mat Zain, Nur Aisyah Abu Hassan, Safinah Ismali, Siti Zahidah Mu’al.

2020. Penggunaan Bahasa Mandarin Sebagai Medium Dakwah Dalam NGO Di

Malaysia. Jurnal AL-BANJARI: Vol. 19, No.1 (Januari-Juni 2020), hlm. 1-15.

Anuar Puteh, Abdul Ghafar Hj Don, Razaleigh Muhamat@Kawangit, Badlihisham

Mohd Nasir, Yusmasayu Abdullah. 2014. Komitmen Pertubuhan Kebajikan

Islam Malaysia (PERKIM) Dalam Mengurus Saudara Baru Warga Asing.

Disunting oleh: Anuar Puteh & Ahmad Irdha Mokhtar. Kertas Kerja yang

dibentangkan di dalam Seminar Serantau Dakwah dan Etnik di Universiti

Malaysia Sabah (UMS) pada 20-21 November 2014. © Pusat Kajian Dakwah

Orang Asli dan Pribumi, UKM, Bangi, Selangor.

Azman, A.R, Irwan, M.S, Mahazan, A.M, Nuradli Ridzwan Shah, M.D, Wan Mohd.

Fazrul Azdi, W.R, Rose Irnawaty, Ibrahim, & Norlina Ismail. 2015. Analisis

Pentafsiran Mualaf Menurut Islam Dan Enakmen pentadbiran Agama Islam

Negeri Di Malaysia. INFAD: Jurnal Pengurusan dan Penyelidikan Fatwa, 6: 20-

28.

Hamdan Aziz. 2013. Peranan USIA dalam Pendidikan, Dakwah, dan Politik di Sabah,

Malaysia, 1969 – 1976. Jurnal Kajian Sejarah & Pendidikan Sejarah, 1(2): 167-

178.

57

Haziman Mahathir Bin Abdul Hajis. 2019. Peran Hidayah Centre Foundation Dalam

Perkembangan Dakwah Islamiyah Di Malaysia Tahun 2005-2017M. Tesis

Sarjana. Fakultas Adab Dan Humaniora Universitas Islam Negeri Sunan Ampel

Surabaya.

Irwan, M.S, Azman, A.R Mahazan, A.M, Nuradli Ridzwan Shah, M.D, Wan Mohd.

Fazrul Azdi, W.R, Rose Irnawaty, Ibrahim, Siti Nurunnajwa Shamsudin,

Nusaibah Anuar Musaddad & Norlina Ismail. 2015. Penerimaan Penggunaan

Istilah Mualaf Dalam Kalangan Mualaf Di Malaysia. INFAD: Jurnal

Pengurusan dan Penyelidikan Fatwa. 6: 50-65.

Jamilah Mohd Zain & Engku Ahmad Zaki Engku Alwi. 2014. Aktiviti Dakwah

Jabatan Kemajuan Islam Malaysia (JAKIM) Terhadap Masyarakat Orang Asli:

Pelaksanaan Dan Cabarannya. Disunting oleh: Muhamad Faisal Ashaari, Abu

Dardaa

Mohamad, Ahmad Irdha Mokhtar. Prosiding Bicara Dakwah Kali ke-15: Pengurusan

Dakwah Kontemporari, 6 Mei 2014. Anjuran Jabatan Dakwah, Fakulti Pengajian

Kontemporari Islam, Universiti Sultan Zainal Abidin (UniSZA).

Mohammad Raj Azzahari Bin Radin. 2018. Strategi Unit Dakwah Jabatan Hal Ehwal

Agama Islam Negeri Sabah (JHEAINS) Dalam Menyebarkan Dakwah Pada

Non-Muslim Di Negeri Sabah. AL- IDARAH: Jurnal Manajemen Dan

Administrasi Islam. Vol. 2, No. 2 (Julai – Disember 2018).

Mohd Nur Hidayat Hasbollah Hajimin, Abang Mohd Razf Abang Muis, Saifulazry

Mokhtar, Irma Wani Othman, Mohd Sohaimi Esa, Romzi Ationg & Jais Abdul

Hamid. 2021. Gerakan Dakwah Dan Impaknya Terhadap Peningkatan

Komposisi Muslim Di Sabah. International Journal Of Law, Government And

Communication (IJLGC). 6: 23:125-139.

Muhammad Faris Abdul Fatah & Nur A’thiroh Masyaa’il Tan Abdullah @ Tan Ai

Pao. 2018. Keberkesanan Program Dakwah MACMA Kelantan Terhadap

Mualaf. Jurnal At-Tahkim, Vol. 8, No. 25 Jun 2018. Taszkia University College

of Islamic Economic.

Muhammad Yusuf Marlon Abdullah, Mariam Abd. Majid, Syarul Azman

Shaharuddin, Latifah Bibi Musafar Hameed, Hanis Najwa Shaharuddin, &

Nurfida’iy Salahuddin. 2017. Penilaian Terhadap Kursus Mualaf Di Selangor.

Jurnal Sultan Alauddin Sulaiman Shah.  4(2): 67-87.

Muhammad Zulazizi Mohd Nawi. (2020). Pelaksanaan Tarbiah Islamiah Pada

Zaman Rasulullah S.A.W di Mekah dan Madinah: Satu Sorotan. UMRAN:

International Journal of Islamic and Civilizational Studies. 3 (2020): 27 – 43

58

Noreha Che Abah, Asmawati Suhid & Fathiyah Mohd Fakhrudin. (2019). Isu dan

Cabaran Saudara Baru di Malaysia: Satu Tinjauan Awal. Jurnal AL-ANWAR,

Volume 8, No. 2, Disember 2019: 1-13.

Nur A’thiroh Masyaa’il Tan Abdullah @ Tan Ai Pao & Abdul Imam Basirun. (2014).

Pendekatan Dakwah United Sabah Islamic Association (Usia) Terhadap

Peribumi Di Negeri Sabah: Tinjauan Dari Segi Ekonomi. Seminar Antarabangsa

Dakwah & Etnik 2014: Da'wah & Ethnicity: Multidisciplinary Perspective.

Disunting oleh: Anuar Puteh & Ahmad Irdha Mokhtar. Pusat Kajian Dakwah

Orang Asli dan Pribumi, UKM, Bangi, Selangor.

Nur A’thiroh Masyaa’il Tan Abdullah @ Tan Ai Pao, Razaleigh Kawangit @

Muhamat, Anuar Puteh & Fakrul Adabi Abdul Kadir. 2014). Persepsi Saudara

Muslim Terhadap Program Dakwah di Pertubuhan Kebajikan Islam Malaysia

(PERKIM) Kebangsaan, Kuala Lumpur. Jurnal Sains Humanika 2:1:145–150.

Nur Aisyah Abu Hassan, Safinah Ismail, Aemy Elyani Mat Zain & Siti Zahidah Mual.

(2018). Penggunaan Bahasa Mandarin Dalam Dakwah Oleh Gerakan-Gerakan

Dakwah: Sumbangan dan Peranannya di Malaysia. Jurnal WARDAH.

Universiti Islam Negeri, Raden Fatah, Palembang

Nurayuni Adibah Abdullah, Mariam Abd. Majid & Noraini Mohamad. 2019. Persepsi

Mualaf Terhadap Modul Pengajaran Kelas Fardhu Ain Mualaf (KFAM) Daerah

Hulu Langat, Selangor. Dlm. Memperkasa Potensi Mualaf Era Kontemporari.

Penerbit: Institut Kajian Zakat (IKAZ), Akademi Pengajian Islam Kontemporari

UiTM.

Nurul Amiranadira. 2018. Strategy of Khithabah in Dealing with Converts to Islam in

Sarawak Malaysia. Ilmu Dakwah: Academic Journal for Homiletic Studies. 12:

318-336.

Razaleigh Muhamat Kawangit. 2015. Saudara Baru Di Malaysia: Keperluan Kepada

Dakwah Semasa. Conference: Simposium Kebudayaan Dan Kerjasama

Indonesia – Malaysia. (SKIMXIV 2015).

Razaleigh Muhamat@Kawangit & Marlon Pontino Guleng. 2014. Respon Mualaf

Terhadap Pendidikan Dan Latihan Amali Yang Dilaksanakan Oleh Institut

Dakwah Islamiah PERKIM, Kota Bharu Kelantan. Seminar Antarabangsa

Dakwah & Etnik 2014: Da'wah & Ethnicity: Multidisciplinary Perspective

Disunting oleh: Anuar Puteh & Ahmad Irdha Mokhtar. © Pusat Kajian Dakwah

Orang Asli dan Pribumi, UKM, Bangi, Selangor.

Samsiah Jayos, Faizah Abd Ghani, Lokman Mohd Tahir, Kamarul Azmi Jasmi dan

Nur Fatihah Abdullah Bandar. 2017. Organization as a Support System among

Revert Clients in Malaysia. Journal of Cognitive Sciences and Human

Development. Vol. 3 (1), Sept 2017.

59

Siti Adibah Abu Bakar & Siti Zubaidah Ismail. 2018. Pengurusan Mualaf di Malaysia:

Kerjasama Dinamik Antara Agensi Kerajaan dan Bukan Kerajaan. Jurnal

Usuluddin 46 (2) 2018: 97-122.

Siti Fathimatul Zahrah binti Yusri& A’thiroh Masyaa’il Tan binti Abdullah @ Tan Ai

Pow. 2015. Pengajaran Pendidikan Islam Terhadap Mualaf: Satu Tinjauan

Literatur. Prosiding Seminar Pengurusan Islam:Ke Arah Pemantapan Ummah.

Disunting oleh:Ahmad Irdha Mokhtar dan Zulkefli Aini.© Jabatan Pengajian

Dakwah dan Kepimpinan, Fakulti Pengajian Islam, UKM, Bangi, Selangor. ISBN

123-456-7890-98-7 (2015), http://www.ukm.my/skim.

Suraya Sintang. 2015. Sejarah Perkembangan Mualaf Di Sabah, Peranan Dan

Sumbangan Usia (United Sabah Islamic Association). Jurnal Al-Tamaddun, Bil

I (2005) 5l-90. Universiti Malaysia Sabah (UMS).

Yusman Mustapha. 2018. Sejarah Dan Perkembangan Pusat Latihan Dakwah (PLD)

Yayasan HIKMAH Kuching, Sarawak Tahun 1989-2018M. Tesis Sarjana.

Fakultas Adab Dan Humaniora Universitas Islam Negeri (Uin) Sunan Ampel

Surabaya.

Zulhelmi, M.N & Azman, A.R. 2013. Pendekatan Al-Quran Dan Al-Sunnah Dalam

Menyantuni Mualaf. Jurnal INFAD: Jurnal Pengurusan dan Penyelidikan Fatwa.

12-26.

Laman Web Rasmi

Yayasan Amal Malaysia. (2021). dimuat turun daripada

https://www.amalmalaysia.org.my/komplekspds/

http://www.ukm.my/skim

https://www.amalmalaysia.org.my/komplekspds/

60

SISTEM PENDIDIKAN MUALAF DI

MALAYSIA: PERSPEKTIF GURU

DAN PELAJAR MUALLAF

Prof. Dr. Asmawati binti Suhid, Fathiyah Mohd Fakhruddin (PhD)

Noreha Che Abah & Abd. Muhsin Ahmad

61

PENDIDIKAN MUALAF DI MALAYSIA: PERSEPSI GURU

DAN PELAJAR MUALAF

Asmawati binti Suhid, PhD

Fakulti Pengajian Pendidikan,

Universiti Putra Malaysia.

asmawati@upm.edu.my

Fathiyah Mohd Fakhruddin, PhD

Noreha Che Abah

Fakulti Pengajian Pendidikan,

Universiti Putra Malaysia.

Abd. Muhsin Ahmad

Fakulti Undang-undang

Universiti Malaya.

     ABSTRAK

Pendidikan merupakan antara aspek yang amat diberi penekanan dalam Islam. Ini

kerana, pendidikan dapat membimbing manusia untuk menjalani kehidupan yang

benar dan mengikut syariat Islam. Oleh itu, golongan mualaf juga harus diberi

pendidikan dan bimbingan yang sewajarnya agar mereka dapat melaksanakan

kewajipan sebagai muslim sejati. Di Malaysia, terdapat peningkatan bilangan individu

yang memeluk dan menerima Islam sebagai cara hidup mereka. Mereka diberikan

pendidikan dan perlu mengikuti pengajian yang disediakan bagi memastikan mereka

memahami dan mempraktikkan ajaran Islam dengan betul. Oleh itu, guru memainkan

peranan penting bagi mencapai tujuan ini dengan mengaplikasi kaedah pengajaran

yang menarik dan berkesan. Justeru, kajian ini dijalankan untuk mengenal pasti

persepsi pelajar mualaf terhadap amalan pengajaran guru mereka di dalam kelas.

Begitu juga, pandangan guru mualaf turut diterokai bagi mengesan pelaksanaan

pendidikan mualaf dan tahap kefahaman pelajar. Seramai 349 orang pelajar mualaf

dilibatkan dalam kajian ini yang menggunakan kaedah kuantitatif. Manakala temubual

separa berstruktur dijalankan ke atas enam orang guru bagi mendapatkan maklumat

yang diperlukan. Dapatan kajian menunjukkan bahawa pelajar mempunyai persepsi

positif terhadap amalan pengajaran guru mereka. Banyak input telah diperoleh

daripada guru menerusi temubual yang dijalankan. Selain itu, kajian ini turut

mengetengahkan beberapa cabaran yang dihadapi oleh guru. Hasil kajian ini

diharapkan dapat memberi input kepada agensi yang berkaitan dan dijadikan  panduan

untuk meningkatkan kualiti pengajaran guru dan sistem pendidikan mualaf di

Malaysia.

Kata kunci: Amalan pengajaran guru, Pendidikan Islam, pelajar mualaf, guru

Pendidikan Islam, nilai akhlak.

mailto:asmawati@upm.edu.my

62

PENGENALAN

Golongan mualaf atau disebut juga saudara baharu merupakan golongan yang diberi

perhatian oleh Islam. Sebagai contoh, dari segi hak menerima pembahagian zakat

golongan mualaf merupakan salah satu golongan yang berhak menerimanya.

Sebagaimana maksud firman Allah SWT dalam surah al-Taubah, "Sesungguhnya

zakat itu adalah untuk orang fakir, miskin, pengurus zakat, mualaf yang jinak hatinya

kepada Islam, hamba, orang yang berhutang, orang yang berjuang di jalan Allah serta

orang yang dalam musafir dan terputus bekalan". Ini kerana, mereka perlu dibimbing

dan dipantau amalan dan kehidupan mereka agar sentiasa berada di landasan syariat

Islam.

Di Malaysia, individu yang baru memeluk Islam digelar saudara baharu atau

mualaf. Umumnya gelaran ini diberikan oleh orang Melayu kepada orang-orang Cina,

India dan bangsa lain yang memeluk Islam (Amran Kasimin, 1985). Disebut dalam al-

Quran misalnya dalam surah al-Taubah ayat 60, istilah mualaf atau ‘’ mualafatu

qulubuhum’’ bermaksud individu yang dijinakkan hatinya untuk cenderung kepada

agama Islam. Jelas menunjukkan bahawa golongan mualaf atau disebut juga sebagai

saudara baharu merupakan golongan yang diberikan perhatian dalam Islam (Noreha

Che Abah, Asmawati Suhid dan Fathiyah Mohd. Fakhruddin, 2019). Jika ditinjau,

bilangan mereka yang menerima Islam didapati semakin meningkat dari tahun ke

tahun. Ini berdasarkan statistik yang dikeluarkan oleh Jabatan Kemajuan Agama Islam

Malaysia (JAKIM) pada tahun 2016, jumlah saudara baharu yang memeluk agama

Islam di Malaysia adalah seramai 9,400 orang, 9,200 orang pada tahun 2017 dan pada

tahun 2018 pula adalah seramai 8,340 orang (Perbualan menerusi telefon bersama

pegawai JAKIM, Januari 2019). Bagi mengekalkan keimanan mereka agar teguh

terhadap Allah SWT dan sentiasa mengamalkan syariat Islam yang benar, maka

golongan mualaf ini perlu diberi pendidikan dan bimbingan yang sewajarnya.

Seterusnya dapat menjalani kehidupan harian dengan sebaiknya dan sentiasa diberkati

Allah SWT.

LATAR BELAKANG KAJIAN

Pendidikan merupakan antara aspek penting yang menjadi salah satu keperluan bagi

pembangunan sesebuah tamadun manusia. Begitu juga, pembangunan modal insan

sangat berkaitan dengan Pendidikan Islam (Asmawati Suhid, Fathiyah Mohd

Fakhruddin, Noreha Che Abah dan Abd. Muhsin Ahmad, 2020). Istilah ‘Pendidikan

Islam’ merujuk satu usaha yang menyeluruh, bersepadu dan berterusan untuk

membantu individu menguasai kemahiran, membina pengetahuan dan menghayati

ilmu berlandaskan al-Quran dan al-Sunnah supaya mereka dapat melaksanakan

tanggungjawab sebagai hamba Allah dan khalifah di bumi dengan berkesan (Nik Aziz

Nik Pa, 2014). Jika diteliti, istilah pendidikan berasal dari perkataan Arab iaitu  ربى

yang bermaksud subur, bertambah dan meningkat. Justeru, tarbiyyah atau pendidikan

ialah satu tingkah laku manusia dalam menjaga, memelihara dan mendidik seseorang

sehingga dia menjadi lebih baik dari sebelumnya (Asmawati Suhid, Fathiyah Mohd.

Fakhruddin, Samsilah Roslan, Lukman Abdul Mutalib dan Mohd. Aderi Che Noh,

63

2014). Seterusnya, pendidikan menurut Islam hendaklah memfokuskan pembentukan

insan secara holistik dan seimbang yang mengambil kira kehidupan di dunia dan di

akhirat. Ini ditegaskan oleh Asmawati Suhid, Fathiyah Mohd Fakhruddin, Lukman

Abdul Mutalib dan Abd.Muhsin Ahmad (2019), “function of education should not only

focus on national development and unity as well as the production of human resources,

but also focus on the development of the individual as a holistic and balanced person,

in terms of his physical, emotional, spiritual , intellectual and also social capabilities.”

Bagi  menyemai  kefahaman  kepada  golongan  yang  baru  memeluk  agama  Islam

ini, pendidikan  merupakan  salah  satu  medium  yang  berkesan  dalam  menerapkan

kefahaman  kepada golongan  mualaf  agar  mereka  boleh mendapatkan  pengetahuan

berkenaan  agama  yang  baru dianuti oleh  mereka.  Pendidikan  yang  sistematik  dan

tersusun  bukan  sahaja  dapat  menarik golongan  mualaf  memahami  ajaran  agama

Islam  bahkan  dapat  membina  keyakinan  mereka terhadap kebenaran agama yang

dianuti (Azman Ab Rahmani, Nur Ain Syafiqah Rahmatii, Muhd Faiz Abd. Shakoriii,

Nurul Shazwani Nordini& Mohamad Anwar Zakaria, 2020).

Oleh yang demikian, golongan mualaf ini tidak terkecuali dalam memenuhi

perintah Allah SWT untuk menuntut ilmu khususnya ilmu berkaitan dengan agama

kerana mereka baharu berjinak dengan agama Islam. Di Malaysia, golongan mualaf

turut diberi perhatian oleh pihak kerajaan untuk memberikan pendidikan kepada

mereka. Badan-badan bukan kerajaan atau NGO turut memainkan peranan penting

dalam menguruskan hal ehwal mualaf khasnya dalam pendidikan seperti Persatuan

Kebajikan Islam Malaysia (PERKIM), Persatuan Cina Muslim Malaysia (MACMA),

dan Kongres India Muslim Malaysia (KIMMA), (Siti Adibah dan Siti Zubaidah,

2018). Selain itu, mereka juga dikehendaki mengikuti kelas pengajian yang dijalankan

oleh Majlis Agama Islam Negeri atau Jabatan Agama Islam Negeri. Semasa mengikuti

kelas pengajian tersebut, mereka dibekalkan dengan beberapa modul yang

merangkumi peringkat Asas, Pertengahan dan Lanjutan yang disediakan oleh negeri

masing-masing. Namun begitu, yang menjadi isu atau permasalahannya ialah

pengurusan pendidikan mualaf yang didapati tidak selaras di antara organisasi tersebut

(Syarul Azman, Hanis Najwa, Muhmamad Yusuf, Mustafa Kamal & Akmal Syazan,

2017). Di samping itu juga, timbul isu tentang pelaksanaan pengurusan yang kurang

sesuai dan menyukarkan mualaf memeluk Islam. Selain itu, berdasarkan dapatan

kajian mereka turut menghadapi masalah dan cabaran lain seperti sumber pendapatan,

pertembungan adat dan budaya, psikologi, dan masalah penerimaan keluarga.

Oleh itu, pelaksanaan pendidikan mualaf perlu dipertingkatkan dan guru pula

hendaklah bijak mengaplikasi kaedah mengajar yang sesuai dan berkesan bagi

memastikan pengajaran mereka difahami oleh pelajar. Seterusnya mereka dapat

mengamalkannya dalam kehidupan harian. Justeru, dalam kajian ini pengkaji cuba

meneroka amalan pengajaran guru dan kaedah penyampaian guru dalam kelas

pengajian serta keberkesanan pelaksanaan pendidikan mualaf di Malaysia. Seterusnya

membincangkan masalah dan cabaran yang timbul dalam kalangan guru mualaf.

64

SOROTAN LITERATUR

Pengurusan Pendidikan Mualaf di Malaysia

Umat Islam khasnya golongan mualaf yang masih baru dalam memahami Islam perlu

menuntut ilmu terutamanya ilmu berkaitan dengan agama Islam. Namun begitu,

disebabkan golongan ini merupakan orang baharu mempelajari dan mendekati ajaran

Islam, mereka memerlukan bimbingan dan tunjuk ajar yang berterusan. Pendidikan

melibatkan mualaf diberi perhatian khusus dalam membimbing mereka kepada jalan

yang lurus. Malah pendidikan untuk mereka tidak boleh dipandang ringan kerana

dikhuatiri akan menyebabkan akidah mereka terpesong untuk kembali kepada agama

asal disebabkan kurangnya bimbingan untuk mendalami ilmu khasnya ilmu

Pendidikan Islam. Sebagaimana menurut Asmawati, Abd Muhsin, Fathiyah dan

Noreha (2019), golongan mualaf perlu sentiasa dibimbing dan dipantau pemahaman,

penghayatan dan amalan mereka agar tidak bercanggah dengan hukum Islam dan

semua amalan mereka diterima Allah SWT. Oleh itu, perkara penting bagi seseorang

mualaf untuk memahami Islam adalah melalui bimbingan dan pendidikan yang

diberikan oleh badan-badan yang bertanggungjawab. Ini kerana pendidikan bukan

hanya bertujuan melahirkan individu yang mempunyai ilmu sahaja tetapi bagi

membina penghayatan keperibadian insan yang seimbang dalam semua aspek

kehidupan mereka (Muhammad Fikri, 2017). Sehubungan dengan itu, badan-badan

kerajaan dan bukan kerajaan atau pun NGO telah ditubuhkan dan salah satu tujuannya

adalah untuk mengurus dan memberi bimbingan serta pendidikan kepada golongan

mualaf. Namun begitu, yang menjadi isu atau permasalahannya ialah pengurusannya

yang tidak selaras di antara organisasi tersebut. Hal ini dibuktikan dengan hasil kajian

Syarul Azman et. al, (2017 yang berkisarkan cabaran dan permasalahan mualaf yang

tiada keselarasan aktiviti yang dijalankan. Di samping itu juga, timbul isu tentang

pelaksanaan pengurusan kurang sesuai dan menyukarkan mualaf memeluk Islam.

Ketidakselarasan aktiviti dakwah ini, secara tidak langsung akan membawa kepada

kepelbagaian bentuk dan pendekatan dakwah yang akan mengelirukan saudara baharu

dalam memahami dan menghayati Islam (Syarul Azman et. al, 2017).

Di Malaysia, badan-badan kerajaan seperti Majlis Agama Islam Negeri

(MAIN) dan  Jabatan Agama Negeri (JAIN) bertanggungjawab memberi perhatian dan

bimbingan yang khusus terhadap golongan mualaf dalam membentuk keperibadian

untuk menuju kebenaran Islam di samping mendalami ilmu Islam (Siti Adibah dan Siti

Zubaidah, 2018). Dengan kata lain, mereka diberi pendidikan dan disediakan pelbagai

program yang dianjurkan oleh badan-badan dakwah yang terlibat bagi membentuk

kefahaman Islam dalam diri mereka (Noreha, Asmawati dan Fathiyah, 2019). Malah,

dengan kewujudan program, kursus, dan juga kelas pendidikan untuk mualaf ini bukan

hanya dapat membimbing mualaf, bahkan pada masa yang sama berperanan untuk

memberi kefahaman, penghayatan dan seterusnya mengamalkan ilmu Islam yang

diperolehi dalam kehidupan mereka sebagai seorang Islam. Seterusnya, dapat

melahirkan insan profesional yang bertaqwa dan mantap imannya terhadap Allah

SWT.

65

Kaedah Pengajaran Guru

Kelas pengajian yang dijalankan untuk mualaf atau saudara baharu merupakan satu

inisiatif penting bagi memastikan mereka dapat meningkatkan pengetahuan,

kemahiran dan amalan mereka tentang Islam.  Kelas pengajian tersebut yang diadakan

secara berkala dan merangkumi beberapa aspek penting dalam Islam merupakan satu

bentuk sokongan kepada mualaf selain daripada sokongan kewangan. Bagaimanapun,

kaedah pengajaran yang sesuai dan berkesan perlu digunakan bagi membantu

kefahaman dalam kalangan mereka yang baru memeluk Islam yang memerlukan

bimbingan asas secara berterusan (Noraini, Mariam & Ain Nathasha, 2017).  Mohd

Faris & Ahmad Yunus (2019) memetik kajian lepas bahawa sehingga kini tidak

terdapat garis panduan untuk para pengajar modul pengajian saudara baharu yang

sistematik dalam menyampaikan pengajaran mereka.  Perkara yang sama turut

dikemukakan oleh Siti Fathimatul Zahrah & Nur Masyaa`il (2015) tentang terdapat

tenaga pengajar yang kurang menguasai kaedah pengajaran yang sesuai dan berkesan

bagi mengajar saudara baharu.

Kaedah pengajaran secara umum merujuk kepada tindakan sistematik guru

untuk mencapai objektif pengajaran sesuai dengan tajuk pelajaran dan tahap

pencapaian pelajar (Nurul Syuhada, Fathiyah & Asmawati, 2016).  Kaedah pengajaran

yang sesuai dan tepat dapat menghasilkan pembelajaran yang berkesan.  Guru perlu

mempelbagaikan kaedah pengajaran agar dapat memberi kesan kepada kefahaman

pelajar, perubahan amalan dan sikap mereka.  Oleh yang demikian, pengajaran

memerlukan elemen yang penting iaitu tujuan dan sasaran yang ingin dicapai iaitu

hasil dan perubahan yang diharapkan pada diri pelajar (Noor Hisham, 2011).

Mualaf ialah individu yang boleh dianggap seperti kanak-kanak yang suci

daripada dosa.  Oleh itu, mereka perlu dicorak dan dididik dengan sebaiknya agar

mampu beramal sebagai seorang Islam yang lengkap.  Keperluan kepada kaedah

pengajaran yang sesuai dan berhikmah adalah sesuatu yang tidak boleh dipandang

remeh (Noraini & Mariam, 2019).  Konsep hikmah disentuh oleh Allah SWT dengan

jelas dalam Surah al-Nahl ayat 125 yang bermaksud:

Serulah ke jalan Tuhanmu (wahai Muhammad) dengan hikmah

(kebijaksanaan) dan nasihat pengajaran yang baik, dan berbahaslah dengan

mereka (yang engkau serukan itu) dengan cara yang lebih baik; sesungguhnya

Tuhanmu Dia lah jua yang lebih mengetahui akan orang yang sesat dari

jalanNya, dan Dia lah jua yang lebih mengetahui akan orang-orang yang

mendapat hidayah petunjuk.

Huraian di atas jelas mengisyaratkan kepentingan kaedah pengajaran atau

penyampaian yang sesuai dan berkesan dipilih ketika kelas pengajian mualaf.  Tanpa

kaedah pengajaran yang sesuai dan efektif akan memberi kesan kepada tahap

kefahaman, kemahiran melaksanakan ibadah serta tahap amalan dan penghayatan

agama dalam kehidupan saudara baharu.

66

Sebagaimana dijelaskan lagi oleh Aminurrashid Ahmad Dahari, Asmawati Suhid dan

Fathiyah Mohd Fakhruddin (2019) dalam al-Ghazali (2007) ”knowledge coupled with

the power of the intellect will be able to help identify people with His creation, glorify

Him, and thus give birth to ubudiyyah”.

OBJEKTIF KAJIAN

Objektif kajian ini ialah,

1. mengenal pasti persepsi pelajar mualaf terhadap amalan pengajaran guru dalam

kelas pengajian mualaf;
2. meneroka keberkesanan Modul Asas kelas pengajian mualaf yang digunakan oleh

setiap negeri dalam pengajaran dan pembelajaran golongan mualaf;
3. mengenal pasti keberkesanan kaedah pengajaran yang digunakan oleh guru; dan
4. meneroka kefahaman pelajar mualaf terhadap ilmu yang dipelajari.

METODOLOGI

Kajian ini merupakan kajian tinjauan yang menggabungkan pendekatan kuantitatif dan

kualitatif. Populasi kajian terdiri daripada pelajar mualaf di Malaysia dan guru yang

mengendalikan kelas pengajian mualaf. Sejumlah 349 orang pelajar dipilih secara

rawak berstrata dari beberapa buah pusat pengajian di negeri bagi setiap zon. Satu set

soal selidik digunakan untuk mendapatkan data dan maklumat yang diperlukan

daripada pelajar mualaf. Pembinaan instrumen kajian mengambilkira cadangan

Cohen, Manion & Morrison (2000) dan telah ditentusahkan oleh panel pakar untuk

mengesahkan item instrumen. Indeks kebolehpercayaan dan nilai alpha untuk

instrumen yang dibina adalah 0.956. Bagi menganalisis data yang diperoleh, analisis

statistik deskriptif yang melibatkan pengiraan frekuensi, peratusan, min, dan sisihan

piawai digunakan. Nilai interpretasi min adalah berdasarkan kepada Jadual 1 di bawah.

Jadual 1: Interpretasi nilai skor min

Nilai Skor Min Interpretasi Tahap Bahagian B

4.01 – 5.00

3.01 – 4.00

2.01 – 3.00

1.01 – 2.00

Tinggi

Sederhana Tinggi

Sederhana Rendah

Sangat Rendah

Sumber: Nunally (1978)

67

Data kuantitatif yang diperoleh ini telah dianalisis menggunakan perisian

Statistical Package for The Social Sciences (SPSS) versi 21.0. Dapatan kajian juga

disokong dengan dapatan temubual yang telah dijalankan dengan menggunakan

protokol temubual separa struktur. Seramai enam (6) orang guru dari setiap zon telah

dipilih secara bertujuan (purposive sampling) sebagai peserta kajian bagi mendapatkan

maklumat yang diperlukan. Guru yang terlibat merupakan mereka yang telah mengajar

di pusat pengajian mualaf lebih daripada lima tahun. Data kualitatif telah dianalisis

menggunakan perisian NVivo.

DAPATAN KAJIAN DAN PERBINCANGAN

Demografi Pelajar Mualaf

Berdasarkan Jadual 2 di bawah, daripada 349 orang responden yang terlibat

sebanyak 22.3% adalah lelaki dan 77.7% adalah perempuan. Dari segi bangsa pula

didapati majoriti adalah berbangsa bangsa Cina (24.6%), India (13.2%) dan lain-lain

(57.6%). Bangsa lain terdiri daripada Kadazan, Iban, portugis, Siam, dari Vietnam,

Myanmar, Colombia dan Filipina.

                                Jadual 2: Demografi Pelajar Mualaf

Jantina Kekerapan Peratus

Perempuan 271 77.7%

Lelaki 78 22.3%

Jumlah 349 100.00%

Bangsa

Kekerapan

Peratus

Melayu  16 4.6%

Cina 86 24.6%

India 46 13.2%

Lain-lain 201 57.6%

Jumlah 349 100.00%

Demografi Guru Pengajian Mualaf

Peserta guru mualaf yang terlibat dalam temubual kajian adalah seramai enam orang.

Tiga orang perempuan dan tiga orang lelaki. Empat orang daripada mereka memiliki

Ijazah. Terdapat juga daripada kalangan mereka yang mengikuti pengajian pondok.

68

Persepsi Pelajar Mualaf Terhadap Pengajaran Guru

Dapatan kajian berkaitan persepsi pelajar mualaf terhadap amalan pengajaran guru

ditunjukkan dalam Jadual 3,4 dan 5. Ia merangkumi peringkat permulaan,

perkembangan dan penutup pengajaran. Bagaimanapun, fokus kajian adalah pelajar

mualaf yang mengikuti modul pengajian asas.

Permulaan Pengajaran

                        Jadual 3: Persepsi Pelajar Mualaf terhadap Permulaan Pengajaran

Bil.

Item

N

Min

SP

1. memulakan pengajaran dengan

bacaan doa.

349 4.72 .568

2. bertanyakan keadaan/kesihatan

pelajar.

349 4.32 .758

3. memulakan pengajaran apabila

semua pelajar telah bersedia.

349 4.48 .700

4. memulakan pengajaran dengan

menarik.

349 4.37 .803

5. menerapkan nilai akhlak sebelum

memulakan pengajaran.

349 4.43 .709

6. menepati waktu dalam

memulakan pengajaran.

349 4.45 .661

7. mengaitkan isi pengajaran

dengan pengalaman pelajar.

349 4.26 .847

8. mengajukan soalan yang

merangsang semangat pelajar

untuk belajar.

349 4.42 .770

69

Perkembangan Pengajaran

         Jadual 4: Persepsi Pelajar Mualaf terhadap Perkembangan Pengajaran

Bil.

Item

Guru saya:

N

Min

SP

1. sentiasa menarik perhatian pelajar. 349 4.47 .649

2. sentiasa menyelitkan kata-kata

nasihat.

349 4.54 .653

3. memberi contoh berkaitan dengan

realiti kehidupan ketika mengajar.

349 4.45 .691

4. memberi pujian kepada pelajar

yang menjawab soalan dengan

betul.

349 4.44 .651

5. menggunakan bahasa yang

mudah difahami oleh pelajar.

349 4.55 .621

6. menggunakan teknik pengajaran

yang menarik.

349 4.46 .670

7. memberi contoh berkaitan

dengan realiti kehidupan ketika

mengajar.

349 4.40 .685

8. sentiasa mendengar pandangan

pelajar.

349 4.44 .655

9. memberi  peluang  pelajar

memberikan pandangan.

349 4.46 .640

10. memberi peluang pelajar untuk

bertanyakan soalan.

349 4.54 .598

11. sentiasa menggalakkan pelajar

berbuat kebaikan.

349 4.68 .696

12. sentiasa mengingatkan pelajar

agar tidak membuat kejahatan.

349 4.57 .646

13. menekankan adab bersama

dengan keluarga.

349 4.54 .621

70

14. mengingatkan agar sentiasa

menghormati sunnah Rasulullah

s.a.w.

349 4.68 .585

15. berusaha membentuk akhlak

dengan bercerita tentang kisah-

kisah rasul dan kisah teladan.

349 4.68 .572

16. berusaha memastikan pengajaran

memberi kesan dalam diri pelajar.

349 4.54 .635

17. mengambil kira minat pelajar.

349 4.36 .703

18. mengambil kira kebolehan pelajar.

349 4.35 .700

19. menjawab persoalan pelajar dengan

jelas.

349 4.55 .670

Penutup Pengajaran

                   Jadual 5: Persepsi Pelajar Mualaf terhadap Penutup Pengajaran

Bil Item

Guru saya:

N Min SP

1. mengulangi isi-isi penting. 349 4.46 .644

2. bertanya sekiranya pelajar

tidak faham.

349 4.52 .716

3. menutup pengajaran dengan

membaca surah al-Asr.

349 4.57 .709

4. menutup pengajaran dengan

membaca doa.

349 4.67 .603

5. berpesan agar pelajar

mengamalkan nilai akhlak dalam

kehidupan.

349 4.59 .635

71

6. mengingatkan pelajar agar

melaksanakan ibadah solat.

349 4.68 .595

7. sentiasa memberi motivasi

kepada pelajar agar terus

mengamalkan ajaran Islam.

349 4.67 .599

8. mengucapkan terima kasih.

349 4.64 .592

 Berdasarkan Jadual 3, 4 dan 5 di atas berkaitan dengan amalan pengajaran

guru, didapati rata-rata pelajar mempunyai pandangan positif terhadap amalan

pengajaran guru mereka. Min yang diperoleh adalah tinggi iaitu di antara 4.26 - 4.72.

Apa yang menarik perhatian pengkaji ketika sesi permulaan pengajaran ialah, guru

sentiasa memulakan kelas dengan bacaan doa (min=4.72, SP=.568) dan menerapkan

nilai akhlak sebelum memulakan pengajaran (min=4.43, SP=.709). Hal ini penting

bagi memantapkan aspek kerohanian pelajar agar sentiasa mengamalkan suruhan

Allah SWT dan menjauhi laranganNya. Guru juga didapati sentiasa menepati waktu

untuk memulakan pengajaran (min=4.45, SP=.661) dan memastikan para pelajar telah

bersedia untuk mengikuti sesi pembelajaran (min=4.48, SP=.700).

 Di peringkat perkembangan pengajaran pula, pelajar bersetuju bahawa guru

mereka mengingatkan agar sentiasa menghormati sunnah Rasulullah SAW (min=4.68,

SP=.585) dan sentiasa menggalakkan pelajar berbuat kebaikan (min=4.68, SP=.696)

serta berusaha membentuk akhlak dengan bercerita tentang kisah-kisah rasul dan kisah

teladan (min=4.68, SP=.572). Amalan ini merupakan amalan terpuji yang perlu

dicontohi oleh guru lain kerana golongan mualaf perlu sentiasa dibimbing dan

diingatkan tentang perbuatan baik yang diredhai Allah SWT. Sebagaimana menurut

Asmawati et.al, (2020), golongan mualaf perlu sentiasa dibimbing dan dipantau

pemahaman, penghayatan dan amalan mereka agar tidak bercanggah dengan hukum

Islam seterusnya amalan mereka diterima Allah SWT. Dari segi teknik pengajaran,

guru didapati menggunakan bahasa yang mudah difahami oleh pelajar (min=4.55,

SP=.621), memberi peluang pelajar untuk bertanya soalan (min=4.54, SP=.598), dan

menjawab persoalan pelajar dengan jelas (min=4.55, SP=.670). Manakala di peringkat

penutup pengajaran pula, guru didapati sentiasa mengingatkan pelajar agar mendirikan

ibadah solat (min=4.61, SP=.537) dan sentiasa memberi motivasi kepada pelajar agar

terus mengamalkan ajaran Islam (min=4.60, SP=.507). Begitu juga, sebelum

mengakhiri kelas, guru sekali lagi membaca doa bersama-sama pelajar (min=4.62,

SP=.535) dan turut berpesan kepada pelajar agar mengamalkan nilai akhlak dalam

kehidupan (min=4.52, SP=.548).

72

Berdasarkan dapatan ini, jelas memperlihatkan bahawa secara keseluruhannya

guru mengaplikasi dan berjaya menggunakan kaedah pengajaran yang sesuai

seterusnya dapat menarik minat dan memberi kefahaman pelajar. Sebagaimana

menurut Lezah & Rosy (2018), kepelbagaian kaedah pengajaran dapat memberi kesan

kepada kefahaman pelajar, perubahan amalan dan sikap mereka.  Oleh itu, menurut

Noor Hisham (2011) pengajaran memerlukan elemen yang penting iaitu tujuan dan

sasaran yang ingin dicapai iaitu hasil dan perubahan yang diharapkan pada diri pelajar.

Dapatan Temubual Guru Mualaf

Data kualitatif yang telah diperoleh menerusi sesi temubual separa stuktur telah

dianalisis dan  dilaporkan secara umum berdasarkan objektif kajian.

Keberkesanan modul asas kelas pengajian saudara baharu yang digunakan oleh

setiap negeri

Dapatan kajian menunjukkan bahawa modul pengajian asas yang digunapakai

buat masa ini adalah bersesuaian tetapi ia adalah mengikut tahap tertentu. Bagi tahap

1, peserta kajian secara jelas menyatakan bahawa modul yang digunakan adalah

sesuai. Secara keseluruhan, dapatan menunjukkan modul ini adalah berkesan mengikut

tahap pembelajaran pelajar, tetapi ia memerlukan penambahbaikan. Hal ini kerana

dapatan kajian menunjukkan masih terdapat kelemahan modul yang digunakan.

Antara kelemahan yang dinyatakan oleh peserta kajian adalah:

1. Kandungan modul yang digunakan adalah ringkas sehingga guru terpaksa

menggunakan alternatif dan kreativiti sendiri dengan memanfaatkan masa selama 40

minit yang diperuntukkan bagi menyampaikan isi pelajaran.

2. Kebanyakan modul ditulis dalam bahasa Arab atau Jawi. Situasi ini menyebabkan

guru terpaksa menulis atau menterjemahkan semula ayat-ayat tersebut ke dalam

bahasa Melayu ataupun rumi.

3. Terdapat juga kandungan subtopik yang tidak menyeluruh dan terlalu ringkas. Ini

menyebabkan guru terpaksa mencari bahan rujukan lain sebagai bahan sokongan.

4. Terdapat huraian yang ada di dalam modul tidak lengkap. Contohnya hanya memberi

maksud atau terjemahan bagi sesuatu sub topik seperti perkataaan Allahu Akbar

(Allah Maha Besar). Penerangan perlu dilakukan oleh guru dengan lebih tepat. Maka,

guru terpaksa mencari alternatif sendiri memberi penerangan yang lebih jelas kepada

pelajar.

5. Terdapat juga keperluan untuk menambah isi kandungan. Ada juga modul yang

dibekalkan memerlukan penerangan secara visual. Sebagai contoh pergerakan dalam

solat. Gambarajah diperlukan bagi membolehkan pemahaman yang lebih baik buat

pelajar dan bukan bergantung kepada ayat ringkas sahaja.

6. Modul yang ringkas juga menyebabkan guru terpaksa mempelbagaikan kaedah seperti

menggunakan internet untuk mencari bahan rujukan tambahan.

73

7. Ada juga guru yang mengubah maklumat daripada modul dijadikan dalam bentuk

lagu, bagi menarik perhatian dan memberi kefahaman kepada pelajar.

8. Terdapat seorang responden yang menggunakan buku KAFA sebagai modul tahap

asas 1.

Kesimpulannya, secara umum semua responden peserta kajian menyatakan bahawa

modul asas berkenaan berkesan membantu mereka dalam proses pengajaran. Namun

begitu, terdapat kelemahan yang perlu ditambah baik dan dimantapkan.

Keberkesanan Kaedah Pengajaran yang Digunakan oleh Guru

Kebiasaannya guru akan diberikan latihan dan kursus sekurang-kurangnya setahun

sekali sebelum mereka melaksanakan pengajaran menggunakan modul yang

dibekalkan. Bagaimanapun, terdapat seorang guru yang tidak mendapat Latihan. Oleh

itu, daripada aspek kaedah pengajaran guru, semua guru peserta kajian yang

ditemubual telah menggunakan kepelbagaian kaedah dalam pengajaran mereka bagi

memastikan pelajar dapat memahami apa yang diajar. Kaedah pengajaran yang

digunakan adalah merupakan kesinambungan penggunaan modul yang dibekalkan

oleh pihak institusi. Antara kaedah pengajaran yang digunakan oleh mereka ialah:

1. Soal jawab. Soal jawab akan dilakukan setiap kali selepas selesai sub topik yang

diajar. Sesi soal jawab pula akan dilakukan ke atas pelajar secara berkumpulan

mahupun individu. Tetapi, kebiasaannya soal jawab secara individu lebih ditekankan

berbanding secara berkumpulan.

2. Penerangan. Kaedah ini akan dilakukan bagi setiap sesi pengajaran. Ia banyak

berpandukan modul yang telah dibekalkan. Hampir semua guru menggunakan kaedah

penerangan sebagai asas dalam pengajaran mereka.

3. Perbincangan berkumpulan. Kaedah ini digunakan untuk pelajar pada tahap

pertengahan dan lanjutan. Perbincangan secara berkumpulan juga akan disusuli

dengan melakukan  pembentangan di hadapan kelas. Justifikasi guru melaksanakan

kaedah pengajaran ini adalah kerana apabila mereka duduk secara berkumpulan, akan

berlaku perkongsian ilmu dan maklumat. Ada dalam kalangan pelajar yang belajar di

tempat lain, dengan itu mereka juga membawa ilmu dari tempat lain dan dikongsikan

bersama rakan sekelas.

4. Pentaksiran berterusan. Pentaksiran berterusan akan dijalankan selepas setiap sesi

pengajaran dan pembelajaran  bagi sesuatu tahap pembelajaran.

5. Bertanyakan soalan sebelum mula kelas. Terdapat juga guru yang bertanyakan soalan

sebelum memulakan kelas kerana ingin memastikan pelajar mereka benar-benar boleh

memahami dan menguasi pembelajaran yang dipelajari. Soalan yang ditanya adalah

berkisarkan kepada sub topik lepas yang telah diajar.

6. Soal secara umum (ramai)/ individu. Kaedah ini dilakukan bagi memastikan pelajar

boleh menguasai pelajaran bagi sub topik yang diajar. Soalan diajukan secara umum

74

untuk mendapatkan gambaran menyeluruh. Tetapi secara individu dilakukan bagi

memastikan setiap pelajar boleh menguasai topik terutama dari segi bacaan al-Quran,

surah al-fatihah, doa-doa ringkas seperti doa makan, doa tidur dan sebagainya.

7. Selepas tiga tajuk, buat Latihan. Terdapat guru yang akan membuat latihan iaitu latih

tubi setelah selesai tiga tajuk yang diajar. Kaedah ini juga dilakukan bagi memastikan

pelajar tidak ketinggalan dengan pelajaran yang telah dipelajari sebelum mempelajari

topik seterusnya.

8. Rujuk nota dan modul. Guru sentiasa menggalakkan pelajar mereka menggunakan

nota dan modul apabila latihan diberikan. Tiada paksaan sewaktu sesi pembelajaran

dilakukan. Begitu juga sewaktu ujian atau latihan, pelajar dibenarkan untuk sentiasa

merujuk nota dan modul. Kadangkala sewaktu peperiksaan sahaja guru akan sedikit

bertegas dengan memberi masa yang sedikit untuk merujuk nota dan modul.

9. Pendedahan kepada soalan. Guru sentiasa memberikan pendedahan kepada pelajar

mengenai bentuk soalan yang akan ditanya sewaktu ujian atau exam.

10. Pemantauan melalui graf. Kaedah ini lebih mirip kepada penilaian terhadap

pencapaian pelajar. Pelajar akan dipantau melalui satu graf yang disediakan oleh guru

sendiri. Graf tersebut adalah merujuk kepada sejauh mana pencapaian yang diperoleh

oleh pelajar berpandukan ujian mengikut sub topik yang dilaksanakan.

11. Sering menasihati pelajar semasa mengajar. Terdapat guru yang mempraktikkan

kaedah memujuk pelajar semasa belajar, antaranya dengan cara memberi nasihat dan

menjalinkan hubungan hati dengan pelajar. Hubungan hati bermaksud sentiasa

mengambil berat mengenai kebajikan pelajar, mewujudkan suasana gembira untuk

pelajar datang dan belajar di institusi, menjaga percakapan, menjaga batas pergaulan

dan melayan pelajar dengan baik.

12. Memberikan bahan bertulis kepada yang boleh menulis dan membaca. Guru

memberikan bahan bertulis kepada pelajar yang boleh membaca dan menulis. Namun,

ada beberapa orang pelajar yang tidak tahu membaca dan menulis. Bahan-bahan ini

merupakan bahan rujukan atau sebagai tambahan selain daripada modul.

13. Beri tempoh untuk menghafal. Pelajar akan diberikan tempoh untuk menghafal

sesuatu surah misalnya, sebelum guru menyoal semula apa yang telah dipelajari.

14. Kaedah Talaqi

15. Menggunakan internet. Terdapat guru yang menggunakan youtube, sebagai contoh

untuk memuat turun surah bagi memudahkan pelajar menghafal. Ia boleh dipasang

dan didengari selama 24 jam bagi membolehkan pelajar mempelajari dengan cara

yang lebih efektif. Guru berpendapat dengan cara ini akan membantu pelajar secara

maksimum untuk lebih faham dan senang untuk mengingat.

16. Memberi contoh bagi subjek sirah. Guru memberikan contoh seperti cerita pendek

bagi menarik minat pelajar dan memudahkan guru pelajar memahami serta ingat apa

yang diajar.

17. Menggunakan lagu atau nasyid. Guru juga agak kreatif menggunakan lagu atau nasyid

terutama bagi tahap 1, iaitu tahap asas bagi memudahkan pelajar ingat mengenai

sesuatu topik sebagai contoh apabila belajar mengenai sifat wajib Allah.

18. Memotong keratan bagi surah al-fatihah. Guru menggunakan teknik khusus dengan

cara membuat potongan atau keratan, sebagai contoh surah al-Fatihah. Ia dilakukan

75

bagi kalangan pelajar yang tidak boleh bercakap. Apabila pelajar berjaya menyusan

keratan tersebut dengan tepat maka guru akan mengetahui bahawa pelajar tersebut

telah boleh membaca dengan betul dan objektif pembelajaran tercapai.

Kesimpulannya, kepelbagaian kaedah yang digunakan oleh guru semasa

mengajar pelajar mualaf dengan dibantu oleh modul sebagai asas panduan telah

berjaya membolehkan pelajar memahami apa yang dipelajari dengan lebih baik.

Modul hanya digunakan oleh guru sebagai asas dan panduan sahaja. Terdapat juga

guru yang menggunakan kreativiti sendiri untuk menjayakan proses pengajaran dan

pembelajaran. Begitu juga, berdasarkan temubual, terdapat guru yang mengambil

inisiatif menyediakan Rancangan Pengajaran Mingguan mengikut penggal dengan

jelas. Justeru, guru didapati kreatif dan berusaha mempelbagaikan cara serta kaedah

pengajaran mengikut peringkat atau tahap pelajar mereka. Hal ini amat penting

terutama pada zaman kini memerlukan guru bertindak secara kreatif dan inovatif

dalam menyampaikan ilmu termasuk Pendidikan Islam bagi menarik minat murid dan

agar pengajaran mereka berkesan. Sebagaimana menurut Asmawati Suhid, Mohd.

Yusri Mohd. Naser, Abd. Muhsin Ahmad, Noreha Che Abah, Rosnani Jusoh dan

Zeinab Zaremohzzabieh (2021), “in Islamic Education, innovation comes in the form

of a new pedagogic theory, a methodologal approach, a teaching method, an

instructional tool, or a learning process, all of which upon implementation, brings

about significant changes in teaching and learning in terms of improved student

outcomes.”

Kefahaman Pelajar Mualaf Terhadap Ilmu yang Dipelajari

Secara keseluruhan, pelajar mualaf dapat memahami segala tajuk yang diajar

berdasarkan kepada apa yang dimaklumkan oleh guru peserta kajian. Kefahaman

pelajar banyak bergantung kepada kaedah pengajaran guru dalam kelas pengajian.

Manakala modul yang dibekalkan adalah sebagai panduan asas untuk guru memulakan

langkah pengajaran mereka. Modul memberi panduan ringkas, nota pegangan untuk

pelajar dan rujukan untuk pelajar. Situasi ini juga berkait rapat dengan beberapa

cabaran yang terpaksa ditempuhi oleh guru dalam menyampaikan pelajaran kepada

pelajar. Antara cabaran yang paling ketara adalah berpunca daripada modul pengajian

dan juga daripada pihak mualaf. Tiada cabaran dilaporkan daripada aspek cabaran

pentadbiran.

Cabaran Yang Dihadapi oleh Guru dan Cadangan Guru

Guru yang ditemubual turut ditanya tentang cabaran yang mereka hadapi berkaitan

pendidikan mualaf. Berikut merupakan beberapa cabaran yang dinyatakan oleh guru

dan dirumuskan seperti dalam Jadual 5.

76

                                 Jadual 5: Cabaran Yang Dihadapi oleh Guru

Cabaran Modul Pengajian Cabaran Pelajar Mualaf

1. Modul yang ditulis adalah dalam Bahasa

Arab dan tulisan Jawi. Rata-rata pelajar tidak

tahu dan tidak memahami Bahasa Arab atau

Jawi. Oleh itu, untuk membantu dan

memudahcara, guru bertindak menyalin

semula maksud atau menyalin semula

perkataan tersebut ke Bahasa Melayu atau

tulisan rumi.

2. Modul yang dibekalkan adalah ringkas. Ini

memaksa guru untuk mencari bahan rujukan

yang lain untuk menyokong tajuk yang ingin

diajar.

3. Terdapat buku rujukan yang dibekalkan

namun ia kurang membantu, maka guru

melakukan kreativiti sendiri dengan pelbagai

cara agar objektif pembelajaran tercapai.

4. Modul yang dibekalkan juga mempunyai isi

yang terhad dan huraian adalah tidak

menyeluruh. Sesetengah topik hanya

menyatakan tajuk tetapi tidak membekalkan

maklumat tambahan yang diperlukan.

1. Terdapat pelajar mualaf yang tidak dapat

membaca al-Quran dengan fasih walaupun

sudah berada di tahap pertengahan.

2. Pelajar tidak tahu membaca dan menulis

3. Pelajar mempunyai latar belakang yang

berbeza – ada pelajar yang cepat dan ada

pelajar yang lambat menguasai

pembelajaran.

4. Latar belakang pendidikan pelajar yang

berbeza.

5. Faktor umur pelajar yang tua.

6. Pelajar tidak memahami bahasa yang

digunakan oleh guru – pelat, bangsa lain

(Cambodia), Siam dan lain-lain.

7. Pelajar yang kadang kala datang ke institusi.

8. Pelajar ponteng.

9. Pelajar tidak mengulang kaji pelajaran di

rumah.

10. Pelajar sensitif.

Seterusnya, guru juga turut mencadangkan beberapa penambahbaikan yang

boleh dilakukan bagi memperbaiki modul yang sedia ada. Antaranya, selaraskan

modul antara semua negeri, menyediakan huraian bagi semua sub topik dan bukan

hanya sekadar tajuk yang ringkas, perlu menambah bahan rujukan lain yang dapat

membantu guru menghuraikan topik atau sub topik sesuatu pelajaran, soalan

pengukuhan disediakan selepas sub topik bagi memudahkan pelajar membuat ulang

kaji, perlu melibatkan banyak aktiviti amali untuk tahap 1, mendahulukan perkara

yang wajib diketahui dahulu contohnya dalam melakukan solat, pelajar perlu tahu

mengenai “taharah”, susunan topik dan sub topik yang perlu diajar di dalam modul

perlu dikemas kini secara teratur.

Hubungan Antara Guru dan Tahap Kefahaman Pelajar

Berpandukan hasil analisis dan dapatan yang diperoleh, pengkaji mendapati terdapat

hubungan yang jelas antara guru dan tahap kefahaman pelajar. Sejauh mana pelajar

dapat memahami dan menguasai apa yang diajar sebenarnya banyak bergantung

kepada kaedah pengajaran guru tersebut. Guru yang efektif dan kreatif dalam

mempelbagaikan kaedah pengajaran mereka membantu pelajar agar lebih memahami

modul yang diberikan. Dengan cara tersebut, pelajar  mualaf dapat memahami dan

menghayati ajaran Islam dengan lebih baik. Pendekatan dan pelbagai kaedah yang

77

digunakan oleh guru dalam pengajaran dapat membantu saudara baharu. Guru turut

menambah bahawa modul hanya digunakan sebagai bahan atau panduan asas untuk

mereka melakukan persediaan sebelum proses pengajaran dan pembelajaran. Ia

dijadikan sebagai garis panduan untuk guru supaya objektif pembelajaran tercapai dan

guru dapat kenal pasti apakah topik yang perlu diajar kepada mualaf. Namun begitu,

guru tidak menyumbang 100% terhadap penghayatan ajaran Islam dalam kalangan

mualaf ini. Rata-rata guru yang ditemu bual menyatakan bahawa guru hanya sebagai

pembimbing, hasil usaha keras dan inisiatif mualaf itu sendiri yang akan menentukan

sejauh mana mereka boleh memahami dan menghayati apa yang diajar oleh guru.

Kebanyakan pusat pengajian turut mengadakan pelbagai aktiviti dan program yang

menarik dan bermanfaat bagi memantapkan lagi ilmu dan kefahaman para pelajar.

PENUTUP

 Berdasarkan dapatan kajian dan perbincangan di atas, jelas menunjukkan

bahawa guru yang mengajar pelajar mualaf mempamerkan kesungguhan dalam

mendidik dan membimbing pelajar mereka. Rata-rata guru berjaya mempelbagaikan

kaedah mengajar bagi menarik minat dan memastikan pelajar faham apa yang

dipelajari walaupun terdapat kekangan namun dapat diatasi dengan baik. Hal ini sangat

penting kerana selain dapat memelihara aqidah dan amalan mereka, ia juga dapat

merapatkan hubungan antara guru dan pelajar. Pelajar mualaf yang diajar oleh guru

terdiri daripada pelbagai bangsa dan peringkat umur, juga datang daripada latar

belakang sosial dan budaya yang berbeza. Maka sudah tentu mereka amat perlu

dibimbing dari semasa ke semasa bagi membantu mereka membina persepsi diri yang

baru selepas menjalani proses konversi dan peralihan (Siti Fathimatul Zahrah &

A’thiroh Masyaa’il Tan, 2015). Para guru didapati sentiasa memberi nasihat dan

perhatian serta memelihara hubungan kasih sayang antara mereka.  Amatlah penting

golongan ini dibantu dan diberikan sokongan moral bagi membolehkan mereka

melakukan adaptasi terhadap persekitaran dan lingkungan hidup yang baharu bersama

masyarakat. Kurikulum pendidikan yang terancang khusus bagi golongan mualaf

melalui perlaksanaan inisiatif bimbingan dan pemantapan akidah, berupaya untuk

memelihara serta memantapkan lagi pegangan akidah mereka. Selain dari aspek ilmu

asas fardu ain, kurikulum pendidikan mualaf termasuk metod pengajaran dan

pembelajaran juga perlu menyasarkan aspek sokongan sosio-ekonomi bagi bagi

meredakan tekanan emosi, ekonomi dan kehidupan asnaf mualaf dan mempersiapkan

mereka bagi menghadapi sebarang masalah dan cabaran. Umat Islam tidak seharusnya

membiarkan perbezaan bangsa, budaya dan ras menguasai pemikiran mereka sehingga

mengesampingkan kehadiran mualaf di tengah-tengah masyarakat Islam (Asmawati

et.al, 2019). Diharapkan cabaran dan masalah yang diketengahkan oleh para guru

dapat diberi perhatian sewajarnya oleh pihak yang berkaitan. Ini bagi memastikan

mereka tetap dan istiqamah dalam Islam dan memperoleh kebaikan di dunia dan

akhirat.

78

RUJUKAN

Aminurrashid Ahmad Dahari, Asmawati Suhid dan Fathiyah Mohd Fakhruddin

(2019). Implementation Critical Thinking in Teaching Islamic Education.

International Journal of Academic Research in Progressive Education and

Development, 8 (4), 805-823, 2019.

Amran Kasimin (1985). Saudara baru Cina di Wilayah dan Selangor. Bangi:

Universiti Putra Malaysia.

Asmawati Suhid, Mohd. Yusri Mohd. Naser, Abd. Muhsin Ahmad, Noreha Che Abah,

Rosnani Jusoh dan Zeinab Zaremohzzabieh (2021), Challenges and Readiness

of Islamic Education Teachers in Innovative Teaching and Learning. Jurnal

Ilmiah Peuradeun, 9(2), 293-308, 2021.

Asmawati Suhid, Fathiyah Mohd Fakhruddin, Noreha Che Abah dan Abd. Muhsin

Ahmad (2020). Persepsi pelajar mualaf terhadap amalan pengajaran guru:

Satu tinjauan awal. Kertas kerja yang dibentangkan di Seminar Kebangsaan

Majlis Dekan-dekan Pendidikan pada 11-12 November 2020.

Asmawati Suhid, Abd. Muhsin Ahmad, Fathiyah Mohd Fakhruddin dan Noreha Che

Abah. (2019). Aplikasi ‘Urf dalam amalan adat dan budaya saudara baharu di

Malaysia: Satu Tinjauan Awal. International Journal of Humanities,

Philosophy, Language, Vol 2(5), 65-77.

Asmawati Suhid, Fathiyah Mohd Fakhruddin, Lukman Abdul Mutalib dan

Abd.Muhsin Ahmad (2019). Juvenile Delinquent Pupils’ Perceptions on the

Teaching of Islamic Education: A Preliminary Study. International Journal of

Academic Research in Progressive Education and Development, 8(4), 340-

354, 2019.

Asmawati Suhid, Fathiyah Mohd Fakhruddin, Samsilah Roslan, Lukman abdul

Mutalib dan Mohd. Aderi Che Noh (2014). Private Islamic Primary school

teachers’ commitment in human capital development in Malaysia,

Mediterranean Journal of Social Sciences, Vol. 5 (27), 2014, 766-774.

Azman Ab Rahmani, Nur Ain Syafiqah Rahmatii, Muhd Faiz Abd. Shakoriii, Nurul

Shazwani Nordini& Mohamad Anwar Zakaria. (2020). Sorotan Literatur

Kajian Modul Pengajian Mualaf Di Malaysia. E-Prosiding [eISSN: 2710-6462]

Diskusi Syariah dan Undang-undang: Siri 1/2020,46-53.

Cohen, J. and Manion, L. & Morrison, K. (2000). Research Methods in Education. 5th

edtn. London: Routledge.

79

Mohd Faris Hakimi Shahimi & Ahmad Yunus Kasim (2019). Pengajaran akidah Islam

terhadap saudara baharu di Institut Dakwah Islamiah PERKIM (IDIP): Satu

kajian kes. Tinta Artikulasi Membina Ummah. 5(2), 34-41.

Muhammad Fikri Norddin (2017). Amalan penghayatan pendidikan islam terhadap

murid beragama Islam di Sekolah Jenis Kebangsaan Cina. Tesis Sarjana,

Fakulti Tamadun Islam, Universiti Teknologi Malaysia.

Nik Aziz Nik Pa (2014). Memaknai konsep ta’dib dalam pendidikan islam sekolah

rendah dan menengah di Malaysia: Cabaran Transformasi. Dalam Pendidikan

Islam di Malaysia: Cabaran dan Penyelesaian, Akademi Pengajian Islam,

Universiti Malaya

Noreha Che Abah, Asmawati Suhid dan Fathiyah Mohd Fakhrudin (2019). Isu dan

cabaran saudara baharu di Malaysia: Satu Tinjauan Awal. Jurnal AL-ANWAR,

Vol 8 (2), 1-13.

Noor Hisham Md Nawi. (2011). Pengajaran dan pembelajaran: Penelitian semula

konsep asas menurut perspektif gagasan Islamisasi ilmu moden. Kertas kerja

yang dibentangkan di Kongres Pengajaran & Pembelajaran UKM pada 18-20

Disember 2011 di Hotel Vistana, Pulau Pinang.

Noraini Mohamad, Mariam Abd. Majid & Ain Nathasha Omar. (2017). Metodologi

pengajaran muallaf di Institut Dakwah Islamiah PERKIM (IDIP). E-Jurnal

Penyelidikan dan Inovasi. 4(2), 215-223.

Nunnally, J. C. (1978). An overview of psychological measurement. Clinical diagnosis

of mental disorders, 97-146.

Nurul Syuhada Johari, Fathiyah Mohd Fakhruddin & Asmawati Suhid. (2016).

Pendekatan dan kaedah pengajaran ibadah solat guru Pendidikan Islam

menurut perpektif murid. Online Journal of Islamic Education. 4(2), 46-53.

Siti Adibah Abu Bakar dan Siti Zubaidah Ismail (2018). Pengurusan mualaf di

Malaysia: Kerjasama dinamik antara agensi kerajaan dan bukan kerajaan.

Jurnal Usuluddin 46 (2), 97-122.

Siti Fathimatul Zahrah Yusri dan A’thiroh Masyaa’il Tan (2015). Pengajaran

Pendidikan Islam terhadap mualaf: Satu tinjauan literatur. Prosiding Seminar

Pengurusan Islam: Ke Arah Pemantapan Ummah, 2015.

Syarul Azman Shaharuddin, Hanis Najwa Shaharuddin, Muhmamad Yusuf Marlon

Abdullah, Mustafa Kamal Amat Misra & Akmal Syazan Fauzan .2017. Cabaran

dan permasalahan Mualaf dan Penyelesaian oleh Hidayah Centre Foundation

(HCF). Akses pada 10 Oktober 2019 di

http://conference.kuis.edu.my/isra/eprosiding/pdf/021-ISRA-2017.pdf

http://conference.kuis.edu.my/isra/eprosiding/pdf/021-ISRA-2017.pdf

80

METODE PENGAJARAN

PENDIDIKAN ISLAM DALAM

KALANGAN MUALAF

Prof. Dr. Mohd Aderi bin Che Noh, Prof. Madya. Dr. Noor bin Azizi Ismail &

Halim bin Ismail

81

METODE PENGAJARAN PENDIDIKAN ISLAM DALAM KALANGAN

MUALAF

Prof. Dr. Mohd Aderi bin Che Noh

Prof. Madya. Dr. Noor bin Azizi Ismail

Fakulti Pengajian Bahasa Utama,

Universiti Sains Islam Malaysia

Halim bin Ismail

Universiti Islam Antarabangsa Malaysia

aderi@usim.edu.my

azizi12@usim.edu.my

halimismail@iium.edu.my

ABSTRAK

Islam adalah agama yang dinamik melalui peningkatan umat Islam sama

ada lahir secara fitrah sebagai seorang Islam mahupun saudara baru yang

memeluk Islam. Saudara baru juga dikenali sebagai mualaf. Pendidikan

dari perspektif Islam adalah satu proses kehidupan yang panjang.

Pendidikan Islam memainkan peranan penting dalam pembentukan diri

mualaf setelah memeluk Islam. Sehubungan dengan ini, tujuan kajian ini

akan mengenalpasti methodologi kepada golongan Mualaf. Kajian ini

menggunakan metodologi pengumpulan data primer dengan

menganalisis data-data kepustakaan. Hasil kefahaman yang berkualiti

melalui metode pengajaran yang bersesuaian akan meningkatkan tahap

penghayatan Islam yang tinggi dikalangan pelajar mualaf. Artikel ini akan

membincangkan konsep mualaf dalam Islam di Malaysia, Pendidikan

Islam terhadap mualaf, metode pengajaran Pendidikan Islam terhadap

mualaf serta cabaran dalam melaksanakan metode pengajaran Pendidikan

Islam terhadap pelajar mualaf. Hasil sorotan kajian lepas mendedahkan

bahawa kaedah pendidikan yang sesuai akan membantu meningkatkan

kualiti kefahaman mualaf terhadap agama Islam. Pelbagai kaedah

pengajaran yang bersesuaian telah diaplikasikan supaya pembelajaran

dapat diterima dengan baik. Perbincangan awal artikel ini diharapkan

mampu memberi dan mengembangkan kajian lanjutan pada masa akan

datang bagi membantu meningkatkan kualiti pengajaran dalam mendidik

golongan mualaf.

Kata kunci: mualaf; Pendidikan Islam; metode, pengajaran, saudara baru

mailto:aderi@usim.edu.my

mailto:azizi12@usim.edu.my

mailto:halimismail@iium.edu.my

82

PENGENALAN

Islam merupakan agama yang syumul dan sempurna kepada seluruh umat manusia

yang menyentuh seluruh aspek kehidupan manusia sama ada dari segi rohani mahupun

jasmani. Ini bertepatan dengan firman Allah S.W.T dalam surah Al-Maidah 5:3.

“Pada hari ini, Aku telah sempurnakan bagi kamu ugama kamu,

dan Aku telah cukupkan nikmatKu kepada kamu, dan Aku

telah redakan Islam itu menjadi ugama untuk kamu. Maka

sesiapa yang terpaksa kerana kelaparan (memakan benda-

benda yang diharamkan) sedang ia tidak cenderung hendak

melakukan dosa (maka bolehlah ia memakannya) kerana

sesungguhnya Allah Maha Pengampun lagi Maha

Mengasihani.” (Mohamad Khindir 2015:139)

Ayat di atas jelas membuktikan bahawa agama Islam merangkumi semua aspek

kehidupan manusia sama ada dalam konteks hubungan manusia dengan Allah,

manusia dengan manusia serta manusia dengan alam. Ini kerana secara fitrahnya

manusia memerlukan agama tanpa mengira mana-mana agama dalam mengatur

kehidupan manusia. Agama Islam adalah agama yang benar yang telah mengariskan

panduan peraturan hidup yang jelas melalui sumber utama iaitu al-Qur’an dan al-

Sunnah yang disampaikan oleh para Rasul dengan tujuan utama mengesakan Allah

S.W.T. (Sidek Baba 2006; Nur A‘thiroh Masyaa’il Tan 2007).

Menurut Mohd Azmi & Maimunah (2003); Mohd Zaid et.al (2011); Maimun

Aqsha (2013), Islam adalah suatu agama yang semakin berkembang melalui

pertambahan umat Islam sama ada pertambahan keluarga Islam mahupun pemelukan

Islam yang dikenali sebagai saudara baru atau mualaf. Pertukaran agama daripada

agama lain ke agama Islam bukan satu perkara baru malah telah bermula sejak zaman

Rasullullah s.a.w lagi sehingga sekarang yang menyebabkan berlaku peningkatan

jumlah umat Islam di sesebuah negara termasuk di Malaysia. Oleh sebab Islam bersifat

syumul dan universal, agama Islam dapat diterima baik oleh orang bukan Islam dan

seterusnya menarik minat mereka untuk menganut agama Islam. Golongan mualaf

terdiri daripada pelbagai lapisan umur bermula kanak-kanak sehingga orang tua.

Berdasarkan kajian yang dilakukan oleh Razaleigh Muhamat & Marlon

Pontino Guleng (2014) terhadap 100 orang mualaf (respondan) di Institut Dakwah

Islamiah Perkim (IDIP) Kota Bharu Kelantan, umur respondan telah dikategorikan

kepada enam peringkat iaitu 18 tahun ke bawah seramai 18 orang, 19-25 tahun

sebanyak 61 orang, 26-30 tahun seramai 12 orang, 31-35 tahun tiga orang, 36-40 tahun

empat dan 41 tahun ke atas seramai dua orang. Berdasarkan kajian ini, golongan

mualaf yang berumur 18 tahun ke bawah berada di kedudukan kedua tertinggi.

83

Oleh itu, penulis berpendapat bahawa golongan pelajar mualaf berada di

peringkat menengah perlu diberi perhatian oleh pihak sekolah serta guru dalam

membantu dan membimbing mereka mendalami Islam menggunakan beberapa

metode pengajaran yang bersesuaian.

METODOLOGI KAJIAN

Maklumat yang diperolehi mengenai kajian ini merupakan hasil sebahagian daripada

sorotan literatur yang dilakukan oleh penulis. Kajian ini secara umum menggunakan

pendekatan kajian keperpustakaan sepenuhnya bagi mendapat maklumat dari bahan

ilmiah seperti buku, jurnal, artikel, kertas kerja prosiding dan seminar. Penulis juga

menggunakan tulisan-tulisan moden sebagai sumber sekunder daripada sarjana-

sarjana Islam untuk melengkapkan penyelidikan daripada kajian ini.

DAPATAN KAJIAN

Konsep Mualaf Dalam Islam Di Malaysia

Di Malaysia, golongan mualaf atau saudara Muslim adalah golongan yang minoriti.

Dalam konteks masyarakat majmuk di Malaysia, masyarakat Cina, India atau lain-lain

masyarakat yang memeluk Islam dipanggil ‘mualaf’. Mualaf menurut bahasa berasal

daripada perkataan ‘alafa’ membawa maksud cenderung atau jinak. Menurut

pandangan syara’ bermaksud orang kafir yang ada harapan masuk Islam dan orang

baru memeluk agama Islam yang imannya masih lemah (Nor Adibah & Razaleigh

Muhamat @ Kawangit 2015). Ini selari dengan Irwan et.al (2014), mualaf merupakan

mereka yang telah bertukar pegangan agama dan kepercayaan kepada agama Islam.

Mualaf adalah golongan yang telah dijinakkan hatinya dengan Islam ini sangat

memerlukan perhatian, bimbingan dan dorongan yang sewajarnya dalam

memahamkan mereka berkenaan agama, terutama hal-hal akidah dan ibadat.

Perkataan mualaf berasal daripada perkataan alifa, ya’lifu, ilfan. Alifahu pula

bermaksud suka atau gemar akan dia atau menjinaki. Seseorang mualaf mula

melaksanakan tanggungjawab seorang muslim apabila mereka melafazkan dua

kalimah syahadah (Irwan et.al 2014; Syarul Azman et.al 2016). Golongan mualaf ini

turut dibincangkan secara terperinci pengertiannya mengikut empat mazhab yang

terkenal iaitu Mazhab Syafie, Hanbali, Hanafi dan Maliki. Golongan muslim yang baru

memeluk Islam ini dikenali sebagai mualaf di dalam Islam berdasarkan terma al-Quran

sebagaimana firman Allah S.W.T dalam surah At-Taubah 9:60.

84

“Sesungguhnya zakat-zakat itu, hanyalah untuk orang-orang

fakir, orang-orang miskin, pengurus-pengurus zakat, para

mualaf yang dipujuk hatinya, untuk (memerdakakan) budak.

Orang-orang yang berhutang, untuk jalan Allah dan orang-

orang yang sedang dalam perjalanan, sebagai sesuatu ketetapan

yang diwajibkan Allah, dan Allah Maha Mengetahui lagi Maha

Bijaksana”. (Irwan et.al 2014 : 115)

Berdasarkan ayat di atas, golongan mualaf disebut juga sebagai ‘mualafati

qulubuhum’ iaitu orang-orang yang telah dilembutkan hatinya (Hasanah Abd Khafidz,

2006 dalam Irwan et.al 2014). Ayat di atas juga menjelaskan golongan mualaf turut

tergolong dalam golongan yang menerima zakat. Menurut Razaleigh Muhamat (2014),

pemberian zakat kepada golongan mualaf adalah salah satu cara untuk memenangi dan

melembutkan hati mereka untuk menerima Islam serta bertujuan untuk memotivasikan

serta menguatkan pegangan aqidah Islamiyah yang baru dianuti oleh mereka. Di antara

penjelasan ringkas ayat tersebut menyebut bahawa golongan mualaf adalah salah satu

daripada golongan yang berhak untuk menerima zakat selain fakir, miskin, amil dan

ibnu sabil fi sabilillah (Nur A’thiroh Masyaa’il Tan 2007; Nor Adibah & Razaleigh

Muhamat 2015).

Selepas memeluk Islam, golongan mualaf ini akan mengikuti beberapa kelas

agama yang diadakan oleh Jabatan Agama Islam Negeri dan badan-badan NGO seperti

IDIP yang menawarkan kursus-kursus jangka pendek dalam mempelajari agama Islam

(Razaleigh Muhamat & Marlon Pontino Guleng 2014). Bagi golongan pelajar mualaf,

terdapat subjek Pendidikan Islam yang diajarkan di sekolah dalam mendedahkan

mereka terhadap Islam. Kesyumulan pendidikan Islam adalah bentuk tarbiah yang

paling baik dalam membentuk seseorang individu (Siti Fathimatul Zahrah & A’thiroh

Masyaa’il Tan 2015). Oleh itu, peranan guru-guru muslim terutama guru Pendidikan

Islam dilihat amat penting dalam mengenalpasti sekiranya terdapat pelajar-pelajar

mualaf di dalam kelas agar kehadiran mereka dibantu.

Pendidikan Islam Terhadap Golongan Mualaf

Pendidikan Islam merupakan medium utama bagi mualaf untuk meningkatkan

pengetahuan agama Islam. Golongan mualaf merupakan golongan muslim yang masih

dalam proses mempelajari agama Islam. Golongan ini secara asasnya memerlukan

bimbingan yang efektif bagi membantu mereka membina persepsi diri yang baru

selepas menjalani proses peralihan agama(Siti Fathimatul Zahrah & A’thiroh

Masyaa’il Tan 2015). Pendidikan Islam itu sendiri mempunyai matlamat dan falsafah

yang murni bertujuan untuk membangun dan membentuk individu, masyarakat serta

negara yang diredai oleh Allah S.W.T (Mohd Aderi et.al 2014).

85

Sebelum melihat pengertian Pendidikan Islam secara menyeluruh, penulis akan

membincangkan makna pendidikan menurut pandangan Barat dan Islam. Pendidikan

menurut pandangan sarjana Islam Al-Syaibani (1991) dalam Noor Hisham (2011),

pendidikan adalah membina atau membentuk keperibadian yang sempurna dalam

pelbagai aspek kehidupan sama ada jasmani, rohani, akal, amalan dan sosial bagi

mendapat kebahagiaan dunia dan akhirat. Konsep-konsep utama yang ditekankan

dalam definisi ini ialah pembinaan peribadi pelajar dan kebahagiaan di dunia dan

akhirat. Hassan Langgulung dalam Mohd Aderi et.al (2014), pendidikan adalah

sesuatu pemindahan nilai kebudayaan untuk melahirkan manusia yang

bertanggungjawab dan berbakti kepada Allah. Al-Attas pula mendefiniskan

pendidikan ialah ‘pengenalan dan pengakuan yang ditanam secara beransur-ansur

dalam diri manusia, mengenai tempat seseorang yang tepat dalam hubungannya

dengan hakikat itu serta dengan kapasiti dan potensi jasmani, intelektual mahupun

rohani’. Definisi pendidikan oleh sarjana Islam berbeza dengan sarjana Barat yang

mana sarjana Barat memberi takrifan pendidikan tanpa menyentuh aspek kepercayaan

dan ketuhanan. John Stuart Mill (1984) dalam Noor Hisham (2011) mendefenisikan

pendidikan ialah aktiviti memahami potensi yang terdapat pada seseorang dan

seterusnya berbuat sesuatu untuk kesempurnaan tabii.

Pendidikan Islam menurut Mohd Roslan dan Wan Mohd Tarmizi (2011),

bahawa pendidikan Islam sebagai satu kefahaman yang akan menjauhkan manusia dari

sifat tercela dan menyelami sifat terpuji. Ini bermakna bahawa pendidikan Islam

adalah pendidikan yang membentuk nilai moral akhlak yang tinggi dengan menjauhi

sebarang amalan sifat buruk dan memuliakan peribadi dengan akhlak yang murni.

Abdul Halim El Muhammady (1984) turut memberikan pengertian bahawa pendidikan

Islam sebagai proses untuk melatih diri dalam aspek rohani, jasmani dan akal

berdasarkan nilai pengajaran yang dianjurkan dalam al- Quran dan sunnah (Siti

Fathimatul Zahrah & A’thiroh Masyaa’il Tan 2015). Pendidikan Islam memainkan

peranan penting dalam pembentukan diri mualaf setelah memeluk Islam menurut apa

yang terkandung di dalam al-Quran dan sunnah.

Konsep Pendidikan Islam adalah melatih perasaan halus pelajar sehingga dapat

membentuk sikapnya terhadap kehidupan, segala tindakan, keputusan dan pendekatan

pada semua jenis ilmu pengetahuan, melalui nilai-nilai kerohanian dan nilai etika Islam

yang mendalam (Syed Ali Ashraf dalam Mohd aderi et.al 2014). Ini bersesuaian

dengan matlamat Pendidikan Islam untuk melahirkan murid yang mantap keimanan

dan ketaqwaan sebagai benteng ketahanan diri, menguasai dan mengamalkan ilmu

fardu ain dan fardu kifayah sebagai pedoman dan amalan hidup (Fathiyah 2012).

Menurut Noor Hisham (2011), pendidikan islam ialah ‘satu proses yang diusahakan

secara sedar oleh pendidik dengan menerapkan ilmu, nilai dan kemahiran tertentu

untuk mengembangkan seluruh potensi peserta didik secara optimum dengan

membimbingnya mengenali Tuhan dalam setiap posisi kehidupannya’.

86

Pendidikan Islam dianggap sebagai satu sistem yang dikenali juga sebagai

ta’dib kerana ta’dib itu sendiri merangkumi pertumbuhan fizikal, intelek, emosi dan

rohani manusia serta pembentukan akhlak insan. Menurut (Siti Fathimatul Zahrah &

A’thiroh Masyaa’il Tan2015), Hasil sorotan kajian lepas mendedahkan bahawa

kaedah pendidikan yang sesuai akan membantu meningkatkan kualiti kefahaman. Ini

menunjukan bahawa pendidikan Islam menyediakan panduan dalam membentuk dan

membangunkan individu dalam setiap aspek untuk menjadi seorang khalifah Allah di

muka bumi.

Ini selari dengan matlamat Pendidikan Islam KBSM yang telah diungkap oleh

Kementerian Pendidikan Malaysia (2002) sebagai menghasilkan muslim yang

berilmu, beriman, berketerampilan, beramal soleh, beradab, berakhlak mulia

berdasarkan Al-Quran dan Al-Sunnah sebagai hamba dan khalifah Allah yang

bertaqwa dan menyumbang kepada tamadun bangsa dan negara (Fathiyah 2012: 22).

Berdasarkan matlamat yang di gariskan oleh KPM ialah matlamat untuk

melahirkan insan yang dibangunkan secara seimbang dan menyeluruh. Matlamat

berkenaan selari dengan matlamat penciptaan insan iaitu pengabdian yang sepenuhnya

kepada Allah S. W.T. hal ini kerana tanpa menjadi insan yang sempurna menyeluruh

pengabdian kepada Allah S.W.T tidak mampu direalisasikan. Matlamat ini perlu

mendukung ke arah penghasilan pelajar yang beriman, berilmu, beramal, berakhlak

dan menjadikan Islam sebagai cara hidup dan panduan hidup (Fathiyah 2012).

Metode Pengajaran Pendidikan Islam Terhadap Mualaf

Pengajaran merupakan proses bimbingan yang diberikan kepada pelajar-pelajar untuk

membantu mereka dalam proses pembelajaran. Menurut Tengku Sarina dan Faridah

(2008), pengajaran merupakan proses guru membimbing pelajar-pelajarnya ke arah

menghasilkan perubahan tingkah laku dalam diri seseorang itu supaya menjadi orang

yang baik, bijak dan cekap dalam disiplin ilmu yang dipelajari. Sementara menurut

Siti Fathimatul Zahrah & A’thiroh Masyaa’il Tan (2015), metode pengajaran yang

bersesuaian adalah penyumbang utama kepada kefahaman tentang Islam di kalangan

mualaf. Ini kerana golongan mualaf memerlukan bimbingan yang efektif dalam

membina personaliti diri sebagai seorang muslim selepas melalui proses pertukaran

agama.

Terdapat pelbagai metode pengajaran yang boleh dilaksanakan mengikut

matlamat pengajaran yang ingin dicapai. Metode dalam konteks Pendidikan Islam

ialah menggunakan cara tertentu untuk mendekati sesuatu dalam mencapai sesuatu

(Maimun Aqsha 2013). Ini selari dengan kenyataan Maimun Aqsha & Roslan (2005);

Siti Najidah (2015) bahawa dalam mencapai matlamat yang dikehendaki, pengajaran

87

perlu melihat kepada kaedah pengajaran yang dapat menarik minat pelajar, keadaan

dan kebolehan pelajar serta kemampuan guru itu sendiri. Pengajaran untuk mualaf

perlu melihat kepada metode yang dapat menarik minat pelajar mualaf mendalami

Pendidikan Islam serta melihat kemampuan mualaf dalam menerima dan

menyesuaikan diri mereka dalam mempelajari Pendidikan Islam. Sebagaimana Firman

Allah dalam surah Al-Jumuah 62:2.

“Dialah Yang telah mengutuskan dalam kalangan orang-orang

(Arab) yang ummiyin, seorang Rasul (Nabi Muhammad SAW)

dari bangsa mereka sendiri, yang membacakan kepada mereka

ayat-ayat Allah (yang membuktikan keEsaan Allah dan

kekuasaanNya), dan membersihkan mereka (daripada iktikad

yang sesat), serta mengajarkan mereka Kitab Allah (Al-Quran)

dan hikmah (pengetahuan yang mendalam mengenai hukum-

hukum syarak) dan sesungguhnya mereka sebelum

(kedatangan Nabi Muhammad) itu adalah dalam kesesatan

yang nyata”. (Tafsir Quran Karim : Mujamma’ Fahd)

Ayat di atas menjelaskan bahawa Rasulullah saw telah menggunakan pelbagai

kaedah dalam menyampaikan seruan dakwah dengan melihat kefahaman dan

kedudukan seseorang individu sama ada pelajar yang baru mendalami Islam atau

pelajar yang telah lama menguasai Islam (Mohd Aderi et. al 2015).

Rajah 1: Metode Pengajaran Mualaf

Penyampaian pengajaran dengan kaedah yang kurang tepat bakal mempengaruhi

impak pembelajaran. Oleh itu, berdasarkan rajah 1 penulis memilih beberapa metode

yang bersesuaian dalam pengajaran pelajar mualaf dalam meemahami dan

mengamalkan Islam dalam kehidupan harian.

88

Dalam sejarah Islam pengislaman golongan mualaf telah lama berlaku sejak

zaman Rasulullah s.a.w. melalui dakwah yang dibawa oleh Rasulullah s.a.w sama ada

secara terang- terangan atau senyap. Sementara menurut Fathiyah (2012); Maimun

Aqsha (2013), Rasulullah s.a.w telah mempamerkan satu metode pendidikan yang

menyeluruh sebagai panduan kepada seluruh manusia. Metode ini dikenali sebagai

‘role model’ yang mana pengajaran dan pembelajaran Rasulullah yang paling mudah

adalah sahsiah baginda yang menjadi faktor kepada kejayaan didikan dan dakwah yang

dilaksanakan.

Menurut Ab. Halim & Mohamad Khairul (2010); Ab. Halim (2015), guru

muslim perlu mempunyai akhlak yang baik, kerana mereka secara amnya dianggap

sebagai model atau teladan untuk pelajar-pelajar, terutamanya bagi pelajar mualaf.

Guru-guru muslim adalah orang yang secara langsung mendidik mualaf mengenai

Islam dan membimbing mereka dengan teliti bagaimana untuk hidup sebagai muslim

yang baik. Ini bertepatan dengan teori "Pembelajaran Sosial" (Bandura 1977) yang

mana seseorang individu belajar melalui pemerhatian dan interaksi dengan anggota

sosial lain dalam aktiviti seharian. Oleh itu saudara baru perlu didedahkan dengan

pengetahuan dan amalan yang betul mengenai Islam melalui sikap dan akhlak yang

ditonjolkan oleh guru.

Seterusnya metode pengajaran secara bimbingan dan kaunseling. Menurut

Mohd Azmi & Maimunah (2003), pelajar mualaf mempunyai iman yang masih lemah.

Justeru itu, mereka memerlukan bimbingan guru dalam memahami serta

mengukuhkan pegangan pelajar mualaf dalam mengamalkan nilai-nilai Islam dalam

kehidupan mereka seharian Menurut Tengku Sarina dan Faridah (2008), guru perlu

mengenal pasti pendekatan pengajaran yang sesuai bagi pelajarnya dalam

membimbing pelajar menguasai konsep-konsep dalam Pendidikan Islam.

Menurut Nur A‘Thiroh Masyaa’il Tan (2009), golongan mualaf akan melalui

beberapa tahap yang memerlukan ilmu, kesabaran, dorongan, sokongan, nasihat dan

motivasi yang berterusan untuk menghadapi setiap tahap tersebut sehingga akhirnya

membawa kepada tahap ketenangan dalam al-makrifatullah. Setiap golongan mualaf

memerlukan kaunseling dalam memberi dorongan yang berbentuk mental dan rohani

dalam mendalami Islam. Seterusnya menurut Nor Adibah & Razaleigh (2015),

perkhidmatan kaunseling pula adalah amat penting dalam kehidupan seorang mualaf.

Kaunseling amat digalakkan berdasarkan firman Allah S.W.T dalam surah Nahl

16:125.

“Serulah ke jalan TuhanMu (wahai Muhammad) dengan

hikmah kebijaksanaan dan nasihat pengajaran yang baik...”.

(Salleh et.al 2002 : 265)

89

Oleh itu, dapat difahami bahawa kaunseling perlu dijalankan dengan cara yang

tepat dan berkesan bersesuaian dengan keadaan serta keperluan seseorang mualaf

(Salleh et.al 2002). Menurut kajian yang dijalankan oleh Nor Adibah & Razaleigh

(2015), bimbingan kaunseling bagi mualaf perlu dijalankan dengan menggunakan

modul standard khas untuk golongan mualaf supaya proses kaunseling dapat

dijalankan dengan jayanya dan menjimatkan masa proses kaunseling itu sendiri. Al-

Ghazali menyatakan guru perlu memerhatikan masalah yang dihadapinya oleh

pelajarnya yang akhirnya membentuk satu penyelesaian (Abdul Salam dalam Mohd

Aderi et.al 2014).

Proses pengajaran akan semakin berkesan apabila wujudnya komunikasi yang

berkesan antara guru dan pelajar mualaf melalui aspek bimbingan dan kaunseling.

Apabila membicarakan bimbingan dan kaunseling, bukan hanya guru kaunseling

sahaja yang berperanan malah guru Pendidikan Islam juga harus memainkan peranan

sebagai pembimbing pelajar mualaf terutama berkaitan soal agama Islam. Seorang

guru perlu bersikap peramah dan mudah dihampiri. Ini membolehkan guru bergaul

serta mewujudkan hubungan yang baik serta perasaaan ingin lebih mengenali dengan

dekat mengenai pelajar mualaf. Konsep ini sesuai dengan kaedah pendidikan

Rasulullah yang menggunakan kaedah kasih sayang antara guru dan pelajar (Ab.Halim

& Mohamad Khairul 2010; Mohd Aderi et.al 2014; Mohd Khairuddin 2014 ).

Azhar Haji Ahmad dan Ab. Halim Tamuri (2010) dalam Siti Fathimatul Zahrah

& A’thiroh Masyaa’il Tan (2015), menyatakan bahawa dalam mempraktikkan amalan

pengajaran, guru perlu berbalik kepada Al-Quran dan Al-Sunnah sebagai amalan dan

panduan. Antara kaedah pengajaran yang boleh dijadikan amalan dalam membimbing

mualaf ialah pengajaran secara refleksi. Firman Allah S.W.T dalam surah al-Hasyr

59:2.

“... Maka ambillah (kejadian itu) untuk menjadi pengajaran, hai

orang-orang yang yang mempunyai pandangan”. (Hasbi et.al

1971 : 915)

Ayat di atas jelas membuktikan bahawa pengajaran berkesan apabila pelajar

belajar daripada pengalaman yang lepas sama ada pengalaman diri sendiri atau

masyarakat agar kesalahan yang sama tidak berulang semula (Siti Fathimatul Zahrah

& A’thiroh Masyaa’il Tan 2015). Ini selari dengan Teori pembelajaran pengalaman

Kolb (1984) menyatakan bahawa idea bukanlah satu unsur pemikiran yang tidak boleh

diubah tetapi dibentuk semula melalui pengalaman. Oleh itu, pembelajaran adalah satu

proses di mana konsep sentiasa diubahsuai oleh pengalaman. Seterusnya pengajaran

secara pemerhatian dan penelitian turut disentuh di dalam Al-Quran. Firman Allah

S.W.T dalam surah al-Nisa’ 4:82.

90

“Maka apakah mereka tidak memperhatikan Al-Quran? Kalau

kiranya Al-Quran itu bukan dari sisi Allah, tentulah mereka

mendapat pertentangan yang banyak di dalamnya”. (Hasbi et.al

1971:132)

`Keseluruhan ayat di atas menjelas bahawa Allah turut menyeru manusia untuk

mengambil pengajaran dengan melakukan pemerhatian dan meneliti sebelum

membuat rumusan dan keputusan. Dalam pembelajaran masa kini, kaedah ini lebih

dikenali sebagai pengajaran menggunakan inkuiri. Menurut Krishner et al. (2006)

menyatakan bahawa guru berperanan sebagai fasilitator yang menyediakan

persekitaran yang membolehkan pelajar berfikir pada tahap yang tinggi seperti

membuat keputusan dan juga menyelesaikan masalah. Secara tidak langsung, pelajar

mualaf akan dibimbing oleh guru dalam menyelesaikan masalah dan dilema yang

mereka hadapi dalam dunia relaiti.

Metode terakhir yang akan dibincangkan oleh penulis ialah guru

mengaplikasikan metode pengajaran secara individu terhadap pelajar mualaf. Menurut

Sharifah Alwiyah (1981), pengajaran individu itu tidak mengira bentuk atau cara

menjalankannya. Pendekatan individu yang digunakan oleh guru dalam kaedah

pengajaran akan membimbing guru untuk mendekati pelajar secara menyeluruh serta

membina hubungan yang berkesan antara guru dan pelajar (Tengku Sarina & Faridah

2008). Dalam situasi pelajar mualaf, penekanan pengajaran secara individu perlu

dilakukan supaya pelajar faham apa yang diajar seperti melaksanakan ibadah solat.

Guru perlu menerangkan cara mengerjakannya secara teori dan melakukan amali. Oleh

itu, pelajar yang lemah dalam pencapaian ini akan mendapat perhatian daripada guru

berdasarkan keupayaannya sendiri.

Cabaran Metode Pengajaran Pendidikan Islam Terhadap Mualaf

Berdasarkan metode pengajaran yang telah dibincangkan sebelum ini, cabaran yang

paling utama ialah keberkesanan kaedah pengajaran. Keberkesanan pengajaran

merupakan penyumbang utama kepada peningkatan kefahaman Islam di kalangan

mualaf. Penyampaian pengajaran dengan kaedah yang kurang tepat bakal memberi

kesan terhadap pembelajaran pelajar mualaf. (Siti Fathimatul Zahrah & A’thiroh

Masyaa’il Tan (2015). Sementara menurut Azmi &Maimunah (2003), kekurangan

kaedah pengajaran yang kurang lengkap menyebabkan penyampaian guru tidak dapat

disampaikan dengan baik. Oleh sebab itu, bimbingan dalam pengajaran perlu

dilakukan secara teliti dan sistematik dengan menekankan pemahaman dan mendorong

penghayatan yang optimum.

91

Menurut Sayyid Buhar et.al (2013); Siti Rugayah et.al (2014), cabaran-cabaran

luaran turut mempengaruhi kehidupan pelajar mualaf dalam mengamalkan cara hidup

Islam. Antara cabaran-cabaran yang perlu dihadapi oleh pelajar ialah penerimaan ahli

keluarga dan masyarakat. Dalam kajian yang dijalankan oleh Muhammad Yusuf et.al

(2014) menunjukan bahawa kebanyakan mualaf akan menerima sindiran daripada

keluarga sendiri serta dilabelkan sebagai masuk melayu. Secara tidak langsung ini

meninggalkan kesan emosi terutama pelajar yang dalam proses membentuk keyakinan

diri.

Cabaran seterusnya ialah kekurangan pengetahuan tentang ajaran Islam

menyebabkan pelajar mualaf tidak dapat melaksanakan tanggungjawab sebagai

muslim terutama berkaitan ibadah seperti kewajipan solat lima waktu. Menurut Faizal

Arif (2013) dalam (Siti Fathimatul Zahrah & A’thiroh Masyaa’il Tan (2015), salah

satu faktor golongan mualaf kembali kepada agama asal disebabkan mualaf tidak

memiliki pengetahuan agama serta tidak mengamalkan ajaran Islam. ini kerana

terdapat dari kalangan mualaf masih tidak mampu membaca Al-Fatihah walaupun

telah lama memeluk Islam. Jika keadaan ini berterusan kemungkinan akan

menyebabkan mereka berasa tawar hati dalam mendalami agama Islam dan akhirnya

kembali pada agama yang asal .

Selain itu, cabaran yang perlu dihadapi mualaf ialah pendedahan maklumat

tentang Islam yang tidak disampaikan secara terperinci dan kurangnya program

berterusan dalam proses bimbingan yang diterima secara sistematik dan berterusan

(Mohamad Zaid et. al 2011). Namun, menurut kajian Razaleigh Muhamat & Marlon

Pontino (2014), terdapat beberapa institut dakwah yang mula memainkan peranan

dalam usaha melaksanakan pendidikan dan latihan amali. Antaranya Institut Dakwah

Islamiah PERKIM yang berperanan memberi pendidikan Islam secara formal terhadap

golongan mualaf serta ahli keluarga mereka.

Oleh itu, metode pengajaran bagi golongan mualaf tidak tertumpu hanya pada

guru tetapi pihak-pihak lain juga seperti badan dakwah berperanan dalam mengambil

berat terhadap golongan mualaf agar golongan ini tidak berasa asing meneruskan

kehidupan dalam agama Islam. Ini turut disokong oleh Nur A’thiroh Masyaa’il Tan

Abdullah (2013) dalam Nor Adibah & Razaleigh (2015), agar pihak-pihak tertentu

berusaha untuk mempertingkatkan kehidupan mualaf dalam melahirkan mualaf yang

berkualiti.

92

PENUTUP

Secara kesimpulannya dapat difahami bahawa pendidikan Islam memiliki kurikulum

yang lengkap untuk disampaikan kepada setiap mualaf yang memeluk Islam kerana

pendidikan Islam bersifat menyeluruh yang berkesan sebagai pembentuk peribadi

muslim yang utama. Ia menjadi penyumbang utama kepada pembangunan diri mualaf

setelah memeluk Islam. Guru- guru muslim serta badan-badan dakwah perlu memberi

perhatian yang lebih serius dalam isu pembangunan pendidikan mualaf dalam

memastikan tahap kefahaman dan penghayatan oleh mualaf sentiasa berada di tahap

memuaskan berbanding situasi masa kini. Ini bagi mengelakkan pelajar mualaf serta

keluarga mereka kembali kepada agama asal.

Oleh itu, pengajaran pendidikan Islam terhadap mualaf perlu mengutamakan

pembinaan kefahaman akidah terutama terhadap pelajar mualaf. Pendidikan yang

ingin disampaikan perlu penjelasan untuk membentuk kefahaman dan menghilangkan

sebarang keraguan. Seterusnya membina penghayatan dalam diri serta membimbing

keyakinan pelajar mualaf untuk terus hidup dalam Islam. Apabila pelajar mualaf mula

memahami konsep akidah, pelajar secara perlahan akan mula menghayati ajaran Islam

yang akan membina kekuatan dalam diri melalui pelaksanaan ibadah wajib serta

bimbingan dan dorongan yang diterima oleh mereka.

RUJUKAN

Ab. Halim Tamuri & Mohamad Khairul Azman Ajuhary. 2010. Amalan Pengajaran

Guru Pendidikan Islam Berkesan Berteraskan Konsep Mu’allim. Journal of

Islamic and arabic Education 2(1): 43-56.

Ab. Halim Tamuri. 2015. Educating Teacher For Mualaf: The Tawhidic Base. Jurnal

Hadhari 7(2): 1-10.

Fathiyah Mohd Fakhruddin. 2012. Peranan & Cabaran Guru Dalam Pengajaran

Pendidikan Islam. Serdang: Penerbit Universiti Putra Malaysia.

Irwan, Azmna, Mahazan, Niradli Ridzwan Shah, Wan Mohd Fazrul Azdi, Rose

Irnawaty, Ibrahim, Siti Nurunnajwa Shamsudin, Nusaibah Anuar Musaddad

& Norlian Ismail. 2015. Penerimaan Penggunaan Istilah Mualaf dalam

Kalangan Mualaf di Malaysia. Jurnal Infad 6: 111-134.

Maimun Aqsha Lubis & Roslan. 2005. Kaedah Pengajaran Pengetahuan Agama Islam

di Brunei Darussalam. Jurnal Pendidikan 30: 141-150.

Maimun Aqsha Lubis. 2013. Peradaban Islam & Tamadun Dunia. Bangi: Fakulti

Pendidikan Universiti Kebangsaan Malaysia.

93

Mohd Aderi Che Noh, Noraini Omar & Nur Hanani Hussin. 2014. Sumber Pendidikan

Islam. Bangi: Fakulti Pendidikan Universiti Kebangsaan Malaysia.

Mohd Azmi Mat Sah & Maimunah Ismail. 2003. Status Program Pembelajaran di

Kalangan Saudara Baru: Satu Kajian Kes di Negeri Melaka. Jurnal Sains

Sosial dan Kemanusiaan 11(1): 81-95.

Noor Hisham Md Nawi. 2011. Konsepsualisasi Semula Kurikulum Pendidikan

Islam.Tanjong Malim: Penerbit Universiti Pendidikan Sultan Idris.

Marlon P.Guleng @ Muhammad Yusuf Malrlon Abdullah, Razaleigh Muhamat @

Kawangit & Syarul Azman Shaharuddin. 2014. Cabaran Mualaf dalam

Masyarakat. The Journal of Sultan Alauddin Sulaiman Shah 1.

http://www.myjurnal.my/.html [12 Oktober 2016].

Mohd Khairuddin Abdullah, Khalid Haji Johari, Ag Yusof Ag Chuchu & Halimah

Laji. 2014. Komunikasi Guru dalam Bilik Darjah dan Tingkah laku

Delinkuen Murid Sekolah Menengah. Jurnal Pemikir Pendidikan 5: 59-77.

Mohd Khindir Ngah, Maimun Aqsha Lubis & Mohd Anizan Saidin. 2015. Strategi-

strategi Dakwah Rasulullah S.A.W. The Eight International Workshop and

Conference of Asean Studies in Islamic and Arabic Education, hlm.139-149.

Mohamad Zaid Mohd Zin, Sharifah Anom Omar, Saurdi Ishak, Nurfahiratul Azlina

Ahmad & Mohd Sapawi Jamain. 2011. UiTM Student (Muslim Convert)

Perspective on Fundamentals of Fardhu Ain. International Proceedings of

Economics Development & Research, hlm. 540-545.

Nor Adibah Ibrahim & Razaleigh Muhamat @ Kawangit. 2015. Keperluan Modul

Kaunseling Standard kepada Mualaf Di Malaysia. Jurnal Pengajian Islam

Akademi Islam KUIS 8(3): 115-129.

Nur A’thiroh Masyaa’il Tan Abdullah @ Tan Ai Pao & Fariza Md Sham. 2009.

Keperluan Memahami Psikologi Saudara Muslim. Jurnal Hadhari 2: 83-97.

Paul A.Kirschner, John Sweller & Richard E. Clark. 2006. Why Minimal Guidance

During Instruction Does Not Work: An Analysis of the Failure of

Constructivist, Discovery, Problem-Based, Experiential, and Inquiry-Based

Teaching. Educational Psychologist 41(2): 75-86.

Razaleigh Muhamat @ Kawangit & Marlon Pontino Guleng. 2014. Respon Mualaf

Terhadap Pendidikan dan Latihan Amali yang Dilaksanakan oleh Institut

Dakwah Islamiah Perkim, Kota Bharu Kelantan. Kertas kerja Seminar

Antarabangsa Dakwah & Etnik. Anjuran Fakulti Pengajian Islam, Universiti

Kebangsaan Malaysia, 20 November.

Rohaila Yusof, Norasmah Othman & Faridah Karim. 2005. Strategi Pembelajaran

Pengalaman Berasaskan Model Kolb dalam Pendidikan Perakaunan. Jurnal

Pendidikan 30: 113-128.

94

Salleh Amat, Ab Halim Tamuri & Mohd Arif Ismail. 2002. Aplikasi Kaunseling dalam

Pelaksanaan Kurikulum Pendidikan Islam. Prosiding Wacana Pendidikan

Islam (Siri 1): Kurikulum Bersepadu Pendidikan Islam Menghadapi Cabaran

Era Globalisasi, hlm.264-274.

Sayyid Buhar Musal Kassim, Mohd Syukri Yeoh Abdullah & Zawiyah Baba. 2013. A

Survey Of Problems Faced By Convercts To Islam In Malaysia. Jurnal of

social Sciences and Humanities 8(1): 85-97.

Sidek Baba. 2006. Pendidikan Rabbani: Mengenal Allah Melalui Ilmu Dunia. Shah

Alam: Karya Bestari Sdn. Bhd.

Siti Fathimatul Zahrah Yusri & A’thiroh Masyaa’il Tan Abdullah @ Tan Ai Pow.

2015. Pengajaran Pendidikan Islam Terhadap Mualaf: Satu Tinjauan

Literatur. Prosiding Seminar Pengurusan: Ke Arah Pemantapan Ummah, hlm.

1-17.

Siti Rugayah Tibek, Fariza Md Sham & Muhammad Hilmi Jalil. 2014. Pembangunan

Dakwah Mualaf. Bangi: Institut Islam Hadhari Universiti Kebangsaan

Malaysia.

Sukiman Saad, Noor Shah Saad & Mohd Uzi Dollah. 2012. Pengajaran Kemahiran

Berfikir: Persepsi dan Amalan Guru Matematik Semasa Pengajaran dan

Pembelajaran di Bilik Darjah. Jurnal Pendidikan Sains & Matematik

Malaysia 2(1): 18-36.

Syarul Azman Shaharuddin & Razaleigh Muhamat @ Kawangit. 2014. Sikap

Pembelajaran terhadap Pencapaian Kursus Fardhu Ain dalam Kalangan

Mualaf Cina di Jabatan Agama Islam Daerah Kajang. Islamiyyat 36(2): 97-

102.

Syarul Azman Shaharuddin, Mariam Abdul Majid, Muhammad Yusuf Marlon

Abdullah, Fakhri Bin Sungit, Zulkifli Abd. Hamid & Hanis Najwa

Shaharuddin.2016. Isu Dan Permasalahan Mualaf (Cina) Di Malaysia.

Seminar Antarabangsa Akidah, Dakwah Dan Syariah 2016 (Irsyad 2016).

95

ANDRAGOGI PENDIDIKAN ISLAM

MUALAF

Dr. Abdul Hamid bin Ali  & Dr. Wan Anuar bin Yaacob

96

ANDRAGOGI PENDIDIKAN ISLAM MUALAF

Dr. Abdul Hamid bin Ali

Dr. Wan Anuar bin Yaacob

Institut Pendidikan Guru Kampus Kota Bharu, Kelantan

ipgm-1965@moe-dl.edu.my

wananuari@yahoo.com

ABSTRAK

Kajian ini berfokus kepada andragogi pendidikan Islam dalam

kalangan mualaf. Andragogi adalah mempelajari cara bagaimana

orang dewasa belajar yang terdiri daripada pelbagai ciri dan

kelompok. Kajian ini dilakukan dengan menggunakan kaedah

secara analisis teoritikal dan dokumen dengan cara  memberi

tumpuan khusus terhadap mualaf. Kajian ini mengupas mengenai

ciri andragogi mualaf berdasarkan teori dengan mengemukakan

prinsip-prinsip pembelajaran orang dewasa, konsep bimbingan dan

peranan fasilitator andragogi pengajaran mualaf. Selain itu kertas

ini turut mengemukakan kaedah praktis andragogi mualaf serta

contoh aplikasi dalam proses pengajaran dan pembelajaran. Dalam

hal ini, ciri khas pembelajaran mualaf dilihat unik kerana konsep

pembelajaran, kandungan bahan pembelajaran serta amalan

pedagogi mereka adalah berbeza dengan teori dan amalan

andragogi biasa. Kajian ini diharapkan dapat membantu peranan

fasilitator andragogi mualaf seterusnya menjadikan proses

pengajaran dan pembelajaran mualaf menjadi lebih menarik, efisien

dan efektif.

Kata Kunci : Andragogi, Mualaf, Perinsip, Bimbingan, Kaedah dan

Aplikasi.

PENDAHULUAN

Aktiviti  pembelajaran selamanya akan berlangsung selagi mana manusia

mengupayakan kapasiti berfikir dalam setiap tindakan mereka.  Dalam aktiviti belajar,

proses pembelajaran kanak-kanak, remaja dan orang dewasa adalah berbeza mengikut

pertumbuhan dan perkembangan mereka. Dalam konteks pembelajaran orang dewasa,

golongan ini bukan lagi dianggap sebagai objek sosial yang perlu dibentuk serta

dipengaruhi oleh orang lain secara berterusan. Tujuan pembelajaran orang dewasa

lebih mengarah kepada penyempurnaan identiti atau insan kamil (process of becoming

a person) bukan lagi proses pengendalian dan manipulasi diri mereka untuk

disesuaikan dengan orang lain. Proses pembelajaran orang dewasa adalah merupakan

proses untuk mencapai aktualiasi diri (self-actualization).

mailto:ipgm-1965@moe-dl.edu.my

97

Sebagaimana pedagogi, andragogi juga merupakan satu segmen penting dalam

pendidikan. Terdapat ramai dalam kalangan orang dewasa belum mendapat

pendidikan yang sempurna sama ada secara formal atau tidak.  Mereka juga

mempunyai latar belakang sejarah kehidupan yang berbeza, mempunyai kematangan

yang berbeza serta telah mendapat pendedahan pelbagai maklumat dalam berbagai

perkara serta tidak perlu banyak bergantung kepada pengarahan kendiri orang lain.

Secara  esensialnya pembelajaran orang dewasa memerlukan pendekatan

khusus dan sewajarnya setiap teori yang berkaitan dengan pembelajaran mereka perlu

diberi perhatian oleh semua pihak. Berdasarkan konsep dan teori andragogi,

diharapkan dapat membantu orang dewasa khususnya saudara baru yang mula

mendekatkan diri untuk belajar sesuatu tentang agama dan adaptasi sosial masyarakat

muslim seterusnya dapat merealisasikan proses  pencapaian  pendidikan seumur hidup

(long life education) terhadap mereka. Pembelajaran dewasa juga bergantung kepada

tahap kematangan orang dewasa tersebut serta domain arahan mereka (Nadkarni,

2003). Oleh hal yang demikian, kertas ini akan cuba mengupas mengenai  masalah

andragogi dalam kalangan saudara baru serta langkah-langkah cadangan ke arah

pelaksanaan pengajaran ke atas mereka dengan cara yang lebih baik.

TINJAUAN LITERATUR

Secara etimologi, maksud andragogi adalah memimpin atau melayani (latin “andros”

bermaksud  orang dewasa dan “agogos“ yang bermaksud memimpin), andragogi

adalah  seni dan sains yang membantu pelajar dewasa untuk belajar (the art and

science of helping adults learn) (Knowles, 1980). Jika pedagogi biasa fokus kepada

mengajar anak-anak andragogi bukan sahaja melihat perkembangan  dari segi biologi

bahkan juga termasuk sosial dan psikologi. Dewasa di sini pula merujuk kepada

seseorang yang telah mampu memainkan peranan secara sosial-budaya.  Walau

bagaimanapun, dalam konteks pembelajaran formal kajian menunjukkan kombinasi

antara pedagogi dan andragogi sangat berorientasi terhadap proses pembelajaran

(Norah, Jamalludin dan Baharudin,2012).

Secara amnya dapat difahami bahawa andragogi adalah mempelajari cara

bagaimana orang dewasa belajar, andragogi didasarkan pada prinsip bahawa perlunya

fasilitator mencipta iklim pembelajaran "dewasa" terhadap persekitaran bilik darjah

melalui penerokaan pembelajaran bersama dan pembelajaran berterusan (Hagen &

Park, 2016). Dalam hal ini semestinya orang dewasa belajar dengan cara yang berbeza,

semakin dewasa dan matang seseorang sudah tentu semakin kompleks pengetahuan

yang dimilikinya. Oleh itu proses pembelajaran juga perlu dipelbagaikan mengikut

kaedah dan teknik tertentu atau dengan kata lain andragogi menyediakan kaedah bagi

individu untuk memudahkan pembelajaran mereka sendiri (Knowles, 1973).

98

Dewasa dalam maksud ini juga adalah kematangan, Smith dan Delahaye

(1987) mengukur kematangan pelajar melalui beberapa indikator di antaranya adalah

seperti pengetahuan mereka dalam bidang subjek, tahap minat dalam memperoleh

pengetahuan, tahap kesediaan menerima tanggungjawab belajar untuk belajar dan

tahap kemahiran yang dimiliki oleh pelajar. Selain itu pelajar dewasa juga

diidentifikasikan sebagai pelajar yang memiliki kesedaran terhadap diri sendiri,

pengalaman, motivasi belajar, orientasi terhadap pembelajaran dan memiliki sejumlah

pengetahuan yang menunjukkan kematangan dengan ciri-ciri yang boleh diukur

(Muduli, Kaura & Quazi, 2018).

Andragogi adalah satu terma yang luas merangkumi pendidikan kolej dan

universiti, latihan berasaskan pekerjaan, pendidikan komuniti atau peningkatan

kendiri.  Boleh dikatakan bahawa pembelajaran dewasa adalah  mengenai perubahan

– perubahan dalam sikap, pengetahuan, tingkah laku, kemahiran, cara berfikir dan

produktiviti. Pembelajaran orang dewasa juga sangat signifikan dengan pembelajaran

sepanjang hayat dimana konsep asasnya adalah implikasi ekonomi, memberi

sumbangan kepada pertumbuhan masyarakat, membantu membawa perubahan dan

meningkatkan kualiti hidup bagi setiap individu (Norzaini Azman, 2009). Dalam

konteks pendidikan abad 21 bagi orang dewasa, terdapat lima asas bagi pembelajaran

orang dewasa iaitu belajar untuk mengetahui, untuk melakukan, belajar untuk hidup

bersama, belajar untuk menjadi, dan belajar untuk mengubah diri dan masyarakat

(www.unesco.org).

UNESCO dalam hal ini menjelaskan bahawa proses pembelajaran individu adalah

berbeza mengikut peranan  mereka masing-masing kategori seperti pekerja buruh,

pekerja sendiri, penganggur, penfasilitators, ibu bapa, warganegara, sukarelawan,

pendatang, jiran, penganut agama, peminpin, rakyat  dan sebagainya.

99

METODOLOGI KAJIAN

Kajian ini berbentuk kualitatif, ia  melibatkan  penakulan  induktif bagi memahami

situasi  tertentu  termasuk  sejarah  dan  pengalaman  individu  (Trochim, 2008).

Sebagaimana kaedah yang biasa digunakan dalam bidang  sains  sosial  seperti

historiografi,  etnografi,  dan  sosiologi  kualitatif.   Kajian ini menekankan kepada

analisis dokumen, ianya dilihat selari dengan  keadaan bidang yang masih belum

matang dari segi teori dan amalan, kajian ini juga mendapati pendekatan, teknik,

kaedah, isu dan pengsektoran oleh pengkaji awal bidang andragogi umum adalah

relevan dan dapat digunakan sebagai panduan dan rujukan.

Prinsip Pembelajaran Orang Dewasa

Antara prinsip pembelajaran orang dewasa sebagaimana yang digariskan oleh

Knowles, (1990) adalah;

1. Belajar Untuk Tahu - Pelajar dewasa perlu tahu mengapa mereka perlu belajar

sesuatu sebelum berusaha untuk mempelajarinya. Apabila mereka mengambil

keputusan belajar sendiri, mereka akan menggunakan tenaga sepenuhnya

untuk meneroka kepentingan pelajaran dan akibat yang mungkin berlaku jika

tidak mempelajarinya. Pelajar dewasa perlu tahu mengapa mereka perlu belajar

sesuatu sebelum berusaha untuk mempelajarinya. Apabila mereka mengambil

keputusan belajar sendiri, mereka akan menggunakan tenaga sepenuhnya

untuk meneroka kepentingan pelajaran dan akibat yang mungkin berlaku jika

tidak mempelajarinya.

2. Mempunyai Konsep Belajar Kendiri - self-directed learners

Pelajar dewasa mempunyai konsep kendiri yang ingin bertanggungjawab ke

atas keputusan sendiri untuk kehidupan mereka sendiri. Oleh itu, pelajar

dewasa mempunyai “keperluan psikologi” terhadap hala tuju kendiri dalam

proses pembelajaran.

3. Mempunyai Pengalaman Belajar - prior experience and the adult learner.

Pelajar dewasa mempunyai pengalaman yang lebih luas dan kualiti

pengalaman yang berbeza berbanding remaja. Maka, terdapat kepelbagaian

dalam perbezaan individu dewasa.

4. Mempunyai Kesediaan untuk Belajar - readiness to learnPelajar dewasa

bersedia untuk belajar semua perkara yang mereka perlu tahu dan bersedia

untuk belajar apabila mereka melihat pembelajaran itu releven dengan

kehidupan sebenar mereka.

5. Berorientasi Pembelajaran. Pelajar dewasa adalah individu yang berteraskan

kehidupan  (life-centred), berorientasi tugasan atau masalah dalam proses

pembelajaran. Pelajar dewasa bermotivasi untuk belajar sesuatu demi

mengembangkan ilmu yang dilihat akan membantu mereka menjalankan tugas

atau menfasilitatorskan masalah dalam kehidupan seharian.

100

6. Motivasi - Walaupun pelajar dewasa memberi respon kepada sebahagian

motivasi luaran, namun motivasi yang paling berkesan ialah motivasi dalaman.

Dalam hal ini, keberadaan mualaf dalam belajar adalah bagi memenuhi tuntutan

kehendak ingin tahu yang mendalam terhadap agama yang mereka anuti. Oleh hal

yang demikian dalam kalangan mereka telah terbentuk konsep belajar kendiri dalam

memenuhi keperluan matlmat ini. Selain itu sebagai pelajar dewasa, para mualaf juga

telah  memiliki pelbagai maklumat, mereka telah biasa mencerna dan menganalisis

maklumat dengan begitu rupa  sebelum berada dalam Islam. Pembelajaran mereka juga

berorientasikan pembelajaran di mana mereka akan cuba mencari penyelesaian

terhadap permasalahan hidup semasa di samping mempunyai motivasi kendiri yang

baik untuk meneruskan pembelajaran.

Dalam Pendekatan Pembelajaran Dewasa untuk Kejurulatihan, Cox (2006),

membincangkan lapan teori atau falsafah pembelajaran orang dewasa dan bagaimana

ia dapat diterapkan dalam latihan bimbingan. Konsep pembelajaran orang dewasa

yang dicadangkan adalah pembelajaran transformatif, reflektif amalan, pembelajaran

berdasarkan pengalaman, gaya pembelajaran, pengembangan mata pelajaran, nilai dan

motivasi dan keberkesanan diri. Dewasa ini fasilitator bukan sahaja perlu mempelajari

aspek teori pembelajaran orang dewasa bahkan mereka juga perlu mengenal aspek

memberi latihan (coaching) kepada peserta yang terlibat. Oleh hal yang demikian

fasilitator perlu menghasilkan andragogi untuk amalan terbaik dalam coaching.

Pengalaman kejurulatihan sebenarnya memerlukan penglibatan yang mendalam serta

latihan yang berkesan perlu diberikan kepada falitator bagi mengajar orang dewasa

(Jeanes,. (2021).

Bagi andragogi, terdapat beberapa teori dan model telah diperkenalkan.

Antaranya adalah model cadangan Hagen & Park (2016) sebagaimana berikut;

Model Hagen & Park (2016)

MUALAF

101

Mualaf merupakan antara golongan utama yang diberi perhatian daripada 8 golongan

asnaf yang telah disebutkan dalam al-Quran. Mualaf dari segi definisi semasa adalah

mereka yang dijinakkan hati mereka untuk menerima Islam dan telah melafazkan dua

kalimah syahadah. Mereka juga merupakan golongan yang perlu dibantu dari sudut

psikologi, kewangan dan sangat perlu diberikan bimbingan dan pemantauan agama

yang berterusan bagi mengelakkan mereka terumbang-ambing atau kembali kepada

agama asal. Mualaf atau disebut juga sebagai saudara baru atau saudara muslim

merupakan mereka yang telah bertukar pegangan agama dan kepercayaan kepada

agama Islam. Mereka yang telah terbuka hatinya dengan Islam ini sangat memerlukan

perhatian, bimbingan dan dorongan yang sewajarnya dalam memahamkan mereka

berkenaan agama, terutama hal-hal akidah dan ibadat asas seperti konsep bersuci,

mandi, solat, puasa dan sebagainya (Irwan et. al. 2016).

Dalam konteks mualaf, terdapat beberapa kategori tertentu iaitu kategori

remaja, orang dewasa dan golongan warga emas. Walaupun terdiri daripada pelbagai

kategori namun sumber, bahan dan sukatan pembelajaran mereka adalah sama iaitu

mengenai Islam dan penyempurnaan rukun iman serta cara hidup. Apa yang berbeza

adalah tahap penguasaan kandungan dan kecerdasan yang mereka miliki. Dari sudut

pengIslaman mereka pula  terdapat beberapa kategori dalam kalangan mereka yang

masuk Islam, antaranya adalah:

.

1) Memeluk Islam tetapi tanpa kesedaran yang kukuh, hanya melalui pengamatan

terhadap amalan dan tingkah laku agama dari kawan-kawan.

2) Memeluk Islam dengan niat dan sangat bermotivasi dengan agama baru tetapi

kosong dengan pengetahuan agama baru.

3) Memeluk Islam tetapi dengan tujuan untuk lari dari masalah keluarga asal dan

kesempitan hidup

4) Memeluk Islam selepas membuat kajian dan mendalami agama ini dengan

serius serta membuat perbandingan melalui pelbagai agama.

5) Kategori penguasaan bahasa, mualaf yakin memeluk Islam tetapi hanya

memahami bahasa ibunda tanpa memahami bahasa Melayu dan lain-lain

bahasa.

KONSEP BIMBINGAN PENGAJARAN MUALAF

Setiap fasilitator mestilah mahir dalam sesuatu subjek dan menunjukkan sokongan

ikhlas serta responsif terhadap keperluan mualaf. Dalam proses pengajaran dan

pembelajaran mualaf, fasilitator yang efektif bukan hanya bertindak sebagai sumber

rujukan tetapi lebih kepada seorang pemudahcara serta memiliki kemahiran komuniksi

berkesan dalam membantu pelajar menghuraikan persoalan dan kekeliruan dalam

pembelajaran. Fasilitator juga memerlukan kemahiran interpersonal untuk membantu

pelajar meneroka peranan mereka sebagai pelajar dewasa agar mereka dapat

meningkatkan tanggungjawab terhadap pembelajaran.

102

Peranan Fasilitator Andragogi Mualaf

Dalam konteks pembelajaran mualaf, fasilitator perlu memahami bahawa setiap

peserta bersamanya adalah individu yang berada pada tahap di mana mereka berasa

amat perlu untuk belajar. Oleh itu, fasilitator perlu memberi keyakinan bahawa dalam

setiap sesi pengajaran mualaf akan mendapat maklumat tentang kepuasan belajar  yang

baru. Saban waktu fasilitator perlu membantu setiap pelajar mendiagnosis jurang

antara aspirasi dengan tahap kebolehan pelajar. Fasilitator juga perlu mengenalpasti

masalah-masalah yang dialami mualaf serta berusaha  menutup jurang setiap

permasalahan mereka. Kaedah pengajaran dan pembelajaran bersama adalah penting

dalam andragogi, fasilitator perlu melibatkan mereka dalam proses pembelajaran

seoptimum mungkin. Prosedur yang perlu dilalui oleh fasilitator sebagaimana

dikemukakan Knowles (1986) adalah sebagai berikut:

a) Mencipta suasana belajar kondusif (keadaan fizikal yang selesa seperti tempat

duduk, suhu, pengudaraan, pencahayaan dan dekorasi, aliran interaksi,

ciptakan situasi tempat duduk yang berlainan)

b) Mengesan keperluan pelajar (menerima setiap pelajar sebagai seorang yang

berharga serta menghormati perasaan dan idea pelajar, berusaha membina

hubungan saling mempercayai dan membantu dikalangan pelajar dengan

menggalakkan aktiviti-aktiviti kerjasama dan merangsang pembelajaran.

c) Merumuskan sukatan yang sesuai dengan keperluan pelajar (menyediakan

kurikulum pengajaran dan pembelajaran yang sesuai dengan keperluan)

d) Merancang pengajaran (merancang pengajaran dan pembelajaran mengikut

topic, minggu, hari dan masa yang sesuai)

e) Mempelbagaikan aktiviti, kaedah dan teknik yang sesuai.

f) Menilai aktiviti  belajar serta mengesan keperluan selanjutnya yang diperlukan.

Memahami hakikat bahawa mualaf adalah individu dewasa yang telah memiliki

beberapa ciri di atas, maka kertas ini turut menambah beberapa perkara berhubung

dengan andragogi dalam konteks pembelajaran mualaf. Antaranya adalah:

1. Memahami aspek regulasi diri dalam belajar mualaf (Self Regulated Learning)

Belajar dengan regulasi diri adalah kemampuan untuk mengelola secara efektif

pengalaman belajar sendiri di dalam berbagai cara sehingga mencapai hasil belajar

yang optimal (Winne, 1997). Konsep pembelajaran kendiri terhadap seseorang mualaf

boleh menjadikan mereka lebih bertanggung jawab terhadap proses pembelajaran

mereka sendiri. Memang dalam belajar individu ini akan mengalami masalah dan

sebaik-baik penyelesaian masalah dalam konteks pembelajaran kendiri adalah melalui

usaha berterusan yang dilakukan oleh individu untuk mencari jalan penyelesaian.

103

Kajian juga menunjukkan mana-mana pelajar yang mempunyai regulasi diri

dalam belajar yang baik akan membantu seseorang dalam memenuhi berbagai tuntutan

yang dihadapinya (Rachmah, 2015). Seseorang maualaf yang mempunyai regulasi diri

dalam belajar boleh menjadikan dirinya lebih jelas dalam menetapkan halatuju,

menilai diri  dan membuat adaptasi dengan persekitaran dalam mencapai tujuan

(Santrock, 2007), ini kerana bagi orang dewasa, regulasi diri dalam belajar mempunyai

peranan yang besar dalam pencapaian prestasi akademik. Regulasi pembelajan kendiri

dapat menjadikan proses pembelajaran berlaku dengan sempurna serta pelajar itu

sendiri dapat menentukan hala tuju pembelajaran tersebut dengan sempurna

(Zimmerman, 1990).

2. Perlunya Penglibatan Emosi Belajar Bagi Mualaf.

Apa yang dimaksudkan dengan penglibatan emosi adalah merujuk kepada keadaan

afektif seseorang pelajar serta perasaan kebersamaannya terhadap persekitaran yang

boleh mempengaruhi penglibatan mereka terhadap pembelajaran dan penyesuaian

103egati. Banyak bukti menunjukkan bahawa pelajar yang mempunyai perasaan

positif terhadap institusi mampu menyesuaikan diri mereka terhadap aspek sosio-

budaya serta mampu mengatasi kesan 103egative serta tingkah laku kemurungan dan

terlibat dengan aktiviti kekerasan (Fang, Sun, dan Yuen, 2016). Selain itu, mereka

yang tidak dapat melepaskan diri secara emosi dari pengaruh negatif serta aspek

kognitif lain yang boleh menyebabkan berlakunya kegagalan akademik dan tingkah

laku berisiko (Hirschfield & Gasper, 2011).

Bagi pelajar mualaf yang memiliki latar belakang pelbagai sudah tentu ciri-ciri

seperti ini ada pada mereka dan sudah tentu aspek ini sedikit sebanyak turut

mempengaruhi cara belajar mereka. Dalam keadaan ini, penglibatan emosi adalah

mustahak. Komuniti pelajar ini perlu diberi kesedaran bahawa mereka adalah

sebahagian dari institusi yang membimbing mereka dan ia adalah tempat

memperkasakan ilmu dan membentuk nilai dan jatiri yang berterusan. Dalam proses

ini, mualaf perlu melibatkan diri mereka secara emosional dalam pelbagai persekitaran

pembelajaran. Penglibatan pelajar adalah penting di mana pada satu segi rasa

kebersamaan mereka akan dapat membantu mengembangkan nilai dan keyakinan diri

dan seterusnya mampu menyumbang kepada penyesuaian diri secara psikososial yang

positif dalam pelbagai konteks perkembangan kendiri.

3.Perlunya Resiliensi Diri Dalam Diri Mualaf

Sebelum masuk Islam, individu mualaf sudah tentu akan mengalami pengalaman dan

masalah sukar. Tidak semua mualaf mampu untuk berhadapan dengan situasi tersebut.

Secara amnya resiliensi didefinisikan sebagai kemampuan individu dalam beradaptasi

dengan pelbagai  situasi yang sukar dalam kehidupan (Reivich & Shatte, 2002).

Individu beresiliensi tinggi biasanya mampu mengubah diri dengan cepat untuk

kembali kepada kondisi sebelum trauma atau pelbagai pengalaman pahit yang pernah

dialami. Menurut Reivich & Shatte (2002), Individu tertentu dianggap sebagai

memiliki resiliensi sekiranya mereka mampu untuk segera bangkit kembali kepada

situasi semula  sebelum berlakunya sesuatu trauma dan berdaya tahan terhadap situasi

104

negatif yang dialami. Situasi seperti ini biasa berlaku terhadap semua orang lebih-lebih

lagi dalam kalangan mula berjinak-jinak dengan persekitaran baharu. Justeru itu

golongan mualaf perlu dilihat secara lebih dekat tentang keupayaan mereka dalam

menanggapi pelbagai situasi, kekuatan dan kegagalan semasa dalam proses bimbingan

amat bergantung terhadap resiliensi diri. Biasanya mualaf yang mampu menghadapi

rintangan dan mampu bertahan serta dapat menyesuaikan diri dengan pelbagai situasi

akan memiliki resiliensi yang tinggi.

Resiliensi yang dimiliki oleh seorang individu, mempengaruhi sikap individu

sama ada semasa berada di bangku sekolah mahupun dalam lingkungan masyarakat.

Mereka ini juga memiliki ciri kesihatan emosi dan mental serta mampu beradaptasi

dengan lingkungan secara lebih berkesan. Individu yang resilien, adalah mereka yang

dapat bangkit dan berdiri semula selepas mengalami trauma atau  kecewaan yang

dihadapinya (Bobey, 1999). Kapasiti terhadap resiliensi ini ada pada setiap orang

kerana secara lahiriah manusia dianggap mampu utnuk bertahan dari penderitaan,

kekecewaan, atau tentangan hidup.

4. Perlunya pembelajaran melalui refleksi.

Dalam kalangan penyelidik pendidikan mereka bersetuju bahawa amalan refleksi

adalah salah satu komponen yang paling kritikal dalam program pengajaran Zippay

(2010). Amalan refleksi adalah satu proses pemikiran yang teliti dan mendalam

terhadap semua tindakan- tindakan yang dilakukan sama ada yang dirancang atau

tidak, selain itu amalan refleksi juga membolehkan individu berupaya untuk

memfokuskan pemikiran melalui dialog dengan diri mereka sendiri mengenai apa yang

mereka lakukan (Hatton dan Smith,1995).

Walaupun pada asasnya amalan refleksi adalah sesuatu yang amat ditekankan

kepada fasilitator dalam usaha menolong mereka melaksanakan analisis kritis terhadap

isu-isu yang dapat menghalang proses pengajaran dan pembelajaran yang berkesan

(Lai dan Calandra, 2010) sama ada pada peringkat sebelum dan semasa proses

pelaksanaan pengajaran dan pembelajaran (Reflection on-action) mahupun malan

refleksi yang berlaku selepas pengajaran dan pembelajaran (reflection-in-action),

namun begitu menggalakkan pelajar membuat refleksi kendiri selepas sesi pengajaran

dan pembelajaran, membimbing pelajar menulis refleksi dengan betul dan berkesan

serta menulis refleksi selepas sesi pengajaran dan pembelajaran adalah amat baik bagi

pelajar (Badrul Hisham dan Mohd Nasruddin, 2015).

Kajian juga menunjukkan kegagalan melaksanakan refleksi amalan boleh

mempengaruhi profesionalisme fasilitator dan prestasi pembelajaran pelajar (Nor

Hasniza Ibrahim, Johari Surif, Mohammad Yusof Arshad dan Mahani Mokhtar, 2012).

Dalam hal ini bagi memenuhi aspirasi pengajaran berkesan, aspek amalan refleksi

perlu disuburkan dalam kalangan peserta maualaf supaya mereka dapat memikir dan

menyuarakan pemikiran selepas mereka berdialog dengan diri mereka sendiri

mengenai apa yang telah, sedang dan akan mereka lakukan dalam pembelajar.

105

KAEDAH, TUJUAN DAN CADANGAN STRATEGI PENGAJARAN

MUALAF.

Dari sudut kaedah, tujuan dan cadangan strategi pembelajaran mualaf sebagaimana

yang dicadangkan oleh Norzaini Azman (2009) boleh dilihat sebagaimana yang

terdapat dalam Jadual 1 di bawah.

Jadual 1 : Kaedah, tujuan dan cadangan strategi pengajaran mualaf

KAEDAH TUJUAN CADANGAN / STRATEGI

Syarahan Untuk menyediakan

banyak maklumat

(pengetahuan) dalam

masa yang singkat.

Kaedah yang berkesan

menyediakan maklumat

tidak ada dalam bahan

bercetak atau bahan-bahan

lain.

Membangunkan minat pelajar melalui

perkara yang boleh untuk menarik

perhatian.

Menyediakan garis panduan yang

lengkap dengan isi-isi penting.

Mengatur dan menyusun bahan-bahan

berkaitan dalam satu turutan

yang logik untuk pelajar.

Mulakan dengan gambaran

keseluruhan.

Terangkan sesuatu yang

biasa sebelum beralih kepada

yang luar biasa.

Bincangkan perkara

berkenaan secara tertib.

Daripada ringkas kepada

kompleks.

Buat perubahan dengan kerap

dalam persekitaran pengajaran

pembelajaran.

Kerap menggunakan bantuan visual

untuk menambah perubahan dan

kejelasan.

Tunjukkan semangat

Sumber

perseorangan

(pakar sesuatu

bidang)

Untuk menyediakan

pengetahuan dan

pengalaman daripada

orang yang mahir dalam

sesuatu topik.

Sediakan sumber perseorangan itu

dengan :

Topik perbincangan (hubungan

objektif yang jelas)

Tempoh sesi

Pengetahuan dan pengalaman

utama pelajar berkenaan tajuk

Perkara-perkara khusus

Jumlah dan latar belakang

pelajar

Menentukan keperluan kelengkapan

sumber perseorangan tersebut.

106

Mengenalpasti kehendak atau

permintaan pelajar.

Memberi keutamaan kepada pelajar

berkaitan sumber pencapaian.

Menggalakkan pelajar bertanya.

Simposium Untuk menyediakan

pelbagai sudut

pandangan terhadap

isu, masalah atau topik

tertentu daripada panel

pakar

Mentafsirkan dengan jelas tentang

isu, masalah atau topik yang akan

dibincangkan dan berkongsi pendapat

dengan ahli panel simposium.

Pilih empat hingga enam ahli panel.

Pilih ahli panel daripada pelbagai

latar belakang dan pengalaman.

Memastikan setiap ahli panel bersedia

meringkaskan penyampaian isu,

masalah atau perkara.

Memastikan fasilitator memberi

komen bagi setiap persembahan.

Selepas persembahan, biarkan ahli

panel menyertai perbincangan panel

dengan bertanya antara satu sama

lain atau respon kepada soalan-soalan

penonton/rakan lain.

Merancang perbincangan lanjutan

semasa sesi selanjutnya.

Perbincangan

panel

Untuk menyediakan

peluang kepada pakar

atau sekumpulan pelajar

untuk memberikan

pandangan yang berbeza

terhadap suatu topik, isu

atau masalah kepada ahli

panel lain dan penonton

(pelajar). Perbincangan

panel seharusnya sejajar

dengan pemikiran

pelajar

Mentafsirkan dengan jelas isu atau

masalah yang dibincangkan.

Pilih (dikalangan pelajar) untuk

menjadi ahli panel.

Lantik ketua panel.

Sentiasa ingat untuk menyesuaikan

persekitaran pembelajaran dengan

penonton (pelajar).

Pastikan perbincangan berlangsung

dalam tempoh masa yang ditetapkan

Arahan

berasaskan

bantuan

komputer

Untuk memberi peluang

kepada pelajar dewasa

belajar mengikut

kemampuan sendiri.

Menyediakan persekitaran

pembelajaran di mana pelajar boleh

belajar tanpa gangguan.

Menyediakan teknologi komputer

terkini. Menayangkan program

perisian (tutorial) dengan meluas.

Pilih program perisian yang

menyediakan pembelajaran aktif

(interaksi).

107

Pilih program perisian yang

mempunyai pelbagai bentuk

pembelajaran (pendengaran,

gambaran dan rasa).

Pilih program perisian yang

menyediakan maklum balas segera

Perbincangan

kumpulan

Untuk memberi peluang

kepada pelajar berfikir

secara membina,

membuat keputusan

dan/atau meningkatkan

hubungan kemanusiaan

Bimbing pelajar memilih topik untuk

dibincangkan.

Sediakan senarai soalan utama yang

akan merangsang pemikiran dan

perbincangan.

Atur persekitaran pembelajaran yang

menggalakkan perbincangan.

Menetapkan keadaan di mana pelajar

mempunyai peluang yang sama rata

untuk menyertai perbincangan.

Kajian Kes Untuk menyediakan

sejumlah masalah atau

situasi sebenar yang

dialami oleh individu

atau kumpulan.

Kaedah terbaik

untuk menggembar-

gemburkan kontroversi

dan debat isu yang mana

rumusan tepat tidak

wujud.

Kemukakan kes dengan 3 atau 4

persoalan yang akan menggerakkan

perbincangan.

Bersedia dengan soalan asas

untuk merangsang pemikiran dan

perbincangan.

Mengatur persekitaran pembelajaran

untuk menggalakkan perbincangan.

 Mewujudkan keadaan yang memberi

peluang sama rata kepada pelajar

untuk menyertai perbincangan.

Membimbing perbincangan ke arah

hasil yang diingini.

Penyelesaian

masalah

Untuk memberi

peluang kepada pelajar

menyelesaikan masalah

melalui pengumpulan,

aplikasi dan penilaian

maklumat. Kaedah

pengajaran yang

berkesan menggalakkan

pelajar untuk menyelidik,

berfikir dan mengkritik

tentang sesuatu topik.

Berikut adalah prosedur dalam

menyelesaikan masalah:

Merumus dan mentafsir

masalah.

Mengenal pasti faktor-faktor

yang relevan berkaitan masalah.

Mengumpul maklumat yang

diperlukan untuk menyelesaikan

masalah.

Pilih penyelesaian tentatif dan/

atau alternatif.

Cuba menyelesaikan masalah.

Menilai keputusan dan tentukan

tindakan yang diperlukan.

Pilih masalah yang relevan kepada

kehidupan pelajar.

108

Gunakan kajian kes, main

peranan, atau kaedah pengajaran

untuk melibatkan pelajar dalam

menyelesaikan masalah.

Jadikan penyelesaian masalah sebagai

pembelajaran aktif yang memerlukan

pelajar mengkaji topik tersebut.

Biarkan pelajar mendapatkan

maklumat.

Biarkan pelajar menggunakan

pelbagai sumber untuk mengumpul

maklumat.

Biarkan pelajar merumuskan apa

yang dipelajari daripada proses

penyelesaian masalah.

Role Play Untuk memberi

peluang kepada pelajar

mengalami masalah

hubungan kemanusiaan

yang biasa terjadi

dalam persekitaran yang

terjamin.

Menentukan objektif yang ingin

dicapai.

Membentuk main peranan untuk

mencapai objektif yang ditentukan.

Menyediakan penyertaan pelajar

dalam main peranan serta

menyediakan situasi dan skrip jika

diperlukan.

Menganalisis dan merumus main

peranan untuk mengaitkannya dengan

objektif.

Brainstorming Untuk mendapatkan

idea-idea kreatif atau

untuk mengenal pasti

kemungkinan kepada

penyelesaian masalah.

Membenarkan pelajar

untuk meluahkan

pendapat dan idea tanpa

dihakimi oleh pelajar

lain.

Mulakan sesi brainstorming dengan

tajuk atau masalah khusus.

Menerangkan peraturan-peraturan

sesi brainstorming:

Semua pendapat dan idea yang

berkaitan dengan topik dialu-alukan.

Penilaian pendapat dan idea tidak

dibenarkan.

Kritikan tidak dibenarkan.

Mengembangkan idea orang lain

adalah digalakkan.

Menitik beratkan kuantiti idea adalah

dituntut; lebih banyak idea, lebih

baik.

Memastikan kumpulan sentiasa fokus

kepada topik dan masalah.

109

Demonstrasi Untuk membentuk prosedur

langkah demi langkah yang

betul yang diperlukan

apabila melaksanakan tugas.

Menarik minat pelajar dengan

melibatkan mereka dalam demonstrasi

(persembahan).

Menghimpunkan semua kelengkapan

dan bekalan serta mengulanginya

sebelum melakukan demonstrasi

sebenar.

Jadikan demonstrasi yang ringkas –

cuba jangan terlalu banyak mengajar

dalam satu demonstrasi.

Periksa untuk mendapatkan

penjelasan dengan bertanyakan soalan

dan perhatikan tanda-tanda kekeliruan

pada pelajar.

Menggariskan langkah-langkah

(prosedur) menggunakan beberapa

gambaran. ƒ Banyak kali menyebut

isi-isi penting.

Melengkapkan masa untuk pelajar

mengaplikasi dan melatih kemahiran

yang baru diperolehi.

Lawatan/

rombongan

Untuk memberi peluang

kepada pelajar untuk

meneliti latihan dan

permasalahan atau untuk

menghubungkan pelajar

dengan orang atau perkara

lain.

Menentukan objektif yang tepat untuk

dicapai.

Pilih tempat yang sesuai.

Merancang pengangkutan

(termasuklah peta jika diperlukan).

Menerangkan faktor istimewa di

tempat lawatan.

Merancang lawatan seterusnya dan

membuat kesimpulan.

Manakala contoh Pengajaran Andragogi yang dibawa sebagai contoh terhadap aplikasi

pembelajaran boleh dilihat melalui jadual 2 di bawah.  (Aspek Pemahaman Agama).

110

Jadual 2 :

Pernyataan

tentang

agama

Memahami

Rasionalisasi

Islam

Mempelajari

Ilmu-ilmu

Islam Asas

Mempelajari

Bahasa dan

Cara Ibadat

Mempelajari

Cara Hidup Islam

Kaedah PdP

Apakah

tujuan agama

Apakah Islam Apakah Ilmu

Fardhu Ain

dan Kifayah

Apakah

amalan ritual

asas dalam

Islam

Bagaimanakah cara

hidup Islam

(Individu/keluarga/

masyarakat)

1.Brainstorming

2.Penyelesaian

masalah

Ke manakah

halatuju

agama

Apakah

sumber dan

Matlamat

Islam

Dari

manakah asas

ilmu-ilmu

Islam

Apakah

tujuan ibadat

Apakah tujuan

menjaga  tata cara

hidup Islam

1. Sumber

perseorangan

(pakar sesuatu

bidang)

2.syarahan

Apakah

perbezaan

antara

manusia

beragama

dengan tidak

beragama

Apakah

perbezaan

Islam dengan

agama lain

Apakah

perbezaan

ilmu-Islam

dan selain

ilmu Islam

Apakah

perbezaan

ibadat Islam

muslim dan

non muslim

Apakah perbezaan

cara hidup Islam

dan bukan Islam

1.Studi

perbandingan

2. Game Base

Learning

3. Analisis

dokumen

4.Demonstrasi

Apakah

keyakinan

agama

Bagaimanaka

h seseorang

perlu

menetapkan

keyakinan

terhadap

Islam

Bagaimanaka

h anda yakin

dan konsisten

untuk belajar

Bagaimana

menetapkan

keyakinan

untuk

beribadat

Bagaimana

menetapkan cara

hidup Islam

1. Perbincangan

Kumpulan.

2.Gallery walk

3.Lakunan

4.Kajian kes

Tetapkan

pegangan

agama

Tetapkan

pegangan

dengan Islam

Tetapkan

pendirian

belajar

Tetapkan

pendirian

dalam ibadat

Bagaimanakah

mengamalkan

kehidupan Islam

secara konsisten

1.Lakunan/peme

ntasan

2.Lawatan

3.Projek

111

PENUTUP

Sehingga kini kajian mengenai aspek andragogi yang tepat dalam kalangan maualaf

masih sangat kurang dilaksanakan. Mualaf yang merupakan saudara muslim seagama

sangat memerlukan perhatian, bimbingan dan dorongan yang sewajarnya dalam

memahamkan mereka berkenaan agama, terutama hal-hal akidah dan ibadat asas

seperti konsep bersuci, mandi, solat, puasa dan sebagainya. Secara esensialnya

pembelajaran orang dewasa memerlukan pendekatan khusus dan pelbagai teori yang

berkaitan dengan pembelajaran bagi merealisasikan proses  pencapaian  pendidikan

dan mencipta iklim pembelajaran "dewasa" seperti belajar untuk tahu, konsep belajar

kendiri, pengalaman belajar, kesediaan untuk belajar, belajar berorientasi

pembelajaran dan motivasi. Justeru kertas ini mencadangkan beberapa konsep

bimbingan maualaf dengan menjelaskan peranan fasilitator andragogi selain memberi

cadangan perkara berhubung dengan andragogi dalam konteks mualaf seperti

memahami aspek regulasi diri dalam belajar mualaf (self regulated learning), perlunya

penglibatan emosi belajar, perlunya resiliensi diri  dan perlunya pembelajaran melalui

refleksi. Selain itu kertas kajian ini juga turut membincangkan mengenai kaedah,

tujuan dan cadangan strategi pengajaran serta contoh pembelajaran maualaf.

PENGHARGAAN

Ucapan terima kasih yang tidak terhingga kepada pihak  IPDAS Kampus Kudat serta

Pengarah Institut Pengajian Islam dan Dakwah Sabah,  Keningau di atas jemputan

membentangkan kertas kajian  ini bersempena Konvension Pendidikan Mualaf 2021.

Juga kepada pihak Pengarah IPGKKB, Timbalan Pengarah dan Ketua Jabatan

Kecemerlangan Akademik yang turut membantu dalam memberikan input

pembentangan.  Semoga semua usaha ini mendapat ganjaran dari Yang Maha

Mengetahui.

RUJUKAN

Hagen, M., & Park, S. 2016. We knew it all along! Using cognitive science to explain

how andragogi works. European Journal of Training and Development.

Hatton, N. and Smith, D. 1995. Reflection in teacher education: Towards definition

and implementation. Teacher and Teacher Education. 11(1), 33-49.

Ibrahim, N. H., Surif, J., Arshad, M. Y., & Mokhtar, M. 2012. Self reflection focusing

on pedagogical content knowledge. Procedia-Social and Behavioral

Sciences, 56, 474-482.

112

Irwan, M. S., Azman, A. R., Mahazan, A. M., Shamsudin, N., Musaddad, N. A., &

Ismail, N. 2016. Penerimaan Penggunaan Istilah Mualaf Dalam Kalangan

Mualaf di Malaysia. Journal of Fatwa Management and Research, 6.

Jeanes, E. 2021. A meeting of mind (sets). Integrating the pedagogy and andragogi of

mindsets for leadership development. Thinking Skills and Creativity, 39,

100758.

Knowles, M.S. 1973.  The Modern Practice of Adult Education, Association Press,

New York, NY.

Knowles, S. 1980. The Modern Practice of Adult Education: From Pedagogy to

Andragogi, Follett, Chicago, IL.

Muduli, A., Kaura, V., & Quazi, A. 2018. Pedagogy or andragogi? Views of Indian

postgraduate business students. IIMB Management Review, 30(2), 168-178.

Nadkarni, S. 2003. Instructional methods and mental models of students: An empirical

investigation. Academy of Management Learning & Education, 2(4), 335-351.

Noor, N. M., Harun, J., & Aris, B. (2012). Andragogi and pedagogy learning model

preference among undergraduate students. Procedia-Social and Behavioral

Sciences, 56, 673-678.

Norzaini Azman. 2009. Pembelajaran Dewasa, Panduan Amalan Pengajaran dan

Pembelajaran Berkesan (pp.67-92)Chapter: Pembelajaran Dewasa ,Publisher:

PPA, UKM).

Osman, B. H. A., & Basar, M. N. 2015. Penilaian Kendiri Amalan Pengajaran dan

Pembelajaran Abad Ke-21 Pensyarah Institut Pendidikan Fasilitator Kampus

Ipoh. In Conference Paper Keningau. 1-35.

Rachmah, D. N. (2015). Regulasi diri dalam belajar pada mahasiswa yang memiliki

peran banyak. Jurnal psikologi, 42(1), 61-77.

Santrock, J. W. 2007. Educational psychology. Canada: McGrawHill Companies, Inc.

Smith, B. J., & Delahaye, B. L. 1987. How to be an effective trainer. Wiley.

Trochim, W. M., Marcus, S. E., Mâsse, L. C., Moser, R. P., & Weld, P. C. 2008. The

evaluation of large research initiatives: a participatory integrative mixed-

methods approach. American Journal of Evaluation, 29(1), 8-28.

Winne, P. H. 1997. “Experimenting to Bootstrap Self-Regulated Learning”. Journal

of Educational Psychology, (Online). 3 (89): 397-410,

(ftp://ftp.uwc.ac.za/users/DMS/CITI/bootstrapping.pdf/, diakses 04 Julai 2021).

113

Zimmerman, B. J. 1990. Self regulated learning and academic achievment: an

overview. Educational Psychologist, 25(1), 3-17.

Zippay, C. F. 2010. An exploration of the critical and reflective thinking and the

culturally relevant literacy practices of two preservice teachers. Unpublished

PhD Dissertation. University Tennessee State.

114

PSIKOLOGI PENDIDIKAN MUALAF

Prof. Madya Dr. Salasiah Hanin Hamjah

115

PSIKOLOGI PENDIDIKAN MUALAF

Prof. Madya Dr. Salasiah Hanin Hamjah

Pusat Kajian Dakwah & Kepimpinan

Fakulti Pengajian Islam

Universiti Kebangsaan Malaysia

salhanin@ukm.edu.my

ABSTRAK

Psikologi dan pendidikan merupakan antara bidang ilmu yang perlu

dikaji dalam   kehidupan mualaf. Hal ini kerana golongan mualaf sering

menghadapi pelbagai cabaran psikologi dalam usaha mendapatkan

pendidikan Islam. Ada dalam kalangan mereka menghadapi tekanan,

kebimbangan, kemurungan dan kurang motivasi untuk menimba ilmu.

Justeru itu objektif kajian ini dilakukan bagi mengenalpasti cabaran

dalaman dan luaran berkaitan psikologi yang dihadapi oleh mualaf dalam

mendapatkan pendidikan Islam. Kajian ini juga bertujuan untuk

menganalisis kaedah yang boleh dilakukan bagi mengatasi masalah

psikologi mualaf dalam Pendidikan Islam. Kajian ini merupakan kajian

kualitatif dengan reka bentuk analisis kandungan. Hasil kajian mendapati

antara masalah dalaman dalam aspek psikologi pendidikan yang dihadapi

oleh mualaf adalah seperti pengurusan emosi, keyakinan diri, hasrat

menjadi contoh teladan dan motivasi belajar yang rendah. Manakala

aspek cabaran luaran psikologi pendidikan yang dihadapi oleh mualaf

ialah persepsi dan penerimaan negatif masyarakat Islam, tentangan

daripada keluarga dan masalah kewangan. Antara langkah yang boleh

dilakukan bagi mengatasi cabaran dalaman dan luaran psikologi

pendidikan mualaf adalah seperti meyakini tentang kelebihan menuntut

ilmu, terus mendalami ilmu Islam sebagai kekuatan hujah

mempertahankan kebenaran, membina kekuatan spiritual, memperkukuh

keyakinan dan penghargaan kendiri serta mendapatkan sokongan moral

daripada individu yang signifikan dalam kehidupan mereka. Kajian ini

memberi implikasi positif kepada mualaf dan agensi berkaitan bagi

mengenalpasti cabaran psikologi pendidikan mualaf dan melaksanakan

kaedah mengatasinya bagi melestarikan kesejahteraan hidup golongan

mualaf.

Kata Kunci : Psikologi, Mualaf, Cabaran, Dalaman, Luaran

mailto:salhanin@ukm.edu.my

116

PENDAHULUAN

Psikologi merupakan satu bidang ilmu pengetahuan yang mempelajari tentang

manusia. Perkataan psychology berasal daripada gabungan dua perkataan Greek iaitu

psyche (psiko) dan logos. Psyche bermaksud jiwa, rohani, minda dan mental manakala

logos (logi) pula bermakna kajian (Asmawati 2004; Mahmood Nazar 2001).  Bila

digabungkan perkataan psychology membawa maksud kajian tentang jiwa, mental dan

rohani manusia. Daripada pengertian ini, aspek tingkahlaku sering terkait dengan

keadaan jiwa dan mental manusia sehingga pakar psikologi secara umumnya

mendefinisikan ilmu psikologi sebagai satu kajian yang saintifik tentang jiwa, mental

dan tingkahlaku manusia (Mahmood Nazar 2001). Oleh itu, apabila membincangkan

tentang psikologi, ia boleh dibahagikan kepada beberapa bahagian iaitu psikologi yang

dilihat sebagai satu kajian yang saintifik, kajian tentang tingkahlaku manusia dan

kajian mengenai proses mental manusia (Kamarulzaman & Abdul Malek 2006).

 Hakikatnya ilmu psikologi merupakan satu bidang ilmu yang mengkaji tentang

manusia dan cuba memahami manusia secara mendalam ke atas semua skop

kehidupannya (Mahmood Nazar 2001). Hasil kajian ini tercetuslah teori tentang

personaliti, sikap dan tingkahlaku manusia dengan tujuan utamanya tidak lain dan

tidak bukan adalah untuk memahami manusia. Dalam kehidupan mualaf, ilmu

psikologi adalah ilmu yang penting untuk dipelajari kerana dengan ilmu ini seorang

mualaf itu dapat membantu dirinya untuk mengenali diri sendiri dan mengenali orang

di sekelilingnya. Dengan ilmu psikologi juga, seorang mualaf itu lebih mudah untuk

menyesuaikan dirinya dengan kehidupan baharu setelah memeluk Islam kerana dia

dapat mengawal emosi, fikiran dan tingkahlakunya ke arah gaya hidup yang sejahtera.

LATAR BELAKANG KAJIAN DAN KAJIAN LITERATUR

Aspek pendidikan Islam adalah aspek penting dan perlu diberikan perhatian

sewajarnya dalam kehidupan mualaf. Hal ini kerana dengan ilmu pengetahuan

golongan mualaf akan lebih dihormati. Dengan ilmu pengetahuan juga dapat

melepaskan mereka daripada kemelut kejahilan dan membuka jalan yang luas untuk

melakukan amal soleh dan kebajikan.

 Selain itu, Pendidikan Islam juga penting bagi memantapkan akidah golongan

mualaf agar mereka tidak kembali kepada agama asal atau murtad. Di Malaysia

kebanyakan kes murtad dalam kalangan mualaf adalah berpunca daripada kurangnya

bimbingan agama dan tidak dapat memahami akidah Islam dengan baik. Ada dalam

kalangan mualaf kurang menghayati ajaran Islam kerana tidak tahu untuk merujuk

kepada siapa dan kurang mendapat panduan sepanjang bergelar muslim. Malah

117

kebanyakan para mualaf tidak dapat mengamalkan sepenuhnya ajaran Islam dalam

kehidupan seharian disebabkan oleh faktor-faktor tertentu (Aimi & Nur Najwa 2020;

Ahmad Yunus et al. 2017).

Satu perkembangan yang baik di Malaysia apabila pihak Majlis Agama Negeri

atau agensi berkaitan pengurusan mualaf seperti PERKIM memberikan tumpuan

kepada pendidikan mualaf. Pengurusan pendidikan mualaf dilaksanakan melalui

kelas-kelas bimbingan, bengkel dan kursus yang dianjurkan. Pada peringkat

permulaan, kebanyakan negeri atau agensi mengadakan kursus pengenalan kepada

agama Islam termasuk perkara-perkara asas sama ada secara teori mahupun praktikal

seperti ilmu tauhid, ibadah solat, cara mandi wajib dan lain-lain lagi. Walaupun silibus

atau modul yang diguna pakai juga berlainan antara negeri-negeri, namun kesemua

negeri menekankan pengajaran dalam perkara asas Islam termasuklah pengajian al-

Quran, akidah, fiqah, akhlak dan sirah (Siti Adibah & Siti Zubaidah 2018).

Secara umumnya kajian terdahulu berkaitan mualaf telah banyak dilakukan.

Kajian berkaitan definisi mualaf adalah antara kajian yang sentiasa dilakukan sehingga

ke hari ini. Pelbagai takrifan mengenai mualaf diperbahaskan dengan teliti daripada

pelbagai pihak. Begitu juga dengan penggunaan gelaran mualaf yang digunapakai

mengikut tempoh tertentu bermula daripada tarikh seseorang mendaftarkan

pengIslamannya yang sentiasa menjadi isu hangat dan seakan tiada keputusan tuntas

yang seragam bagi seluruh Malaysia (Azman et al. 2015; Zuliza 2001; Siti Adibah &

Siti Zubaidah 2018; Aimi Wafa & Nur Najwa 2020).

Selain itu banyak juga kajian telah meneliti berkaitan cabaran yang dihadapi

oleh mualaf dalam pelbagai aspek seperti cabaran ekonomi, sosial, pendidikan,

keluarga, pekerjaan dan sebagainya (Zainuddin et al. 2017; Nur Ain Sumaiyah & Noor

Aishah 2018; Noreha, Asmawati & Fathiyah 2019). Kajian lalu juga telah

membuktikan bahawa mualaf turut menghadapi masalah psikologi setelah memeluk

Islam (Noreha, Asmawati & Fathiyah 2019; Nur Najwa et al.2019). Golongan mualaf

terpaksa berhadapan dengan cabaran psikologi dalam proses mereka mendapatkan

pendidikan Islam. Cabaran ini boleh dibahagikan kepada dua bahagian iaitu cabaran

dalaman yang datang dari dalam diri mualaf itu sendiri serta cabaran luaran yang

datang daripada persekitaran mereka.

Walaupun begitu belum banyak kajian menumpukan kepada cabaran psikologi

dalam Pendidikan Islam (Kamal Azmi et al. 2019). Ini jelas menunjukkan terdapat

keperluan untuk terus meneroka aspek ini agar golongan mualaf dapat diberikan

motivasi untuk mengatasi masalah psikologi bagi meningkatkan ilmu pengetahuan

berkaitan ilmu-ilmu Islam sehingga akhirnya mualaf berjaya menjadi umat Islam yang

118

komited dengan ajaran Islam malah dapat menjadi contoh teladan yang baik kepada

umat Islam lain.

CABARAN DALAMAN DAN LUARAN PSIKOLOGI PENDIDIKAN

MUALAF

Golongan mualaf menghadapi pelbagai cabaran psikologi dalam usaha menuntut ilmu-

ilmu Islam. Cabaran itu boleh dibahagikan kepada cabaran dalaman dan cabaran

luaran. Cabaran dalaman adalah cabaran berkisar tentang emosi, hati dan fikiran

seperti mempunyai masalah dalam menguruskan stress, kebimbangan dan

kemurungan, masalah kurang keyakinan diri serta kerisauan gagal menjadi contoh

teladan yang baik kepada orang lain.

1. Pengurusan Emosi

Dalam usaha mendapatkan Pendidikan Islam, golongan mualaf sering berhadapan

dengan masalah pengurusan emosi. Emosi yang dihadapi ini pula sering berkisar

tentang stres dan kebimbangan. Jika emosi ini tidak dapat ditangani dengan baik, sudah

tentu akan menjejaskan proses menuntut ilmu pendidikan Islam yang dilakukan kerana

tidak dapat memberikan tumpuan. Stres dalam mendapatkan ilmu pengetahuan

berlaku apabila memikirkan terlalu banyak pelajaran dan pengetahuan Islam yang

perlu dipelajari sedangkan kemampuan dirinya adalah terbatas. Ini bertepatan dengan

definisi stres yang sering difahami sebagai suatu situasi di mana tuntutan

kehidupannya terlalu banyak dan melangkaui keupayaannya (Farj Abd Qadir 1993).

Stres juga berlaku akibat wujudnya banyak perubahan dan tuntutan dalam kehidupan

seseorang (Brecht t.th.) Hal ini berlaku kerana golongan mualaf terpaksa menempuh

pelbagai perubahan setelah memeluk Islam. Jika dahulu kehidupan mereka bahagia

bersama keluarga, tetapi kini bersendirian kerana dibuang keluarga. Jika dahulu

mereka tidak sembahyang setiap hari tetapi kini wajib solat lima kali sehari. Jika

dahulu mereka tidak perlu menutup aurat tetapi kini wajib menutup aurat dan lain-lain

lagi perubahan yang perlu dilakukan kerana tuntutan Islam.

 Selain itu, emosi kebimbangan juga akan menimpa jiwa mualaf. Ada mualaf

yang bimbang dengan kemampuannya menuntut ilmu Islam. Lebih-lebih lagi apabila

mengetahui ada banyak cabang ilmu yang perlu dipelajari dan diamalkan dalam Islam

seperti mempelajari tentang solat, akidah, hukum syarak, belajar membaca al-Quran

dan sebagainya. Bagi mualaf yang telah berumur, kebimbangan akan menjadi lebih

tinggi kerana ragu dengan kemampuan mentalnya untuk memahami dan mengingati

ilmu-ilmu Islam dalam kehidupan. Kebimbangan juga akan sering menghantui emosi

mualaf terutama tentang kemampuannya untuk menunaikan segala tanggungjawab

sedangkan terlalu banyak yang perlu dipelajarinya. Emosi kebimbangan ini jika tidak

119

diatasi dengan baik dibimbangi akan menjadi kemurungan. Apabila kemurungan

melanda diri, golongan mualaf akan melakukan tingkah laku yang tidak sewajarnya

seperti banyak menangis, keletihan, cepat marah, kesukaran memberi tumpuan

terhadap sesuatu perkara yang dilakukan, sukar tidur malam dan mempunyai niat

membunuh diri (Nur Ain & Noor Aishah 2018).

2. Keyakinan Diri

Antara lain cabaran dalaman yang dihadapi oleh golongan mualaf ialah kurang

keyakinan diri. Kurang keyakinan diri berlaku disebabkan oleh pelbagai faktor dan

salah satunya adalah disebabkan kurang ilmu pengetahuan mengenai ajaran Islam.

Apabila diajukan soalan mengenai Islam, dia tidak dapat memberikan jawapan yang

tepat dan apabila keadaan ini seringkali berulang, keyakinan dirinya semakin terhakis.

Keyakinan diri ialah kepercayaan dalam diri seseorang bahawa dirinya boleh

mengendalikan kehidupannya dengan baik serta mampu menghadapi segala cabaran

yang dihadapi dengan jayanya. Orang yang mempunyai keyakinan diri mempunyai

impak yang ketara pada motivasi, emosi dan tingkah laku yang positif (Lim &

Sheridean 2016). Namun hakikatnya, kadang-kadang golongan mualaf hilang

keyakinan diri dalam mendapatkan pendidikan Islam. Mereka mula mempertikaikan

kemampuan diri dan mental dalam menuntut ilmu.  Lebih membimbangkan jika

mereka mengalami kesangsian terhadap agama Islam yang baharu dianutinya. Sebagai

seorang mualaf, masalah keyakinan diri boleh wujud lebih-lebih lagi jika berkaitan

dengan pertikaian orang lain dengan pilihan yang dilakukan untuk memeluk Islam.

Keyakinan diri menjadi goyah apabila ada yang mempertikaikan kebenaran Islam dan

ini sudah semestinya menuntut dirinya untuk lebih mendalami ilmu Islam khususnya

berkaitan dengan akidah dan keimanan. Selain itu, ada juga dalam kalangan mualaf

yang kurang keyakinan diri dalam menuntut ilmu Islam dan merasakan dirinya serba

kekurangan, jahil dan gagal menyesuaikan diri dengan ilmu, suasana dan kehidupan

baharu. Tekanan bertubi-tubi yang terpaksa dihadapi menjadikan dirinya seolah-olah

hilang keyakinan diri dan rasa keseorangan serta gagal mengatasi masalah.

3. Hasrat menjadi Contoh Teladan (Role model)

Ini juga merupakan salah satu daripada cabaran dalaman yang terpaksa dihadapi oleh

golongan mualaf. Sebagai insan yang baharu memeluk Islam, tentulah tersemat dalam

diri mereka untuk memperbaiki diri dan menjadi contoh teladan kepada mualaf dan

orang bukan Islam yang lain terutama kepada keluarganya sendiri.  Mereka tidak mahu

dilabelkan sebagai orang jahil yang hidup dalam kegelapan. Yang menjadi masalahnya

ialah mereka kadang-kadang tidak berupaya menjadi contoh teladan yang baik kerana

masih terikut-ikut dengan budaya kehidupan lama yang sukar dibuang dalam masa

120

yang singkat. Ini menjadi satu dilema antara hati yang ingin terus menjadi baik dengan

nafsu yang mengajak kepada kejahatan. Dalam konteks ini, jiwa mualaf adalah

menepati al-nafs al-lawwamah (al-Qiyamah 75:2);

 َوَل أُْقِسُم ِِبلن َّْفِس اللَّوَّاَمة
Maksudnya;

Dan Aku bersumpah dengan al-nafs al-lawwamah (Bahawa kamu akan

dibangkitkan sesudah mati).

Keadaan hati yang begini biasa dihadapi oleh kebanyakan golongan mualaf,

malah biasa juga dihadapi oleh orang beriman yang telah lama memeluk Islam. Jika

hati dikuasai oleh sifat-sifat syaitan maka dia akan berpaling daripada Allah SWT

sehingga berlakulah perbuatan yang melanggar perintah dan larangan Allah SWT.

Namun sekiranya hati dikuasai oleh sifat-sifat malaikat, hatinya tidak akan terpedaya

oleh hasutan syaitan bahkan cenderung untuk melakukan ketaatan kepada Allah SWT

(Salasiah 2008). Inilah cabaran dalaman yang sering berperang dalam diri seorang

mualaf iaitu dalam persimpangan antara istiqamah melakukan kebaikan sebagaimana

diajar oleh Islam atau kadang-kadang tersasar melakukan amalan jahiliah sebelum

memeluk Islam.

4. Motivasi dan Kesungguhan Belajar

Sebagai seorang mualaf, rata-rata memahami bahawa mereka perlu banyak belajar

tentang Islam. Namun kadang-kadang golongan mualaf ini terpaksa berhadapan

dengan masalah kurang motivasi belajar. Motivasi adalah perkara penting dalam

kehidupan ini kerana motivasi adalah penggerak yang mengarah seseorang melakukan

sesuatu usaha untuk mencapai matlamat yang diinginkan (Asmawati 2004). Dalam

konteks ini, motivasi belajar adalah penting bagi mendorong mualaf menambah ilmu

pengetahuan tentang Islam supaya akhirnya mereka menjadi insan yang berilmu dan

beramal soleh. Biasa berlaku kepada golongan mualaf motivasi belajar menjadi

berkurangan lebih-lebih lagi apabila terpaksa menghadapi tentangan daripada keluarga

non-Muslim serta kekangan masa belajar yang seringkali terhalang disebabkan

kesibukan dengan urusan kerja, keluarga dan masalah peribadi. Motivasi yang

berkurangan ini kadang-kadang menjadikan mereka rasa malas, berputus asa dan tiada

keinginan serta kesediaan yang tinggi. Dalam situasi begini sudah tentu mereka

memerlukan sokongan daripada sahabat Muslim supaya mereka tidak rasa

keseorangan dalam pengembaraannya mencari ilmu pengetahuan.

121

CABARAN LUARAN

Golongan mualaf bukan sahaja menghadapi cabaran dalaman psikologi tetapi juga

menghadapi cabaran luaran dalam mendapatkan Pendidikan Islam. Antara cabaran

luaran yang biasa dihadapi adalah seperti menghadapi persepsi negatif daripada

masyarakat Islam, mendapat tentangan daripada keluarga serta mengalami masalah

kewangan.

1. Persepsi dan Penerimaan Masyarakat Islam

Antara cabaran utama yang perlu dihadapi oleh golongan mualaf ialah tentang cabaran

luar yang ditimbulkan oleh masyarakat Islam itu sendiri. Tidak semua orang Islam

menerima baik usaha golongan mualaf untuk menuntut ilmu Islam. Malah ada dalam

kalangan mereka yang mempunyai prasangka dan prejudis terhadap golongan mualaf

(Marlon et al. 2014). Sebagai contoh, ada yang beranggapan golongan mualaf

menuntut ilmu Islam adalah kerana ikut-ikutan. Ada juga yang beranggapan mualaf

menuntut ilmu-ilmu Islam kerana terpaksa bukan dengan keikhlasan di hati lebih-lebih

lagi bagi yang memeluk Islam kerana perkahwinan. Golongan mualaf nampaknya

terpaksa menerima sahaja telahan dan tanggapan sesetengah masyarakat Islam tersebut

sehinggalah mereka dapat membuktikan keikhlasan memeluk Islam dengan betul-

betul mematuhi ajaran Islam sehingga tiada ruang untuk dipertikaikan lagi komitmen

mereka terhadap ajaran Islam.

 Selain itu, ada juga masyarakat Islam yang membuat tanggapan negatif

terhadap golongan mualaf yang memeluk Islam kerana kemiskinan. Pada mereka

golongan mualaf yang miskin ini mempelajari ilmu-ilmu Islam bukan dengan

keikhlasan tetapi hanya sekadar ingin mendapatkan bantuan zakat dan bantuan-

bantuan lain daripada pihak berautoriti.

2. Tentangan daripada Ibu Bapa dan Ahli Keluarga

Ini merupakan cabaran yang lebih besar dan terpaksa dihadapi oleh golongan mualaf.

Ada yang mendapat tentangan dalam menuntut ilmu-ilmu Islam secara agresif

daripada ibu bapa dan ahli keluarga sehingga ada yang dipulau, dibunuh, dikurung,

dipukul dan didera secara fizikal dan mental (Marlon et al. 2014). Golongan non-

Muslim ini menjadi lebih marah dan tidak puas hati jika golongan mualaf mendalami

ilmu Islam kerana bimbang pengetahuan tersebut akan menjadi ancaman kepada

mereka terutama ketika mempersoalkan kepercayaan yang mereka anuti selama ini.

122

3. Cabaran Kewangan

Ada dalam kalangan mualaf yang terpaksa menghadapi masalah kewangan setelah

memeluk Islam seperti dibuang pekerjaan, dihalau daripada rumah, tidak diberikan

harta warisan, serta tidak mendapat saraan hidup daripada ibu bapa dan keluarga

(Marlon et al. 2014). Keadaan ini menyebabkan mereka menghadapi kesukaran dalam

menuntut ilmu Islam. Mereka mungkin mengalami kekurangan masa dan tumpuan

terhadap kuliah-kuliah ilmu kerana terpaksa menyelesaikan terlebih dahulu masalah

besar yang mereka hadapi seperti terpaksa membina kehidupan baharu dengan mencari

pekerjaan baharu, tempat tinggal yang baharu dan tidak lagi boleh mengharapkan

bantuan kewangan daripada keluarga. Ringkasnya, mereka terpaksa menyelesaikan

dahulu sumber kewangan sebagai keutamaan yang perlu diberikan perhatian

berbanding mendapatkan ilmu pengetahuan.

KAEDAH MENGATASI CABARAN PSIKOLOGI PENDIDIKAN MUALAF

Terdapat pelbagai kaedah boleh dilakukan bagi menghadapi cabaran psikologi

pendidikan mualaf sama ada cabaran dalaman mahupun luaran. Islam mendidik

umatnya agar tidak berputus asa dan melakukan ikhtiar apabila berhadapan dengan

sesuatu cabaran. Antara kaedah yang boleh dilakukan bagi melestarikan usaha

menuntut ilmu Islam seperti meyakini tentang kelebihan menuntut ilmu, terus

mendalami ilmu Islam sebagai kekuatan hujah mempertahankan kebenaran, membina

kekuatan spiritual, memperkukuh keyakinan diri dan dapatkan sokongan moral

daripada individu tertentu yang signifikan dalam kehidupan.

1. Meyakini tentang Kelebihan Menuntut Ilmu

Dalam usaha mendapatkan Pendidikan Islam, golongan mualaf perlu meyakini tentang

janji Allah berkaitan kelebihan menuntut ilmu. Ilmu pengetahuan adalah asas penting

untuk mencapai kebahagiaan. Tanpa ilmu seseorang itu tidak mungkin dapat

mengecapi kebahagiaan. Ini bertepatan dengan pandangan al-Ghazali (1983; 2000)

yang mengatakan kebahagiaan dicapai menerusi ilmu dan amal. Ilmu yang utama ialah

ilmu mengenal Allah (ma‘rifah Allah) dan amal pula terdiri daripada ibadah, berakhlak

mulia dan tazkiyah al-nafs (riyadah dan mujahadah. Justeru itu, bagi mencapai

kebahagiaan, golongan mualaf perlu mencari ilmu pengetahuan dan melakukan amal

soleh dan amal soleh itu tidak mungkin dapat dilaksanakan dengan sempurna jika tidak

memiliki ilmu pengetahuan.

123

Golongan mualaf perlu terus berusaha mendapatkan ilmu pengetahuan Islam

khususnya ilmu akidah berkaitan mengenal Allah SWT tanpa putus asa. Dalam

pendidikan dan pembangunan keperibadian mualaf, fokus utama yang harus

ditekankan adalah hal-hal yang berkaitan dengan akidah kerana akidah adalah perkara

asas dalam Islam (Kamal Azmi et al. 2019). Ilmu akidah akan berupaya memantapkan

keimanan dan Allah SWT berjanji akan memberikan keberkatan yang melimpah ruah

di langit dan di bumi bagi sesiapa yang memantapkan keimanan kepada-Nya;

َوَلْو َأنَّ َأْهَل اْلُقَرى َآَمُنوا َوات ََّقْوا َلَفَتْحَنا َعَلْيِهْم بَ رََكاٍت ِمَن السََّماِء
 َواْْلَْرضِ

Maksudnya;

Sekiranya penduduk negeri itu, beriman serta bertaqwa, tentulah kami

akan membuka kepada mereka yang melimpah-limpah berkatnya dari

langit dan bumi (Surah al-A’raf, 7 :96)

Selain itu, golongan mualaf juga perlu tabah dalam menuntut ilmu Islam kerana

hanya dengan ilmu dapat memantapkan keimanan dan amal soleh. Dalam konteks ini,

Allah SWT memberi jaminan kepada orang yang beriman dan beramal soleh bahawa

mereka akan dihindari daripada emosi kebimbangan dan berdukacita sebagaimana

firman Allah SWT;

بَ َلى َمْن َأْسَلَم َوْجَهُه َّللَِّ َوُهَو ُُمِْسٌن فَ َلُه َأْجرُُه ِعْنَد َربِ ِه َوََل َخْوٌف
ْيِهْم َوََل ُهْم ََيَْزنُونَ َعلَ

Maksudnya;

Bahkan sesiapa yang menyerahkan diri kepada Allah sedangkan dia pula

berusaha supaya baik amalannya, maka dia akan beroleh pahalanya di

sisi Allah, dan tidaklah ada kebimbangan terhadap mereka dan mereka

pula tidak akan berdukacita (al-Baqarah, 2 : 112)

Islam banyak mengulas tentang kelebihan menuntut ilmu bagi menggambarkan

pentingnya ilmu pengetahuan dalam kehidupan umat. Selain sebagai medium untuk

mencapai kebahagiaan, ilmu juga dapat menjadi laluan untuk memasuki syurga.

Perkara ini dijelaskan dalam hadis Rasulullah SAW daripada Abu Hurairah RA.;

124

 َمْن َسَلَك َطرِيًقا يَ ْلَتِمُس ِفيِه ِعْلًما، َسهََّل هللاُ َلُه ِبِه َطرِيًقا ِإََل اْْلَنَّةِ
Maksudnya:

Barangsiapa yang menempuh satu jalan untuk menuntut ilmu maka

Allah SWT akan memudahkan baginya jalan untuk ke syurga (Hadis

Riwayat al-Tirmidhi, Kitab al-Ilm, Bab Fadl Talab al-Ilm)

  Perbincangan ini jelas menunjukkan pentingnya ilmu pengetahuan Islam

dalam kehidupan mualaf untuk mencapai kebahagiaan dan memasuki syurga Allah di

akhirat kelak. Kebahagiaan dan syurga ini adalah merupakan kemuncak kebahagiaan

hakiki dan menjadi impian dan dambaan setiap insan.

2. Terus Mendalami Ilmu Islam sebagai Kekuatan Hujah Mempertahankan

Kebenaran

Golongan mualaf perlu sentiasa mempelajari ilmu Islam sepanjang hayatnya kerana

ilmu Islam adalah ilmu yang sangat luas dan mempelajarinya tiada jalan penamatnya.

Ini bertepatan dengan kalam ulama’ atau mutiara kata yang indah daripada ahli hikmah

yang bermaksud “tuntutlah ilmu dari buaian sehingga ke liang lahad” yang jelas

menggambarkan betapa Islam sangat menekankan tentang menuntut ilmu sejak kecil

lagi hingga ke hujung nyawa.

Menuntut ilmu berkaitan Islam adalah merupakan kunci bagi membina

keyakinan iman dan kekuatan hujah bagi menangkis kritikan tentang Islam. Menuntut

ilmu Islam juga dapat mengatasi masalah salah faham tentang Islam sehingga akhirnya

tersingkaplah segala keistimewaan Islam dan menjadikan keimanan seseorang mualaf

itu lebih mantap dan sukar digugat. Dalam dakwah, kaedah ini dikenali sebagai

‘mujadalah’ dengan cara yang baik. Ini bertepatan dengan ayat al-Quran (al-Nahl, 16

:125);

َواْلَمْوِعَظِة اْلََْسَنِة َوَجاِدْْلُْم ِِبلَِِّت ِهَي ادُْع ِإََل َسِبيِل َربِ َك ِِبْلِْْكَمِة
 َأْحَسُن ِإنَّ َربََّك ُهَو أَْعَلُم ِبَْن َضلَّ َعْن َسِبيِلِه َوُهَو َأْعَلُم ِِبْلُمْهَتِدينَ

125

Maksudnya;

Serulah ke jalan Tuhanmu (wahai Muhammad) dengan hikmah

kebijaksanaan dan nasihat pengajaran yang baik, dan berbahaslah

dengan mereka (yang engkau serukan itu) dengan cara yang lebih baik.

Sesungguhnya Tuhanmu Dialah jua yang lebih mengetahui akan orang

yang sesat dari jalanNya, dan Dialah jua yang lebih mengetahui akan

orang-orang yang mendapat hidayah petunjuk.

Al-Bayanuni (1990) menyatakan perkataan mujadalah boleh diertikan sebagai

saling berbalas hujah. Walaubagaimanapun, dalam konteks dakwah, Syalabi (1983)

menegaskan perdebatan atau perbincangan saling bertukar hujah itu mestilah

dilakukan dengan tujuan untuk mencari kebenaran dan menyampaikan kebenaran

Islam bukan untuk memandang rendah pemikiran pihak yang diajak berdebat, bukan

juga untuk menang atau menjadi terkenal. Dengan ini jelaslah kepada mualaf bahawa

mereka perlu terus menimba ilmu pengetahuan Islam supaya ilmu yang dimiliki itu

dapat menjadi kekuatannya ketika berhujah menegakkan kebenaran Islam bersama

ahli keluarga atau masyarakat sekelilingnya yang masih belum memeluk Islam.

3. Membina Kekuatan Spiritual

Tidak dinafikan bahawa golongan mualaf menghadapi pelbagai cabaran dalam

mendapatkan ilmu pengetahuan Islam. Cabaran ini kadang-kadang melemahkan usaha

mereka untuk terus menimba ilmu lebih-lebih lagi jika cabaran itu datangnya daripada

orang terdekat seperti keluarga dan sahabat handai. Dalam situasi ini, kekuatan

spiritual sangat diperlukan agar golongan mualaf terus tabah menambah ilmu

pengetahuan dan berjaya menangkis apa jua cabaran yang muncul. Kekuatan spiritual

adalah senjata paling bermakna bagi membina kekuatan diri. Sejarah Islam telah

membuktikan bahawa para nabi dan sahabat sentiasa melakukan solat malam untuk

menjadikan jiwa mereka kuat dalam menyebarkan ajaran Islam. Hal ini ada dijelaskan

dalam sebuah hadis;

اَّللَِّ َصلَّى اَّللَّ َعَلْيِه َوَسلََّم أَنَُّه َقاَل َعَلْيُكْم بِِقَياِم  َعْن َأِب أَُماَمَة َعْن َرُسولِ
َلُكْم َوُهَو قُ ْربٌَة ِإََل َربِ ُكْم َوَمكْ  َفَرٌة لِلسَّيِ َئاِت اللَّْيِل َفِإنَُّه َدَأُب الصَّاِْلِنَي قَ ب ْ

َهاٌة ِلإِلثِْ   َوَمن ْ

126

Maksudnya;

Kerjakanlah qiyamullail kerana ia merupakan amalan (keadaan) orang

salih sebelum kamu dan dapat menghampirkan kamu kepada tuhan kamu,

menghapuskan dosa serta mencegah daripada melakukan dosa. (Hadis

Riwayat al-Tirmidhi, Sunan al-Tirmidhi, Kitab al-Da’awat, Bab fi Du’a al-

Nabi SAW)

 Golongan mualaf perlu meneladani para nabi dan orang soleh terdahulu yang

menjadikan qiyamullail sebagai kaedah membina kekuatan spiritual dan kerana itulah

mereka tetap teguh menghadapi cabaran hidup meskipun cabaran itu sangat tragis.

Selain itu, golongan mualaf boleh juga membina kekuatan spiritual dengan

mempelajari, membaca dan menghayati makna ayat-ayat dalam al-Quran. Ada

ketikanya sewaktu membaca al-Quran, Allah tunjukkan ayat-ayat yang dapat menjadi

penenang jiwa serta dapat meleraikan kekusutan.  Ayat al-Quran yang dibacanya itu,

akan terasa di hatinya seolah-olah yang dibacanya itu ditujukan kepada dirinya sendiri

tidak kiralah sama ada ianya berupa suruhan atau larangan Allah SWT malah jika dia

membaca tentang kisah-kisah nabi dan umat terdahulu, dia segera mengambil

pengajaran. Contohnya apabila membaca ayat berkaitan murahnya keampunan Allah

SWT, hatinya akan menjadi gembira (al-Ghazali 2000; Salasiah 2016).  Membaca al-

Quran juga dapat memberi motivasi kepada seseorang untuk menghadapi kesukaran

dalam kehidupan lantaran di dalam al-Quran diceritakan pelbagai kisah yang dapat

dijadikan panduan. Contohnya kisah kesukaran menjalani kehidupan berdakwah

sebagaimana dilalui sendiri oleh Rasulullah SAW., nabi Nuh dan sebagainya.

   Zikir juga mempunyai peranan tersendiri dalam memberikan kekuatan jiwa

kepada seseorang mualaf menghadapi persoalan hidup. Ini kerana sesiapa yang

mengingati Allah, Allah juga akan mengingatinya (al-Ghazali 2000). Perhatian dan

ingatan Allah SWT. kepada hamba-Nya itu sudah tentu memberi makna bahawa Allah

akan sentiasa memelihara dan melindunginya. Perkara ini dinyatakan dalam

firmanNya  (al-Baqarah 2:152) ;

 َفاذُْكُروِن أَذُْكرُْكْم َواْشُكُروا ِل َوَل َتْكُفُرونِ
Maksudnya;

Oleh itu ingatlah kamu kepada-Ku (dengan mematuhi hukum dan undang-

undang-Ku), supaya Aku membalas kamu dengan kebaikan, dan bersyukurlah

kamu kepada-Ku dan janganlah kamu kufur (akan ni‘mat-Ku).

127

4. Memperkukuh Keyakinan dan Penghargaan Kendiri

Salah satu kaedah yang boleh dilakukan bagi mengatasi cabaran mendapatkan ilmu

pengetahuan Islam ialah memperkukuh keyakinan diri. Orang yang mempunyai

keyakinan diri yang tinggi akan menganggap cabaran dalam kehidupan adalah suatu

yang perlu ditempuh dan diatasi bukan melarikan diri. Justeru itu, golongan mualaf

perlu membina keyakinan diri dalam menuntut ilmu-ilmu Islam. Segala cabaran dalam

menuntut ilmu perlu dihadapi dengan keyakinan diri yang tinggi sehingga dapat

menukar yang susah menjadi mudah.  Mereka perlu meningkatkan keyakinan diri

dalam menuntut ilmu dengan mempelajari kemahiran pembelajaran seperti menguasai

teknik mendengar, memberi tumpuan, mengingat, mind mapping, mengulangkaji dan

kemahiran insaniah yang lain agar dapat meningkatkan keyakinan diri dalam

menguasai ilmu pengetahuan Islam.

Selain itu, ada baiknya juga bagi golongan mualaf ini, cuba membina

keyakinan diri dengan mempelajari ilmu Pengajian Islam secara formal seperti

mendapatkan ijazah dalam bidang Pengajian Islam sehingga ke peringkat doktor

falsafah misalnya supaya mereka akan dipandang mulia oleh masyarakat. Akhirnya

golongan mualaf yang berjaya mencapai tahap keyakinan diri yang tinggi dalam

menuntut ilmu-ilmu Islam, bukan sahaja dapat meyakinkan dirinya tentang ilmu yang

dikuasai tetapi juga dapat menjadi pendakwah untuk menyampaikan ilmu Islam

tersebut kepada orang lain sama ada kepada non-muslim mahupun kepada individu

muslim. Pada tahap ini, mereka bukan sahaja mempunyai keyakinan diri yang mantap

tetapi juga mempunyai potensi untuk mengalami penghargaan kendiri. Kajian Nazri et

al. (2018) menyatakan penghargaan kendiri mempunyai pengaruh yang signifikan

kepada kesejahteraan psikologi mualaf kerana individu yang mempunyai penghargaan

kendiri yang tinggi mampu berfikiran positif, rasional, mempunyai daya tahan diri

yang mantap serta cemerlang dalam mengurus diri sendiri.

5. Dapatkan Sokongan Moral daripada Individu yang signifikan dalam Kehidupan

Proses menimba ilmu pengetahuan Islam adalah proses berterusan yang tiada akhirnya

selagi hayat dikandung badan. Dalam menempuh tempoh masa yang panjang pastinya

sesekali ada gangguan seperti rasa malas, putus asa, rasa keseorangan, rasa terbeban,

letih dan sebagainya. Bagi mengatasi perasaan sedemikian, golongan mualaf perlu

mendapatkan sokongan moral daripada individu tertentu seperti pasangan hidup,

sahabat sejiwa ataupun kaunselor. Kajian Samsiah et al. (2014) membuktikan bahawa

128

golongan mualaf sangat memerlukan pelbagai bentuk sokongan seperti sokongan

emosi, fizikal dan rohani. Tanpa sokongan moral daripada orang yang paling hampir

dengan kehidupan mualaf, tentu mereka tidak bersemangat untuk terus belajar.

Individu yang rapat dalam kehidupan mualaf boleh berfungsi sebagai pendorong untuk

golongan mualaf mendapatkan ilmu pengetahuan dan menyedarkan golongan mualaf

bahawa dengan ilmu pengetahuan sahaja dapat mengangkat darjat kemuliaan mereka.

PENUTUP

Golongan mualaf adalah merupakan golongan yang terpilih dan mendapat hidayah

untuk memeluk Islam. Lazimnya setelah memeluk Islam mereka akan menghadapi

pelbagai cabaran hidup lebih-lebih lagi jika menghadapi tentangan daripada keluarga

sendiri. Hakikatnya mereka bukan sahaja mengalami cabaran berkaitan kewangan,

pekerjaan, keluarga, rumahtangga, penyesuaian diri dan hubungan sosial tetapi mereka

juga berdepan dengan masalah psikologi pendidikan. Dalam aspek psikologi

pendidikan, cabaran mereka dapat dibahagikan kepada cabaran dalaman dan cabaran

luaran. Sungguhpun demikian, semua cabaran ini boleh diatasi dengan pelbagai

kaedah antaranya meyakini kelebihan menuntut ilmu, terus gigih mendapatkan ilmu

Islam, membina kekuatan spiritual, memperkukuh keyakinan diri dan dapatkan

sokongan moral daripada individu tertentu yang signifikan dalam kehidupan. Moga

pendekatan ini dapat diamalkan dalam kehidupan mualaf supaya mereka akhirnya

dapat menjadi orang berilmu, beramal dan berakhlak mulia sebagai hamba Allah SWT

yang taat dan berjaya di dunia dan akhirat.

RUJUKAN

Ahmad Yunus Kasim, Samsuddin Abdul Hamid & Misnan Jemali. 2017. Pengajaran

Akidah dalam Kalangan Mualaf di Institut Dakwah Islamiyah PERKIM. Jurnal

Perspektif. Special Issue 1, 89-100.

Aimi Wafa Ahmad & Nur Najwa Hanani Abd Rahman (2020) Sokongan Sosial: Satu

Keperluan dalam Pemerkasaan Saudara Baru. Jurnal Pengajian Islam. 13 (2),

238-253.

al-Bayanuni, Muhammad Abu al-Fath. 1990. al-Madkhal Ila ‘Ilm al-Da‘wah. Beirut :

Muassasah al-Risalah.

al-Ghazali, Abu Hamid, Muhammad Bin Ahmad. 2000. Ihya’ ‘Ulum al-Din. Kaherah

: Dar al-Taqwa li al-Turath.

129

Al-Ghazali. (1983). Kitab Mizan al-‘Amal, Beirut : Dar al-Kitab al-‘Arabi,

al-Tirmidhi, Abi ‘Isa Muhammad bin ‘Isa Bin Surah. 1999. Sunan al-Tirmidhi.

Kaherah : Dar al-Hadith.

Asmawati Desa. 2004. Psikologi untuk Golongan Profesional. Kuala Lumpur : Mc

Graw Hill.

Azman, A.R, Irwan, M.S, Mahazan, A.M, Nuradli Ridzwan Shah, M.D, Wan Mohd.

Fazrul Azdi, W.R, Rose Irnawaty, Ibrahim & Norlina Ismail (2015) Analisis

Pentafsiran Mualaf Menurut Islam dan Enakmen Pentadbiran Agama Islam

Negeri di Malaysia. Jurnal Pengurusan dan Penyelidikan Fatwa. Vol. 6, 9-37.

Brecht, Grant. t.th. Sorting Out Stress.  Kuala Lumpur : Synergy Books International

Farj Abdul Qadir Taha. 1993. Mawsu‘ah Ilm al-Nafs wa al-Tahlil al-Nafsiyy.

Kaherah: Su‘ad al-Sabah

Kamal Azmi Abd Rahman, Mohd Noor Hussin & Rosni Wazir. 2019. Keberkesanan

Pengajian Akidah bagi Mualaf: Analisis Keperluan. Kertas kerja dibentangkan

dalam International Seminar on Muallaf (ICOM 2019), h. 1-12.

Kamarulzaman Kamaruddin & Abdul Malek Abdul Rahman. 2006. Aplikasi

Pendekatan Psikologi Kaunseling dalam Berdakwah. Dlm. Isu-isu Kaunseling

Perspektif Islam. Sunt. Md Noor Saper. Kuala Lumpur : Pustaka Salam, 36-54.

Lim Xing Er & Sheridean Zakaria. 2016. Meningkatkan Self-Esteem Murid Melalui

Teknik Step by Step. Proceeding of ICECRS, 1 (2016) International Seminar on

Generating Knowledge Through Research, UUM-UMSIDA, 25-27 October

2016, Universiti Utara Malaysia, Malaysia, 267-274.

Mahmood Nazar Mohamed. 2001. Pengantar Psikologi : Satu Pengenalan Asas

kepada Jiwa dan Tingkah Laku Manusia. Kuala Lumpur  :  Dewan Bahasa dan

Pustaka.

Marlon P. Guleng, Razaleigh Muhamat@Kawangit & Abu Dardaa Mohamad.  2014.

Penyesuaian Diri Mualaf terhadap Masyarakat dalam kalangan Pelajar Institut

Dakwah Islamiah PERKIM (IDIP). Jurnal al-Hikmah. 6, 78-93.

Nazri Yasin, Jamiah Manap, Arena Che Kassim. 2018. Pengaruh Penghargaan Kendiri

terhadap Kesejahteraan Psikologi Mualaf. e-Bangi : Journal of Social Sciences

and Humanities. 15(3), 173 -182.

Noreha Che Abah, Asmawati Suhid & Fathiyah Mohd Fakhrudin. 2019. Isu dan

Cabaran Saudara Baharu di Malaysia: Satu Tinjauan Awal. Jurnal Al-Anwar,

8(2), 1-13

http://www.myjurnal.my/public/browse-journal-view.php?id=205

http://www.myjurnal.my/public/browse-journal-view.php?id=205

http://www.myjurnal.my/public/issue-view.php?id=9834&journal_id=205

130

Nur Ain Sumaiyah Abdullah @ Sumitra A/P Valaitham & Noor Aishah Rosli. 2018.

Kemurungan dalam kalangan Mualaf di Pusat Pengajian PERKIM Wilayah

Persekutuan. Journal of Psychology & Counselling. 5 (1), 52-63.

Nur Najwa Hanani Abd Rahman, Akmaliza Abdullah, Siti Norlina Muhamad,

Mohammad Naqib Hamdan,

Abdul Basit Samat@Darawi. 2019. Pendekatan

Psikologi Dakwah dalam Menangani Masalah Saudara Baru. Seminar Serantau

Dakwah dalam Masyarakat Majmuk. Anjuran Persatuan Ulama Malaysia, h.

267-286.

Salasiah Hanin Hamjah. 2008. Pendekatan Da’wah al-Irsyad al-Nafsiyy menurut al-

Ghazali : Satu Kajian di Pusat Kaunseling Majlis Agama Islam Negeri Sembilan.

Tesis Doktor Falsafah. Penang : Universiti Sains Malaysia.

Salasiah Hanin Hamjah. 2016. Pendekatan Kaunseling Spiritual menurut al-Ghazali.

Kuala Lumpur : Dewan Bahasa dan Pustaka.

 Samsiah Jayos, Faizah Abd Ghani, Lokman Mohd Tahir, Kamarul Azmi Jasmi & Nur

Fatihah Abdullah Bandar. 2014. System Support in Counselling among Revert

Clients in Malaysia. Journal of Cognitive Sciences and Human Development,

1(1), 74-81.

Siti Adibah Abu Bakar & Siti Zubaidah Ismail. 2018. Pengurusan Mualaf di Malaysia:

Kerjasama Dinamik antara Agensi Kerajaan dan Bukan Kerajaan. Jurnal

Usuluddin. 46 (2), 97-122.

Syalabi, Ra’uf. 1982. al-Da‘wah al-Islamiyyah fi ‘ahdiha al-Makki, Manahijuha wa

Ghayatuha. Kuwait : Dar al-Qalam

Zainuddin, Azammuddin, Amat, Salleh & Mohd Ishak, N. 2017. Persepsi dan Masalah

Mualaf terhadap Kesejahteraan Diri di Selangor: Satu Kajian. E-Journal of the

Global Summit on Education 2017. Vol. 6, 54–66

Zuliza Mohd. Kusrin. 2001. Pendaftaran Memeluk Agama Islam di Malaysia.

Islamiyyat, Vol. 22, 13-23.

131

SOSIOLOGI PENDIDIKAN MUALAF

Prof. Madya Dr. Muhamad Zahiri bin Awang Mat &

Prof. Madya Dr. Adnan bin Abd. Rashid

132

SOSIOLOGI PENDIDIKAN MUALAF

Prof. Madya Dr. Muhamad Zahiri bin Awang Mat

Kolej Universiti Perguruan Ugama Seri Begawan,

Brunei Darussalam

 Prof. Madya Dr. Adnan bin Abd. Rashid

Universiti Islam Antarabangsa Malaysia, Malaysia

ABSTRAK

Proses pemantapan saudara baharu memeluk Islam atau dikenali

sebagai mualaf perlu diberi perhatian oleh semua pihak yang terlibat.

Proses ini mampu berjalan dengan lancar dan berkesan sekiranya

institusi awam dan swasta, NGO dan badan sukarelawan berganding

bahu menjayakannya. Bab ini secara umumnya bertujuan untuk

meninjau dan menganalisis secara kolektif beberapa isu berkaitan

konsep dan pelaksanaan pendidikan mualaf. Secara khusus untuk

menganalisis konsep sosiologi pendidikan mualaf, peranan sosiologi

pendidikan dalam membina individu mualaf cemerlang, faktor-

faktor kelestarian harmoni masyarakat Islam  dan aspek-aspek

pendidikan mualaf. Penulisan ini bersifat kajian kepustakaan dengan

pendekatan deduktif. Analisis dokumen yang berkaitan dijalankan

untuk mencapai tujuan penulisan bab ini. Bab ini mencadangkan

lima faktor-faktor kelestarian harmoni masyarakat Islam dan empat

aspek menjayakan pendidikan mualaf di Malaysia.

Kata kunci: pendidikan Islam, dakwah, mualaf, sosiologi pendidikan Islam

PENDAHULUAN

Agama Islam adalah agama fitrah dan bersifat universal tanpa mengira bangsa, status

ekonomi, pendidikan, kewarganegaraan atau usia. Ukuran utama adalah tahap

ketakwaan dan keimanan kepada Allah SWT sama ada ia seorang Islam berdasarkan

keturunan atau dalam kalangan saudara baharu. Proses pemantapan saudara baharu

memeluk Islam atau dikenali sebagai mualaf perlu diberi perhatian oleh semua pihak

yang berkaitan. Proses ini mampu berjalan dengan lancar dan berkesan sekiranya

institusi awam dan swasta, NGO dan badan sukarelawan berganding bahu

menjayakannya. Maka disinilah aspek sosiologi pendidikan mualaf memainkan

peranannya membimbing mualaf ke arah pemantapan amalan Islam

133

OBJEKTIF DAN METODOLOGI

Kertas kerja ini secara umumnya bertujuan untuk meninjau dan menganalisis secara

kolektif beberapa isu berkaitan konsep dan pelaksanaan pendidikan mualaf. Secara

khusus untuk menganalisis konsep sosiologi pendidikan mualaf, peranan sosiologi

pendidikan dalam membina individu mualaf cemerlang, faktor-faktor kelestarian

harmoni masyarakat Islam dan aspek-aspek pendidikan mualaf. Kertas kerja ini

bersifat analisis dokumen untuk mencapai tujuan kertas kerja ini.

Konsep Sosiologi Pendidikan Mualaf

a) Pendidikan

Pendidikan adalah suatu ilmu perihal mendidik11 (Kamus Dewan, 1989) yang penting

dalam semua lapisan kehidupan manusia tidak kira bangsa, agama dan keturunan

kerana pendidikan itu mengangkat martabat ketamadunan manusia ketahap yang lebih

tinggi dan cemerlang. Tanpa peroses pendidikan dan suntikan ilmu, manusia menuju

kepada kegelapan, kesesatan dan kehancuran nilai-nilai manusia itu sendiri bahkan

boleh mencambah sifat-sifat kebinatangan dalam diri mereka. Oleh itu di dalam

perspektif Islam manusia wajib dididik dan dibimbing dengan ilmu sepanjang

kehidupan mereka sejak dari lahir hinggalah akhir hayat mereka.

Kepentingan ilmu ini jelas dibentang di dalam al-Quran di mana di awal

kejadian manusia iaitu Nabi Adam AS telah diajar oleh Allah SWT akan semua nama-

nama sebelum mengharungi kehidupannya di dunia ini12. Begitu juga dengan wahyu

yang diturunkan kepada junjungan besar Nabi Muhammad SAW juga ayat tuntutan

untuk mencari ilmu “ Bacalah dengan nama Tuhanmu yang mencipta (sekelian

makhluk) …13. Berdasarkan maksud ayat-ayat berkenaan menunjukkan peri

pentingnya ilmu dan pendidikan itu dituntut oleh setiap individu Muslim dan

diamalkan di dalam kehidupan terutamanya dalam mentaati perintah Allah SWT. Ilmu

dan pendidikan itu mengeluarkan manusia atau Muslim dari kegelapan yang gelita

kepada kecerahaan sinaran cahaya yang membimbing kehidupan yang sejahtera. Ilmu

dan pendidikan menjadikan seseorang Muslim taqarraub  ilallah (mendekati Allah)

dan hamba Allah yang patuh dan takut kepada-Nya iaitu Allah yang Maha Agung

seperti mana maksud ayat: “ Sebenarnya yang takut kepada Allah dari kalangan

hambaNya hanyalah orang yang berilmu”14 Oleh yang demikian  di dalam Islam, ilmu

dan pendidikan mestilah berteraskan al-Quran dan Sunnah baginda Nabi Muhammad

SAW bagi membimbing kehidupan setiap individu Muslim lebih-lebih lagi bagi

mereka yang baharu  menerima Islam (mualaf).

11 Kamus Dewan, 1989, Kuala Lumpur: Dewan Bahasa dan Pustaka.
12 Surah Al-Baqarah, 2; ayat 31.
13 Surah Al-‘Alaq, 30; ayat 1-5.
14 Surah Fatir, 35; ayat 28.

134

b) Sosiologi

Manakala Sosiologi adalah ilmu berkenaan masyarakat (sifat dan pertumbuhannya),

ilmu yang mengkaji kehidupan manusia dalam masyarakat15. (Kamus Dewan, 1989).

Oleh  itu bidang sosiologi ini melibatkan pergaulan atau hubungan manusia dengan

kelompok manusia yang lain terutama dalam mengatur masyarakat yang sihat lagi

tersusun. Jadinya ilmu sosiologi melibatkan hubungan individu dan anggota

masyarakat serta perkembanganya juga gejala-gejala yang tercetus dari hubungan

sesama manusia.

Dalam konteks perbincangan tentang mualaf, memahami ilmu ini penting dan

besar peranannya. Ianya penting terutamanya melibatkan penglibatan diri seseorang

mualaf dengan anggota masyarakat Islam bagi membina jatidiri Mukmin yang kebal

menghadapi mehnah atau ujian di awal penerimaan ajaran baru bagi kehidupan

mereka. Dengan adanya kekebalan terutamanya melibatkan soal keimanan pada  setiap

diri mualaf di awal penerimaan Islam dapat menjadi asas istiqamah dalam menjalani

kehidupan sebagai saudara baharu hingga penghujung hayat mereka. Oleh yang

demikian anggota masyarakat Islam merupakan penaung atau payung yang kukuh

dalam menjaga kesejahteraan iman individu bernama mualaf. Bila sosiologi

digabungkan dengan pendidikan maka ia melibatkan institusi awam atau swasta dan

kesan pengalaman individu terhadap pendidikan dan hasilnya.

Dengan kata lain ia melibatkan kehidupan sosial dan perkembangan sosial dan

kesan tingkahlaku individu dalam institusi sosial. Selaras dengan ini institusi atau

agensi memainkan peranan yang penting dalam proses pendidikan dan membimbing

individu atau kelompok masyarakat bagi mencapai matlamat yang dihasratkan oleh

institusi berkenaan. Dalam kontek sosiologi pendidikan mualaf sudah tentu institusi

sedia ada seperti IPDAS, PERKIM, JAIN, MAIN, NGO dan lain-lain dapat

menggembeling tenaga pendidik dan menggubal kurikulum atau modul yang berkaitan

bagi memperkasakan pengetahuan, amalan dan keimanan para mualaf  ketahap yang

sewajarnya. Dalam kertas kerja ringkas ini beberapa perkongsian fikiran dan

pandangan dapat dikongsi bersama bagi menjadikan program-program dakwah mualaf

lebih sistematik dan supaya mereka sentiasa terbimbing dan terpandu dengan lebih

berkesan.

Peranan Sosiologi Pendidikan Dalam Membina Individu Mualaf Cemerlang

Kesejahteraan, keharmonian dan kestabilan kehidupan masyarakat Islam dapat dihasil

menerusi sosiologi pendidikan yang melibatkan susunan sosial yang saling bergantung

dan ingat memperingati antara satu sama lain. Masyarakat Islam yang dapat

mempertahankan nilai-nilai ini sudah tentu dapat menjadi penaung dan pelindung

anggota atau individu yang merupakan keanggotaan masyarakat itu. Kelestarian

kondisi masyarakat Islam sebegini dapat membantu dan membimbing saudara baru

dalam Islam (mualaf) dengan sosialisasi kehidupan seorang Muslim. Demi menjaga

kelestarian  masyarakat Islam sebegini, beberapa aspek dan faktor perlu direalisasikan

15 Kamus Dewan, 1989, Kuala Lumpur: Dewan Bahasa dan Pustaka.

135

dalam kehidupan masyarakat. Ini juga merupakan tujuan bersosial melalui pendidikan

dalam Islam di mana untuk membimbing individu dan masyarakat mengenli sunnah-

sunnah Allah dalam bermasyarakat dan hubungan antara mereka di atas dasar

ukhuwwah, taawaun dan takaful, juga melahirkan masyarakat yang kuat berpegang

teguh kepada akidah Islamiah dan saling prihatin antara satu sama lain (Majalalah

‘Ulum Ijtim‘iyyah, t.t.).

FAKTOR-FAKTOR KELESTARIAN HARMONI MASYARAKAT ISLAM.

a. Ikatan persaudaraan sesama Muslim.

Agenda ikatan persaudaraan Islam adalah elemen yang amat penting dalam memupuk

kesejahteraan dan keharmonian sesebuah masyarakat Islam. Firman Allah SWT yang

bermaksud: “Sebenarnya orang yang beriman itu adalah bersaudara maka damaikanlah

di antara dua saudara kamu itu; dan bertaqwalah kepada Allah semuga kamu beroleh

rahmat”16. Teras persaudaraan inilah yang diberi keutamaan oleh Baginda Nabi

Muhammad SAW dalam pelan pembentukan dan pembangunan masyarakat Islam

Madinah dengan mempersaudarakan kaum Muhajirin dan Ansar. Kaum Ansar yang

terdiri dari Aus dan Khazraj sering bersengketa dan berperang sejak puluhan tahun

yang lalu. Walaupun begitu, tautan hati yang berpaksikan aqidah Islamiyah yang sama,

mereka melupakan parut-parut lama persengketaan yang telah berlaku kerana

berpegang teguh dengan kalimah tayyibah ‘tiada tuhan melainkan Allah’17. Prinsip

inilah yang wajar diguna pakai oleh masyarakat Islam masa kini dalam

memasyarakatkan saudara kita yang baru menerima cahaya Islam agar hati mereka

lebih jinak dengan ajaran Islam serta tidak membataskan bangsa sebagai ukuran Islam.

Firman Allah yang bermaksud: “…dan Kami telah menjadikan kamu berbagai bangsa

suku puak, supaya kamu saling berkenalan. Sesungguhnya semulia-mulia kamu di sisi

Allah ialah orang yang paling bertaqwa di antaramu’18.

Dasar  taqwa inilah perlu menjadi asas landasan yang wajar diberi keutamaan

dalam memasyarakatkan mualaf supaya terhakis fahaman sedia ada dalam kalangan

mualaf  bahawa memeluk agama menjadi ‘bangsa Melayu’ yang memaksa mereka

berubah budaya sosial anutan mereka selama ini kepada budaya Melayu. Selain dari

itu dalam kalangan mualaf  juga sering menganggap bahawa apabila  mereka

menerima Islam maka mereka akan diklasifikasikan sebagai anggota masyarakat kelas

kedua berbanding dengan bangsa Melayu. Perasaan rendah diri ini terkesan dalam jiwa

mualaf sehingga mereka cuba mengelak dan mengasingkan diri dari masyarakat

Melayu yang mendominasi agama Islam di Malaysia. Sedangkan semangat

persaudaran yang ada dalam sosio budaya masyarakat Islam ialah menyemai perasaan

16 Surah Al-Hujarat, 49; ayat 10.
17 Lihat: Muhammad Rawwas Qal‘aji, 1984, Qira’ah Jadidah li al-sirah al-Nabwiyyah, Kuwait:

Dmustafa ar al-Buhuth al-‘Ilmiah; Mustafa al-Siba‘ei, 2015, Perjalanan Hidup Nabi Muhammad

SAW: Kajian dan Pengajian. Terjemahan: Dr. Abdul Rashid Hj Ahmad. Alor Star: Pustaka

Darussalam.
18 Surah Al-Hujarat,49; ayat 13.

136

kasih sayang, tolong menolong, bantu membantu, bertolak ansur, bermesra dan cinta-

mencintai antara umat Islam tanpa batasan bangsa atau negara.19

Ini juga dijelaskan seperti mana maksud hadith yang diriwayatkan dari Nu’man

bin Basyir RA bahawa Rasulullah SAW bersabda: “Anda lihat orang-orang yang

beriman itu dalam saling kasih-mengasihi, saling cinta-mencintai dan saling tolong-

menolong, seperti sebatang tubuh. Kalau ada salah satu anggota yang terkena

penyakit, seluruh batang tubuh ikut menderita tidak dapat tidur dan menderita

panas.”20 Dengan pemahaman konsep persaudaran Islam dalam kalangan mualaf dapat

memantap dan memperkasa hubungan mereka dengan masyarakat Islam sedia ada di

sekeliling mereka. Bahkan masyarakat Islam yang sedia ada wajib menyantuni mualaf

dengan penuh kasih sayang dan bimbingan berlandaskan tunjuk ajar al-Quran dan

Sunnah Baginda Nabi Muahammad SAW. Prinsip persaudaraan Islam ini dikira

penting dalam pembinaan kurikulum dan modul pendidikan untuk masyarakat mualaf

supaya salah faham dapat dipadamkan dalam pemikiran mereka.

b. Bekerjasama ke arah kebaikan dan ketaqwaan

Individu dalam masyarakat Islam yang dididik dengan ajaran Islam akan menanam

dalam dirinya sifat dan perlakuan atau amalan bantu membantu, tolong menolong

berasaskan ketaqwaan kepada Allah  SWT dan menjauhkan diri dalam tolong

menolong perkara yang buruk dan keji. Prinsip ini ditegas oleh Allah SWT dalam

firman-Nya yang bermaksud:”…dan hendaklah kamu bertolong-tolongan untuk

membuat kebajikan dan bertaqwa, dan janganlah kamu bertolong-tolongan pada

melakukan dosa (maksiat) dan permusuhan.”21. Ini adalah asas penting sosio budaya

masyarakat Islam yang harmoni dan cemerlang di mana individu Muslim sentiasa

bersiap-siaga untuk menghulur bantuan pertolongan dan mengutamakan saudaranya

sepertimana ia mengurus dirinya sendiri. Dalam hadith lain Nabi SAW ada menjelas

yang bermaksud: “Tidak beriman seseorang dari kamu sehinggalah ia mengasihi

saudaranya seperti ia mengasihi diri sendiri.”22 Maksud hadith ini memberi satu

gambaran di mana setiap individu Muslim sewajarnya mengurus dirinya dari sikap

pentingkan diri (selfish) sehingga ia bersedia untuk infak dirinya demi untuk Islam dan

saudaranya seperti yang diamalkan oleh para sahabat baginda Nabi SAW atau salafus

soleh.

Sifat mengasihi begini yang tertanam dalam diri individu Muslim sudah pasti

membentuk sikap yang sentiasa memikirkan kebaikan dan kebajikan untuk orang lain

atau saudara seIslam (altruism) melebihi dirinya sendiri. Dengan kata lain, Allah SWT

berfirman dengan maksud: “Kamu tidak sekali-kali akan mencapai kebaikan/

kebajikan (yang sempurna) sebelum kamu infak sebahagian apa yang kamu

sayangi.”23. Ayat ini menegaskan bahawa Allah tidak sekali-kali menerima (memberi

ganjaran yang mahal) sesuatu kebaikan dari individu Muslim melainkan ia

19 (Majalalah ‘Ulum Ijtim‘iyyah , t.t.).
20 Hadis Sahih Bukhari, Jilid 4. Hadis Nombor 1701.
21 Surah Al-Maidah, 5; ayat 2.
22 Hadith Riwayat Bukhari, Jilid 1, hadith no 13.
23 Surah Ali-Imran, 3; ayat 92.

137

menyumbangkan sesuatu yang terbaik darinya. Prinsip  ini (altruism) menyebabkan

setiap anggota masyarakat Islam sentiasa berlumba-lumba untuk bertolong-tolongan

dan membantu antara satu sama lain (fastabiqul khairat) atas dasar ketaqwaan kepada

Allah SWT terutamanya dalam membantu golongan mualaf  yang menaruh harapan

kepada individu Muslim membimbing mereka.

Saudara baru di dalam Islam (mualaf) merupakan golongan masyarakat Islam

yang amat berhajat kepada bertolongan ke arah kebaikan dan ketakwaan (ta’awan ‘ala

al-birr wa al-taqwa) dalam semua aspek kehidupan kerana di awal Islam mereka

memerlukan bimbingan ilmu-ilmu Islam, kaunseling, pertolongan sama ada moral dan

kebendaan dan sebagainya kerana setelah memeluk Islam setiap mualaf  berhadapan

dengan cabaran tersendiri sama ada dari ibu-bapa, keluarga, jiran, sahabat handai dan

disisih oleh masyarakat mereka24. Elemen ta’awanu ‘alal- birr wa taqwa yang

sepatutnya menjadi amalan sosio budaya masyarakat Islam inilah menjadi tempat para

mualaf bergantung harap sepenuhnya dalam membina kekebalan iman mereka bagi

mengharungi kehidupan sebagai Muslim. Ini semua adalah aspek-aspek sosiologi

pendidikan dalam Islam terutama apabila berinteraksi dengan saudara baharu. Prinsip

ini wajar diambil kira dalam modul pendidikan dan bimbingan para mualaf untuk

kesejahteraan hidup mereka.

c. Islah kelemahan dan hubungan masyarakat

Sesebuah masyarakat yang sejahtera tidak dapat lari dari kesepaduan dan kesatuan

ummah di mana hubungaan individu dengan individu yang lain perlu akrab atas

landasan iman bagaikan binaan seperti mana maksud hadith: "Sesungguhnya

seorang mukmin terhadap seorang mukmin bagaikan sebuah rumah, yang satu

mengukuhkan yang lain." Ketika berkata itu, Rasulullah SAW mendekatkan jari-

jarinya.”25. Ini bermaksud dalam menjalin hubungan membina sesebuah masyarakat,

semua individu mestilah saling bantu membantu dalam mengislah masyarakat ke arah

kekuatan ummah tanpa mengira sama ada muslim atau mualaf. Demikian juga dalam

membentuk dan membangun kesepaduan masyarakat Islam perlu ada islah dan

tazkirah semasa berinteraksi antara satu sama lain seperti yang disaran di dalam al-

Quran yang bermaksud: “Maka bertaqwalah kamu kepada Allah dan perbaiki

hubungan di antara kamu…”26, dan juga firman-Nya: “Dan tetap tekunlah engkau

memberi peringatan, kerana sesungguhnya peringatan itu mendatangkan faedah

kepada orang yang beriman27.

24 Lihat Razaleigh Muhamat Kawangit, 2016, Pembangunan Dakwah Mualaf Di Malaysia: Cabaran

Dalam Masyarakat. Kertas Kerja. Kertas kerja Utama di: 1st International Conference On Mualaf

Development And Empowerment (DE MUALAF), Kuala Lumpur, Mac 2016; Razaleigh Muhamat

Kawangit, 2015, Saudara Baru Di Malaysia: Keperluan Kepada Dakwah Semasa. Kertas kerja:

Simposium Kebudayaan dan Kerjasama Indonesia - Malaysia 2015 (SKIMXIV 2015). 25

November 2015 (Wednesday), Hotel Everly Putrajaya, Malaysia. Anjuran Institut of Malysian and

Internatuonal stidies (IKMAS).
25 Hadis Sahih Bukhari, Jilid 1. Hadis Nombor 0285.
26 Surah Al-Anfal, 8; ayat 1.
27 Surah Al-Zariyyat, 51; ayat 55.

138

Namun dalam usaha memperbaiki (islah) dan memberi peringatan (tazkirah)

bukanlah satu tugas yang mudah bahkan kadang-kadang ia membawa kepada

perpecahan masyarakat. Usaha murni islah dan tazkirah perlu dilakukan dengan penuh

hemah bagaikan menarik rambut dalam tepung yang tidak meninggalkan kesan

kerosakan persekitaran. Perinsip islah  dan tazkirah ini wajib dilakukan dengan

mutiara hikmah yang berlandaskan iman, ilmu, akal dan bijaksana tidak sama sekali

mengikut hawa nafsu, emosi dan hasutan syaitan. Untuk mencapai prinsip ini

memerlukan ilmu sosiologi dakwah, akhlaq, psikologi, kaunseling dan role model

seperti saranan dari firman Allah yang bermaksud: “ Maka dengan sebab rahmat dari

Allah, engkau telah bersikap lemah-lembut kepada mereka, dan kalaulah engkau

bersikap kasar lagi keras hati, tentulah mereka lari dari kelilingmu.”28. Selain itu

maksud hadith Nabi SAW dari Anas bin Malik dari Nabi SAW bersabda: “Berilah

mereka khabar gembira agar mereka tidak menjauhkan diri, mudahkanlah segala

urusan mereka dan jangan dipersulit.")29.

Panduan dari ayat al-Quran dan hadith junjungan besar Nabi SAW menerapkan

kepada setiap anggota masyarakat akan elemen-elemen  dalam berkomunikasi antara

satu sama lain terutamanya golongan mualaf yang baru mengenali Islam. Menyantuni

mualaf seperti ini akan dapat memikat hati dan menambah rasa cinta mereka dengan

saudara Muslim yang membimbing mereka lebih-lebih lagi sesuatu perkara yang

berkaitan budaya dan pengangan mereka sebelum Islam. Perinsip ini amat penting

untuk diambilkira dalam membina modul pendidikan sosiologi mualaf  bagi

memantapkan kesepaduan dan keutuhan masyarakat Islam.

d. Memenuhi keperluan ahli masyarakat

Hubungan sosial masyarakat Islam adalah melalui saling memenuhi hajat, keperluan,

melepaskan kesusahan dan saling meringankan bebanan yang di tanggung  oleh  setiap

anggota msyarakat. Baginda Nabi SAW memotivasikan umat Islam dalam memenuhi

keperluan ini dengan sabdanya yang bermaksud: "Seorang muslim

adalah saudara bagi sesama muslim. Dia tidak boleh menganiaya saudaranya dan

tidak boleh pula membiarkan saudaranya (teraniaya). Siapa yang membantu

(mencukupkan) keperluan saudaranya maka Allah Taala membantunya pula

(mencukupkan) keperluannya. Siapa yang melapangkan kesulitan seorang muslim.

maka Allah Taala melapangkan pula kesulitannya kelak di hari kiamat. Dan siapa yang

menutup kesalahan (rahsia.) orang muslim, maka Allah menutupi pula kesalahannya

kelak di hari kiamat30. Penyemaian prinsip ini dalam setiap diri anggota masyarakat

Islam sudah tentu ia dapat membentuk iklim yang kondusif di mana golongan mualaf

merasai hidup mereka terbela dan terpelihara apabila mereka berada dalam naungan

masyarakat Islam. Ajaran Islam membuka ruang yang luas dalam memenuhi keperluan

antara satu sama lain seperti nasihat-menasihati, bersedeqah dan zakat, memberi buah

fikiran, pertolongan, mendoakan dan sebagainya yang boleh menimbulkan kelegaan

dan kesejahteraan kepada saudara baru (mualaf).

28 Surhا Ali-Imran, 3; ayat 159.
29 Hadis Sahih Muslim Jilid 3. Hadis Nombor 1717.
30 Hadis Sahih Muslim Jilid 4. Hadis Nombor 2210.

139

Usaha-usaha yang mulia ini dari ajaran Islam menjelaskan bahawa pergaulan

sosial setiap anggota masyarakat Islam sentiasa melestarikan kesetabilan,

keharmonian dan kesejahteraan yang memberi  satu jaminan kepada mualaf dalam

mempertahankan aqidah mereka yang masih baharu dalam menghadapi cabaran

kehidupan mereka sebagai Muslim. Situasi terjamin (takaful) yang terdapat dalam

masyarakat Islam yang saling memenuhi keperluan setiap ahli masyarakat dalam apa

jua keadaan dapat merangsang para mualaf semakin akrab mereka mendampingi

ajaran Islam dan dapat menenangkan jiwa serta rohani mereka. Maka dengan itu,

elemen memenuhi keperluan saudara baharu Muslim merupakan aspek yang perlu

untuk diambil kira untuk pembangunan modul sosiologi pendidikan mualaf bagi

kesejahteran amalan Islam mereka.

e. Masyarakat Islam yang hebat (champion/ victory)

Masyarakat Islam adalah khairu ummah yang perlu dibanggakan oleh setiap

anggotanya. Ini merupakan anugerah Allah SWT sepertimana maksud al-Quran:

“Kamu adalah sebaik-baik umat yang dilahirkan bagi (faedah) umat manusia (kerana)

kamu menyuruh berbuat segala perkara yang baik dan melarang daripada yang

mungkar, serta kamu pula beriman kepada Allah…”31. Sebaik-baik umat yang

diiktirafkan oleh Allah SWT merangkumi setiap anggota masyarakat Islam yang dapat

mendampingi satu sama lain lebih-lebih lagi mualaf yang baru mengenal Islam dan

perlu bimbingan. Umat Islam adalah umat contoh kepada sekelian manusia dan mereka

sentiasa berdoa kepada Allah SWT agar menjadi umat yang mencapai kemenangan

dan kecemerlangan (champion/victory) seperti maksud al-Quran: “maka tolonglah

kami untuk mencapai kemenangan terhadap kaum yang kafir.”32.

Ayat ini bukan sekadar menjelaskan kemenangan umat Islam di dalam

peperangan sahaja tetapi ia memberi makna yang lebih jauh dari itu di mana umat

Islam berdoa supaya menjadi jaguh (champion/victory) dalam kemuliaan akhlak, ilmu

dan pendidikan, ekonomi, sains dan penyelidikan, jaguh dalam interaksi sosial

(mu‘amalat), pengurusan masa, kebersihan dan lain-lain yang pernah tercipta nama

dalam sejarah tamadun Islam. Kejaguhan ini adalah  satu role-model kapada semua

umat manusia lebih-lebih lagi orang bukan Islam, setidak-tidaknya dapat menjadi satu

kebanggaan kepada golongan mualaf di mana mereka dipilih oleh Allah menjadi umat

yang cemerlang dan jaguhan manusia. Masyarakat Islam masa kini perlu berusaha

bersungguh mengembalikan dan mengekal kejaguhan ini (champion/victory) agar

masyarakat Islam dipandang tinggi dan mulia oleh segenap lapisan  manusia. Inilah

sebenarnya elemen-elemen hadharah dan ‘umran sebenar sebagaimana dijelaskan

oleh Ibn Khaldun dalam kitabnya Muqaddimah33.

Golongan mualaf  pasti merasai diri mereka hebat dengan masyarakat Islam

yang menjadi jaguh umat manusia dan boleh mendorong sahabat-sahabat mereka

31 Surah Ali-Imran, 3; ayat110.
32 Surah Al-Baqarah, 2; ayat 286.
33 Lihat perbincangan tentang hadharah dan ‘umran dalam; Ibn Khaldun, 2010, Muqaddimah.

Kaherah: Dar al-Taufiqiyah Li al-Turath.

140

bukan Islam terbuka hati dengan Islam. Namun masa kini umat Islam dipandang

rendah kerana umat Islam sendiri yang gagal memperkasa kedudukan mereka sebagai

khairu ummah dan saling bercakaran dan berbunuhan sesama sendiri sehingga umat

Islam dianggap sebagai pengganas yang boleh membawa kebingungan di kalangan

mualaf. Menjadi satu tanggungjawab yang besar dalam kalangan anggota masyarakat

Islam untuk menjelaskan tasawwur Islam kepada saudara baru Islam supaya mereka

tidak terkeliru atau was-was dengan ajaran Islam. Anggota masyarakat Islam

bertanggungjawab membentuk rangkaian sosial untuk saudara baru dalam masyarakat

Islam berlandaskan siosiologi Pendidikan mualaf. Golongan mualaf wajar diberi

perhatian sosial dengan mengadakan rangkaian sosial (social network) mualaf supaya

hidup mereka tidak terasing dengan masyarakat Islam dan kelestarian iman mereka

terpelihara.

ASPEK SOSIAL PENDIDIKAN MUALAF

Aspek sosial yang merangkumi hubungan individu antara satu sama lain dan dengan

institusi keagamaan adalah penting dalam sesebuah masyarakat Islam. Ianya

bertambah penting apabila melibatkan dakwah dan pembangunan insan sahabat

baharu. Dalam hal ini, untuk menjadikan dakwah mualaf itu berkesan maka beberapa

aspek perlu diambilkira antaranya aspek pengukuhan dan peningkatan ilmu,

bimbingan dan kaunseling, pembangunan diri mualaf dan pengamalan kehidupan

muslim.

Rajah 1.1: Aspek Sosial Pendidikan Mualaf

Aspek Sosial
Pendidikan

Mualaf

Pengukuhan &

Peningkatan
Ilmu

Pengamalan
Kehidupan

Muslim

Pembangunan
Diri Mualaf
(material &

spritual)

Bimbingan
Kaunseling

141

Huraian mengenai empat aspek ini sebagaimana Rajah 1.1 berikut:

Rajah 1.1 di atas menjelaskan empat aspek utama yang perlu dititikberatkan dalam

pemdidikan mualaf. Maka pendidikan dan pembangunan mualaf yang melibatkan

empat aspek ini memerlukan sokongan masyarakat dan institusi kerajaan serta swasta

yang disebut sebagai struktur sosial. Struktur ini perlu mempunyai hubungan dinamik

yang terjalin antara individu, kumpulan, masyarakat dan institusi. Perbincangan empat

aspek serta peranan struktur sosial adalah sebagaimana berikut:

Pengukuhan dan Peningkatan Ilmu

Aspek pengukuhan dan peningkatan ilmu merupakan asas kepada pemahaman

Islam yang sebenar. Kajian mualaf di Selangor mendapati empat  faktor   utama

yang   mendorong   seseorang  memeluk  Islam  ialah  ingin  menemui makna  hidup,

mencari  ketenangan diri, hasil dari pemerhatian dan hasi kajian mengenai Islam34.

Ini menunjukkan mualaf memeluk Islam di atas kesedaran inginkan kebenaran

beragama. Pendidikan dan bimbingan agama berterusan amat diperlukan oleh

seseorang mualaf bagi berpindah daripada formal conversion kepada practical

conversion. Pendidikan dan bimbingan ini boleh diperolehi melalui penglibatan

mereka dalam kelas-kelas yang disediakan sama ada oleh institusi kerajaan seperti

MAIN dan JAIN atau NGO. Dalam hal ini mengetahui status pendidikan dan status

sosial mualaf menjadikan proses bimbingan dapat dijalankan dengan baik dan lebih

berkesan. Pada peringkat permulaan seseorang memeluk Islam, kebanyakan negeri

mengadakan kursus pengenalan kepada agama Islam sekurang-kurangnya selama

tiga hingga lima hari dan bermalam. Kursus seumpama ini diadakan sebagai satu

platform supaya mualaf mendapatkan pendedahan awal terhadap perkara-perkara

asas dalam Islam sama ada dalam bentuk teori mahupun praktikal seperti perkara

tauhid, ibadah solat, cara mandi wajib dan lain-lain lagi35.

Isi kandungan dan kaedah penyampaian pengajaran hendaklah bersesuaian

dengan tahap kefahaman mualaf. Seperti yang dijelaskan memahami tahap

pendidikan dan status sosial mualaf dapat membantu meningkat kefahaman agama

Islam dengan lebih berkesan. Silibus atau kurikulum dan modul perlulah digubal

secara komprehensif tetapi mudah difahami sebagai pendedahan awal kepada ajaran

Islam sebelum berpindah kepada pengetahuan yang lebih mendalam berkaitan

tasawwur Islam dan hikmah di sebalik kehidupan dan kematian, di samping ilmu

fardu ain; tauhid, ibadah, akhlak, sirah dan pengajian al-Quran. Penyediaan modul

atau buku teks dalam bahasa ibunda mualaf juga dapat memudahkan lagi mereka

memahami dan menguasai ilmu yang disampaikan. Ini juga adalah berdasarkan

pengalaman penulis terlibat dalam membina kurikululm mualaf di salah sebuah

34 Lihat: Mariam bt Abd. Majid, Muhammad Yusuf Marlon Abdullah & Safinah Ismail.  (2017):

Faktor Dorongan Mualaf Memeluk Islam Kajian Di Negeri Selangor Darul Ehsan, Dalam

Multidisiplin Ilmu Penyelidikan. Seri Begawan: Unissa Press, Universiti Islam Sultan Sharif Ali.

35 Siti Adibah Abu Bakar & Siti Zubaidah Ismail. (2018). Pengurusan Mualaf di Malaysia: Kerjasama

Dinamik Antara Agensi Kerajaan dan Bukan Kerajaan. Jurnal Usuluddin, 46 (2) 2018, hlm: 97-122.

142

negeri di semenanjung Malaysia. Pembelajaran tidak terhenti di dalam kelas-kelas

sahaja. Bimbingan seharian oleh mereka yang hampir dengan mualaf tersebut

seperti pasangan Muslim, jiran tetangga dan komuniti setempat juga dapat

membantu mereka memahami Islam dengan lebih berkesan lagi. Maka disinilah

anggota masyarakat perlu prihatin dan memainkan peranan mereka membantu

sahabat kalangan saudara baharu.

Pihak MAIN atau JAIN dan juga NGO hari ini sebenarnya telah memainkan

peranan bagi mengadakan pendidikan berkala sama ada secara harian mahupun

mingguan atau bulanan melalui kelas-kelas bimbingan fardu ain kepada mualaf.

Difahamkan terdapat perbezaan di antara negeri terhadap pelaksanaan kelas tersebut

sama ada dari segi kekerapan, hari dan waktu, bilangan kelas dan tenaga pengajar,

bahasa pengantar serta tempat belajar. Sekalipun silibus atau modul yang diguna

pakai juga berlainan antara negeri-negeri, namun kesemua negeri menekankan

pengajaran dalam perkara asas Islam termasuklah pengajian al-Quran, akidah,

fekah, akhlak dan sirah. Usaha NGO juga perlu dipertingkatkan dengan

mengadakan kelas-kelas asas dan lanjutan Islam dengan menjadikan bahasa ibunda

mualaf sebagai bahasa pengantar seperti Bahasa Mandarin, Tamil, Siam dan

sebagainya. Bagi mualaf yang mempunyai kekangan untuk mengikuti jadual kelas

yang disusun di peringkat MAIN atau JAIN, pihak NGO turut menyediakan kelas

persendirian kepada mualaf yang berhajat dengan waktu yang fleksibel.36 Walaupun

telah banyak program dijalankan oleh pihak kerajaan dan NGO, penulis berpendapat

program dakwah dan ukhuwah lain sempena hari-hari kebesaran Islam yang bersifat

santai, terbuka dan menarik sesuai dijadikan acara tahunan bagi mualaf.

ASPEK BIMBINGAN DAN KAUNSELING

Aspek bimbingan dan kaunseling juga sama pentingnya dengan aspek-aspek yang lain.

Nur Najwa Hanani Abd Rahman et al., (2016)37 menjelaskan dalam kajian mereka di

Johor bahawa mualaf menghadapi transformasi hubungan kekeluargaan selepas

memeluk Islam terutama dari sudut emosi. Selain itu, pelbagai masalah lain terpaksa

mereka hadapi sama ada dari segi adat dan budaya, kekeluargaan, ekonomi, kerjaya,

birokrasi, perundangan dan sebagainya. Masalah-masalah ini mampu merebak dan

mengesani saudara baharu dengan lebih serius hingga ke peringkat kembali kepada

agama asal (murtad) sekiranya ia tidak dibimbing dan ditangani dengan segera oleh

pihak berkaitan. Pemahaman ahli keluarga mualaf  mengenai masuk Islam bermakna

menjadi Melayu, masuk Islam memutuskan hubungan keluarga, amalan poligami tidak

memberi keadilan kepada wanita perlu diberi perhatian.

Hubungan kekeluargaan merupakan salah satu cabaran serta masalah yang

dihadapi oleh mualaf selepas memeluk Islam. Di antaranya mereka mendapat

36 Siti Adibah Abu Bakar & Siti Zubaidah Ismail, 2018.
37 Nur Najwa Hanani Abd Rahman, Razaleigh Muhamat @ Kawangit, Siti Aishah Yahya & Mohd

Sufiean Hassan, 2016, Transformasi Hubungan Kekeluargaan Saudara Kita Dari Sudut  Emosi

Selepas Memeluk Islam Di Johor. Jurnal Ilmi, Jilid 6, 2016: 125-148.

143

tentangan yang hebat daripada ahli keluarga kandung sehingga berlaku kes pemulauan

ke atas mereka. Kenyataan tidak mengakui anak kandung oleh bapa, tidak dibenarkan

pulang ke rumah dan putusnya segala perhubungan sama ada daripada segi

kekeluargaan, kewangan dan hubungan sosial yang lain juga antara cabaran yang

terpaksa mereka hadapi. Ini sekiranya tidak diberi sokongan moral dan kaunseling

akan benar-benar mengganggu emosi dan seterusnya menyebabkan tekanan perasaan

bagi mereka. Perasaan takut untuk bertemu dengan ahli keluarga selepas memeluk

Islam, rasa kecewa apabila ahli keluarga tidak boleh menerima setelah memeluk Islam

dan rasa sedih apabila disisihkan oleh keluarga selepas memeluk Islam menyebabkan

mereka benar-benar tertekan.38

Pihak berkaitan kaunseling dan bimbingan mualaf seperti JAIN, MAIN, NGO

dan lain-lain telah memainkan peranan mereka dalam meringankan beban emosi dan

psikologi mualaf. JAKIM juga telah memainkan peranannya dalam meningkatkan

pengurusan, bantuan dan bimbingan untuk mualaf.  Maklumat merangkumi prosedur

masuk Islam, pendaftaran mualaf, bantuan dan pusat pengajian untuk mualaf secara

online disediakan.39 Inisiatif JAKIM dengan mengadakan e-Mualaf sebagai langkah

proaktif membantu mualaf.40 Begitu juga peranan IPDAS (Institut Pengajian Islam dan

Dakwah Sabah (IPDAS) dalam konteks kebajikan mualaf di negeri Sabah khasnya.

Pelaksanaan aspek sosial dalam konteks bimbingan dan kaunseling mualaf

boleh berlaku pertamanya dengan menyediakan unit kunseling yang diuruskan oeh

mereka atau pegawai yang bertauliah dan betul-betul profesional dan mempunyai

sijil atau diploma atau perakuan dari agensi kebangsaan seperti PERKAMA

(Persatuan Kaunseling Malaysia) atau mana-mana badan antarabangsa lain. Ini

penting supaya proses kaunseling dapat berjalan dengan penuh  profesional dan

memberi kesan positif kepada saudara baharu. Seterusnya membudayakan individu

dan masyarakat kepada konsep bantu membantu saudara baharu. Ini mesti bermula

dengan mengadakan latihan dan kursus-kursus khas kepada mereka yang berminat

untuk menjadi kaunselor unit dakwah mualaf. Individu terlatih boleh mendaftarkan

diri dengan NGO, masjid, atau mana-mana badan dakwah dan pengurusan mualaf

yang berdaftar untuk membantu meringankan bebas emosi dan psikologi mualaf. Ini

termasuklah sukarelawan kaunselor bertauliah.

Begitu juga gabungan antara ilmu kaunseling Islam dan memahami budaya

pelbagai etnik dalam kalangan kaunselor menjadikan kaunselor dapat menangani

tekanan emosi dan sosial mualaf secara berkualiti sehingga mualaf lebih bertekad

untuk memenuhi tanggungjawab sebagai seorang Muslim. Mualaf juga memerlukan

bimbingan dari aspek kemahiran dan keperluan modal kewangan untuk menyokong

mereka mengembangkan bakat dalam bidang minat mereka sebagai kelangsungan

hidup di masa hadapan41. Tidak dinafikan terdapat juga mualaf yang telah stabil

38  Lihat Nur Najwa Hanani Abd Rahman et al., 2016.
39 Ini disediakan melalui pautan: https://www.malaysia.gov.my/portal/subcategory/162?language=my
40 Ini disediakan melalui pautan: https://emualaf.islam.gov.my/index.php?pages=pg_negeri&s=14
41 Basir, M. Z. K., Abdullah, N. A. M. T., Sham, F. M., Ismail, I., & Mokhtar, M. Y. O. (2021).

 Implementation Methods of Revert Da’wah Program in Malaysia: A Literature Review. International

Journal of Academic Research in Business and Social Sciences, 11(3), 542-555.

https://www.malaysia.gov.my/portal/subcategory/162?language=my

https://emuallaf.islam.gov.my/index.php?pages=pg_negeri&s=14

144

ekonomi dan kedudukannya, namun dari aspek emosi, psikologi dan sokongan sosial

masih diperlukan.

PEMBANGUNAN DIRI MUALAF

Aspek ini juga penting sebagaimana aspek-aspek lain. Kebanyakan mualaf setelah

memeluk Islam akan terdedah kepada krisis kehidupan dan kewangan. Ini berlaku

rentetan dihalau keluarga, dibuang kerja, dipulau oleh rakan dan sebagainya. Dengan

itu, antara bantuan awal yang diperlukan bagi mualaf yang tidak stabil kewangannya

adalah bantuan berbentuk kewangan dan amatlah diperlukan bagi meneruskan

kelangsungan hidup mereka. Bantuan kewangan boleh disalurkan melalui pemberian

wang sagu hati pemelukan Islam dan elaun kehadiran ke kelas atau program yang

dianjurkan sebagai dorongan. Manakala, keperluan lain pula boleh diberikan dalam

bentuk makanan keperluan asas, pakaian, tempat perlindungan, bantuan perubatan,

pendidikan dan banyak lagi. Sebagai asnaf yang layak menerima zakat, kebajikan dan

hak mualaf seharusnya terbela melalui sistem agihan zakat yang efisien. Sekalipun

beberapa negeri telah menetapkan had tempoh panggilan mualaf bagi memudahkan

pengurusan pendidikan dan kebajikan mualaf berkenaan, namun penentuan tersebut

hendaklah dilakukan bersama wujudnya suatu pelan perancangan jangka masa panjang

bagi pembangunan spiritual dan material mualaf itu sendiri.42 Bantuan kewangan ini

termasuklah pemberian wang sagu hati atau insentif pemelukan Islam bagi menarik

dan menjinakkan hati saudara baru di samping meringankan tekanan yang dihadapi

semasa fasa permulaan masuk Islam.

Di samping bantuan berbentuk kewangan, kebajikan lain seperti kemahiran-

kemahiran yang sesuai dengan minat mualaf perlu dijalankan dan diuruskan secara

professional dan komprehensif oleh semua badan dan agensi berkaitan. Pihak MAIN

atau JAIN dan NGO telah memainkan peranan melalui bantuan perlindungan di rumah

penempatan sementara, bantuan pendidikan dengan menanggung kos pengajian

mualaf di institusi-institusi terpilih, bantuan kos atau alat perubatan, bantuan

perkahwinan dan banyak lagi.43 Namun begitu, keperluan ini perlu dipertingkatkan

lagi oleh semua badan termasuklah anggota masyarakat dalam membantu mualaf

memulakan hidup baharu. Satu hub online atau one stop centre secara maya perlu

diwujudkan bagi menyatukan semua anggota masyarakat supaya dapat

menyumbangkan tenaga, kewangan dan kemahiran membantu mualaf. Begitu juga

program-program bantuan dan pembangunan sosioekonomi serta bengkel-bengkel

yang melibatkan kemahiran seperti jahitan, perniagaan dan pengurusan kewangan

perlu dianjurkan bagi membekalkan mualaf dengan ilmu kelangsungan hidup pada

masa hadapan.

42 Siti Adibah Abu Bakar & Siti Zubaidah Ismail, 2018.
43 Siti Adibah Abu Bakar & Siti Zubaidah Ismail, 2018.

145

PENGAMALAN KEHIDUPAN MUALAF

Amalan seharian mualaf sama ada dari segi ibadat dan amalan-amalan lain bergantung

kepada sejauhmana kemampuan mereka memahami dan mengadaptasi budaya baharu

ajaran Islam. Tahap kesukaran amalan ajaran Islam dalam kalangan mualaf adalah

tidak  sama. Ini bergantung kepada kemampuan kognitif atau tahap pencapaian

akademik  mualaf serta pengalaman dalam kehidupan seharian mereka. Antara isu

amalan adalah kesukaran meninggalkan amalan lama sebelum memeluk Islam, masih

berpegang dengan pantang larang masyarakat lama sebelum Islam, kemampuan

mengintegrasi adat dan budaya lama yang tidak bercanggah dengan Islam, kesukaran

mempelajari dan menyebut huruf-huruf al-Quran (Bahasa Arab), cabaran berpuasa di

bulan Ramadan, cabaran konsisten dalam solat fardhu dan lain-lain lagi.44

Institusi dakwah dan pendidikan awam serta NGO dan badan-badan lain perlu

prihatin dalam membantu mualaf menanngani kesukaran dan cabaran ini. Penerbitan

buku, poster dan infografik berkaitan kaedah menangani kesukaran dan cabaran

tersebut dapat membantu mualaf memahami cara amalan terbaik. Disamping itu

melalui penerangan dan sesi bimbingan berterusan dapat membantu mualaf

menjalankan tugas sebagai saudara baharu dalam kehidupan seharian. Sesi amali

ibadat secara komprehensif dan juga ibadat-ibadat lain serta motivasi berterusan juga

penting untuk mereka. Maka di sinilah sekali lagi peranan institusi dan struktur sosial

perlu dipertingkatkan. Institusi masjid, NGO, individu,  dan lain-lain dapat membantu

kerajaan dalam memantapkan amalan ibadah dalam kalangan mualaf.

Program dan aktiviti dakwah dan ukhuwah melibatkan ziarah dan kaunseling

melalui perkongsian pintar atau jaringan kerjasama antara pihak MAIN atau JAIN

dengan pihak NGO dan lain-lain untuk mengendalikan program-program kepada

mualaf adalah penting. Begitu juga penganjuran program-program dua hala yang dapat

membina tautan ukhuwah sesama mualaf dapat menguatkan lagi keyakinan mereka

untuk berpegang teguh kepada ajaran Islam. Sebagai contoh di Johor, pihak NGO telah

dilibatkan bersama dalam anjuran Kursus Fasa Pemantapan Saudara Kita, Program

Sehari “Mari Kenali Islam”, Dialog bersama Tokoh Mualaf, program keluarga angkat

dan banyak lagi.45 Sekalipun terdapat program-program NGO yang tidak dianjurkan

secara bersama dengan MAIN atau JAIN, ia dilaksanakan dengan pemantauan atau

makluman kepada pihak MAIN atau JAIN bagi mendapatkan dana. Begitu juga dengan

aktiviti ziarah, pihak NGO boleh bergiat lebih aktif dalam melaksanakannya di bawah

pemantauan MAIN atau JAIN. Banyak lagi aktiviti ziarah dan lainnya yang melibatkan

pihak PERKIM. Skuad Sukarelawan MAIN yang terdiri daripada kalangan ahli NGO

juga telah ditubuhkan.

Di samping menziarahi mualaf, antara tugasan utama skuad tersebut adalah

untuk mengenal pasti tahap pendidikan, ekonomi, masalah keluarga, pergaulan dengan

44 Burhanuddin Jalal et al., 2017.  Pendidikan Islam Untuk Saudara Baru Anggota Angkatan Tentera

Malaysia. Journal of Education and Social Sciences, Vol. 6, Issue 2, (February) ISSN 2289-9855,

328-334.

45 Siti Adibah Abu Bakar & Siti Zubaidah Ismail, 2018.

146

masyarakat sekeliling, penguasaan fardu ain dan sebagainya. Jaringan kerjasama ini

penting supaya tidak berlakunya pertindihan aktiviti, ketidaksesuaian uslub dakwah

yang digunakan dan bahkan apabila timbulnya sebarang masalah, pihak agensi

kerajaan yang terpaksa pula menjernihkan kembali keadaan.46

Isu pengamalan seharian mualaf ini tidak terhenti setakat mereka atau generasi

pertama sahaja. Pihak berkaitan perlu juga memikirkan nasib generasi kedua Mualaf,

iaitu kalangan anak-anak mereka. Malah, mereka ini lebih berpotensi dan dengan

berpegang kepada prinsip melentur buluh sedari rebung, anak-anak lebih mudah

ditempa mencipta kejayaan. Maka generasi kedua ini juga perlukan satu strategi masa

depan berkaitan dengan pendidikan, kemahiran, sikap dan nilai serta motivasi47.

PENUTUP

Memahami sosio budaya dan pendidikan mualaf memerlukan kerjasama semua

pihak. Pemahaman dan perancangan yang sistematik menjdikan dakwah dalam

kalangan saudara baharu lebih berkesan dan mencapai sasarannya. Oleh kerana itu

jaringan kerjasama  antara institusi agama yang menguruskan mualaf seperti

JAKIM, MAIN, JAIN dan NGO serta badan-badan sukarelawan lain perlukan

keseragaman bagi menjalankan fungsi dakwah kepada golongan mualaf di

Malaysia, sama ada beroperasi di peringkat negeri mahupun kebangsaan. Begitu

juga dengan adanya one stop centre atau hub rasmi secara maya dapat

mempertingkatkan lagi pengurusan dan pemantapan mualaf di Malaysia. Semoga

segala usaha yang telah dilakukan dan perancangan akan datang dapat menjadikan

negara Malaysia sebagai sebuah negara contoh dalam mengurus dan mentadbir

mualaf di persada dunia.

RUJUKAN

Basir, M. Z. K., Abdullah, N. A. M. T., Sham, F. M., Ismail, I., & Mokhtar, M. Y. O.

2021.

Buletin Edisi, 2020, Keluaran Majlis Agama Islam Selangor, Bil: 1/2020, No. ISSN:

2289 -635X. https://www.mais.gov.my/wp-content/uploads/2020/03/Final-

EDISI-MAIS-Bil.1.2020-1.pdf (Akses: 15/7/2021)

Burhanuddin Jalal, Sayuti Ab Ghani, Amnah Saayah Ismail. 2017.  Pendidikan

Islam Untuk Saudara Baru Anggota Angkatan Tentera Malaysia. Journal of

Education and Social Sciences, Vol. 6, Issue 2, (February) ISSN 2289-9855,

328-334.

https://swmsa.net/forum/showthread.php?s=62fa16ecfd1983086dceae8af85c

b944&t=9363 (Akses: 20/7/2021)

46 Siti Adibah Abu Bakar & Siti Zubaidah Ismail, 2018.
47 Buletin Edisi, 2020, Keluaran Majlis Agama Islam Selangor, Bil: 1/2020, No. ISSN: 2289 -635X,

hlm:3

https://www.mais.gov.my/wp-content/uploads/2020/03/Final-EDISI-MAIS-Bil.1.2020-1.pdf

https://www.mais.gov.my/wp-content/uploads/2020/03/Final-EDISI-MAIS-Bil.1.2020-1.pdf

https://swmsa.net/forum/showthread.php?s=62fa16ecfd1983086dceae8af85cb944&t=9363

https://swmsa.net/forum/showthread.php?s=62fa16ecfd1983086dceae8af85cb944&t=9363

147

Ibn Khaldun. (2010). Muqaddimah. Kaherah: Dar al-Taufiqiyah Li al-Turath,

Implementation Methods of Revert Da’wah Program in Malaysia: A

Literature Review. International Journal of Academic Research in Business

and Social Sciences, 11(3), 542-555.

Kamus Dewan. (1989). Kuala Lumpur: Dewan Bahasa dan Pustaka.

Majallah al-‘Ulum al-Ijtima’iyyah. (t.t.). Ahdaf Ilm al-Ijtima’ al-Tarbawiy.

Mariam bt Abd. Majid, Muhammad Yusuf Marlon Abdullah & Safinah Ismail.

2017: Faktor Dorongan Mualaf Memeluk Islam Kajian Di Negeri Selangor

Darul Ehsan, Dalam Multidisiplin Ilmu Penyelidikan. Seri Begawan: Unissa

Press, Universiti Islam Sultan Sharif Ali.

https://www.researchgate.net/publication/340644954_FAKTOR_DORONG

AN_MUALAF_MEMELUK_ISLAM_KAJIAN_DI_NEGERI_SELANGO

R_DARUL_EHSAN [Akses 27/7/2021].

Muhammad Rawwas Qal‘aji, 1984, Qira’ah Jadidah li al-sirah al-Nabwiyyah,

Kuwait: Dmustafa ar al-Buhuth al-‘Ilmiah.

Mustafa al-Siba‘ei, 2015, Perjalanan Hidup Nabi Muhammad SAW: Kajian dan

Pengajian. Terjemahan: Dr. Abdul Rashid Hj Ahmad. Alor Star: Pustaka

Darussalam.

Nur Najwa Hanani Abd Rahman, Razaleigh Muhamat @ Kawangit, Siti Aishah

Yahya & Mohd Sufiean Hassan. 2016. Transformasi Hubungan

Kekeluargaan Saudara Kita Dari Sudut  Emosi  Selepas Memeluk Islam Di

Johor. Jurnal Ilmi, Jilid 6, 2016: 125-148.

Razaleigh Muhamat Kawangit, 2015, Saudara Baru Di Malaysia: Keperluan

Kepada Dakwah Semasa. Kertas kerja: Simposium Kebudayaan dan

Kerjasama Indonesia - Malaysia 2015 (SKIMXIV 2015). 25 November 2015

(Wednesday), Hotel Everly Putrajaya, Malaysia. Anjuran Institut of

Malysian and Internatuonal stidies (IKMAS).

Razaleigh Muhamat Kawangit, 2016, Pembangunan Dakwah Mualaf Di Malaysia:

Cabaran Dalam Masyarakat. Kertas Kerja. Kertas kerja Utama di: 1st

International Conference On Mualaf Development And Empowerment (DE

MUALAF), Kuala Lumpur, Mac 2016.

Siti Adibah Abu Bakar & Siti Zubaidah Ismail. 2018. Pengurusan Mualaf di

Malaysia: Kerjasama Dinamik Antara Agensi Kerajaan dan Bukan Kerajaan.

Jurnal Usuluddin, 46 (2) 2018: 97-122.

Website rujukan Hadith:

https://sigir.uitm.edu.my/svsi/sumberutama.php (Akses 10 Julai 2021)

https://www.researchgate.net/publication/340644954_FAKTOR_DORONGAN_MUALAF_MEMELUK_ISLAM_KAJIAN_DI_NEGERI_SELANGOR_DARUL_EHSAN

https://www.researchgate.net/publication/340644954_FAKTOR_DORONGAN_MUALAF_MEMELUK_ISLAM_KAJIAN_DI_NEGERI_SELANGOR_DARUL_EHSAN

https://www.researchgate.net/publication/340644954_FAKTOR_DORONGAN_MUALAF_MEMELUK_ISLAM_KAJIAN_DI_NEGERI_SELANGOR_DARUL_EHSAN

https://sigir.uitm.edu.my/svsi/sumberutama.php

148

TEKNOLOGI PENDIDIKAN ISLAM

DI KALANGAN MUALAF

Dr. Tenku Putri Norishah binti Tenku Shariman, Dr. Othman bin

Talib, & Farihan Abdullah

149

TEKNOLOGI PENDIDIKAN ISLAM DI KALANGAN

MUALAF

Dr. Tenku Putri Norishah binti Tenku Shariman1, Dr. Othman

bin Talib2, Farihan Abdullah3

Multimedia University, Universiti Putra Malaysia dan Multimedia

University

tengku.norishah@mmu.edu.my, otalib@upm.edu.my,

farihan@mmu.edu.my

ABSTRAK

Kajian ini mengkaji bagaimana teknologi media baru boleh

diintegrasikan ke dalam kaedah pengajaran dan pembelajaran

pendididikan mualaf untuk menjadikannya lebih relevan pada era

revolusi 4.0. Walaupun pendidikan agama adalah salah satu aspek yang

penting dalam pembentukan jati diri mualaf sebagai Muslim yang kuat

tetapi pelaksanaan pendidikan mualaf dengan hanya menekankan

penyampaian ilmu pengetahuan dari tenaga pengajar ke pelajar  dengan

cara tradisi iaitu melalui kelas pengajian bersemuka sahaja tidak

mencukupi. Kajian ini menganjurkan supaya pendidikan mualaf harus

memperkasakan pelajar dengan kemahiran dan pembelajaran sepanjang

hayat yang lebih kolaboratif dan melibatkan mereka dengan aktif dalam

aktiviti pengajaran dan pembelajaran. Kaedah pembelajaran yang

berteraskan tekonologi ini juga mendorong pelajar untuk bersikap

kendiri dan yakin dengan kemampuan sendiri yang  memastikan

individu mualaf sentiasa berfikiran positif dan terus semangat dalam

menjalani kehidupan seharian sebagai seorang pelajar.  Oleh itu

bersesuaian dengan pembangunan dan inovasi teknologi dalam negara,

pendidikan mualaf perlu dilengkapi dengan kaedah pengajaran dan

pembelajaran yang inovatif  melalui  penggunaan teknologi baru supaya

untuk membentuk persekitaran pendidikan yang dinamik dan berdaya

maju.

Kata kunci: pendidikan mualaf, pengajaran dan pembelajaran, teknologi

pendidikan, kolaboratif

mailto:tengku.norishah@mmu.edu.my

mailto:otalib@upm.edu.my

mailto:farihan@mmu.edu.my

150

PENGENALAN

Orang-orang yang baru memeluk agama Islam, iaitu golongan mualaf,  perlu

menempuh pelbagai cabaran apabila mereka menjalani kehidupan berlandaskan

syariah Islam secara terang-terangan. Antara cabaran hidup yang dihadapi oleh

seorang mualaf adalah dari aspek pengurusan hidup, ekonomi, psikologi, dan sosial

yang melibatkan pertembungan adat dan budaya di antara kehidupan sebelum dan

selepas memeluk agama Islam (Noreha,  Asmawati Suhid dan Fathiyah, 2019). Oleh

itu, sebagai seorang saudara baru Muslim, seorang Mualaf memerlukan bantuan untuk

memelihara dan membentuk  dirinya sehingga dia dapat membina ketahanan jiwa dan

minda dari sudut pegangan akidah, akhlak dan sosial dalam masyarakat. Sehubungan

itu, menurut Ahmad, Samsuddin dan  Misnan (2017),  aspek pendidikan agama

terutama pendidikan akidah merupakan tuntutan utama dalam pembinaan diri Mualaf

agar kehidupan mereka jelas dan tidak terumbang ambing apabila berhadapan dengan

pelbagai cabaran selepas memeluk Islam” (ms. 91). Di Malaysia, mualaf diberi

pendidikan melalui pelbagai program yang dianjurkan oleh badan kerajaan yang

menguruskan hal ehwal saudara baharu di peringkat negeri iaitu Jabatan Agama Islam

Negeri (JAIN) dan Majlis Agama Islam Negeri (MAIN). Kedua- dua agensi ini

bertanggungjawab menguruskan hal ehwal saudara baharu iaitu pendaftaran mualaf,

menyediakan bantuan kewangan dan kebajikan melalui peruntukan zakat dan

menguruskan sistem pendidikan mualaf melalui kelas-kelas bimbingan, kursus dan

bengkel yang dianjurkan oleh negeri masing-masing secara berasingan (Noreha,

Asmawati dan Fathiyah, 2019). Organisasi bukan kerajaan (NGO) seperti Persatuan

Kebajikan Islam Malaysia (PERKIM), Persatuan Cina Muslim Malaysia (MACMA),

Kongres India Muslim Malaysia (KIMMA), Islamic Outreach Angkatan Belia Islam

Malaysia (IOA) dan Hidayah Centre Foundation juga menganjurkan program-program

pendidikan dan bimbinan (Siti Adibah dan Siti Zubaidah, 2018).

PERKIM Pusat, sebagai contoh, telah menubuhkan Institut Dakwah Islamiah

(IDIP), institusi pendidikan tinggi mualaf secara formal,  yang bertapak di Pengkalan

Chepa, Kelantan bagi memenuhi keperluan PERKIM dalam memberi pendidikan

dalam kalangan saudara baharu. Malah IDIP juga menawarkan kursus pengajian Islam

secara formal dengan memberikan sijil-sijil seperti Sijil Asas Pengajian Islam (SAP)

dan Sijil Pengajian Islam (SPI) berdasarkan kelulusan yang ditawarkan (Razaleigh dan

Marlon Pontino, 2015). Selain IDIP, Institut Pengajian Islam dan Dakwah Sabah

(IPDAS) juga adalah antara pusat pendidikan tinggi mualaf. IPDAS menawarkan

kursus insentif selama 6 bulan, setahun dan 3 tahun. IPDAS turut menawarkan Sijil

Pengajian Islam dan Dakwah (1 tahun 6 bulan) dan Diploma Dakwah Islamiyyah (3

tahun). Graduan IPDAS berjaya memenuhi keperluan guna tenaga manusia dalam

bidang pendidikan dan dakwah. Impak dari perkembangan ini, jumlah penganut Islam

di Sabah meningkat kepada 66% dan kualiti penghayatan Islam dalam kalangan orang

Islam meningkat (Hajimin, Muis, Mokhtar,  Othman, Esa, Ationg, & Hamid, 2021).

151

LATAR BELAKANG KAJIAN DAN KAJIAN LITERATUR

Berdasarkan kepada kajian literatur, kajian yang berkaitan dengan

permasalahan golongan asnaf muallaf dan pembangunan mereka terutamanya dari segi

fizikal dan mental seperti penempatan, perlindungan dan pendidikan masih lagi di

tahap yang rendah (Nurwati dan Azizan, 2021). Golongan  mualaf  sentiasa

mengalami  kesukaran, permasalahan dan cabaran dalam mendalami serta

mempraktikkan ajaran Islam yang memerlukan bimbingan  agama yang konsisten

untuk  memastikan  proses  pendidikan  Islam  yang diterima oleh  adalah  selaras

dengan  apa  yang  diajar  dalam  Islam  sekali  gus  mengelakkan  dan  mengurangkan

angka kes murtad dalam kalangan mualaf (Ali dan Hamjah, 2015). Perkembangan

pendidikan mualaf di Malaysia agak ketinggalan daripada arus perdana pendidikan

nasional sejajar dengan kemajuan pembangunan pendidikan Malaysia yang memasuki

era Industri 4.0. Masalah bahasa, kaedah dan cara penyampaian adalah antara halangan

utama dalam menyampaikan mesej yang jelas kepada para pelajar mualaf (Faezy,

Mohd Afandi, Mohd Izzat, Amsyar, Azri dan Siti Afifah, 2020). Isi kandungan dan

kaedah penyampaian pengajaran tersebut juga hendaklah bersesuaian dengan tahap

kefahaman mualaf selaku seorang yang baru berjinak-jinak untuk mengenali Islam

(Siti Adibah dan Siti Zubaidah). Kaedah pembelajaran juga perlu divariasikan selaras

dengan perkembangan pendidikan abad ke-21 bagi menghasilkan kelas yang interaktif

dan bersesuaian mengikut tahap pengetahuan dan pemahaman mualaf (Marlon

Puntino, Ahmad A’to’, Mohd Hakim dan Siti Zahidah, 2019)

Salah satu saranan untuk meningkatkan mutu pendidikan golongan mualaf

adalah memberi skim latihan secara berkala kepada tenaga pengajar bagi melahirkan

tenaga pengajar yang berkualiti dan berkemahiran tinggi yang merangkumi latihan

penggunaan teknologi komunikasi terkini dalam penyampaian ilmu supaya teknik

penyampaian yang menarik, kreatif, mudah difahami dan sampai kepada golongan

sasar. Sebagai contoh hasil kajian yang telah dilaksanakan terhadap kaedah pengajaran

dan pembelajaran (PdP) kelas pengajian saudara baru di Pusat Perlindungan

Baitussalam Selangor mendapati bahawa guru yang mengajar di Baitussalam telah

berjaya menjalankan tugas pengajaran dan pembelajaran dengan baik kepada pelajar,

sehingga semua responden memberi respons yang sangat positif dan baik kepada guru-

guru yang terlibat.  Walaubagaimanapun, di antara aspek yang perlu ditambah baik

dalam proses pengajaran dan pembelajaran adalah keperluan  menggunakan alat

bantuan mengajar yang lebih efektif dan menarik supaya dapat meningkatkan

kefahaman dan menarik minat para pelajar dalam kelas (Faezy, Mohd Afandi, Mohd

Izzat, Amsyar, Azri dan Siti Afifah, 2020). Penggunaan pendekatan cara pengajaran

yang berasaskan kaedah elektronik dan telekomunikasi oleh tenaga pengajar seperti

penggunaan medium pembelajaran atas talian dapat membantu memudahkan

pengguna khususnya golongan mualaf untuk mendapatkan maklumat dengan lebih

cepat dan mudah (Zainab, Wan Ibrahim, Salasiah Hanin, Rosmawati, Hasanah, dan

Muhamad Faisal, 2019).

152

Teknologi menyediakan banyak alat yang mampu menambah-baik

penyampaian ilmu pendidikan agama kepada mualaf dengan cara yang lebih mudah

dan cekap.  Tenaga pengajar berpotensi untuk akses pelbagai bahan pengajaran dan

pembelajaran samada dari  sumber tempatan atau global yang tidak terdapat di dalam

persekitaran kelas (Fokide, 2017). Di samping itu, teknologi mengalakkan para pelajar

untuk lebih aktif dalam kelas melalui aktiviti kolaborasi dan komunikasi dengan

pelajar lain untuk menerokai pandangan-pandangan yang berbeza mengenai sesuatu

topik tertentu atau ketika membuat projek bersama. Penglibatan pelajar yang dalam

pembelajaran aktif akan membolehkan mereka lebih kreatif dan kritis dalam

mempersembahkan tugasan mereka. Penggunaan teknologi sebagai alat penyebaran

maklumat yang utama seperti rangkaian media social (sebagai contoh twitter,

Facebook dan lain-lain) boleh membuka ruang kepada para pelajar dan tenaga

pengajar memperolehi maklumat atau kejadian semasa berkaitan Islam dari merata

dunia. Akibatnya, pelajar boleh meningkatkan kefahaman tentang ilmu Islam sehingga

mampu membuat keputusan yang tepat serta bersesuaian dengan dengan komuniti

tempat tinggal mereka (Marcus, 2019). Pembentukan pelajar yang aktif dan boleh

menyumbang idea memerlukan perubahan asas dalam rekabentuk pedagogi

pendidikan mualaf  terutama dari aspek integrasi teknologi  maklumat dan komunikasi

dalam proses pengajaran dan pembelajaran pendidikan agama (Zainab, Wan Ibrahim,

Salasiah Hanin, Rosmawati, Hasanah, dan Muhamad Faisal, 2019).

Faezy, Mohd Afandi, Mohd Izzat, Amsyar, Azri dan Siti Afifah, (2020)

mendapati bahawa tenaga pengajar tidak dilatih untuk menggunakan teknologi dalam

proses pengajaran dan pembelajaran mereka dan berhujah bahawa integrasi teknologi

ke dalam pedagogi harus menyumbang secara positif kepada proses pembelajaran

pelajar. Dalam hal ini, tenaga pengajar perlu tahu bila, mengapa, dan bagaimana

menggunakan aplikasi dan sumber teknologi untuk subjek yang mereka ajar. Integrasi

teknologi boleh membangunkan kemahiran pembelajaran pelajar ke tahap yang tinggi

dengan cara-cara berikut iaitu: a) menggunakan pelbagai teknologi yang berbeza

supaya dapat memenuhi gaya pembelajaran yang berbeza; b) membolehkan pelajar

bekerjasama dengan rakan sekelas melalui pertukaran bahan pembelajaran; c)

memproses markah kerja kursus dan keputusan peperiksaan untuk menjejaki prestasi

pelajar; d) meningkatkan pengetahuan tentang subjek, mengakses maklumat, dan

berkongsi ilmu pengetahuan dan maklumat dalam bidang pendidikan agama.

METODOLOGI KAJIAN

Reka bentuk kajian ini merupakan kaedah kualitatif yang menggunakan temu

bual sebagai instrumen utama untuk mendapatkan maklumat. Menurut Roberts (2020,

temu bual merupakan soal selidik atau cara yang digunakan untuk mendapatkan

maklumat secara lisan dari seseorang responden melalui cara percakapan secara

berhadapan muka dengan seseorang. Kelebihan temu bual adalah penemu bual boleh

menerangkan dengan jelas tujuan kajian dan jenis maklumat yang diinginkan.

Maklumat temu bual direkod melalui rakaman audio dan catatan nota. Kaedah temu

bual secara berstruktur digunakan dalam kajian ini. Berdasarkan kaedah ini, pengkaji

berperanan sebagai moderator menyedia soalan dan memandu jawapan yang diberikan

153

responden. Metode ini digunakan kepada beberapa orang mualaf bagi  mengetahui

persepsi mereka tentang penggunaan teknologi sebagai alat pengajaran dan

pembelajaran  dalam aktiviti pendidikan mualaf. Instrumen yang diguna melibatkan

borang soalan temu bual untuk mengenal-pasti pandangan mualaf tentang

keberkesanan penggunaan teknologi dalam aktiviti pendidikan. Ini bertujuan

mengukuhkan jawapan yang diberikan responden dalam pemilihan teknologi yang

sering digunakan serta pengamalan teknologi dalam pengajaran dan pembelajaran

yang dipraktik tenaga pengajar dalam aktiviti pendidikan mualaf.

Haradhan Kumar (2018) menyarankan responden kajian yang dipilih

didasarkan kepada aspek yang merangkumi keperluan memenuhi persoalan kajian,

bersedia untuk bekerja sama, ditemu bual dan dapat memberi maklumat yang

diperlukan. Perkara ini bertujuan memastikan maklumat yang diperolehi berupaya

menjawab persoalan kajian. Berdasarkan pandangan dan kriteria yang digariskan oleh

Haradhan Kumar (2018), serta hasil saringan responden dari populasi, responden

kajian yang dipilih terdiri daripada 5 orang tenaga mualaf sebagai sampel penyelidikan

berdasarkan kriteria iaitu mereka terdiri daripada tenaga pengajar yang sudah

berpengalaman mendidik mualaf selama sepuluh tahun atau lebih di sebuah pusat

pendidikan mualaf dalam bidang agama.

HASIL DAN PERBINCANGAN

Integrasi teknologi yang sesuai di dalam pendidikan mualaf adalah berpotensi

untuk meningkatkan kecekapan proses pengajaran dan pembelajaran (PdP). Kajian ini

mendedahkan bahawa kebanyakan tenaga pengajar mualaf tidak mengintegrasikan

teknologi ketika melaksanakan proses pengajaran dan pembelajaran pengajaran dalam

bilik darjah sebenar. Di peringkat awal temu-bual, tenaga pengajar telah diminta untuk

mengenal pasti jenis teknologi yang digunakan dalam kelas pendidikan mualaf yang

memudahkan proses pembelajaran pengajaran mereka. Dua orang tenaga pengajar

menyebut bahawa mereka sentiasa berusaha mencuba pelbagai kaedah berasaskan

komputer dan Internet untuk memastikan penglibatan pelajar yang aktif semasa sesi

PdP dijalankan. Salah satunya adalah dengan menggunakan platform pembelajaran

berasaskan permainan seperti Quizizz. Walaubagaimanapun, mereka menghadapi

banyak cabaran disebabkan tidak menerima latihan yang mencukupi dalam

penggunaan kemudahan teknologi, kekurangan peranti digital dan sokongan daripada

pentadbiran institusi dan sikap beberapa tenaga pengajar untuk menerima kaedah PdP

yang baru.

Hasil temu bual dengan tenaga pengajar menunjukkan bahawa teknologi

media baru menggalakkan pembelajaran interaktif semasa PdP. Mereka mendedahkan

bahawa teknologi telah membolehkan tenaga pengajar dan pelajar menemui

kandungan yang terkini berkaitan topik yang dibincangkan dan menjadikan proses

pembelajaran berlangsung dengan lebih efektif. Melalui teknologi, tenaga boleh memuat

turun banyak kandungan seperti menayangkan video yang membantu pelajar

memahami ajaran pendidikan agama dengan lebih mendalam. Respon daripada pelajar

juga sangat positif.

154

Dari sudut pandangan pelajar, tenaga pengajar mendapati penggunaan teknologi dalam

PdP telah  meningkatkan pembelajaran pelajar melalui aktiviti PdP yang interaktif

yang menggalakkan pemikiran kritikal  serta penyertaan dalam pembelajaran.

Tenaga pengajar juga telah mampu membangunkan kemahiran komunikasi

pelajar kerana penggunaan teknologi telah mewujudkan  suasana pembelajaran

kolaboratif di kalangan rakan kursus mereka. Pelajar boleh mengakses maklumat,

berkongsi  idea, ilmu pengetahuan dan pengalaman dengan pelajar lain. Sebagai

contoh, melalui penggunaan telefon pintar, mereka boleh berinteraksi secara sosial

antara satu sama lain, dan membincangkan isu Pendidikan agama melalui platform

media sosial seperti WhatsApp, Facebook, telegram, YouTube, dan lain-lain. Selain

itu, pelajar boleh menggunakan teknologi untuk menganalisis satu situasi, berfikir

secara kritis, menyampaikan maklumat sehingga mereka dapat membangunkan satu

idea atau menyelesaikan satu masalah di dalam tugasan pembelajaran mereka.

Dapatan kajian, melalui temu-bual dengan tenaga pengajar mualaf, telah

menunjukkan penggunaan teknologi media baru memberi impak pembelajaran atau

peluang yang luas kepada pelajar menerusi penglibatan aktif pelajar yang lebih

interaktif dan kolaboratif.  Pengalaman pembelajaran yang diperolehi menerusi

penggunaan teknologi tidak dibatasi oleh empat dinding kelas semata-mata; malah

penggunaannya mampu menambah nilai pembelajaran pelajar kerana kaedah

pembelajaran yang menggunakan teknologi adalah menepati ciri-ciri Model

Pembelajaran Komuniti Inquiry (Garrison, Anderson and Archer, 2000). Model

Pembelajaran Komuniti Inquiry yang masih relevan sehingga hari ini menggunakan

media teknologi komunikasi dan informasi khususnya Internet untuk mengalakkan

penglibatan pelajar dalam aktiviti pembelajaran yang membina kefahaman dan ilmu

pengetahuan mereka (kehadiran kognitif atau cognitive presence) melalui semangat

bekerjasama, berkomunikasi dan berusaha  menyokong satu sama lain untuk mencari

bahan pembelajaran bersama-sama, berkongsi maklumat dan membincang isu-isu

agama dengan kritis. Sebagai tambahan aktiviti pembelajaran berasaskan teknologi ini

juga telah meningkatkan kebolehan pelajar untuk memberi pendapat mereka dengan

lebih berani iaitu satu bentuk peningkatan diri seorang pelajar yang lebih berkeyakinan

sebagai seorang penganut agama Islam dari aspek sosial dan emosi (kehadiran social

atau social presence).

155

Jadual 1: Model Pembelajaran Komuniti Inquiry

Peranan tenaga pengajar juga ditekankan melalui Model Pembelajaran

Komuniti         Inquiry ini di mana kehadiran tenaga pengajar (teaching presence)

masih lagi penting untuk memastikan persekitaran adalah sesuai dan kondusif

pembelajaran adalah kondusif. Oleh itu, tenaga pengajar perlu berinovasi dan

kreatif dalam menarik minat pelajar untuk terus mengikuti proses PdP secara lebih

berkesan.

KESIMPULAN

Arus perubahan kepada corak hidup dan sistem sosial masyarakat dunia dalam

era industry 4.0, termasuk di Malaysia memerlukan masyarakat Malaysia secara

umum, dan golongan mualaf khasnya untuk bergerak seiring dengan perubahan

semasa melalui penguasaan ilmu pengetahuan dan peningkatan pembelajaran dan

perkembangan individu mualaf dengan bantuan komputer dan teknologi Internet.

Pembelajaran atas talian dan penggunaan teknologi media baru memberi peluang

kepada tenaga pengajar dan pelajar mualaf melaksanakan aktiviti pengajaran dan

pembelajaran dalam pelbagai cara dan kaedah.  yang membantu ke arah sistem

perkongsian maklumat yang meluas. Kaedah PdP yang terkini seperti

program micro-credential iaitu suatu program pembelajaran yang bertujuan

meningkatkan kemahiran dan pengetahuan individu tentang satu topik pembelajaran

yang khusus dalam tempoh yang singkat perlu diperkenalkan dalam pendidikan

mualaf yang kebanyakannya terdiri daripada pelajar dewasa. Program micro-

credential sering dilaksanakan melalui menerusi platform pembelajaran dalam

talian dan program seperti ini akan memudahkan usaha untuk mengurangkan jurang

kemahiran atau pengetahuan (knowledge atau skills gap) dapat dikurangkan dengan

lebih cepat. Ianya satu contoh kaedah PdP yang terkini boleh diserapkan dalam

sistem pendidikan mualaf.

156

Dengan kehadiran tenaga pengajar sebagai fasilitator yang menyediakan

kemudahan serta memantau aktiviti PdP, pelajar akan berjaya melibatkan diri dalam

pembelajaran kolaboratif secara atas talian dan berkongsi bahan pembelajaran

dengan cepat dan mudah. Apabila pelajar-pelajar mudah dan cepat memahami

aktiviti PdP yang dilakukan secara tidak langsung, akhirnya prestasi pencapaian

pelajar akan meningkat. Oleh itu, pihak pengurusan dan pentadbir pendidikan

mualaf perlu mengambil kira impak teknologi terhadap sistem latihan, pedagogi dan

infrastruktur baru yang diperlukan untuk melakukan transformasi terhadap sistem

pendidikan mualaf seperti menyediakan platfom PdP atas talian yang efisien dan

efektif, dan bahan pembelajaran kendiri yang boleh diakses dan diperolehi pada

bila-bila masa dan dengan mudah sebagai sumber rujukan untuk pelajar.

RUJUKAN

Ahmad, Y.K, Samsuddin,  A.H., & Misnan, J. (2017).  Pengajaran akidah dalam

kalangan mualaf di Institut Dakwah Islamiyah PERKIM. Jurnal Perspektif:

Special Issue 1 (2017), 89-100.

Ali, H.B,, & Hamjah, S. H. (2015). Kepentingan gaya hidup islam dalam konteks

saudaracbaru. Bicara Dakwah UKM, Kali Ke-16, 4 – 14.

Faezy,A., Mohd Afandi, M.R., Mohd Izzat Amsyar, M.A., Azri B., & Siti Afifah,
M.R. (2020). Analis modul pengajaran dan pembelajaran kelas pengajian mualaf di

Pusat Perlindungan Baitus Salam, Selangor. Jurnal Kesidang, 5 (1), 19 -  30.

Fokide, E. (2017). Examining Greek Pre-service teachers' Intentions to use

Computers as in-Service Teachers. Contemporary Educational Technology.

(8)1, 56 -75.

Garrison, D. R., Anderson, T., & Archer, W. (2000). Critical inquiry in a text-based

environment: Computer conferencing in higher education model. The

Internet and Higher Education, 2(2-3), 87-105.

Hajimin, M. N. H. H., Muis, A., M. R. A., Mokhtar, S., Othman, I. W., Esa, M. S.,

Ationg, R., & Hamid, J. A. (2021). Gerakan Dakwah dan Impaknya Terhadap

Peningkatan Komposisi Muslim di Sabah. International Journal of Law,

Government and Communication, 6 (23), 125-139.

Haradhan, K.M. (2018). Qualitative Research Methodology in Social Sciences and

Related Subjects. Journal of Economic Development, Environment and

People, 7 (1), 23-48

Marcus B.P. (2019). Teaching Religion Using Technology in Higher Education.

Forum for International Research in Education, 5 (1), 154 – 162.

http://cde.athabascau.ca/coi_site/documents/Garrison_Anderson_Archer_Critical_Inquiry_model.pdf

http://cde.athabascau.ca/coi_site/documents/Garrison_Anderson_Archer_Critical_Inquiry_model.pdf

157

Marlon Puntino, G., Ahmad A’to’, M., Mohd Hakim, A.  & Siti Zahidah, M. (2019).

Tahap Pengetahuan dan Pemahaman Terhadap Islam dalam Kalangan

Saudara Baru Etnik Iban di Sarawak. Dalam Adibah Abd Wahab. Mohd

Afandi Mat Rani dan Mohd Izzat Amsyar Mohd Arif (Penyunting), Potensi

Mullaf Mendepani Cabaran Era Kontemporari (381 – 392). Shah Alam:

Institut Kajian Zakat (IKAZ), Akademi Pengajian Islam Kontemporari,

Universiti Teknologi MARA.

Noreha, CH., Asmawati, S. & Fathiyah, M.F.  (2019). Isu dan cabaran saudara baharu

di Malaysia: Satu tinjauan awal. Jurnal AL-ANWAR, 8(2), 1-13

Nurwati A.Z. & Azizan, A.R. (2019). Muallaf: Problems and suggested solutions.

International Journal of Zakat and Islamic Philanthropy, 2 (1),  229 – 236.

Nurwati A.Z., & Azizan, A.R. (2021). Zakat dan Muallaf serta kaitannya dengan

Maqasid Shariah. International Journal Of Zakat And Islamic Philanthropy,

3(1), 125 - 136.

Razaleigh Muhamat, K. &  Marlon Pontino, G. (2015). Relationship Between

Religious Practices and Academic Achievement of Muslim Convert Students

in Malaysia. Life Science Journal, 12(6), 149-154.

Roberts, R. E. (2020). Qualitative Interview Questions: Guidance for Novice

Researchers. The Qualitative Report, 25(9), 3185 - 3203.

https://doi.org/10.46743/2160-3715/2020.4640.

Siti Adibah, A.B. &  Siti Zubaidah, I. (2018).  Pengurusan Mualaf di Malaysia:

Kerjasama Dinamik Antara Agensi Kerajaan dan Bukan Kerajaan. Jurnal

Usuluddin, 46 (2),  97-122.

Zainab, I.,  Wan Ibrahim, W.A.,  Salasiah Hanin, H.,  Rosmawati, M.R., Hasanah, A.K.

&  Muhamad Faisal, A. (2019). Senario pendidikan Islam dan hala tujunya

dalam sistem pendidikan Malaysia. Journal Al-Hikmah, 11 (2), 37 – 53.

https://doi.org/10.46743/2160-3715/2020.4640

158

PEMBANGUNAN KEPIMPINAN

MUALAF

Prof. Madya Dr. Abdul Ghafar bin Don

159

PEMBANGUNAN KEPIMPINAN MUALAF

Prof. Madya Dr. Abdul Ghafar bin Don,

Pusat Kajian Dakwah dan Kepimpinan,

Fakulti Pengajian Islam,

Universiti Kebangsaan Malaysia

a.g.don@ukm.edu.my

ABSTRAK

Mualaf adalah golongan yang baharu memeluk Islam dan perlukan

bimbingan secara berterusan dan terancang supaya mereka dapat

mencapai kesempurnaan hidup sebagai seorang Muslim. Namun

demikian, usaha bimbingan ini bukanlah satu perkara mudah bagi

membawa mereka ke arah kesempurnaan hidup mengikut syariat

Islam. Lebih sukar lagi adalah usaha membina dan melahirkan

kepimpinan mualaf yang berwibawa dan mampu membimbing rakan

mualaf yang lain. Kertas ini, cuba membahas isu berkaitan

pembangunan kepimpinan mualaf dan implikasi kepada

perkembangan gerakan dakwah. Kaedah yang digunakan dalam

membincangkan isu berkaitan subjek kajian ini adalah kaedah

analisis dokumen dengan merujuk bahan-bahan bertulis berkaitan

subjek perbincangan seperti jurnal, buku, tesis, akhbar dan lain-lain.

Perbincangan dan analisis kajian ini mendapati bahawa

pembangunan kepimpinan mualaf adalah signikan, relevan dan perlu

dalam konteks perkembangan dan pemerkasaan gerakan dakwah

Islamiyah di Malaysia dalam jangka masa panjang.

Kata Kunci: Pembangunan, kepimpinan mualaf, dakwah, da’i

PENDAHULUAN

Mualaf atau saudara baru adalah golongan yang dijinakkan hati (ta’lif) mereka dari

dua aspek. Pertama pemberian zakat serta lain-lain bantuan kebajikan atau sokongan

khususnya dari sudut kerohanian, emosi dan mental. Kedua melalui aspek bimbingan

ataupun didikan supaya mereka dapat memahami Islam dengan baik dan mampu

melaksanakannya dengan dalam kehidupan. Seterusnya dapat kekal dengan akidah

Islam yang dianuti tersebut. Proses seterusnya yang lebih penting ialah melahirkan

kepimpinan mualaf supaya mereka boleh menjadi da’i dan model dakwah yang

berkesan kepada masyarakat. Pembangunan kepimpinan dianggap fasa terakhir dalam

proses pembinaan diri mualaf selepas melalui fasa pengenalan dan pengukuhan diri

sebagai sebagai seorang Muslim.

160

KEBAJIKAN MUALAF

Menurut Imam Shafie, dalam Kitab al-Umm (Jil.2, :97) mualaf ialah orang yang

dijinakkan atau dilembutkan hatinya yang telah memeluk Islam. Berdasarkan

pentafsiran ini, golongan mualaf menurut Mazhab Shafie terbatas kepada orang yang

telah memeluk Islam sahaja. Oleh kerana mereka adalah orang baru dalam Islam,

aspek kebajikan perlu diberi perhatian khusus bagi membantu mereka menyesuaikan

diri dengan kehidupan baru selepas konversi. Sudah tentu situasi selepas konversi

adalah satu tempoh peralihan kehidupan mualaf kepada satu kehidupan baru yang

mencabar. Justeru, peruntukan khusus zakat untuk golongan mualaf pasca konversi ini

adalah bagi membantu dan meringankan cabaran yang dihadapi tersebut serta

bertujuan menguatkan lagi pegangan dan keyakinan mereka terhadap akidah Islam.

Berkaitan motif pemberian zakat kepada golongan mualaf ini, Dr Ali Jarisyah (1985)

menggunakan istilah ‘li al-tahbib dan li al-tathbit’ (menimbulkan rasa kasih dan

mengukuh/memantapkan diri) yang boleh dianggap senjata dan pendekatan berkesan

dakwah terhadap mualaf.

Pemberian zakat kepada mualaf secara umumnya dilakukan dengan tujuan

untuk mengukuhkan nilai-nilai pegangan agama dalam diri mereka. Menurut Fuadah

Johari (2018) zakat diberikan kepada mualaf bertujuan untuk menghalang mereka dari

perbuatan yang boleh mencetuskan pergolakan sosial. Ia juga bertujuan untuk

menjadikan mereka menyedari kefahaman Islam sebagai panduan berterusan mereka

ke jalan yang benar. Selain itu juga dengan bantuan zakat, secara tidak langsung

mendorong mereka untuk mendekatkan diri kepada Allah serta untuk menunjukkan

kepada mereka betapa Islam sentiasa peduli dan mengambil berat kepada mualaf.

Bagaimanapun matlamat pengagihan zakat kepada asnaf mualaf tidak hanya tertumpu

kepada bantuan kewangan semata-mata, malah ia perlu meliputi aspek kerohanian dan

spritual. Pengagihan zakat berasaskan maqasid syariah adalah penting bagi

memastikan agihan zakat yang diberikan menepati pensyariatan dan hikmah tuntutan

zakat. Berdasarkan kajian Hairullfazli Mohammad Som et.al (2016) setiap skim yang

disediakan oleh institusi zakat telah melengkapi keperluan asnaf berasaskan maqasid

syariah, iaitu memelihara agama, nyawa, akal, keturunan dan harta. Maqasid syariah

memainkan peranan penting dalam konteks agihan zakat bagi mengukur keberkesanan

sesuatu bantuan yang disalurkan dan meningkatkan kepercayaan serta pendirian asnaf

mualaf terhadap agama Islam.

KONSEP KEPIMPINAN MUALAF

Kepimpinan ialah proses interpersonal di mana pemimpin/pengurus mempengaruhi

pekerja/subordinate bagi mencapai satu set matlamat tugasan (the interpersonal

process by which managers influence employee to accomplish set task goal) (Hampton

1987: 448). Yusef Uthman (2011) yang mengutip pandangan Frans dan Sander

manyatakan bahawa kepimpinan adalah pengaruh sosial yang terdapat dalam

sebahagian masyarakat. Pemimpin menurut Avolio dan Bass (2002) perlu menjadi role

model sehingga ia dikagumi (admired), dihormati (respected) dan dinilai oleh para

pengikut.

161

Beekun dan Badawi (1999) menyatakan dalam Islam, terdapat dua peranan

utama pemimpin Islam, iaitu: (i) Pertama mentransformasi pengikutnya daripada

kegelapan jahiliyah kepada cahaya Islam dengan merubah nilai, sikap, tingkahlaku dan

kepercayaan (values, attitude, behaviors and belief) agar selaras dengan nilai-nilai

Islam, (ii) Kedua berkhidmat kepada pengikutnya dengan memuaskan kehendak dan

keinginan mereka, menjaga kebajikan serta membimbing mereka ke arah kebaikan.

Hal ini telah ditunjuk oleh baginda Rasulullah SAW di mana baginda telah

mentransformasi masyarakat Arab daripada kegelapan hidup jahiliyyah kepada cahaya

Islam, memenuhi kehendak dan keinginan pengikut dengan menghargai mereka,

seterusnya membangunkan keperibadian Muslim sehingga terbinanya komuniti

Muslim yang ideal.

Justeru, mualaf adalah sebahagian masyarakat Islam yang perlu dibangunkan

kepimpinan mereka. Sekiranya mereka mempunyai kualiti yang baik sebagai seorang

Muslim, mereka boleh berdakwah dan memimpin orang lain untuk menerima dan

menghayati ajaran Islam berdasarkan definisi dan ciri-ciri kepimpinan yang

dinyatakan tersebut.

Kepimpinan mualaf bertitik tolak daripada keupayaan golongan ini memahami

Islam dengan baik dan berupaya mengamalkan dalam kehidupan secara sempurna

sehingga boleh menjadi contoh kepada keluarga dan masyarakat di sekeliling mereka.

Keupayaan mempengaruhi orang lain melalui ucapan dan tingkahlaku atau berdakwah

pula merupakan satu tahap yang lebih tinggi dan ideal yang menjadi isyarat kepada

pembangunan kepimpinan.

Mualaf adalah orang yang dijinakkan hati dengan bantuan-bantuan tertentu

khususnya melalui peruntukan zakat bagi tujuan meneguhkan iman dan mengekalkan

mereka dalam Islam. Selain bantuan kebajikan berbentuk material dan kewangan,

sokongan-sokongan lain juga perlu dalam memastikan kehidupan mereka sebagai

seorang Muslim terbela dan sempurna. Salah satu elemen penting dalam menentukan

halatuju kehidupan mualaf ialah aspek kepimpinan. Sehubungan dengan itu, usaha-

usaha melahirkan kepimpinan mualaf adalah antara langkah strategik dan mampu

memberi impak yang baik kepada perkembangan dan pemerkasaan gerakan dakwah

dalam jangka masa panjang.

Sebagai orang yang baharu dalam Islam, mualaf memerlukan didikan dan

bimbingan secara terancang dan berterusan agar mereka memahami Islam dengan baik

seterusnya dapat melaksanakan dalam kehidupan seharian. Seterusnya bagi

memastikan mereka kekal dan istiqamah dengan Islam sehingga ke ahir hayat. Islam

menekankan kepentingan mualaf diberi bimbingan atau didikan agama yang sempurna

agar mereka menjadi Muslim yang sempurna. Amalan Rasulullah dalam membimbing

mualaf yang mempunyai kualiti diri yang baik menjadi asas kepada proses dan

pendekatan bimbingan mualaf masakini.

162

Aspek bimbingan dan latihan dalam melahirkan kader dakwah atau petugas

Islam telah dilaksanakan Rasulullah secara terancang. Terdapat beberapa contoh

bagaimana Rasulullah telah melaksanakan tarbiah perkaderan dakwah bagi

melahirkan da’i - qa’id (pendakwah-pemimpin).

Contoh-contoh tersebut antaranya ialah:

1. Menjadikan rumah al-Arqam di Bukit Safa (al-Mubarkpuri 1995:98) sebagai

pusat/markaz tarbiah kepimpinan da’i. Tarbiyah di rumah Abi al-Arqam

adalah dalam suasana dakwah di peringkat awal. Islam masih belum kuat dan

berdepan situasi masyarakat yang sebahagian besar masih lagi tidak beriman.

Oleh itu, langkah memilih rumah al-Arqam adalah satu langkah strategik bagi

memacu gerakan dakwah dengan melahirkan dan kader atau kepimpinan da’i.

Kumpulan generasi awal Islam ini diajar asas-asas ilmu Islam dan diberi

motivasi agar terus yakin dan beristiqamah dengan Islam. Latihan pembinaan

kader dan kepimpinan da’i penting bagi tujuan kelestarian gerakan dakwah.

2. Pengutusan Mu’az bin Jabal bagi mengajar penduduk Yaman tentang asas-asas

Islam pada fasa kemudiannya setelah Islam tertegak sebagai sebuah negara di

Madinah merupakan langkah strategik seterusnya dalam memperkasakan

perkembangan dakwah Islamiah. Muaz Radiyallahhuanhu (r.a) telah

menceritakan kisah dan apa yang telah diajar oleh Rasulullah SAW kepadanya.

Muaz berkata: Nabi SAW telah mengutusku ke Yaman dan baginda SAW telah

bersabda:

عن ابن عباس رضي هللا عنهما أن رسول هللا صلى هللا عليه وسلم ملا بعث معاذاً
ما تدعوهم إليه  إَل اليمن قال له: ) إنك َتيت قوماً من أهل الكتاب،  فليكن أول

، فإن هم أطاعوك لذلك -وِف رواية: إَل أن يوحدوا هللا -شهادة أن َل إله إَل هللا
فأعلمهم أن هللا افرتض عليهم مخس صلوات ِف كل يوم وليلة، فإن هم أطاعوك

لذلك فأعلمهم أن هللا افرتض عليهم صدقًة تؤخذ من أغنياءهم فرتد على فقراءهم،
َيك وكرائم أمواْلم، واتق دعوة املظلوم فإنه ليس بينها  فإن هم أطاعوك لذلك فإ

 وبني هللا حجاب (، أخرجه البخاري ومسلم.

Maksudnya : “Wahai Muaz! Sesungguhnya engkau akan diutuskan

kepada Ahli Kitab, maka serulah mereka kepada penyaksian (syahadah)

bahawa sesungguhnya tiada tuhan selain Allah dan sesungguhnya aku

adalah Rasulullah (utusan Allah). Sekiranya mereka boleh menerima dan

mentaati mu pada perkara itu, maka ajarkan lah mereka tentang

kefarduan solat lima waktu sehari semalam yang telah diperintahkan oleh

Allah. Sekiranya mereka boleh menerima dan mentaatimu pada perkara

163

itu, maka ajarkanlah mereka tentang kefarduan zakat yang mana harta

dari golongan yang kaya di antara mereka diagihkan kepada golongan

yang miskin di kalangan mereka. Sekiranya mereka boleh menerima dan

mentaatimu, maka waspadalah dirimu terhadap kemuliaan harta mereka.

Takutlah dirimu akan doa orang yang dizalimi kerana sesungguhnya tiada

hijab di antara doa mereka dan Allah SWT (Hadis riwayat Al Bukhari dan

Muslim, Sohih Al Bukhari, Kitab Tauhid, Bab Dakwah Nabi kepada

ummatnya pada mentauhidkan Allah, no. hadis 7372, ms 4/378, Sohih

Muslim, Kitab al-Iman, Bab Dakwah).

Contoh-contoh amalan Rasululullah SAW dalam membimbing mualaf dengan

menjadikan rumah al-Arqam sebagai pusat tarbiyah dan pengutusan Mu’az ke Yaman

menjadi asas dalam usaha melahirkan kepimpinan dakwah. Ia adalah sunnah untuk

diteladani dalam konteks pembangunan kepimpinan mualaf masa kini.

Sehubungan dengan itu, dari perspektif pendekatan yang strategik bagi

perkembangan dakwah Islamiyah dalam jangka panjang ialah sejauh mana organisasi

dakwah (Kerajaan/NGO) berupaya melahirkan kepimpinan mualaf atau kepimpinan

da’i yang berkualiti yang boleh menjadi aset kepada dakwah. Ini memerlukan

perancangan yang baik dan berterusan oleh agensi-agensi berkenaan dengan

memaksimum segala potensi dan sumber yang ada.

KEPERLUAN PEMBANGUNAN KEPIMPINAN MUALAF

Kepimpinan akan dapat dilahirkan melalui latihan. Afzalur Rahman (2002:847-848)

menjelaskan bahawa matlamat Islam adalah menyediakan satu kumpulan manusia

yang bercita-cita untuk melaksanakan keadilan dan kebajikan dalam masyarakat

disamping menghapuskan kejahatan dan ketidakadilan. Justeru mereka perlu

dibimbing dan dan dididik di bawah satu sistem latihan dan disiplin yang tegas.

Pembinaan peribadi adalah berasaskan kepada latihan seperti ini. Model latihan

kepimpinan Rasulullah adalah bermotif melengkapkan diri seorang insan menjadi

imam, khalifah dan pemimpin terbaik bagi menjalankan tanggungjawab mengajak

kearah kebaikan dan mencegah kemungkaran (Abdul Bashir 2015, Rodrigue & Khaliq

2013).

Sebagai orang yang baru dalam Islam, mualaf memerlukan didikan dan

bimbingan secara terancang dan berterusan agar mereka memahami Islam dengan baik

seterusnya dapat melaksanakan dalam kehidupan seharian. Seterusnya bagi

memastikan mereka kekal dan istiqamah dengan Islam sehingga ke akhir hayat. Islam

menekankan kepentingan mualaf diberi bimbingan atau didikan agama yang sempurna

agar mereka menjadi Muslim yang sempurna. Amalan Rasulullah dalam membimbing

mualaf menjadi asas kepada proses dan pendekatan bimbingan mualaf masakini.

Bagi tujuan memperkasa dan memperkemas gerakan dakwah untuk jangka masa

panjang, usaha-usaha melahirkan kepimpinan dalam kalangan mualaf adalah penting.

Kepimpinan mualaf yang ada sekarang seperti Dr. Farid Ravi, Prof. Dr Ridhuan Tee

Abdullah, Prof. Dr Taufik Yap, Ust Farhan, Br Nicholas Slyvester, Dr. Ann Wann

Seng, Ust Fitri Abdullah, Ust Amran Varasu, Br Firdaus Wong, Ebit Liew dan lain-

164

lain adalah antara model dan ikon yang sentiasa diketengahkan dalam wacana dan

pelbagai medium dakwah. Ikon dan model seperti perlu diramaikan lagi supaya boleh

memberi lebih impak kepada dakwah. Terdapat beberapa cadangan yang boleh

dipertimbangkan bagi tujuan perlaksaan khususnya oleh agensi atau institusi

berautoriti dalam dakwah, antaranya:

Terdapat beberapa perkara-perkara yang boleh diberi perhatian dalam soal

latihan dan bimbingan kepimpinan mualaf, iaitu:

1. Senario yang ada menunjukkan kepada beberapa situasi berkaitan mualaf. Ada

yang sudah lama memeluk Islam, tetapi masih mengikuti kelas pengajian

kerana faktor-faktor tertentu. Seolah-olah menggambarkan Islam mereka

masih ditakuk lama. Tidak ada peningkatan dari sudut kefahaman. Situasi lain

ada yang masih tidak mengamalkan cara hidup Islam walaupun telah lama

memeluk Islam. Kedua-dua kumpulan ini masih memerlukan keprihatinan

melalui bimbingan berterusan dan usaha-usaha memberi kesedaran supaya

dapat beramal dengan amalan Islam. Situasi ketiga ialah yang berpotensi.

Keutamaan wajar diberikan kepada berpotensi agar mereka boleh menjadi duta

dakwah yang berkesan. Namun demikain, dalam masa yang sama, usaha-usaha

meningkat kefahaman Islam dan mengukuhkan pembinaan keperibadian

Muslim yang mantap akidah terhadap kalangan yang masih dalam kelompok

tiada perubahan terhadap kefahaman Islam dan yang tidak mengamalkan Islam

dalam kehidupan.

2. Memahami tujuan latihan dan pembangunan kepimpinan mualaf. Pihak

berkepentingan (stakeholders) yang terlibat dalam mengurus hal ehwal mualaf

perlu jelas objektif dan halatuju pembangunan kepimpinan mualaf. Satu

objektif standard perlu digariskan dalam menetapkan apakah yang ingin

dicapai melalui program pembangunan kepimpinan mualaf ini. Blue-Print

Pembangunan Kepimpinan Mualaf dengan menyasarkan tempoh tertentu

misalnya 5 tahun boleh dirangka bagi mencapai objektif ini. Mualaf perlu

disasarkan agar mereka boleh memimpin diri sendiri dan keluarga dari sudut

amalan agama sekurang-kurangnya. Matlamat lebih ideal ialah keupayan

mereka mengajar, membimbing dan memimpin orang lain. Sehubungan

dengan itu, pembinaan modul latihan dalam melahirkan kepimpinan mualaf

yang sesuai dengan perkembangan dakwah semasa wajar diberi perhatian dan

diambil tindakan.

3. Strategi kepada masyarakat pedalaman perlu diberi tumpuan dalam konteks

dakwah di Sabah dan Sarawak serta kawasan-kawasan tertentu di semenanjung

khususnya di perkampungan Orang Asli. Fokus boleh diberikan kepada

program pengimarahan surau. Sekiranya komuniti mualaf pedalaman boleh

dilatih agar boleh mengurus dan mengimarahkan surau di kampung masing-

masing, perkembangan Islam akan lebih baik. Program pengimarahan

surau/masjid boleh dianggap sebagai langkah jangka panjang yang strategik

bagi tujuan pembangunan dakwah. Ia mampu menjadi model dakwah kepada

masyarakat bukan Islam. Ini kerana terdapat kes-kes di mana faktor orang

165

bukan Islam tidak tertarik kepada Islam ialah disebabkan orang Islam sendiri

tidak memahami dan mengamalkan ajaran Islam dalam kehidupan seharian.

Dalam konteks Sabah, Ranau misalnya adalah kawasan yang mempunyai

prospek kerana jumlah mualaf/saudara baru yang agak ramai. Semua pihak

perlu berganding bahu dalam membimbing dan melahirkan kepimpinan mualaf

khususnya melalui sumbangan dalam bentuk kewangan dan material lain.

Masyarakat pedalaman amat memerlukan bimbingan secara sistematik dan

berterusan.

4. Mengenal pasti individu berpotensi di seluruh negara yang boleh

diketengahkan bagi manfaat dakwah. Satu mekanisme perlu diwujudkan bagi

tujuan mencari bakat yang berpotensi untuk dibangunkan sebagai pemimpin

mualaf atau secara khusus sebagai da’i. Kewujudan Pusat Dakwah Serantau

dengan idea asalnya adalah melahirkan da’i pemimpin di lasi dengan fokus

utama Sabah dan Sarawak adalah antara contoh yang baik. Begitu juga pusat-

pusat latihan lain seperti IDIP, PUSBA, IPDAS dan lain-lain yang telah

melahirkan ramai tokoh mualaf yang berwibawa. Namun demikian, terdapat

beberapa aspek yang perlu ditambah baik bagi tujuan melahirkan kepimpinan

mualaf yang mampu menjadi katalis kepada gerakan dakwah. Kurikulum yang

ada mungkin perlu disemak semula bagi disesuaikan dengan keperluan dakwah

semasa.

PENUTUP

Pembangunan, kemajuan dan kelestarian dakwah untuk jangkamasa panjang banyak

ditentukan kepada kualiti penggerak dakwah. Golongan mualaf adalah antara entiti

penting dalam mata rantai gerakan dakwah yang mampu memberi impak kepada

perkembangan dakwah khususnya dakwah terhadap Non-Muslim. Usaha-usaha

melahirkan kepimpinan mualaf melalui proses bimbingan dan pendidikan perlu

dilaksanakan secara sistematik, berterusan serta pendekatan strategik. Lebih ramai

kepimpinan da’i mualaf yang dilatih dan dilahirkan, lebih baik pula kesannya kepada

kemajuan gerakan dakwah Islamiyah kepada masyarakat. Selain daripada langkah

yang strategik, usaha-usaha bersepadu dengan menggembelengkan segala kekuatan;

sumber manusia, potensi dan dana perlu dilaksanakan.

166

RUJUKAN

Abdul Bashir @Zolmat Aziz. 2006. Pengurusan Islam: Alternatif Pengurusan Moden.

Sintok: Penerbit Universiti Utara Malaysia.

Afzalur Rahman. 2002. Ensiklopdia Sirah. Zaharah Salleh (terj.). Kuala Lumpur:

Dewan Bahasa dan Pustaka.

Avolio, B. J. and Bass, B. M. 2002. Developing potential across a full range of

leadership cases on transactional and transformational leadership. Mahwah,

NJ: Lawrence Erlbaum Associates.

Bass, B. M. (1985). Leadership and performance beyond expectation. New York: Free

Press.

Beekun, R. I., and Badawi, J. 1999/ Leadership: An Islamic perspective. Beltsville,

Maryland: Amana Publications.

David, R.Hampton. 1987. Management. New York: McGraw-Hill Book Company.

Hadis riwayat Al Bukhari dan Muslim , Sohih Al Bukhari ,Kitab Tauhid , bab Dakwah

Nabi kepada ummatnya pada mentauhidkan Allah , no hadis 7372,ms 4/378 ,

Sohih Muslim, Kitab Al Iman, Bab Dakwah)

Jihad Mohammad, Abdul L. Mohd. Ibrahim, Zarina Abdul Salam, Rossilah Jamil,

Farzana Al-Mubarakpuri, Safi-ur-Rahman. 1995. Ar-Raheeq al-Makhtum (The

Sealed Nectar). Riyadh: Maktabah Dr-us-Salam.

Quoquab. 201. Towards Developing a Conceptual Framework of Islamic Leadership:

The Role of Taqwa as a Moderator, International Journal Of Innovation And

Business Strategy, Vol.3: 1-16.

Rodrigue, F & Khaliq, A. 2013. Strategic Management from An Islamic Perspective.

Singapore: John Wiley & Sons Singapore Pte.Ltd.

Yusef Othman al-Huzaim. 2011. The Principles of Leadership. Riyadh: Darussalam.

167

HALA TUJU INSTITUT PENGAJIAN

ISLAM DAN DAKWAH SABAH (IPDAS)

SEBAGAI INSTITUSI PENDIDIKAN

TINGGI MUALAF

Tn Hj. Mohamad Zamri Mohamed Shapik, Baharudin Othman

& Mohamad Syafiq Abd Latip

168

HALA TUJU INSTITUT PENGAJIAN ISLAM DAN DAKWAH

SABAH SEBAGAI INSTITUSI PENDIDIKAN TINGGI MUALAF

Mohamad Zamri Mohamed Shapik

Baharudin Othman

Mohamad Syafiq Abd Latip

Institut Pengajian Islam Dan Dakwah Sabah,

Keningau, Sabah

ABSTRAK

Sesungguhnya Islam tersebar dengan pesat sekali di Malaysia

khususnya Sabah. Fakta menunjukkan wujud peningkatan kemasukan

Islam melalui pelbagai cara sama ada perkahwinan, aktiviti dakwah

dan sebagainya. Ini sekaligus memberi impak yang besar khususnya

Sabah sebagai negeri yang menerima kemasukan Islam yang paling

tinggi dalam tempoh 2010 – 2018 berjumlah 20,246 orang. Oleh itu,

Institut Pengajian Islam dan Dakwah Sabah sebagai satu-satunya

institusi yang mempunyai premis lengkap yang menawarkan Program

Dakwah berperanan dalam memberi pendidikan tinggi secara holistik

khususnya kepada masyarakat setempat. Dalam memastikan

pendidikan di kalangan Mualaf tidak terpinggir, rangka kerja yang

berstruktur perlu mengambilkira latar belakang perkembangan agama

Islam di Sabah, sistem dan rekabentuk pengajian dan cabaran

pelaksanaannya di IPDAS. Oleh itu, IPDAS tampil dengan wajah baru

sebagai peneraju sebuah Institusi Pendidikan Tinggi Mualaf.

Kata kunci: Sabah, IPDAS, Mualaf, Institut Pengajian Tinggi

PENGENALAN

Islam merupakan agama syumul yang tertegak dengan dakwah untuk memandu

manusia kepada kesempurnaan pengabdian diri kepada Allah. Konsep keimanan dan

keindahannya yang diterjemahkan dalam amalan harian dan disokong usaha yang tidak

henti-henti daripada para pendakwah menjadi tunjang perkembangan dakwah dengan

pesat.

Sejarah telah membuktikan bahawa kedatangan Islam ke nusantara melalui

pelbagai cara. Laporan bancian 2018 menunjukkan bahawa berdasarkan jumlah

penduduk di Malaysia pada tahun 2016, terdapat seramai 20,389, 632 penganut agama

Islam di  Malaysia (64.0 peratus) (http://www.statistics.gov.my/portal diakses 11 Sept.

2019). Bagi negeri Sabah sebagai antara negeri yang mempunyai kepadatan penduduk

http://www.statistics.gov.my/portal

169

tinggi telah menerima kedatangan Islam  seperti mana tempat-tempat lain menerusi

migrasi golongan pendakwah sejak abad ke – 15 ( Mohd. Nur Hidayat et. al., 2018).

Sebelum kemasukan pengaruh agama, penduduk Sabah tidak menganut sebarang

agama (pagan) sebaliknya mengamalkan kepercayaan anisme (Hidayat, 2016).

Pengaruh Islam terawal memasuki Sabah direkodkan dalam tahun 1300 (Mat Zin,

2003) dan penyebaran agama Islam ini tidak hanya terhad kepada etnik tertentu,

bahkan ianya telah berkembang dengan meluas termasuklah Kadazandusun, Murut,

Bajau, Sulu, Paitan dan sebagainya.

Kemasukan pengaruh Islam ini sudah tentunya perlu diseiring dengan

pengembangan ilmu pendidikan samada formal atau sebaliknya. Apatah lagi majoriti

penduduk di Malaysia adalah beragama Islam. Justeru,  kemasukan saudara baru atau

Mualaf perlu diberi perhatian agar pedidikan agama memberi kesan dalam kehidupan

dan amalan harian mereka. Persoalannya, bagaimanakah pengurusan Pendidikan

Mualaf di negeri-negeri? Apakah terdapat institusi Pendidikan Mualaf yang

berperanan menjalankan usaha berterusan dalam menerapkan ilmu pengetahuan

tentang ajaran Islam yang merangkumi ilmu aqidah, akhlak, ibadah dan Syariah?

Apakah cabaran yang dihadapi oleh Pihak Pemberi Pendidikan dalam mengendalikan

aktiviti pembelajaran?

Pada masa sama, timbul persoalan bagaimanakah halatuju pendidikan Mualaf

di Malaysia dari peringkat asas sehingga ke pendidikan tinggi Islam? Oleh itu, Institut

Pengajian Islam dan Dakwah Sabah tampil dengan agenda menawarkan program

pendidikan tinggi untuk para mualaf dalam bidang pengajian Islam dan Dakwah.

Namun IPDAS sedar di hadapan terdapat pelbagai cabaran yang perlu dihadapi.

MUALAF DAN PERKEMBANGAN PENDIDIKAN

Saban hari golongan jumlah orang bukan Muslim yang memilih Islam sebagai agama

yang benar kian bertambah setiap tahun. Merujuk kepada statistik yang diperolehi dari

Bahagian Dakwah, Cawangan Kefahaman Islam JAKIM menunjukkan bahawa di

Malaysia jumlah mualaf dianggarkan 10 ribu orang setiap tahun. Negeri Sabah dan

Selangor pula mencatat pengislaman yang tertinggi di Malaysia iaitu seramai 20,246

dan 16,708 bagi tahun 2010-2018. Manakala statistik mualaf yang memeluk Islam di

seluruh Malaysia pada tahun 2010-2018 dianggarkan sebanyak 90,961 orang daripada

pelbagai bangsa, etnik, budaya dan keturunan.

Jadual 1: Statistik  Kemasukan Islam Tahun 2010 – 2018

NEGERI /

TAHUN
2010 2011 2012 2013 2014 2015 2016 2017 2018

JUMLAH

KESELURUHAN

PERLIS 61 55 61 50 48 59 52 52 22 460

KEDAH 258 235 250 167 198 193 176 209 190 1876

P.PINANG 249 274 369 302 290 200 329 341 269 2623

PERAK 548 625 614 550 528 530 492 520 416 4823

SELANGOR 1,625 1,484 1,567 2,111 2,493 2,187 1813 1700 1728 16708

170

K.LUMPUR 1,116 951 1041 877 654 654 641 681 656 7271

N.SEMBILAN 279 288 305 311 344 225 293 265 233 2543

MELAKA 204 204 234 259 207 185 191 187 162 1833

JOHOR 964 903 984 923 864 839 811 755 754 7797

PAHANG 604 732 598 843 849 408 529 529 532 5624

TERENGGANU 123 122 81 139 69 68 74 74 58 808

SARAWAK 1,325 1,471 1,812 1,731 1674 1,534 1488 1454 1254 13743

SABAH 2,755 2,549 2,577 2,312 2,310 1,890 2003 2045 1805 20246

W.P. LABUAN 124 139 154 121 162 174 136 114 89 1213

KELANTAN 369 464 379 366 337 235 413 267 263 3093

PUTRAJAYA 36 37 41 41 28 26 25 24 42 300

JUMLAH 10,640 10,533 11,067 11,103 11,055 9,407 9,466 9,217 8,342 90,961

Sumber: Bahagian Dakwah, Jabatan Kemajuan Islam Malaysia

Trend kemasukan mualaf dari semasa ke semasa ini menjadikan peranan dan

tanggungjawab memberikan pendidikan dan bimbingan agama kepada para mualaf

bagi institusi di peringkat persekutuan dan negeri semakin besar dan kompleks. Buat

masa ini Jabatan Kemajuan Islam Malaysia, Yayasan Dakwah Islamiyah Malaysia dan

Majlis atau Jabatan Agama Islam Negeri telah melaksanakan program pendidikan

mualaf.  Tugas ini juga digalas bersama oleh agensi bukan kerajaan (NGO) seperti

Pertubuhan Kebajikan Islam Malaysia (PERKIM), Muslim Chinese Association of

Malaysia (MACMA), Angkatan Belia Islam Malaysia (ABIM), Persekutuan

Pertubuhan India Muslim Malaysia (PERMIM), Hidayah Centre Foundation, United

Sabah Islamic Association (USIA), Harakah Islamiah (HIKMAH), Multiracial

Reverted Muslims (MRM) dan lain-lain NGO Dakwah dalam memastikan

pembelajaran yang diterima mencapai objektif untuk memperkukuhkan pegangan

hidup golongan mualaf dalam menghayati nilai-nilai Islami semasa menjalani

kehidupan seharian sepanjang hayat.

DEFINISI MUALAF

Mualaf pada masa kini dikenali melalui pelbagai istilah yang dianggap lebih mesra

digunakan dalam usaha mendekati golongan ini. Antaranya ialah saudara Muslim, atau

saudara baru, saudara kita, saudara Islam dan sebagainya. Kesemua istilah ini

membawa maksud yang sama, yang berbeza hanya istilah yang digunakan.  Mualaf

juga adalah di antara golongan yang diberi perhatian yang khusus di dalam Islam.

Mereka merupakan asnaf keempat yang berhak menerima zakat yang disebut sebagai

al-Mu’allafah Qulubuhum oleh Allah di dalam firmannya dalam Surah Al- Tawbah

ayat ke 60:

171

َها َواْلُمَؤلََّفِة قُ ُلوُُبُْم َوِف   َا الصََّدقَاُت لِْلُفَقَراِء َواْلَمَساِكنِي َواْلَعاِمِلنَي َعَلي ْ ِإَّنَّ
ُ َعِليٌم  الر ِقَاِب َواْلَغارِِمنَي َوِف َسِبيِل اَّللَِّ َواْبِن السَِّبيِل ۖ َفرِيَضًة ِمَن  اَّللَِّ ۗ َواَّللَّ

 َحِكيمٌ

“Sesungguhnya sedekah-sedekah (zakat) itu hanyalah untuk orang-orang

fakir, dan orang-orang miskin, dan amil-amil yang mengurusnya, dan

orang-orang mualaf yang dijinakkan hatinya, dan untuk hamba-hamba

yang hendak memerdekakan dirinya, dan orang-orang yang berhutang,

dan untuk (dibelanjakan pada) jalan Allah SWT, dan orang-orang musafir

(yang keputusan) dalam perjalanan. (Ketetapan hukum yang demikian itu

ialah) sebagai satu ketetapan (yang datangnya) daripada Allah SWT. Dan

(ingatlah) Allah SWT amat mengetahui lagi amat bijaksana” (Surah Al-

Taubah, 9: 60)

Menurut Kamus Dewan, ‘mualaf’ bermaksud ‘orang yang baru memeluk

agama Islam’ atau juga disebut sebagai saudara baharu (Kamus Dewan Edisi Keempat,

2010). Azman, Irwan dan Mahazan (2015) menyenaraikan beberapa peristilahan

mualaf yang dikemukakan para ulama kontemporari seperti Yusuf al-Qaradhawiyy,

‘Umar al-Ashqar, dan Wahbah al-Zuhaily yang kesemuanya menyetujui bahawa

mualaf ialah “golongan yang dijinakkan hatinya supaya cenderung dengan agama

Islam atau yang baru memeluk Islam dan belum kukuh keislamannya”. Dalam konteks

Malaysia majoriti negeri-negeri di Malaysia mentafsirkan golongan mualaf sebagai

seorang yang baru memeluk agama Islam. Menurut Enakmen Pentadbiran Agama

Islam Negeri, elemen-elemen yang perlu diambil kira untuk mengesahkan

pengislaman seseorang adalah dengan mengucap dua kalimah syahadah dalam Bahasa

Arab secara jelas, dalam keadaan sedar dan dengan kerelaan hati sendiri, tanpa paksaan

dari mana-mana pihak untuk memeluk agama Islam. Namun terdapat beberapa negeri

yang tidak memberi penafsiran khusus kepada istilah mualaf, iaitu negeri Perlis,

Wilayah Persekutuan Kuala Lumpur, Kelantan, Sabah dan Sarawak.

HAD TEMPOH MUALAF

Sejak dahulu, para ulama tidak menetapkan sebarang had tempoh tertentu bagi

seseorang yang baru memeluk agama Islam. Muzakarah Jawatankuasa Fatwa Majlis

Kebangsaan Bagi Hal Ehwal Ugama Islam Malaysia kali ke-71 yang bersidang pada

22 hingga 24 November 2005 telah membincangkan ‘Had Tempoh Panggilan Mualaf’.

Muzakarah telah memutuskan bahawa:

 “di dalam Islam tiada sebarang nas yang mewajibkan

seseorang yang baru memeluk agama Islam dipanggil

sebagai mualaf. Sebutan dan had tempoh panggilan mualaf

ini lebih bersifat urf (kebiasaan setempat) semata-mata.”

172

Selain Jawatankuasa Fatwa Majlis Kebangsaan, terdapat juga Jawatankuasa Fatwa

negeri-negeri yang turut menetapkan had tempoh mualaf bagi negeri masing-masing

seperti Pulau Pinang, Perak, Selangor, Melaka, Terengganu, Pahang dan Sabah. Oleh

yang demikian, pentafsiran mualaf dan had tempoh mualaf boleh dirumuskan sebagai

menjadi bidang kuasa agama negeri-negeri yang secara langsung memberi impak

terhadap isu pemberian zakat kepada asnaf mualaf dan corak pendidikan mualaf dalam

tempoh tersebut.

PENGURUSAN PENDIDIKAN MUALAF DI MALAYSIA

Majlis Agama Islam Negeri/ Jabatan Agama Islam Negeri dan Badan Dakwah Bukan

Kerajaan (NGO) dalam Pendidikan Dan Bimbingan Agama Kepada Mualaf

Pihak MAIN dan JAIN adalah agensi yang menguruskan pendidikan mualaf

melalui kelas-kelas bimbingan, kursus dan bengkel yang dianjurkan. Pada peringkat

permulaan selepas mualaf itu memeluk agama Islam, kebanyakan negeri mengadakan

kursus pengenalan mengenai agama Islam sekurang-kurangnya selama tiga hingga

lima hari dan bermalam. Kursus seumpama ini diadakan sebagai satu platform supaya

mualaf mendapatkan pendedahan awal terhadap perkara-perkara asas dalam Islam

sama ada dalam bentuk teori mahupun praktikal seperti perkara tauhid, ibadah solat,

cara mandi wajib dan lain-lain lagi.

Bagi pendidikan berkala secara harian mahupun mingguan, pihak MAIN atau

JAIN dan juga NGO telah memainkan peranan bagi mengadakan kelas-kelas

bimbingan fardu ain kepada mualaf. Terdapat perbezaan di antara negeri terhadap

pelaksanaan kelas tersebut sama ada dari segi kekerapan, hari dan waktu, bilangan

kelas dan tenaga pengajar, bahasa pengantar serta tempat belajar. Sekalipun silibus

atau modul yang diguna pakai juga berlainan antara negeri-negeri, namun kesemua

negeri menekankan pengajaran dalam perkara asas Islam termasuklah pengajian al-

Quran, akidah, fiqah, akhlak dan sirah.

Di peringkat NGO, kelas-kelas yang diadakan kebanyakannya menjadikan bahasa

ibunda mualaf sebagai bahasa pengantar seperti Bahasa Cina, Bahasa Siam dan

sebagainya. Bagi mualaf yang mempunyai kekangan untuk mengikuti jadual kelas

yang disusun di peringkat MAIN atau JAIN, NGO turut menyediakan kelas

persendirian kepada mualaf yang berhajat dengan waktu yang fleksibel.

Di samping itu, pihak MAIN atau JAIN dan NGO turut menitikberatkan

pendidikan fardu kifayah kepada mualaf. Program-program dakwah dan ukhuwah

sempena hari-hari kebesaran Islam yang bersifat santai, terbuka dan menarik menjadi

acara tahunan mualaf. Bengkel-bengkel kemahiran seperti jahitan dan kewangan

bersama institusi perbankan turut dianjurkan bagi membekalkan mualaf dengan ilmu

kelangsungan hidup pada masa hadapan. Di Selangor, satu pelan strategik atau model

sistem pendidikan telah disusun bagi memastikan mualaf di negeri Selangor dapat

173

menguasai ajaran agama Islam dalam tempoh lima tahun, bersesuaian dengan had

tempoh gelaran mualaf sepertimana yang telah digazetkan. Bahkan, kehadiran ke kelas

turut menjadi salah satu syarat penerimaan bantuan yang disediakan kepada mualaf.

Syarat seumpama ini bukanlah untuk tujuan menyusahkan, malah ia masih tertakluk

atas budi bicara pihak pengurus mualaf di negeri berkenaan.

KERJASAMA MAIN/JAIN DAN NGO DALAM PENDIDIKAN DAN

BIMBINGAN AGAMA KEPADA MUALAF

Secara tuntasnya, pihak MAIN atau JAIN dan NGO masing-masing telah

menyediakan kelas pendidikan kepada mualaf di setiap negeri. Walau bagaimanapun,

dalam menjayakannya, terdapat situasi di mana beberapa negeri memilih untuk

bekerjasama dan begitu juga sebaliknya. Bagi negeri Selangor, Sarawak, Sabah, Pulau

Pinang dan Kelantan, wujud satu kerjasama sama ada secara penyelarasan ataupun

makluman. Manakala, bagi negeri lain seperti Perak, Terengganu, Negeri Sembilan

dan Pahang, kelas pendidikan anjuran MAIN atau JAIN dan pihak NGO dijalankan

secara berasingan. Selain itu, di Kedah dan Perlis pula, kelas pendidikan kepada

mualaf di sana tidak dikendalikan oleh pihak JAIN, tetapi sepenuhnya dikelolakan oleh

pihak NGO; iaitu PERKIM namun pihak JAIN turut terlibat untuk memantau

kehadiran dan pengurusan modul pembelajaran, pemberian elaun kehadiran pelajar

serta lantikan tenaga pengajar termasuklah elaun mereka. Namun begitu, kerjasama

seumpama itu tidak berlaku di Kedah. Mualaf di Kedah boleh mendapatkan

pendidikan secara formal di Pusat Bimbingan Islam Sultan Abdul Halim Mu‟adzam

Shah (PUSBA), Sungai Petani selain menyertai kelas anjuran PERKIM. Secara

kesimpulannya, Pendidikan dan bimbingan agama mualaf di negeri-negeri,

majoritinya masih belum wujud skop kerjasama di antara MAIN/JAIN dan NGO.

Dengan itu, kerjasama antara badan kerajaan dan NGO dalam aspek penyediaan

pendidikan kepada mualaf ini dilihat lebih menguntungkan dengan wujudnya

penyelarasan seperti kelas, modul dan kaedah penyampaian/penerimaan pembelajaran.

PENDIDIKAN FORMAL MUALAF

Dapatan kajian Razaleig @ Kawangit dan Marlon (2014) menyatakan bahawa badan

yang menjalankan Pendidikan mualaf secara formal dan diiktiraf oleh Agensi

Kelayakan Malaysia hanyalah Institut Dakwah Islamiah Perkim (IDIP) yang terletak

di Pengkalan Chepa Kelantan.  Walau bagaimanapun, terdapat juga pusat – pusat

latihan dakwah yang menyediakan latihan dan Pendidikan mualaf antaranya seperti

Pusat Bimbingan Islam Sultan Abdul Halim Muadzam Shah (PUSBA) Kedah, Darul

Hidayah Majlis Agama Islam Wilayah Persekutuan, Pusat kegiatan Saudara Baru

Kompleks Al -Saadah Negeri Sembilan, Institut Latihan Dan Dakwah Selangor

(ILDAS) dan Institut Pengajian Islam dan Dakwah Sabah. Kesimpulannya,

pengurusan Pendidikan mualaf adalah diselaraskan oleh pihak MAIN/JAIN dan NGO

sama ada pendidikan secara formal atau tidak formal. Walau bagaimanapun,

berdasarkan analisa dokumen dan tinjauan mendapati bahawa tahap pendidikan

mualaf tertinggi yang disediakan serta diiktiraf adalah pada peringkat Sijil Pengajian

Islam di IDIP.

174

KONSEP IPDAS SEBAGAI INSTITUSI PENGAJIAN TINGGI MUALAF

Sejarah dan Objektif Penubuhan IPDAS

Institut Pengajian Islam dan Dakwah Sabah (IPDAS), dahulunya dikenali sebagai

Pusat Latihan Dakwah Keningau (PLDK) telah dibangunkan pada 10 Oktober 1979

oleh Majlis Ugama Islam Sabah (M.U.I.S). Pada 1 Januari 1984, Kerajaan Negeri

Sabah telah menyerahkankan tiga (3) Pusat-Pusat Latihan Dakwah Keningau, Sikuati

dan Tongod kepada Jabatan Kemajuan Islam Malaysia.  Penyerahan Pusat-Pusat

Latihan Dakwah Keningau, Sikuati dan Tongod oleh Kerajaan Negeri Sabah kepada

Kerajaan Persekutuan diserahkan oleh Ketua Menteri Sabah, YAB Datuk Harris

Mohd. Salleh kepada Kerajaan Persekutuan yang diwakili oleh YAB Dato’ Musa

Hitam, Timbalan Perdana Menteri Malaysia. Penyerahan ini tetap mengekalkan fungsi

asal penubuhan PLD sebagai pusat bimbingan dan latihan mualaf.

Walau bagaimanapun, sejajar dengan peredaran semasa Pendidikan, IPDAS

Keningau telah mengalami penambahbaikan pengajian iaitu dari Kursus Insentif enam

(6) bulan dikembangkan kepada setahun, seterusnya dipanjangkan selama tiga tahun

dan hasilnya dua program utama berlangsung di IPDAS iaitu Sijil Pengajian Islam dan

Dakwah (1 tahun 6 bulan) dan Diploma Dakwah Islamiyyah (3 tahun).

Selama 40 tahun IPDAS berbakti kepada Kerajaan Sabah, ia telah berjaya

melahirkan graduan seramai 9153 orang (8823 sijil dan 330 Diploma. Berdasarkan

pemerhatian dan hasil kajian pengesanan graduan yang dijalankan, didapati graduan

IPDAS telah memenuhi keperluan guna tenaga manusia dalam bidang pendidikan dan

dakwah seperti Penyelia KAFA, Guru KAFA, Penggerak Dakwah Masyarakat, Imam,

Guru Takmir dan Guru Agama di Madrasah-Madrasah, Pondok serta Maahad Tahfiz

di seluruh Sabah. Di samping itu, terdapat juga dalam kalangan graduan yang menjadi

usahawan dan peniaga. Uniknya mereka masih berpegang teguh dengan amal Islami

yang diterapkan di IPDAS. Impak dari perkembangan ini, jumlah penganut Islam di

Sabah telah meningkat kepada 66 peratus dan kualiti penghayatan Islam di kalangan

orang Islam juga meningkat.

Pada Disember 2018, Jabatan Kemajuan Islam Malaysia telah melaksanakan

penstrukturan semula jabatan dengan mengangkat IPDAS sebagai salah satu bahagian

di bawah Ketua Pengarah serta PLD Kudat digabungkan dengan IPDAS di bawah satu

pentadbiran. Rentetan itu, IPDAS telah menghasilkan Hala Tuju IPDAS yang

menetapkan Visi, Misi, Objektif dan Bidang Tujahan Utama IPDAS.

Hala Tuju IPDAS dalam Pendidikan Tinggi Mualaf

Agenda hala tuju IPDAS telah mengenalpasti bidang - bidang tujahan (niche areas)

yang sesuai berpaksikan isu-isu setempat dan permintaan tinggi industri tempatan.

Empat bidang tujahan utama yang menjadi fokus IPDAS adalah: Peneraju Pendidikan

Tinggi Dakwah, Pusat Pembentukan Rijal al-Dakwah yang Professional, Pusat

Kecemerlangan Kemahiran dan Keusahawanan Islam dan Pusat Pembangunan

Keunggulan Mualaf.

175

Berdasarkan empat bidang tujahan, IPDAS telah menyusun dan memetakan sistem

Pendidikan mualaf kepada 3 peringkat (6 tahun) bagi memastikan mualaf di IPDAS

dapat menguasai ajaran Islam dan menjadi rijal al-dakwah bersesuaian dengan had

tempoh mualaf.

Peringkat Pertama: Sijil Asas Pengajian Islam Malaysia dan Sijil Kemahiran

Dakwah (Mualaf)

Sijil Asas Pengajian Islam Malaysia yang diiktiraf oleh Jabatan Kemajuan Islam

Malaysia akan mula dilaksanakan pada tahun 2021 setelah penambahbaikan daripada

modul sedia ada. Program sijil ini menetapkan syarat minimum kepada para pelajar

untuk mengikut pengajian bagi memastikan para mualaf yang baru memeluk Islam

dapat menghayati dan memahami isi kandungan ilmu-ilmu agama dengan lebih

mudah.

Selain itu, Pengajian Sijil Kemahiran Mualaf akan dilaksanakan di IPDAS

Kudat di mana program ini menggunakan Standard National Occupational Skills

Standard (NOSS), Jabatan Pembangunan Kemahiran, yang tidak meletakkan Sijil

Pelajaran Malaysia (SPM) sebagai syarat untuk mengikuti program ini. Oleh itu,

program Sijil kemahiran ini lebih terbuka untuk setiap mualaf dan tidak terikat dengan

syarat akademik dan had umur. Ini juga seiring dengan hasrat Kerajaan Negeri Sabah

supaya IPDAS Kudat menjadi Pusat Pembangunan Keunggulan Mualaf dengan

menyediakan pengajian asas mengenai agama Islam.

Mesyuarat Lembaga IPDAS Kali Ke-2 Tahun 2019 pada 22 April 2019 telah

bersetuju supaya program persijilan di Kampus Kudat diperuntukan hanya untuk

warga Sabah sahaja dalam kalangan mualaf dan Muslim pedalaman. Dasar ini

mengambilkira semangat perjanjian Penyerahan Pusat-Pusat Latihan Dakwah pada

tahun 1984. Pengambilan pelajar mualaf juga dikekalkan berdasarkan pecahan berikut:

Jadual 2: Pecahan Pengambilan Pelatih (Mualaf) di IPDAS Kudat

PENGAMBILAN PELATIH JUMLAH PENGAMBILAN

PELATIH

Jabatan Hal Ehwal Agama

Islam Sabah (JHEAINS)

30

Pertubuhan United Sabah

Islamic Association (USIA)

20

Hidayah Centre 10

IPDAS Kampus Kudat 140

Jumlah 200

176

Pada ketika ini, pengambilan IPDAS Kudat adalah seramai 200 orang

berdasarkan kepada kemudahan infrastruktur sedia ada. Walau bagaimanapun, jumlah

ini akan bertambah apabila kemudahan IPDAS Kudat telah bersedia menerima

penambahan pelajar pada masa hadapan.

Selain program Kemahiran Mualaf menggunakan standard NOSS, IPDAS

secara dasar telah bersetuju untuk melaksanakan Customize Programme dan Ujian

Kecenderungan Kemahiran dengan Institut Latihan Perindustrian Kota

Kinabalu (ILPKK). Pada tahun ini, IPDAS dan ILPKK merancang untuk

mengadakan Program Asas Kemahiran Membaiki Telefon (Akademi Samsung), Asas

Kimpalan, Asas Automatif, Asas Lukisan Plan, Asas Pengkomputeran (IT) kepada

pelajar-pelajar IPDAS Kudat.  Pendidikan mualaf bagi peringkat pertama akan

mengambil masa 18 bulan atau 1 tahun 6 bulan.

Peringkat Kedua: Sijil Pengajian Islam

Peringkat kedua merupakan peringkat pemantapan setelah melalui proses Sijil

Kemahiran Mualaf. Sijil Pengajian Islam ini ditawarkan di IPDAS Keningau dengan

menggunakan standard yang ditetapkan oleh Agensi Kelayakan Malaysia. Para Mualaf

dari IPDAS Kudat dan dari luar Sabah berpeluang menyambung pelajaran ke IPDAS

Keningau dengan menggunakan kelulusan Sijil Pelajaran Malaysia (SPM) atau yang

setaraf dengan mana-mana tiga kredit atau Lulus Sijil Kemahiran Mualaf IPDAS

Kudat.

Program Sijil Pengajian Islam ditawarkan dengan konsep pra diploma kepada

teras ilmu utama dalam bidang Pengajian Islam dengan membawa 62 jam kredit bagi

tempoh satu tahun enam bulan.

Selain kursus wajib MQA, kursus Teras Umum Pengajian Islam dan Major,

IPDAS menyediakan kursus-kursus elektif seperti Penulisan Kreatif, Kemahiran

Multimedia, Kemahiran Pemprosesan Makanan serta Kemahiran Fabrik dan Jahitan.

Kursus-kursus elektif ini dapat menyokong program persijilan atau memenuhi minat

pelajar melalui agenda pendidikan kemahiran insaniah berteraskan penglibatan dengan

industri.

Peringkat Ketiga: Diploma Dakwah Islamiyyah

Peringkat ini merupakan fasa pembentukan da’i yang professional, di mana para

mualaf bukan sahaja mempelajari ilmu fardhu ain dan fardhu kifayah, malah akan

dibentuk menjadi kader dakwah terlatih dan professional.

Diploma Dakwah Islamiyyah telah mendapat pengiktirafan dari Agensi

Kelayakan Malaysia (MQA/FA 7518). Hal ini secara langsung memberi nilai kepada

Pendidikan mualaf, di mana para mualaf boleh menyambung pelajaran sehingga ke

peringkat Diploma.

177

Hala Tuju IPDAS juga memperuntukkan pengembangan program-program

baharu. Untuk itu, pengembangan program di IPDAS akan bermula dengan

memperkenalkan program elektif meliputi cabang; Dakwah Kreatif, Dakwah Digital,

Pelancongan Islam, Kaunseling Syarie; dan Perawatan Islam.

Proses memperkenalkan program elektif ini akan dibuat secara berperingkat

dengan kelulusan Lembaga IPDAS. Apabila pelaksanaan program elektif ini kukuh

dari sudut proforma dan sumber tenaga manusia maka ia akan dikembangkan menjadi

program yang tersendiri melalui kelulusan MQA.

Rajah 1: Ringkasan Mapping Tarbiah Mualaf di IPDAS

Secara keseluruhannya, menarik untuk diketengahkan bahawa IPDAS

menyediakan sistem pengajian mualaf yang komprehensif bermula dari saat memeluk

agama Islam sehingga melahirkan pendakwah yang akan kembali menyebarkan

keindahan dan kebenaran Islam kepada mad’u dengan bahasa yang sama.

CABARAN IPDAS SEBAGAI INSTITUSI PENGAJIAN TINGGI MUALAF

Mendidik, membimbing dan mendakwah kepada mualaf sehingga berjaya melahirkan

mualaf yang mampu berdikari dan mengamalkan amal islami bukanlah satu perkara

yang mudah. Cabaran IPDAS dalam menguruskan Institusi Pengajian Tinggi Mualaf

adalah seperti berikut:

a)Tempoh Sistem Pendidikan Mualaf yang Panjang

Sesuai dengan objektif ke-3 IPDAS iaitu melahirkan modal insan yang berkeupayaan

untuk menjadi umara dan pendakwah profesional serta tempat rujukan masyarakat

berdasarkan fahaman ahli Sunnah wal-Jamaah khususnya di Sabah, seseorang mualaf

selepas memeluk Islam perlu melalui perjalanan pendidikan mualaf selama 6 tahun.

Bimbingan dan latihan ini diberikan secara serius dan formal dengan berteraskan

modul-modul yang terancang dan sistematik di IPDAS.

Sijil Asas Pengajian Islam

Malaysia (1 Tahun)

Sijil Kemahiran Dakwah

(Mualaf) selama 1 tahun 6

bulan dan terbuka kepada

mualaf dan pedalaman Sabah

Dijalankan selama 1 tahun 6

bulan dan terbuka kepada

mualaf di Sabah dan Luar Sabah

- Kursus Elektif dan

Kemahiran

Dijalankan selama 3 tahun dan

terbuka kepada mualaf di Sabah

dan Luar Sabah

- Pengembangan kursus

Elektif

178

Kurikulum Pendidikan di IPDAS merangkumi penerapan aspek akidah,

pelaksanaan Ibadah melalui Pendidikan Syariah, pembangunan positif akhlak, latihan

Rijal al-Dakwah dan kemandirian mualaf. Hal ini penting dalam memastikan proses

latihan mualaf dan dakwah yang berkesan dan bernafas panjang.

Walau bagaimanapun, sekiranya kerjasama dapat dijalinkan dalam

menyelaras laluan pengajian khusus kepada mualaf ke peringkat lebih tinggi

berdasarkan sistem feeder, Ia secara langsung dapat meringankan sistem

pembelajaran dan meningkatkan kefahaman mualaf dengan lebih baik. Contohnya,

pelajar mualaf yang menamatkan pengajian di kelas bimbingan dari pusat bimbingan

kelolaan kerajaan negeri atau pertubuhan NGO akan ditawarkan ke program Sijil

Kemahiran  Mualaf di IPDAS Kudat. Mualaf pada peringkat ini akan lebih bersedia

untuk memasuki fasa pendidikan tinggi mualaf. Manakala lepasan Sijil Kemahiran

Mualaf di Kudat akan ditawarkan pengajian peringkat Diploma di IPDAS Keningau.

b) Modul Pendidikan Mualaf yang Tidak Seragam

Dalam isu ini, berdasarkan tinjauan yang dilakukan terhadap beberapa institusi

pendidikan mualaf sedia ada, didapati bahawa modul/silibus pengajian mualaf adalah

berbeza mengikut negeri/pemberi pendidikan/pusat bimbingan.  Justeru,

pembangunan silibus pengajian mualaf yang seragam dan diguna pakai oleh setiap

pemberi pendidikan mengikut tahap pengajian seperti Kursus Asas, Kursus

Pertengahan dan Kursus Lanjutan sangat diperlukan bagi memastikan kualiti

pengetahuan mualaf berada pada tahap yang lebih baik dan mendorong penghayatan

Islam secara optimum.

Manakala Modul pengajian peringkat tinggi seperti Sijil, Diploma dan Ijazah

adalah diselaraskan di bawah standard MQA dan NOSS. Ini akan menjadi kelebihan

kepada pelajar mualaf apabila memiliki sijil tersebut berbanding pemberian sijil

institusi. Sebagai contoh, sijil yang memiliki pengiktirafan MQA ataupun NOSS

membolehkan pelajar dipertimbangkan untuk pelantikan ke perkhidmatan

awam/swasta, melanjutkan pengajian di Institut Pengajian Tinggi Awam/ Swasta

dalam atau luar negara dan memudahkan pemindahan kredit.

c) Kekurangan Dana Pendidikan Mualaf

IPDAS merupakan salah sebuah agensi Kerajaan yang bernaung di bawah Jabatan

Kemajuan Islam Malaysia. Berada di bawah Kerajaan Persekutuan menyebabkan

IPDAS bergantung sepenuhnya terhadap peruntukan yang disediakan oleh JAKIM.

Dana Pendidikan Mualaf sangat diperlukan untuk mewujudkan ekosistem Pendidikan

mualaf yang kondusif seperti menyediakan kemudahan fasiliti dan prasarana,

memastikan bantuan dan kebajikan kepada pelajar, menganjurkan program–program

pembangunan kepimpinan dan bakat pelajar mualaf, latihan kepada tenaga pengajar,

mengaplikasi sistem dan laman secara maya dalam pendidikan era revolusi

perindustrian keempat (IR 4.0) seperti e-learning dan sebagainya.

179

CADANGAN

Dalam memperkasakan pendidikan Mualaf, usaha yang berterusan dari semua pihak

amatlah penting. Antaranya cadangan termasuklah mewujudkan Islamic Human

Resource Development Fund (IHRDF), mewujudkan sukarelawan dakwah dan

mewujudkan skuad dakwah

Mewujudkan Islamic Human Resource Development Fund (IHRDF).

Tabung ini berfungsi untuk mengumpul dana zakat dari semua negeri-negeri untuk

pembangunan Pendidikan dan Latihan Islam termasuk mualaf di Malaysia.

Kewujudan tabung ini dapat membantu asnaf dari pelbagai negeri mendapat

pembiayaan Pendidikan yang terbukti amat membantu golongan asnaf meringankan

beban kehidupan mereka malah menjadi instrumen yang memangkin ekonomi asnaf

tersebut. Sesuai dengan realiti dewasa ini, apabila tahap kelayakan akademik

menentukan jenis pekerjaan yang baik dan berpendapatan tinggi.

Selain itu, jumlah kutipan dan agihan zakat adalah berbeza di setiap negeri.

Bagi negeri yang mendapat kutipan zakat yang tinggi seperti Wilayah Persekutuan RM

651.22 juta pada tahun 2018 berbanding Terengganu RM 160 juta, Wilayah

Persekutuan memperuntukan jumlah agihan zakat kepada mualaf dengan kadar yang

tinggi dan memberi pelbagai skim bantuan berbanding Terengganu. Bagaimana pula

dengan negeri yang menerima kemasukan mualaf yang ramai tetapi agihan zakat yang

terhad, sekaligus memberi impak terhadap kesan dakwah di negeri tersebut.

Sehubungan itu, dicadangkan penubuhan Kumpulan Wang Zakat yang

disatukan dan diselaraskan oleh Jabatan Waqaf, Zakat dan Haji (JAWHAR) yang

mana berperanan untuk menguruskan agihan zakat daripada negeri dengan matlamat

untuk memenuhi amanah ummah bagi menyediakan kemudahan infrastruktur dan

belanja mengurus pendidikan serta latihan umat Islam termasuk mualaf.

Mewujudkan Sukarelawan Dakwah

Sukarelawan Dakwah akan ditempatkan di perkampungan strategik setelah mendapat

latihan di IPDAS. Mereka bertanggungjawab untuk mengadakan kelas dewasa untuk

membantu menyelesaikan masalah buta fardhu ain di kawasan muslim pendalaman

dan kepulauan khususnya di Sabah sebagai pilot projek. Mereka akan diberi masa

selama 6 bulan untuk menjayakan misi ini sebelum berpindah ke perkampungan

seterusnya yang dicadangkan oleh Pegawai Saudara Kita. Sebagai insentif atas

pengorbanan dan komitmen mereka akan diberi elaun RM2,000.00 sebulan.

180

Mewujudkan Skuad Dakwah

Skuad Dakwah ini berperanan untuk membantu golongan mualaf yang memerlukan

bimbingan secara persendirian atau yang tercicir dari pendidikan Islam secara formal.

Skuad ini akan bertindak dengan kadar segera sekiranya terdapat keperluan pendidikan

mualaf atau tuntutan fardhu kifayah seperti kematian mualaf. Kewujudan Skuad

Dakwah ini memerlukan peruntukan dari aspek bilik kelas bergerak, kemudahan

pengajaran dan pembelajaran, alat bantu mengajar, elaun dan tuntutan perjalanan

dalam menyantuni mereka yang memerlukan. Pergerakan skuad ini akan diselaraskan

oleh Sekretariat Skuad Dakwah (SESDA) di IPDAS dengan kerjasama agensi dan

NGO Islam bagi memastikan skuad ini dapat bertemu dengan sasaran yang tepat.

Skuad ini secara tidak langsung adalah merupakan latihan amal kepada para pelajar

IPDAS agar mereka mahir menggunakan kemahiran dakwah dan latihan Islami.

PENUTUP

Secara ringkas, dirumuskan bahawa Sistem Pendidikan Mualaf di Malaysia

sememangnya wujud dalam pelaksanaan yang pelbagai di negeri-negeri dengan

kerjasama MAIN/ JAIN dan NGO. Begitu juga terdapat institusi pendidikan mualaf

yang menekan pendidikan formal sama ada mempunyai pengiktirafan daripada pihak

berautoriti seperti Agensi Kelayakan Malaysia ataupun pengiktirafan institusi.  Walau

bagaimanapun, IPDAS merupakan satu-satunya institusi di bawah Jabatan Kemajuan

Islam Malaysia yang menyediakan platform Pendidikan seawal masuk Islam sehingga

tamat tempoh had mualaf (6 tahun) dan dilaksanakan secara terancang dan strategik.

Justeru, pengurusan pendidikan mualaf merupakan satu perkara yang penting dalam

sistem pentadbiran Islam. Pengurusan yang baik pasti akan memastikan golongan

mualaf terus mencintai Islam dan menjadi aset penting dalam perkembangan Islam di

Malaysia. Kerjasama daripada semua pihak terutamanya MAIN/JAIN, NGO dan

seluruh masyarakat amat diperlukan sehingga segala permasalahan dapat diselesaikan

dan cadangan penambahbaikan dapat dilaksanakan.

181

RUJUKAN

Azman, A.R, Irwan, M.S, Nuradli Ridzwan Shah, M.D, Mahazan, A.M, Wan Mohd.

Fazrul Azdi, W.R, Rose Irnawaty, Ibrahim & Norlina Ismail. 2015. Skim

Bantuan Zakat Asnaf Mualaf: Satu Analisis Kontemporari di Malaysia. Kongres

Pendidikan Integrasi Ilmu Naqli dan Aqli (ECNA 2015), 11 Jun 2015, Fakulti

Pengajian Bahasa Utama (FPBU), Universiti Sains Islam Malaysia (USIM).

Dewan Bahasa dan Pustaka. 2010. Kamus Dewan. Edisi Keempat. Kuala Lumpur

Jabatan Kemajuan Islam Maaysia. 2015. Had Tempoh Panggilan Mualaf. Muzakarah

Jawatankuasa Fatwa Majlis Kebangsaan Bagi Hal Ehwal Ugama Islam Malaysia

kali ke-71. 22-24 Nov.

Jabatan Kemajuan Islam Malaysia. 2018. Statistik  Kemasukan Islam Tahun 2010 –

2018. Laporan Bahagian Dakwah, JAKIM. Tidak Diterbitkan.

Mat Zin Mat Kib. 2003. Kristian di Sabah 1884 – 1994,  hlm.28. Bangi: Universiti

Kebangsaan Malaysia

Mohd. Nur Hidayat Hasbollah Hajimin, Noor Afiqah Athirah Hajimin, Mohd. Nur

Rachmat Izzuddin Hajimin & Mohd, Nur Hidayah Firdaus Hajimin. 2018.

Prosiding Ulama Nusantara (NUN) VIII: Sinergi dalam Pemerkasaan Ummah,

hlm. 379-384. Bangi: Universiti Kebangsaan Maaysia.

Mohd. Nur Hidayat Hasbollah Hajimin, Ibnor Azli Ibrahim & Azizah Kasim. 2016.

Migrasi dan pembentukan masyarakat Islam majmuk Sabah. 1st International

Research Conference on Engineering, Science and Humanities Proceeding, hlm

67-72.

Razaleigh Muhamat@ Kawangit & Marlon Pontino Guleng. 2014. Respon Mualaf

Terhadap Pendidikan dan Latihan Amali yang Dilaksanakan oleh Institut

Dakwah Islamiah Perkim, Kota Kinabalu. Kertas Kerja Seminar Antarabangsa

Dakwah dan Etnik. Fakulti Pengajian Islam, Universiti Kebangsaan Malaysia.

Laman web

http://www.statistics.gov.my/portal Bancian Penduduk. Diakses 11 Sept. 2019

http://e-smaf.islam.gov.my/e-smaf/. Had Tempoh Mualaf Mengikut Negeri. Diakses 2

Mei 2019.

http://www.statistics.gov.my/portal

http://e-smaf.islam.gov.my/e-smaf/

182

PRAKTIS PENDIDIKAN MUALAF

DI PERINGKAT ANTARABANGSA:

TUMPUAN DI SINGAPURA DAN DI

HONG KONG

Dr. Muhamad Faisal bin Ashaari

183

PRAKTIS PENDIDIKAN MUALAF DI PERINGKAT

ANTARABANGSA: TUMPUAN DI SINGAPURA DAN DI HONG

KONG

Dr. Muhamad Faisal bin Ashaari

Pusat Kajian Dakwah dan Kepimpinan,

Fakulti Pengajian Islam,

Universiti Kebangsaan Malaysia

faisal@ukm.edu.my

ABSTRAK

Pendidikan mualaf yang dilaksanakan di negara yang di perintah oleh

orang bukan Islam sangat mencabar. Ia memerlukan kepada

penyesuaian dan kesungguhan berdasarkan kepada ruang yang

diberikan dalam negara berkenaan. Singapura dan Hong Kong

merupakan dua negara yang mempunyai latar belakang yang berbeza

dari sudut sosio demografi orang Islam. Namun, organisasi Islam

dalam kedua negara ini menjalankan usaha dakwah dalam kerangka

yang dibenarkan. The Muslim Converts Association atau lebih

dikenali dengan Darul Arqam di Singapura mempunyai laluan

pendidikan mualaf selama empat tahun setengah yang dibahagikan

kepada tiga bahagian iaitu asas, pertengahan dan lanjutan. Bahagian

asas lebih tertumpu kepada mualaf sebelum dan selepas memasuki

Islam. Manakala di Hong Kong pula, bimbingan dilakukan dalam

kelas yang berpusat di Masjid Ammar yang dijalankan dalam bahasa

Filifina, Mandarin dan Inggeris. Bimbingan Islam di kedua negara

ini berjalan dengan baik dan lancar sesuai dengan sudut sosio

demografi dan kebenaran yang diberikan oleh pemerintahnya.

Kata Kunci: Mualaf, Singapura, Hong Kong, Bimbingan

PENDAHULUAN

Pendidikan untuk mualaf merupakan suatu keperluan setelah mereka memeluk Islam

untuk membolehkan mereka memahami dan mengetahui selok belok untuk menjadi

seorang Muslim yang sempurna. Mereka perlu didedahkan dengan perkara asas dalam

Islam khususnya dalam aspek akidah supaya mendapat kefahaman yang jitu tentang

Islam dan diikuti dengan aspek ibadah. Walau bagaimanapun, semua itu perlu berjalan

serentak sesuai dengan tahap kefahaman mereka tentang Islam. Tanggungjawab

memberikan pendidikan kepada mualaf merupakan tanggungjawab fardu kifayah

seluruh umat Islam. Dalam sebuah negara yang tidak mempunyai kerajaan Islam,

tanggungjawab ini perlu dipikul oleh semua umat Islam yang perlu untuk menubuhkan

organisasi atau institusi tertentu bagi menjalankan tanggungjawab ini. Namun, bagi

sebuah negara yang diperintah oleh orang Islam, kerajaan perlu bertanggungjawab

tentang urusan ini.

184

Di Malaysia, pendidikan untuk mualaf ini dijalankan secara dinamik antara

agensi kerajaan dan bukan kerajaan. Majlis Agama Islam Negeri dan Jabatan Agama

Islam Negeri menguruskan pendaftaran mualaf, menyediakan bantuan kewangan dan

kebajikan melalui peruntukan zakat dan menganjurkan kelas pengajian agama. Agensi

ini tidak bergerak sendirian kerana ia dibantu dan dijalankan secara bersama oleh

agensi-agensi bukan kerajaan (NGOs) seperti PERKIM, MACMA, KIMMA, ABIM

dan lain-lain (Siti Adibah & Siti Zubaidah 2018). Manakala di peringkat antarabangsa,

pendidikan untuk mualaf bergantung kepada sejauh manakah kedudukan Islam dalam

negara berkenaan kerana dasar yang berkaitan ini yang memberikan ruang kepada

aktiviti Islam untuk dilaksanakan. Ia juga berkait dengan jumlah umat Islam di negara

berkenaan kerana ia jumlah orang Islam yang ramai membolehkan banyak aktiviti

yang dijalankan. Makalah ini membincangkan tentang pendidikan mualaf di tiga

negara iaitu di Singapura dan Hong Kong.

KONSEP PENDIDIKAN MUALAF

Mualaf ialah mereka yang mula berjinak dengan Islam. Ini seperti yang jelas disebut

dalam Surah al-Taubah ayat 60 iaitu salah satu golongan yang layak untuk menerima

zakat. Menurut Dr. Yusuf al-Qaradawi (1996), mualaf ialah mereka yang digerakkan

hatinya kepada agama Islam dengan cara memuliakan mereka dengan pemberian, atau

mereka yang iman di hatinya belum kukuh, lalu diberikan harta zakat pada kadar yang

boleh memantapkan dan menggembirakan mereka dan keluarga mereka terhadap

Islam. Mereka perlu untuk diajak dan didedahkan lagi dengan Islam supaya hati

mereka boleh menerima Islam. Namun, mualaf tidak sekadar mereka yang memeluk

Islam tetapi juga diluaskan kepada mereka yang telah memeluk Islam tetapi

memerlukan kepada bimbingan secara dekat supaya boleh melaksanakan Islam dalam

kehidupan dengan lebih baik. Ia juga termasuk mereka yang sudah memeluk Islam

tetapi keislamannya masih lemah.

Justeru, pendidikan tentang Islam perlu diberikan kepada mualaf sama ada

secara formal atau tidak format dengan matlamat untuk memberikan kefahaman asas

Islam kepada mereka. Bukan sekadar pendidikan, tetapi bimbingan juga diperlukan

untuk memastikan emosi mereka kuat untuk berhadapan dengan pelbagai cabaran

setelah memeluk Islam. Atas sifat manusia yang berbeza dari sudut kemampuan

kognitif, kemahiran dan pengalaman, tahap pembelajaran mungkin berbeza antara

individu. Oleh kerana itu, terdapat perbezaan dalam kalangan pihak berautoriti agama

dalam menentukan tempoh mualaf. Menurut Azman Ab Rahman (2020), banyak

negeri yang tidak mempunyai tempoh tertentu dan beberapa negeri menetapkan 5

tahun dan ada yang sehingga 7 tahun. Apa yang pasti ialah mereka yang sudah

memeluk Islam perlu mempelajari asas-asas penting dalam Islam. Manakala,

masyarakat Islam, organisasi Islam dan kerajaan perlu membantu memudahkan proses

pendidikan dan bimbingan ini.

185

PENDIDIKAN MUALAF DI PERINGKAT ANTARABANGSA

Pendidikan mualaf di peringkat antarabangsa boleh dibahagikan kepada tiga jenis

negara.

Pertama: negara yang diperintah oleh orang Islam.

Pada asasnya, negara yang diperintah oleh orang Islam biasanya bersifat positif dengan

gerak kerja dakwah. Seorang menteri dilantik untuk mengurus dan mentadbir hal

ehwal orang Islam dan menyokong segala usaha dakwah. Namun, dalam konteks

pengurusan mualaf, ia berlaku dalam negara yang mempunyai ramai bukan Islam dan

usaha dakwah dilakukan secara berterusan seperti Malaysia dan Indonesia. Apabila

ada orang memeluk Islam, negara Islam bertanggungjawab mendidik mereka dengan

Islam menerusi institusi rasmi dan juga dilaksanakan oleh institusi mahupun individu.

Kedua: negara yang diperintah oleh bukan Islam tetapi memberikan kebebasan

Negara yang berada dalam kategori ini membuka ruang dan peluang yang baik kepada

umat Islam dalam menjalankan usaha dakwah. Walau bagaimanapun, tahap kebebasan

yang diberikan itu bergantung kepada polisi negara berkenaan. Kebiasaannya

kebebasan diberikan untuk mengamalkan agama dan melaksanakan aktiviti di dalam

premis sendiri. Untuk aktiviti dakwah di tempat umum seperti melakukan street

dakwah ada sesetengah negara yang tidak membenarkannya seperti di Singapura.

Namun, untuk aktiviti dakwah secara online, kebanyakannya terbuka dan bebas. Umat

Islam boleh menganjurkan program dan usaha dakwah sejajar dengan kebenaran yang

diberikan.

Ketiga: negara yang diperintah oleh bukan Islam tetapi tidak memberikan

kebebasan

Negara yang berada dalam kategori ini membuka ruang tidak membuka ruang dakwah

seperti di China. Umat Islam terpaksa bertahan dengan sistem yang ada dan mungkin

dakwah secara online boleh menjadi alternatifnya.

Bagi menjelaskan usaha dakwah di peringkat antarabangsa ini, di sini dibincangkan

tiga contoh negara iaitu di Singapura dan Hong Kong.

Pertama: Dakwah di Singapura

Ia merupakan sebuah negara yang mempunyai orang Islam yang minoriti dan

didominasi oleh masyarakat Cina. Orang Islam bebas mengamalkan cara hidup Islam

khususnya yang berkaitan dengan ibadat khusus melainkan korban. Umat Islam tidak

dibenarkan untuk melaksanakan dakwah secara terbuka tetapi boleh untuk

mengadakan aktiviti dalam premis masing-masing. Singapura mempunyai 72 masjid

dan satu kawasan perkuburan yang besar untuk orang Islam.

186

Darul Arqam.

Ia merupakan sebuah NGO yang berdaftar dengan nama “The Muslim Converts

Association” pada 1980 dan mempunyai sebuah kompleks tiga tingkat yang terletak

di 32 Onan Road, Singapura. Ia dilengkapi dengan pelbagai kemudahan dan ditadbir

oleh kakitangan sepenuh masa yang bergaji. Ia merupakan tempat untuk mualaf di

Singapura mempelajari tentang Islam dan untuk orang Islam meningkatkan kefahaman

Islam yang sedia ada. Ini tidak menafikan wujud pembelajaran dan kelas yang

diadakan di masjid di Singapura mahupun di tempat persendirian untuk mualaf

mempelajari tentang Islam. Secara umumnya, terdapat empat aktiviti umum yang

dijalankan:

1. Ceramah Umum (Public Talks)

Ceramah ini menyasarkan kumpulan yang ramai dalam kalangan Muslim dan non-

Muslim yang diadakan di tempat-tempat umum yang boleh dihadiri sekitar 600 orang.

Ia merupakan acara yang diadakan sebanyak 6 hingga 8 setahun dengan tujuan untuk

membawa mesej Islam kepada masyarakat umum terutama non-Muslim. Topik

ceramah umum ini dipilih berdasarkan kepada isu-isu semasa agar dapat menarik

kehadiran yang ramai.

2. Ceramah dalaman (In-House Talks)

Ceramah ini menyasarkan saudara baru dan ahli Darul Arqam yang diadakan di

Auditorium Darul Arqam sebulan sekali. Kehadirannya sekitar 150 orang yang

membincangkan isu-isu kontemporari yang relevan dan berkaitan dengan kehidupan

orang Islam.

3. Ceramah Ramadan (Ramadan Short Talks)

Sepanjang bulan Ramadan, Darul Arqam ceramah ringkas pada setiap hujung minggu

sebelum berbuka puasa. Ia bertujuan memberi penerangan kepada mereka yang baru

memeluk Islam agar memahami ibadah puasa dan berkat bulan Ramadan.

4. Sesi Mengenali Islam (Knowing Islam)

Ia merupakan sesi penjelasan kepada orang yang baru mengenali Islam yang

dijalankan pada setiap Ahad selama 2½ jam. Ia memperkenalkan perkara yang asas

tentang Islam dan memberi maklumat kepada peserta tentang program di Darul Arqam

dan prosedur pengislaman.

Pembelajaran di Darul Arqam untuk Mualaf

Terdapat tiga jenis pembelajaran yang dilaksanakan di Darul Arqam iaitu

pembelajaran Asas, Pertengahan dan Lanjutan. Pembelajaran asas ini sesuai untuk

mereka yang baru mengenali Islam dan selepas memeluk Islam yang dijangka

mengambil masa satu tahun setengah. Untuk menjadi seorang Islam yang baik, kelas

di peringkat pertengahan diperkenalkan yang mengambil masa satu tahun setengah.

Peserta yang baru memeluk Islam mestilah terlebih dahulu mengikuti kursus asas

sebelum masuk kursus pertengahan. Manakala, di peringkat lanjutan peserta pula akan

187

mengikuti kursus yang lebih mendalam tentang Islam selama satu tahun setengah. Ini

bererti seorang yang memeluk Islam mengambil masa 4 tahun setengah untuk

memahami Islam dengan lebih mendalam. Ini seperti yang ditunjukkan dalam Rajah 1

di bawah.

Rajah 1: Laluan pembelajaran bagi seorang mualaf

Kelas Asas Islam

Kelas asas ini dibahagikan kepada dua iaitu sebelum dan selepas memeluk Islam. Ini

seperti yang dapat dilihat dalam Rajah 2 di bawah :

Rajah 2: Pembahagian Kelas Sebelum dan Selepas Memeluk Islam

188

Kelas sebelum memeluk Islam

1. Knowing Islam Session (KIS)

Ia merupakan suatu sesi kelas yang dijalankan pada setiap Sabtu dan Ahad selama 2

jam melainkan pada cuti umum. Topik pembelajaran meliputi aspek tauhid, Rasulullah

dan rasul yang terdahulu, kesempurnaan Islam dan istilah yang biasa digunakan dalam

Islam. Ia juga menjelaskan tentang cara menjadi orang Islam dan pengenalan tentang

Darul Arqam dan perkhidmatan yang diberikan.

2. Beginners' Course on Islam (BCI)

Ia merupakan kursus yang menjelaskan asas-asas Islam berdasarkan kepada buku “The

Essence of Islam” menggunakan perantaraan bahasa Inggeris dan Mandarin. Selain

pembelajaran dalam kelas, peserta juga akan dibawa ke masjid untuk memberi

pendedahan tentang adab-adab di masjid secara praktikal. Masjid Khalid dipilih kerana

ia berdekatan dengan Darul Arqam.  Topik pembelajaran meliputi rukun iman dan

kehidupan sebagai orang Islam menerusi 5 rukun. Ia juga meliputi aspek Ihsan dan

kepentingannya.

3. Beginners' Course on Islam - Express (BCX)

Ia merupakan kursus yang sama seperti BCI tetapi dijalankan selama 2 minggu. Kursus

ini fleksibel khususnya untuk mereka yang berada sekejap di Singapura dan mereka

yang tidak datang mengikut jadual kelas BCI.

4. Refresher Course on Islam (RCI)

Ia merupakan kursus yang baik untuk mereka mahu belajar dan mengemaskini

pengetahuan tentang Islam dan praktis.

5. Let's Pray 1 (Weekly)

Peserta mestilah mengikuti BCI atau BCX dan kursus ini berjalan selama 6 minggu

meliputi perkara asas dalam solat dan praktikal meliputi wuduk dan kebersihan.

6. Let's Pray 1 (Express)

Ia adalah kelas yang sama seperti kelas di atas, cuma ia dijalankan mengikut keperluan

peserta yang tidak dapat mengikuti kelas biasa.

Kelas selepas memeluk Islam

1. Code of a Muslim

(Purification & Islamic Adab and Manners)

Ia merupakan kelas yang menumpukan kepada pembentukan hubungan antara

manusia dengan Allah. Peserta akan belajar tanggungjawab utama sebagai seorang

Muslim. Di akhir kursus peserta akan mempunyai pandangan yang holistik tentang

pelaksanaan Islam dalam kehidupan dan mematuhi diri dengan pelaksanaan Islam

yang sempurna. Ia mempunyai 10 kelas dan 1.5 jam pada setiap sesi.

189

2. The Journey of Faith

(Pillars of Iman and The Life of Prophet Muhammad PBUH)

Ia merupakan kelas berkaitan dengan asas Islam yang menumpukan kepada asas

akidah Islam dan kehidupan Rasulullah yang boleh memberikan inspirasi kepada

pelaksanaan Islam. Peserta akan mendapat pendedahan tentang cabaran yang dilalui

oleh Rasulullah ketika menyampaikan Islam dan mengukuhkan keyakinan kepada

Islam. Ia mempunyai 10 kelas dan 1.5 jam pada setiap sesi.

3. The Sacred Guidance

(Reflections on Al-Quran and Hadith)

Ia memperkenalkan dua sumber Islam iaitu Quran dan Hadith, yang secara tidak

langsung menjelaskan asal Islam. Kursus ini merupakan pelengkap kepada dua kursus

sebelum ini untuk membawa peserta ke arah pemahaman yang komprehensif tentang

Islam. Peserta akan mempunyai maklumat yang mendalam tentang Islam dan

mempunyai lebih keyakinan tentang Islam menerusi pemahaman tentang ayat tertentu

dari Quran dan Hadis. Ia mempunyai 10 kelas dan 1.5 jam pada setiap sesi.

4. Quran Reading 1 (Quran Phonetics)

Kursus ini menumpukan kepada kemahiran pembacaan al-Quran dari sudut sifat huruf,

makhraj, intonasi dan kelancaran. Ia menggunakan modul Iqrak dan modul Akhyar. Ia

mempunyai 10 kelas pada setiap modul yang diadakan secara mingguan.

190

Rajah di bawah menjelaskan jadual kelas yang ditawarkan pada bulan Ogos 2021.

Rajah 3: Jadual Kelas Sepanjang Ogos 2021

191

Kursus kesedaran dakwah Da'wah Awareness Training Programme (DATP)

Terdapat kursus kesedaran dakwah yang dijalankan sebulan sekali selama 12 bulan. Ia

merangkumi pelbagai topik tentang Islam dan kemahiran komunikasi termasuklah

lawatan sambil belajar ke rumah ibadat lain. Ia menjelaskan tentang sejarah dakwah

pada rasul dan teknik dakwah kontemporari serta menjawab soalan-soalan penting

tentang Islam. Peserta juga akan berpeluang untuk mengaplikasikan kemahiran

dakwah dalam sesi praktikal. Program satu tahun ini dijalankan dalam bahasa Inggeris

dan mengenakan yuran komitmen iaitu $120 Dollar atau $10 Dolar pada setiap kursus.

https://www.darul-arqam.org.sg/dawah-awareness-training-programme-datp/

Rajah 4: Iklan Da'wah Awareness Training Programme

Kedua: Dakwah di Hong Kong

Jumlah orang Islam di Hong Kong sekitar lebih 300 ribu orang. Sejak kedatangan

tenaga kerja asal Indonesia (TKI), jumlah umat Islam di Hong Kong meningkat

dengan signifikan. Sebahagian besar mereka terdiri dari Buruh Migran Indonesia

(BMI), kemudian diikuti umat Islam dari Pakistan, India, Timur Tengah Malaysia dan

Afrika.

https://www.darul-arqam.org.sg/dawah-awareness-training-programme-datp/

https://republika.co.id/tag/islam-di-hong-kong

192

Islamic Union of Hong Kong (IUHK)

Islamic Union of Hong Kong Ia merupakan sebuah NGO yang ditubuhkan pada tahun

1900 oleh Umat Islam dari India dan Kepulauan Melayu yang menetap di Hong Kong,

yang sebahagian besarnya terlibat dalam perdagangan. Pusat pengurusan dan aktiviti

IUHK terletak di sebuah kompleks tujuh tingkat di Oi Kwan Road, Wan Chai  iaitu di

Pulau Hong Kong. Selain pejabat, kompleks ini mempunyai sebuah Masjid yang

dinamakan dengan masjid Ammar, restoran, auditorium, klinik dan lain-lain. Ia

bagaikan one stop center yang menempatkan semua urusan yang berkaitan dengan

pengurusan dan pentadbiran umat Islam di Hong Kong. IUHK juga salah satu ahli

pemegang amanah (Trustees) yang memayungi 5 buah masjid di pulau Hong Kong

dan New Territory termasuk dua buah kubur untuk umat Islam.

Menurut Abdul Muhaimin (2021) yang merupakan Pegawai Dakwah di IUHK,

orang Islam dari Indonesia yang berada di Hong Kong berjumlah 170 ribu orang iaitu

lebih dari separuh orang Islam di Hong Kong yang berjumlah 300 ribu. Untuk menjaga

kebajikan dan pengurusan dakwah kepada mereka, terdapat tiga organisasi induk yang

dinaungi oleh Islamic Union of Hong Kong iaitu Persatuan Organisasi Muslim

Indonesia Hong Kong (POSMIH), Persatuan Dakwah Victoria (PDV) dan Gabungan

Buruh Migran Muslim Indonesia di Hong Kong (GAMMI). POSMIH menjalankan

usaha dakwah dan menganjurkan kelas pengajian di Masjid Ammar dua minggu sekali

manakala Persatuan Dakwah Victoria (PDV) mengadakan kuliah sebulan sekali iaitu

pada minggu ketiga. Selain dari kelas, kedua organisasi ini menjalankan himpunan

dakwah seperti qasidah, maulid dan sebagainya. GAMMI merupakan persatuan yang

menumpukan kepada kebajikan pekerja khususnya dalam aspek perundangan.

Aktiviti dakwah dan bimbingan mualaf IUHK

1- Halaqah

Ia merupakan pengajian yang diadakan Masjid Ammar pada hari setiap hari dan

kehadiran bertambah lebih ramai pada hari Jumaat Sabtu dan Ahad. Ia dijalankan pada

1 dan 2 sesi yang melibatkan kehadiran mencecah 400 orang yang terdiri dari wanita

Indonesia. Ia merupakan pengajian agama yang dianjurkan oleh IUHK. Selain itu,

IUHK juga ada menyediakan kelas kemahiran seperti kemahiran menjahit dan

memasak.

Oleh kerana masjid tidak dapat menampung kehadiran yang ramai ini, mereka

mengadakan halaqah ini di bawah jambatan dan di sekitar bandar bandar Hong Kong

terutamanya di sekitar Causeway Bay, Hong Kong. Hujung minggu merupakan hari

cuti kepada BMI yang bekerja sebagai pembantu rumah. Program di sekitar bandar ini

dianjurkan oleh Persatuan Organisasi Muslim Indonesia Hong Kong (POSMIH) dan

Persatuan Dakwah Victoria (PDV).

193

2- Kelas agama untuk mualaf

Kelas agama diadakan dalam kumpulan yang kecil dan ia dibahagikan kepada tiga

kategori peserta

a. Kelas untuk mualaf dari Filipina

Ia dijalankan pada setiap hari Ahad yang dihadiri oleh peserta seramai 30-40 orang.

Mereka mengikuti kelas itu secara sukarela dengan menggunakan perantaraan bahasa

Inggeris/ Filipina dan ia terbuka kepada mereka yang berminat.

b. Kelas untuk Orang Cina

Kelas pada hari Sabtu dikhususkan untuk orang yang belum masuk Islam dan baru

mengenali Islam. Setiap satu sesi kelas selama 3 bulan dan selama 2 jam seminggu.

Kehadiran pada setiap sesi sekitar 30 orang dan selepas setiap sesi kebiasaannya ada

sekitar 5 orang yang memeluk Islam. Selebihnya mereka memeluk Islam pada masa-

masa yang lain.

Kelas pada hari Ahad dikhususkan untuk Mualaf yang dihadiri oleh peserta sekitar 20

orang. Mereka mengikuti kelas itu secara sukarela dengan menggunakan perantaraan

bahasa Kantonis dan ia terbuka kepada mereka yang berminat.

c. Kelas untuk Orang Indonesia

Kelas ini dijalankan untuk orang Islam dari Indonesia menggunakan perantaraan

bahasa Indonesia.

3- Kelas Online

Kelas secara online ada dilaksanakan pada setiap hari Sabtu pada jam 11-12 pagi yang

disampaikan oleh Imam Masjid Ammar. Untuk Macau, kelas diadakan pada minggu

keempat.

4- Penjelasan Islam

Sejak berlaku 11/9 banyak pihak yang meminta penjelasan tentang Islam dari IUHK.

Mereka terdiri dari pelbagai kelompok agama, masyarakat, universiti, dan organisasi.

Mereka datang ke IUHK untuk mendengar penjelasan dan selepas itu diajak mereka

untuk mengikuti “Mosque Tour” iaitu lawatan masjid untuk melihat keadaan dan

suasana masjid. Penjelasannya dibuat atas jemputan dari luar dan lawatan ke masjid

untuk mendengar penjelasan tentang Islam. Kebiasaannya, lawatan ini datang dari

kelompok pelajar yang purata kekerapannya ialah dua kali sebulan.

194

PENUTUP

Dakwah merupakan aktiviti yang perlu dilakukan mengikut konteks yang bersesuaian

dengan keadaan sosio politik dan sosio budaya sesebuah negara. Singapura adalah

contoh pelaksanaan bimbingan mualaf dalam sebuah negara yang moden yang

diperintah oleh bukan Islam. Pelaksanaannya yang tersusun sesuai dengan masyarakat

Islam di negeri ini yang hidup dalam masyarakat kontemporari. Hong Kong adalah

contoh pelaksanaan bimbingan mualaf dalam sebuah negara yang mempunyai ramai

imigran dari Indonesia dalam kalangan wanita. Lebih separuh orang Islam di sana

terdiri dari imigran khususnya Indonesia. Masing-masing mempunyai kelebihan dan

keunikan yang tersendiri dalam pelaksanaan bimbingan kepada mualaf. Yang paling

penting dari itu ialah kesungguhan orang Islam dalam melaksanakan tanggungjawab

bimbingan ini ketika ada orang memeluk Islam dan berusaha untuk menyebarkan

mesej Islam kepada semua manusia.

RUJUKAN

Abdul Muhaimin Karim. 2021. Perkembangan Islam di Hong Kong. Temubual. 21

Julai.

Al-Qaradawi, Yusuf. 1996. Fiqh al-Zakah. Beirut: Muassah al-Risalah.

Azman Ab Rahman, Nurul Shazwani Nordin, Muhammad Faiz Abd. Shakor, &

Mohamad Anwar Zakaria. Nur Ain Syafiqah, Mohammad Naqib Hamdan.

2020. Kaedah Pengukuran Penentuan Status Mualaf kepada Mukalaf dalam

Konteks Malaysia. UMRAN - International Journal of Islamic and

Civilizational Studies, 7(2), 41–49.

Mohamad Abu Bakar Abdul Rahman. 2010. Metodologi Dakwah Rasulullah S.A.W.

Di Peringkat Permulaan Di Mekah: Aplikasinya Di Singapura. Tesis Sarjana

Jabatan Dakwah Dan Pembangunan Insan Akademi Pengajian Islam Universiti

Malaya Kuala Lumpur.

Siti Adibah Abu Bakar & Siti Zubaidah Ismail. 2018. Pengurusan Mualaf Di Malaysia:

Kerjasama Dinamik Antara Agensi Kerajaan Dan Bukan Kerajaan. Jurnal al-

Abqari 16, 133-155.

Laman Web

https://www.darul-arqam.org.sg/

https://www.darul-arqam.org.sg/

195

CABARAN PASCA KEMBALI

KEPADA ISLAM DALAM

KALANGAN MUALLAF DI

MALAYSIA

Dr. Nur A’thiroh Masyaa’il Tan Ai Pao

196

CABARAN PASCA KEMBALI KEPADA

ISLAM DALAM KALANGAN MUALLAF DI MALAYSIA

Dr. Nur A’thiroh Masyaa’il Tan Ai Pao

Pusat Kajian Dakwah dan Kepimpinan, Fakulti Pengajian Islam,

Univerisiti Kebangsaan Malaysia

athiroh@ukm.edu.my

ABSTRAK

Muallaf adalah golongan minoriti yang terdapat di Malaysia. Dalam

sepuluh prinsip Islam Hadhari, hak-hak kepada kumpulan minoriti

seperti muallaf diberi perhatian. Hak-hak mereka dijamin oleh

undang-undang negara. Jaminan tersebut meliputi nyawa, agama,

harta, kehormatan dan akal ( Maqasid al-Syariah ). Kajian ini

membincangkan senarion semasa muallaf dan cabaran pasca

pemelukan Islam dalam kalangan muallaf di Malaysia. Kajian ini

dilakukan dalam bentuk  kajian kualitatif. Dalam kajian ini, data-

data dikumpulkan dalam bentuk data atau huraian adalah

meggunakan metod-metod seperti penyelidikan kepustakaan,

analisa dokumentasi yang terdiri daripada bahan-bahan bertulis atau

dokumen-dokumen dan menemubual terhadap respondan secara

bersemuka dan atas talian serta kaedah pemerhatian. Hasil kajian

menunjukkan menghadapi cabaran-cabaran pasca pemelukan Islam

seperti cabaran cabaran spiritual penghayatan agama dan pengajian

pendidikan tinggi, cabaran perkahwinan dan kekeluargaan, cabaran

psikologi daripada keluarga, keluarga angkat dan masyarakat,

cabaran penyesuaian diri, cabaran role model, cabaran pertikaian

niat konversi, cabaran deraan fizikal dan emosi, cabaran

kepincangan prinsip one door policy, cabaran salah faham masuk

Melayu, Islam itu keganasan serta lain-lain isu. Implikasi kajian ini

akan memberi input dan pengetahuan kepada pengkaji dan

penggubal dasar untuk pembangunan dan pemerkasaan muallaf di

masa hadapan.

Kata kunci : cabaran, pasca, Islam, muallaf

mailto:athiroh@ukm.edu.my

197

PENGENALAN

Malaysia terdiri daripada masyarakat majmuk dan pelbagai bangsa. Mullaf adalah

mereka yang dijinakkan hati mereka untuk menerima Islam dan telah melafazkan dua

kalimah syahadah. Mereka merupakan golongan yang baru memeluk Islam.

Pemberian zakat adalah bertujuan untuk memotivsikan dan memantapkan lagi

keislamannya serta beramal dengan ajaran Islam. Manakala golongan Muslimin yang

berkelayakan perlu memberi didikan dan bimbingan agama kepada mereka.

Merujuk Data Statistik Kemasukan Islam 2010 hingga 2018 Jabatan Kemajuan

Islam Malaysia (JAKIM), jumlah keseluruhan pemelukan Islam bagi setiap negeri

adalah sebanyak 89.102 orang. Daripada jumlah tersebut, 20,115 muallaf dari negeri

Sabah merupakan jumlah tertinggi mendahului negeri-negeri lain di Malaysia. Hasil

daripada pergaulan dan interaksi sesama kaum dalam masyarakat, maka berlaku

konversi atau proses memeluk Islam. Selepas melafazkan dua kalimah syahadah,

segala tuntutan syarak Islam ditaklifkan ke atas diri mereka mengikut tahap

kefahaman dan penguasaan agama mereka. Perkataan mualaf disebut hanya sekali

dalam al-Quran di dalam surah al-Taubah ayat 60: Firman Allah SWT:

Maksud: " Sesungguhnya sedekah-sedekah (zakat) itu hanyalah untuk

orang-orang fakir, dan orang-orang miskin, dan amil-amil yang

mengurusnya, dan orang-orang mualaf  yang dijinakkan hatinya, dan untuk

hamba-hamba yang hendak memerdekakan dirinya, dan orang-orang yang

berhutang, dan untuk ( dibelanjakan pada ) jalan Allah SWT, dan orang-

orang musafir ( yang keputusan ) dalam perjalanan. ( Ketetapan hukum

yang demikian itu ialah ) sebagai satu ketetapan ( yang datangnya )

daripada Allah SWT. Dan ( ingatlah ) Allah SWT amat mengetahui lagi

amat bijaksanan " (Surah al-Taubah 9: 60 ).

 Pelbagai faktor pemelukan Islam dalam kalangan Muallaf. Implikasi dari

faktor pemilihan agama Islam sebagai anutan turut memberi kesan kepada cabaran-

cabaran yang dihadapi oleh muallaf pada pasca pemelukan Islam. Situasi ini sangat

membimbangkan kepad muallaf di awal pemelukan Islam.

198

METODOLOGI KAJIAN

Dalam konteks penyelidikan, metodologi merupakan langkah-langkah atau kaedah

yang digunakan oleh pengkaji untuk mencari, mengumpul dan menganalisis data bagi

mencari jawapan atau penyelesaian berdasarkan objektif yang telah digariskan oleh

pengkaji dalam menjalankan sesebuah penyelidikan. Untuk memulakan sesuatu

kajian, rekabentuk kajian memainkan peranan yang sangat penting dalam memastikan

pelaksanan kajian mengikut landasan penyelidikan yang betul. Dalam kajian ini

penyelidik mengaplikasikan kajian kualitatif melalui pendekatan kajian kes sebagai

rekabentuk kajian.

SENARIO SEMASA PERKEMBANGAN MUALLAF DI MALAYSIA

Ku Md Ali b. Hj. Ku Ramli ( 1997 ), dalam tesisnya yang bertajuk Dakwah Kepada

Saudara Baru: Satu Kajian Mengenai Pendekatan dalam Aspek Bimbingan dan

Kebajikan memetik penulisan Siddiq Fadzil ( 1995: 3 ) dalam kertas kerjanya

Eksperimen Pendakwahan di Alam Melayu: Suatu Tinjauan Evaluatif dalam

membincangkan perkembangan muallaf di rantau Melayu. Di mana Siddiq Fadzil (

1995: 3 ) berpendapat bahawa proses pengislaman dilakukan secara subtitle dan

gradual iaitu secara halus dan beransur-ansur. Ini bererti masyarakat yang memeluk

Islam tidak merasa dalam keadaan terpaksa dan terbeban dalam meninggalkan amalan

kebiasaan mereka dan memeluk agama Islam. Begitu juga statistik muallaf  di

Malaysia tidak dapat diketahui dengan tepat kerana keselarasan jumlah pengislaman

antara sesebuah negeri dengan negeri lain masih dalam proses kemaskini. Jumlah

keseluruhan muallaf di Wilayah Persekutuan dari tahun 1980 hingga 1993 ialah

seramai 4350 orang daripada 57940 orang jumlah keseluruhan saudara baru di

Malaysia pada tahun tersebut ( Statistik Sistem Maklumat Islam ( SISMI ), Pusat Islam

Kuala Lumpur ).  Manakala merujuk di laman web http://www.islam.gov.my/, statistik

saudara baru di Wilayah Persekutuan, Kuala Lumpur dari tahun 1994 hingga 2004

iaitu dalam tempoh sepuluh tahun, jumlah muallaf telah meningkat kepada 6695

orang. Statistik muallaf juga merupakan dokumen penting yang dirahsiakan oleh pihak

jabatan agama. Data terkini merujuk Data Statistik Kemasukan Islam 2010 hingga

2018 Jabatan Kemajuan Islam Malaysia (JAKIM), jumlah keseluruhan pemelukan

Islam bagi setiap negeri adalah sebanyak 89.102 orang. Ini menunjukkan peningkatan

yang baik dan bimbingan serta perkaderan kepada muallaf perlu dititikberatkan demi

kefahaman pengamalan Islam pada pasca pemelukan muallaf.

199

 Melihat kepada senario berhubung dengan muallaf juga sering dibicarakan

pada akhir-akhir ini. Kesedaran masyarakat mengenai beberapa perkara seperti

kepentingan muallaf dalam dakwah Islamiah, permasalahan muallaf dan

pembangunan dalam segala aspek kehidupan telah memberi satu impak membawa

kepada usaha pembangunan muallaf perlu digiatkan. Dengan harapan agar muallaf

juga setanding dengan masyarakat Muslim lain.

 Pelbagai isu seperti persoalan faktor memeluk Islam, pertikaian niat suci

muallaf memilih Islam sebagai anutan menjadikan muallaf yang masih di peringkat

awal mengucapkan kalimah syahadah begitu keliru dan kecewa dengan situasi

sedemikian. Tambahan pula, setelah memeluk Islam, muallaf yang seharusnya

diberikan perhatian dan bimbingan agama Islam demi untuk mengukuhkan pegangan

akidahnya sering diabaikan oleh segelintir masyarakat Muslim. Muallaf dikatakan

menyusahkan masyarakat kerana sering naik turun pejabat zakat untuk mendapatkan

bantuan zakat asnaf mualaf yang sewajarnya menjadi haknya. Isu perebutan jenazah,

cabaran undang-undang bagi muallaf bawah umur 18 tahun, kehilangan pekerjaan

setelah memeluk Islam, kehilangan hak tuntutan harta pusaka dan penyingkiran oleh

keluaga kandung serta sikap monopoli keluarga angkat telah memberi tekanan yang

hebat kepada muallaf itu sendiri. Layanan yang tidak berhikmah oleh masyarakat

benar-benar mengusik hati kecil saudara baru dan ada sebahagian mereka memilih

untuk kembali kepada agama asal. Pasca perkahwinan muallaf dengan pasangan yang

tidak sekufu dan tidak memberi bimbingan yang baik kepada muallaf merupakan isu

utama kini yang menjadi perhatian masyarakat. Muallaf juga bercita-cita tinggi untuk

meneruskan pengajian tinggi dan memiliki sijil pengajian yang selayaknya. Fenomena

ini perlu diberi perhatian oleh semua masyarakat Muslim dalam membimbing dan

memberi contoh teladan yang baik kepada muallaf.

 Namun yang demikian, menurut Sharifah Hapsah Syed Hasan Shahabudin

yang ditemubual penulis pada 15 Ogos 2008 memberikan pandangan muallaf juga

berperanan dalam kehidupan sosial masyarakat dalam mengamalkan tatacara dan

kebudayaan mereka selagi ianya tidak bercanggah dengan syariat Islam serta terus

meneruskan hubungan baik kekeluargaan antara diri mereka dengan keluarga kandung

dan juga sanak saudara yang lain. Misalnya, pada perayaan Tahun Baru Cina, muallaf

boleh turut meraikan bersama keluarga kandung kerana perayaan tersebut merupakan

perayaan kebudyaan dan tidak melibatkan penyembahan yang dilarang dalam ajaran

Islam. Begitu juga sejak akhir-akhir ini, saudara baru sama ada berbangsa Cina

Muslim, India Muslim, Orang Asli Muslim, Kadazan Muslim, Iban Muslim dan Siam

Muslim mempunyai kesedaran akan kepentingan mereka dalam dakwah Islamiah.

Kepentingan muallaf dalam berdakwah berdasarkan kebolehan berbahasa,

pemahaman dalam adat dan budaya bangsa, berpengetahuan dalam pendekatan yang

sesuai untuk berdakwah kepada kaum mereka sendiri dan juga mengetahui pantang

200

larang dalam kehidupan. Oleh itu, muallaf dan juga pendakwah-pendakwah perlu

berganding bahu dalam memastikan usaha dakwah Islamiah dapat dilaksanakan

dengan sistematik dan tercapai matlamat dakwah itu sendiri ( Fariza Md Sham, Anuar

bin Puteh & Nur A'thiroh Masyaa'il Tan @ Tan Ai Pao  2008: 2-3 ). Dalam dunia

cabaran Pandemik Covid 19 ini, penggunaan media secara digital menjadi keutamaan

untuk muallaf untuk meneruskan usaha dakwah mereka kepada masyarakat.

ANALISIS CABARAN PASCA KEMBALI KEPADA ISLAM DI KALANGAN

MUALLAF DI MALAYSIA

Pada hakikatnya halangan, rintangan serta cabaran  pasca kembali kepada Islam dalam

kalangan muallaf di Malaysia. Perkaran ini berlaku lantaran sesuatu perubahan atau

tindakan pada pemikiran dan kelakuan.

 Menurut Faudzinaim Hj Badaruddin (2005: 114), secara umumnya cabaran-

cabaran yang dihadapi oleh muallaf boleh dilihat daripada dua sudut iaitu, cabaran

dalaman dan cabaran luaran. Cabaran dalaman yang dihadapi oleh muallaf ialah kesan

spiritual dan tekanan psikologi sebelum memeluk Islam dan setelah memeluk Islam.

Antaranya ialah tekanan spiritual untuk mencari dan memiliki kebenaran dan agama

yang benar. Keduanya tekanan psikolgi terkesan melalui bangkangan keluarga

sebelum dan sesudah memeluk Islam. Ketiganya tekanan psikologi untuk

menyesuaikan diri dengan muallaf dan seterusnya keperluan untuk menjadikan diri

sebagai role-model ( Faudzinaim Hj Badaruddin  2005: 114-116 ). Pengalaman

pengkaji juga membenarkan kenyataan yang dikeluarkan oleh Faudzinaim kerana ia

hampir menepati cabaran-cabaran yang perlu dilalui oleh muallaf jika ditinjau dari

sudut dalaman.  Pengkaji mendapati cabaran motivasi diri muallaf pasca kembali

kepada Islam turut menjadi isu utama untuk muallaf  melalui kehidupan sebagai

seorang Muslim.

 Menurut Faudzinaim Hj Badaruddin (2005: 117-118), cabaran luaran lebih

menjurus kepada perkara-perkara yang muncul daripada luar diri muallaf  itu sendiri

dan sekaligus telah memberi kesan yang amat mendalam. Cabaran-cabaran luaran

dapat dilihat daripada persepsi penerimaan masyarakat Islam melalui perkahwinan

terutamanya masyarakat Melayu. Mereka mempertikaikan tujuan muallaf memeluk

Islam dengan mengandaikan bahawa muallaf memeluk Islam disebabkan faktor

perkahwinan. Keadaan ini membuatkan saudara baru merasa sedih dan kecewa.

Keduanya tentangan yang diberikan oleh ibu bapa dan ahli keluarga muallaf , kaum

keluarga dan anggota masyarakat yang hampir dengan mereka. Manakala yang

selebihnya ialah cabaran dilihat daripada soal bantuan yang ditawarkan kepada

muallaf  daripada segi kewangan, pekerjaan dan juga tempat tinggal. Di samping itu,

201

muallaf di awal pengislamannya setelah mendapat tentangan keluarga dan

diberhentikan kerja oleh majikan juga mengalami kesukaran untuk mendapatkan

bantuan kewangan bagi meringankan beban masalah yang mereka hadapi. Melihat

kepada cabaran-cabaran dalaman serta luaran yang dihadapi oleh muallaf  maka tidak

mustahillah mereka juga berkemungkinan besar akan mengalami tekanan daripada

segi psikologi seperti kemurungan, kekeliruan, kerisauan dan kegelisahan yang tinggi,

stress dan lebih dari itu ialah hilang akal seperti yang pernah pengkaji temui sebelum

ini.

 Memetik bahan penulisan dari kertas kerja oleh Fariza Md Sham, Anuar bin

Puteh & Nur A'thiroh Masyaa'il Tan @ Tan Ai Pao (2008: 18-22) dalam kertas kerja

yang bertajuk Cabaran Saudara Kita: Kajian Dari Aspek Psikologi yang telah

dibentang dalam Seminar Dakwah, Kerohanian dan Qiadah pada 24 Januari 2008 di

Residen Hotel, UNITEN. Pengkaji menggariskan beberapa tekanan kejiwaan atau

cabaran psikologi yang perlu dihadapi oleh muallaf. Maklumat tentang tekanan

kejiwaan ini juga berdasarkan pengalaman-pengalaman muallaf yang mendapat

bimbingan kelas fardhu ain dan khidmat nasihat serta bantuan kebajikan dari Jabatan

Pengajian Dakwah dan Kepimpinan, Fakulti Pengajian Islam, Universiti Kebangsaan

Malaysia. Cabaran-cabaran psikologi yang sering dihadapi oleh muallaf adalah seperti

berikut;

Cabaran Spiritual Penghayatan Agama dan Pengajian Pendidikan Tinggi

Fitrah semulajadi manusia berkehendak kepada agama. Tidak kira apa bangsa

sekalipun fitrah beragama merupakan agenda utama dalam mengatur kehidupan dunia

mereka. Agama Islam merupakan agama yang benar di sisi Allah SWT dan

mempunyai garis panduan peraturan hidup yang lurus lagi jelas melalui sumber utama

iaitu al-Quran dan al-Sunnah. Agama Islam adalah agama yang dibawa oleh para

Rasul. Para Rasul telah mengajak manusia ke jalan Allah SWT Mereka telah

menyampaikan risalah yang sama dan dakwah yang sama iaitu mengesakan Allah

SWT ( Nur A'thiroh Masyaa'il Tan 2005: 77 ).

 Dalam kajian psikologi menunjukkan bahawa dalam diri manusia secara

semulajadi mempunyai satu motivasi yang akan mendorongnya mencari kehakikian

sesuatu kebenaran sehingga ia berpuas hati dengan pencapaian tersebut. Dalam soal

mencari kebenaran agama, seseorang yang Non Muslim akan membuat analisa dan

melakukan penilaian terhadap kebenaran sesuatu agama yang sesuai dengan fitrah

semulajadinya. Akhirnya, apabila telah dikenalpasti sesuatu agama yang memberi

ketenangan jiwanya, maka ia akan meneruskan pencarian sehingga akhirnya

mendapati bahawa agama Islam menepati fitrah semula jadi manusia berkehendakkan

202

ketuhanan yang hak dan beramal dengan ajaranNya sehingga dirinya merasai

ketenangan dan kebahagiaan yang mutlak. Sepanjang proses pencarian kebenaran

sesuatu agama itu, muallaf  akan menghadapi situasi kesamaran, ketidakyakinan,

kekeliruan dan kesangsian dalam diri mereka yang akhirnya membawa kepada

cabaran spiritual dalam pencarian dan menentukan agama yang seiring dengan fitrah

semulajadi. Peristiwa ini berlaku kepada Nur A'thiroh Masyaa'il Tan @ Tan Ai Pao

yang meminati ajaran Islam sejak di bangku sekolah menengah.

Hasil temuramah dengan salah seorang saudara baru pada Julai 2007 di

Universiti Kebangsaan Malaysia iaitu saudara Izzud Deen Abdullah @ Rano juga

didapati beliau cuba mengenal Islam sebelum melafazkan dua kalimah syahadah.

Kenyataan ini dikuatkan lagi dengan kisah saudara baru Mohamad Dharmalingam

yang memeluk Islam pada 27 April 1979. Beliau ditemuramah oleh Noorzila

Jamaludin dari majalah Al-Islam keluaran Disember 1994. Kisah Mohamad

Dharmalingan mengecapi nikmat memeluk Islam setelah sekian lama dia mencari

kebenaran Islam itu sendiri iaitu sejak dari kecil beliau sering menyebut perkataan "

Ahad " dan setelah di bangku sekolah baru beliau faham maksud " Ahad " hasil

daripada penjelasan seorang ustaz. Setelah bapanya mengetahui akan minat Mohamad

Dharmalingam terhadap Islam, beliau didera dan dihalau dari rumah. Beliau terus

merantau mencari ilmu Islam dalam keadaan keluarganya tidak dapat menerima

hakikat beliau memeluk Islam.

 Lazimnya muallaf yang mempunyai cita-cita yang tinggi akan meneruskan

pengajian di peringkat tinggi dalam pengkhususan agama. Muallaf ini berusaha untuk

mendapatkan pusat pengajian untuk membolehkan mereka merealisasikan impian

untuk memiliki sijil dan ijazah. Namun demikian, menurut Muhammad Firdaus

Abdullah (2019), kekangan kewangan sedikit sebanyak telah melunturkan

semangatnya untuk meneruskan pengajian. Semangat untuk belajar menjadi luntur

dalam semangat yang tinggi untuk memiliki segulung ijazah. Manakala menurut Siti

Aisyah (2021), tinggi minatnya untuk mempelajari agama ke peringkat tinggi, namun

beliau menghadapi masalah ketika mana beliau ingin mendalami al-Quran namun

tiada pembimbing yang dapat mengajarnya. Akhirnya semangat tinggi telah

menyebabkan beliau kerisauan kerana tidak dapat menguasai pembacaan al-Quran

Cabaran Perkahwinan dan Kekeluargaan

Dalam statistik perceraian pasangan Islam  sama ada muallaf dan pasangan Islam

menunjukkan dalam tempoh lima tahun lalu peningkatan begitu ketara iaitu daripada

43,749 kes pada 2011 kepada 53,870 kes pada 2014, naik sebanyak 10,121 kes

(http://www.kosmo.com.my/). Malahan peningkatan isu ini dapat dilihat di mana

203

Jabatan Kehakiman Syariah Malaysia mencatatkan 59,712 kes perceraian pada 2014,

63,463 pada 2015 dan 48,077 sehingga 10 Julai, 2016. Ia menyaksikan Selangor

mencatatkan kes tertinggi dalam tempoh tiga tahun iaitu 30,901 kes

(www.themalaysianinsight.com) dalam kes penceraian. Isu ini amat memberi impak

kekhuatiran yang tinggi dalam kalangan muallaf dalam menghadapi perkahwinan

dengan pasangan.

Pelbagai faktor telah menyebabkan pada pasca pemelukan Islam dalam

kalangan muallaf menghadpai cabaran perkawinan dan masalah kekeluarga. Di

antaranya faktor kewangan, ketidakfahaman dalam perbezaan adat dan budaya,

kecetekan agama pada pasangan asal Islam dan masalah sosial yang berlaku pada

pasangan seperti penagihan dadah, berjudi dan jenayah seperti mencuri dan

merompak.

Nur A’thiroh Masyaa’il Tan (2017: 122) dalam temubualnya dengan Siti Aisyah

Edden yang bercerai membuktikan bahawa tiadanya didikan dan bimbingan agama

dari pasangan terutamanya maullaf wanita yang berkahwin dengan lelaki Muslim telah

menjadi faktor berlakunya perceraian. Menurut Aisyah, bekas suaminya tidak pernah

mengajarnya untuk menunaikan kewajipan solat, apalagi mengajar cara hidup sebagai

seorang Muslim. Dengan cabaran hebat ini akhirnya demi mengukuhkan pegangan

agamanya, beliau memilih jalan penceraian sebagai solusi kepada kemelut

rumahtangganya.

 Begitu cabaran ketika mana masalah kewangan yang berlaku pada pasangan

terutama pihak suami memberi kesan kepada kebahagiaan keluarga. Lantaran dari itu

tekanan yang dihadapi dan akhirnya pasangan mencari jalan penyelesaian dengan

mengambil dadah. Apabila pasangan mengambil bahan terlarang ini maka akan

berlaku keruntuhan dalam rumahtangga seperti memukul pasangan, mencuri,

merompak dan menipu. Keganasan rumahtangga ini akhirnya memberi kesan negatif

kepada muallaf di mana sekiranya muallaf ini di awal syahadahnya dan mereka belum

mantap dan kukuh pegangan agamanya akan memilih untuk keluar daripada agama

Islam. Muallaf ini akan fail ke mahkamah syariah untuk menuntut keluar dari Islam.

Pengalaman pengkaji menguruskan kes-kes permohonan murtad membukti

kebanyakan mualaf pohon untuk keluar Islam adalah disebabkan kegagalan dan

keganasan yang berlaku dalam rumahtangga dan mereka tidak mempunyai support

system yang kuat untuk menghadapi kemelut yang berlaku.

Kepelbagaian kaum dan etnik di Malaysia telah mewarnai kehidupan yan unik

dan harmoni. Setiap kaum mempunyai ciri khas tersendiri dan ianya secara tidak

langsung turut membtentuk pribadi dan kelakuan seseorang individu. Perbezaan adat

dan budaya berlaku kepada pasangan yang berasal dari latar belakang kaum yang

204

berlainan antara satu sama lain. Apabila pasangan tidak toleransi dalam menerima adat

dan budaya yang tidak bertentangan muallaf maka ketidakfahaman akan berlaku dan

muallaf akan menghadapi cabaran penyesuaian diri dengan pasangannya.

Cabaran perkahwinan dan konsep kekeluargaan yang semakin pincang dalam

sistem kekeluargaan muallaf akhirnya telah mengakibatkan persepsi non Muslim

kepada kosenp kekeluargaan dalam Islam yang begitu lemah dan tidak menjadi contoh

teladan.

Cabaran Psikologi Daripada Keluarga, Keluarga Angkat dan Masyarakat

Realitinya pelbagai cabaran yang harus ditempuhi oleh muallaf semasa dan selepas

memeluk agama Islam. Di antaranya pengalaman pengkaji mendapati tentangan yang

hebat daripada keluarga kandung yang belum konversi. Sikap pemulauan ke atas diri

muallaf , kenyataan tidak mengakui anak kandung oleh bapa, tidak dibenarkan pulang

ke rumah dan putusnya segala perhubungan sama ada daripada segi kekeluargaan,

kewangan dan hubungan sosial yang lain, benar-benar mengganggu emosi dan

seterusnya menyebabkan tekanan perasaan di awal pengislaman.

Kebiasaannya muallaf berkonversi dipersepsikan dengan kerana faktor untuk

mendapatkan kemudahan kewangan telah meninggalkan kesan begitu mendalam

kepada diri mereka. Segala tohmahan dan sangkaan kurang baik tersebut membuatkan

muallaf berusaha untuk membuktikan kepada masyarakat bahawa harta kekayaan dan

wang serta kemewahan bukan unsur terpenting dalam kehidupan, tetapi ilmu yang

membentuk peribadi dan membawa kepada ketaqwaan kepada Allah SWT lebih tinggi

nilai daripada segalanya. Tidak kurang juga, segelintir masyarakat Melayu Islam

menganaktirikan muallaf  ekoran daripada membezakan bangsa dan kaum serta

dianggap muallaf menyusahkan masyarakat. Senario semasa juga menunjukkan bila

mana muallaf mencapai kejayaan dan kecemerlangan ianya turut mendapat tekanan

dari individu atau masyarakat kerana iri hati dengan pencapai muallaf berkenaa.

Cabaran pasca pemelukan Islam muallaf turut datang daripada keluarga

angkat. Keluarga angkat perlu memahami keperibadian anak angkat yang berstatus

muallaf, memahami adat resam mereka yang tidak bertentangan dengan ajaran Islam

untuk diamalkan, memberi kebebasan kepada muallaf untuk membuat pilihan dalam

kehidupannya dan yang utama ialah mengajar ajaran Islam seperti fardhu ain dan

menunjukkan contoh teladan yang baik kepada meraka dan usaha ini akan memberi

impak positif agar muallaf  terus maju bermotivasi untuk mendalami ajaran Islam,

menghayatinya dan seterusnya mengaplikasikannya dalam segenap kehidupan. Sikap

irihati dan hasad dengki kepada muallaf  yang berusaha memajukan kehidupan agar

205

lebih baik daripada sebelumnya juga perlu dijauhi oleh masyarakat. Masyarakat

sepatutnya memberi dorongan, sokongan, nasihat dan motivasi kepada mereka agar

lebih maju ke hadapan. Perkara ini penting kerana muallaf  juga merupakan salah satu

agen utama dan mempunyai kepentingan dalam dakwah Islamiyyah.

 Anuar Puteh ( 2008: 35 ) menyatakan dalam bukunya Bimbingan Al-Quran

Saudara Baru di Lembah Klang, secara umumnya masyarakat cina beranggapan

bahawa menukar agama kepada agama Islam adalah satu perbuatan yang amat dibenci

kerana mereka beranggapan bahawa agama Islam hanya untuk orang Melayu. Ini

dikira sebagai satu pengkhianatan kepada keturunan dan perjuangan bangsa Cina

kerana bagi mereka ia adalah satu keputusan memutuskan ikatan kekeluargaan atau

keturunan. Oleh itu, sebahagian smuallaf  disingkir, disisih oleh keluarga dan

masyarakat mereka.

 Dalam majalah Al-Islam keluran Januari 1994, Pemangku Pengerusi Islamic

Outreach ABIM ( IOA ), Mohd Asri Abdul menyatakan secara umumnya masyarakat

Islam Melayu khususnya perlu menerima muallaf. Bagaimanapun, mereka tidak

bersedia menjadi rapat sehingga sanggup mendengar rintihan mereka. Masyarakat

Islam perlu dilatih untuk menerima muallaf  yang baru memeluk Islam dengan

hikmah. :Perkara ini turut diakui oleh Muhammad Firdaus Toh (2020) yang

menyatakan masyarakat perlu membantu muallaf untuk mengecapi kejayaan dan perlu

ketepikan prejudis kepada meraka. Oleh itu masyarakat perlu untuk menguasai ilmu

dan pengalaman dalam membimbing dan mendidik muallaf supaya mereka terus

bersemangat dan konsisten dalam mendalami agama Islam dan mengajar kepada

masyarakat mereka kelak.

Cabaran Penyesuaian Diri

Setelah seseorang muallaf memeluk Islam, maka akan wujud sesuatu perubahan dalam

dirinya dan sudah pasti menzahirkan perbezaan-perbezaan dalam kehidupannya. Ini

bermakna sebelum dan selepas pemelukan ke agama Islam saudara baru akan

menghadapi corak dan gaya kehidupan sebagai seorang Muslim. Seseorang Muslim

ia ditaklifkan dengan segala hukum syarak setelah selesai mengucap dua kalimah

syahadah. Pada sebahagian muallaf  yang baru memeluk Islam, segelintir masyarakat

Melayu Muslim memberi bimbingan utama dengan mengubah cara kehidupan

muallaf. Misalnya, menyediakan pakaian baju kurung bagi muallaf  wanita, mengajar

memakai kain sarong, mendidik makan dengan tangan, tidak boleh makan dengan

menggunakan sepit, memakai jubah dan serban, tidak perlu ziarah atau menyambut

perayaan seperti Tahun Baru Cina. Dengan situasi sebegini jelas masyarakat tidak

cuba memahami bahawa kemungkinan wujudnya sensiviti di kalangan muallaf kerana

206

perlu mengubah segala cara dan gaya kehidupannya selama ini yang mana perbuatan

dan pemakaian tersebut tidak bertentangan dengan tuntutan agama.

Ketika pengkaji berkesempatan menemubual Sharifah Hapsah Syed Hasan

Shahabudin (Naib Canselor Universiti Kebangsaan Malaysia ) pada 15 Ogos 2008

yang lalu, beliau memberikan pandangan bahawa muallaf juga berperanan dalam

kehidupan sosial masyarakat dalam mengamalkan tatacara dan kebudayaan mereka

selagi ianya tidak bercanggah dengan syariat Islam serta terus meneruskan hubungan

baik kekeluargaan antara diri mereka dengan keluarga kandung dan juga sanak

saudara yang lain. Misalnya, pada perayaan Tahun Baru Cina, muallaf  boleh turut

meraikan bersama keluarga kandung kerana perayaan tersebut merupakan perayaan

kebudayaan dan tidak melibatkan penyembahan yang dilarang dalam ajaran Islam.

Pengkaji mendapat dorongan, nasihat dan motivasi daripada beliau setelah sekian

lama tenggelam dengan perasaan takut dan khuatir untuk pulang menziarahi kedua ibu

bapa yang belum Islam. Dengan kata-kata nasihat berunsur dakwah dan sokongannya,

penulis dapat pulang menziarahi keluarga kandung dan mereka begitu positif

menerima kembali pengkaji yang pernah mereka tidak mengaku anak sebelum ini.

Cabaran penyesuaian diri muallaf ini dikuatkan lagi dengan kenyataan

daripada Setiausaha Agung Kehormat Pertubuhan Kebajikan Islam Malaysia (

PERKIM ), Tuan Haji Yaakob Lazim yang dipetik dari majalah Al-Islam keluaran

Januari 1994. Beliau mengulas: " Perasaan tidak selesa saudara-saudara baru di

kalangan masyarakat Islam, khususnya orang Melayu mungkin disebabkan sikap

orang Melayu sendiri. Ramai orang kita tidak melihat kesejagatan Islam. Kita terlalu

menghubungkan diri ( associate ) dengan Islam, sehingga ada yang merasakan

saudara-saudara baru yang tidak  mengamalkan budaya Melayu diragui

keislamannya." Tambah beliau lagi kurangnya kefahaman mengenai kesejagatan

Islam di kalangan masyarakat Islam negera ini telah menimbulkan salah faham di

kalangan muallaf  serta orang bukan Islam.

Ulama feqah yang melihat sesuatu dari sudut hukum hakam dan

menekankannya secara mendadak kepada muallaf , namun ulamak dakwah

mengutamakan soal keyakinan sehingga mereka sendiri merasakan mereka patut

meninggalkan larangan Islam tanpa paksaan. Pendakwah terkenal Hussein Yee yang

turut memberikan pandangan dalam hal ini bahawa ketidakmampuan masyarakat

Islam membezakan budaya dengan agama membuktikan sempitnya kefahaman

mereka terhadap agama sendiri dan boleh menimbulkan fitnah terhadap Islam. Beliau

menasihati masyarakat Islam khususnya orang Melayu perlu bersikap terbuka dan

sedia berkongsi Islam bersama masyarakat bukan Islam yang berpotensi menjadi

saudara baru.

207

 Oleh yang demikian, situasi ini benar-benar menimbulkan persoalan dalam

minda muallaf dan pastinya mengecewakan mereka sekiranya perkara ini berterusan

tidak mustahil akan wujud pertikaian dalam kalangan muallaf akan keutamaan dalam

memberi didikan selepas mereka memeluk Islam. Persoalan yang sering timbul adalah

" keluarga angkat tidak mengajar cara solat, cara berwudhu dan bacaan al-Quran ",

sebaliknya perkara yang tidak sepatutnya diutamakan dilakukan. Tekanan

penyesuaian kendiri muallaf  yang berterusan akan memberi kesan negatif dalam

pemantapan aqidah mereka dan seterusnya kepada penghayatan dan pengamalan

ajaran Islam.

Cabaran role-model

Role-model dapat difahami sebagai contoh ikutan yang baik. Faudzinaim Hj

Badaruddin ( 2005: 116 ) menyatakan bahawa saudara baru perlu menyedari akan

perhatian masyarakat, sama ada masyarakat Muslim dan Non Muslim ke atas setiap

perbuatan dan pergerakan mereka. Oleh yang demikian, walaupun perhatian

sedemikian menjadi beban kepada muallaf , ia perlu bersedia dari segi mental dan

kekuatan emosi untuk menjadi bahan pandangan masyarakat.

 Menurut beliau lagi, sekiranya muallaf memberi contoh teladan yang baik

dalam masyarakat, maka ianya akan memberi impak yang positif terutamanya kepada

dakwah Islamiah kepada masyarakat non Muslim. Malahan jika sebaliknya, sikap

negatif daripada saudara baru akan memberi pandangan buruk khususnya kepada

masyarakat non Muslim dan seterusnya mereka beranggapan bahawa agama Islam

sama sahaja dengan agama-agama lain. Namun mereka lupa bahawa individu Islam

dan ajaran Islam itu dua perkara yang tidak boleh disatukan untuk memberi tohmahan

kepada Islam keseluruhannya. Perkara-perkara ini sedikit sebanyak akan memberi

tekanan kepada muallaf  yang baru menyesuaikan diri dengan ajaran Islam dan dalam

masa yang sama, masyarakat menuntut penonjolan sebagai role-model.

 Cabaran contoh teladan menjadi tunggak utama muallaf mempelajari dan

mengamalkan akhlak mulia. Kepincangan akhlak dan personaliti segelintir umat Islam

telah mengakibatkan muallaf keliru dalam memilih identiti Muslim yang baik untuk

dijadikan teladan dalam kehidupan. Perasaan kekecewaan kerap terjadi kepada

muallaf ekoran tipisnya akhlak mulia pada peribadi Muslim.

208

Cabaran Pertikaian Niat Konversi

Pertikaian niat memeluk Islam muallaf merupakan salah satu cabaran dalaman yang

dihadapi oleh mereka. Pada pengalaman dan pemerhatian pengkaji sebilangan

individu  mempertikaikan tujuan muallaf memeluk Islam dengan mengandaikan

bahawa mereka memeluk Islam disebabkan faktor perkahwinan dan faktor-faktor

kepentingan tertentu. Keadaan ini membuatkan  muallaf merasa sedih dan kecewa.

Sebahagiannya pula cuba mengaitkan muallaf memeluk Islam untuk mendapatkan

segala keistimewaan seperti harta benda, zakat, pengkat dan kuasa. Pertikaian niat

konversi muallaf dalam soal untuk mendapatkan bantuan kewangan atau zakat

daripada Baitulmal yang tidak dapat dipastikan kebenaran tersebut kerana kebanyakan

muallaf ketika memeluk Islam tidak mempunyai pengetahuan mengenai kewujudan

sistem zakat yang boleh membantu mereka. Oleh yang demikian, pertikaian niat

konversi ke atas muallaf tidak perlu ditimbulkan, kerana yang lebih utama dalam

dakwah ialah mengislamkan dan seterusnya memberi bimbingan dan panduan serta

menjadi role-model yang boleh membantu pemantapan dan pengukuhan pengislaman

muallaf.

 Dalam petikan dari majalah Al-Islam keluran Januari 1994, pendakwah

terkenal Hussein Yee berkata masyarakat Islam umumnya berprasangka terhadap niat

seseorang yang baru memeluk Islam. Perkara ini merupakan cabaran-cabaran

dipermulaan beliau memeluk Islam. Masyarakat Islam bersikap prejudis dan

mempersoalkan keikhlasannya memeluk Islam. Malah ada yang menyangka beliau

berbuat demikian untuk mendapatkan keistimewaan-keistimewaan tertentu.

 Jelas bahawa muallaf kekadangnya menghadapi cabaran perasaan dan emosi

yang dasyat selepas memeluk Islam. Perbuatan mempertikaikan niat muallaf

mengucapkan dua kalimah syahadah dan menjadi Muslim akan menimbulkan

kekeliruan, ketidakselesaaan, kehilangan tempat mengadu dan akhirnya mereka akan

beranggapan agama Islam sebagai agama yang susah.

Cabaran Deraan Fizikal dan Emosi

Dalam sudut lain, tentangan yang diberikan oleh ibu bapa dan ahli keluarga muallaf,

kaum keluarga dan anggota masyarakat yang hampir dengan mereka. Cabaran bukan

sahaja dari aspek emosi dan mental, tetapi juga kesan akibat dari deraan fizikal.

Misalnya, muallaf dikurung dalam bilik dan rumah, dipukul dan sebagainya. Semua

itu dilakukan oleh keluarga yang menentang konversi mereka. Muallaf memerlukan

bantuan dan bimbingan Muslim agar mereka menemui jalan keluar kepada

penyelesaian masalah yang dihadapi. Kenyataan ini dikuatkan lagi dengan kisah

209

saudara baru Mohamad Dharmalingam yang memeluk Islam pada 27 April 1979

ketika ditemuramah oleh Noorzila Jamaludin dari majalah Al-Islam keluaran

Disember 1994. Kisah beliau mengecapi nikmat memeluk Islam setelah sekian lama

dia mencari kebenaran Islam itu sendiri iaitu sejak dari kecil berminat dengan ajaran

Islam. Setelah bapanya mengetahui akan minat Mohamad Dharmalingam terhadap

Islam, beliau didera dan dihalau dari rumah. Beliau terus merantau mencari ilmu Islam

dalam keadaan keluarganya tidak dapat menerima hakikat beliau memeluk Islam.

 Perbuatan penderaan ke atas emosi dan fizikal muallaf sedikit sebanyak

meninggalkan kesan psikologi dalam diri mereka. Muallaf memerlukan nasihat,

sokongan dan dorongan masyarakat Islam yang lain agar mereka tidak mudah putus

asa dalam Islam dan kembali berbuat baik dengan keluarga kandung.

Cabaran Kepincangan Konsep " One Door Policy "

Dalam aspek lain dilihat daripada soal bantuan yang ditawarkan kepada muallaf

daripada segi kewangan, pekerjaan dan juga tempat tinggal di awal dan pertengahan

pasca pemelukan Islam. Di samping itu, muallaf mengalami kesukaran untuk

mendapatkan bantuan kewangan bagi meringankan beban masalah yang mereka

hadapi. Pelbagai persoalan dan beberapa peringkat pengurusan pentadbiran yang

dirasakan amat rumit untuk muallaf lalui sebelum mendapat bantuan zakat khususnya.

Sikap sedemikian memberi satu persepsi yang kurang baik kepada saudara baru dan

ia akan menjejaskan imej Islam itu sendiri selain daripada meninggalkan kesan

kekecewaan kepada muallaf.

 Dari aspek pengurusan pendaftaran dan syahadah seseorang muallaf turut

terkesan dengan birokrasi yang merumitkan muallaf untuk mengurus syahadah dan

pendaftaran pengislaman mereka. Sistem pengurusan yang praktikal dan profesional

akan memberi kemudahan kepada muallaf untuk menguruskan segala dokumentasi

dan bantuan mudah cara untuk membantu muallaf yang kurang upaya perlu menjadi

keutamaan.

 Melihat kepada cabaran-cabaran dalaman serta luaran yang dihadapi oleh

muallaf maka tidak mustahillah mereka juga berkemungkinan besar akan mengalami

tekanan daripada segi psikologi seperti kemurungan, kerisauan dan kegelisahan yang

tinggi, stress dan lebih dari itu ialah hilang akal.

210

Cabaran Salah Faham

Negara Malaysia merupakan sebuah negara yang terdiri daripada pelbagai bangsa dan

membentuk masyarak majmuk yang terdiri daripada bangsa Cina, India serta bangsa-

bangsa yang lain. Masyarakat Non Muslim mempunyai persepsi ke atas mereka yang

memeluk Islam. Pengalaman pengkaji sendiri mendapati di antara persepsi-persepsi

kedua ibu bapa yang belum memeluk  terhadap  anak-anaknya setelah  memeluk Islam

adalah seperi berikut:

Terputusnya Hubungan Kekeluargaan Setelah Memeluk Islam

Aspek kekeluargaan adalah amat dititiberatkan dalam masyarakat yang berpegang

kepada ajaran Konfusinisme. Pengkaji melihat hubungan erat di antara anak-anak dan

kedua ibu bapa adalah akrab dan begitu juga dengan adik beradik serta sanak saudara

yang lain. Dengan tindakan seseorang untuk memilih agama Islam sebagai anutannya

telah memberi kesan yang mendalam pada jiwa kedua ibu bapa yang telah melahirkan

mereka. Ini kerana kedua ibu bapa beranggapan bahawa sekiranya memeluk Islam

seseorang muallaf itu akan meninggalkan dan seterusnya memutuskan hubungan

dengan mereka. Persepsi seperti ini menjadi fobia kepada masyarakat Cina dan bangsa

lain sekiranya terdapat anak-anak mereka yang berhasrat untuk memeluk Islam dan

dari sini akan wujudnya pelbagai tentangan yang hebat daripada ibu bapa malah ahli

keluarga dan sanak saudara seperti memulaukan muallaf tersebut, menyiksa,

membunuh dan kedua ibu bapa tidak mengaku muallaf sebagai anak kandung mereka.

 Begitu juga dalam masyarakat India, Iban, Kadazan, Siam mereka

mengandaikan bahawa sekiranya kalangan ahli keluarganya yang memeluk Islam

maka akan terputus semua hubungan kekeluargaan yang terjalin. Perkara ini terbukti

apabila Nurain Abdullah yang ditemurah pada 14 Ogos 2008, seorang penganut agama

Siam dilabelkan meninggalkan keluarga dan telah terputus segala hubungannya antara

keluarga ekoran dari tindakannya memeluk Islam. Hakikatnya, Islam mengajar agar

umatnya sentiasa perlu saling hormat menghormati antara satu sama lain, lebih-lebih

lagi terhadap kedua ibu bapa dan keluarga sekandungnya.

Masuk Islam Bererti Masuk Melayu

Masyarakat Melayu merupakan golongan majoriti dalam masyarakat majmuk di

Malaysia. Masyarakat Cina misalnya pada pemerhatian penulis berpandapat bahawa

sekiranya anak-anak mereka memeluk Islam adalah sama konsep dengan istilah "

211

masuk Melayu " dan tidak berandaian tindakan bertukar agama kepada agama Islam

sebagai  " masuk Islam ". Fenomena ini berlaku kerana bangsa Melayu merupakan

golongan majoriti yang beragama Islam. Di samping itu,  kehidupan, akhlak, akidah,

pendidikan, perniagaan segelintir masyarakat Melayu agak tidak menyokong kepada

keadaan penghapusan persepsi masyarakat Cina, India dan Iban serta Kadazan

terhadap muallaf.

Ekoran daripada itu, tanggapan sebegini telah sebati dalam pemikiran mereka

dari dahulu sehingga kini. Walaupun usaha untuk memberi pemahaman dan

penjelasan kepada mereka bahawa terdapat perbezaan di antara memeluk Islam dan

masuk Melayu iaitu dari segi Islam sebagai agama dan Melayu sebagai bangsa.

Namun usaha ini pada pengalaman dan pemerhatian pengkaji merupakan satu usaha

yang mengambil masa yang agak lama untuk memberi kefahaman kepada mereka.

Kajian mendapati bahawa usaha untuk memberi pemahaman kepada kedua ibu

bapa dan keluarga yang terdekat berkenaan dengan istilah memeluk Islam dan masuk

Melayu memerlukan cara yang amat diplomasi dan pendekatan bercakap berdasarkan

perbuatan untuk memberikan perbezaan dua istilah tersebut kepada mereka.

Kebenaran dan ketepatan fakta berkenaan perkataan agama dan penganut agama perlu

dinyatakan, dikupaskan dalam aspek yang mudah difahami kepada mereka. Usaha ini

sehingga membawa kepada tahap pemahaman dan seterusnya mereka dapat menerima

bahawa istilah yang sebenarnya digunapakai bagi mereka yang memeluk Islam ialah

memeluk Islam dan bukannya masuk Melayu.

Islam Berkembang Melalui Pedang dan Keganasan

Peperangan merupakan satu fenomena yang tidak disukai oleh semua pihak kerana

kesan dari peperangan membawa manusia dan alam sekitarnya kepada kebinasaan dan

kemusnahan, Oleh kerana itu, manusia amat benci akan peperangan dan keganasan.

Sehubungan dengan itulah orang-orang bukan Islam secara tidak langsung akan

membenci Islam. Kebencian ini disebabkan mereka telah mempercayai fakta yang

menyatakan Islam berkembang melalui peperangan atau lebih dikenali sebagai mata

pedang (Sir Thomas Arnold 1970: 63-64).

Umat Islam zaman dahulu dilabelkan sebagai umat yang suka berperang dan

merebut kuasa serta harta. Ini merujuk kepada kekerapan perang semasa zaman

Rasulullah saw. Manakala umat Islam di seluruh dunia zaman kini dituduh sebagai

pengganas.

212

Semua fakta ini telah disalah tafsirkan oleh musuh-musuh Islam untuk memburukkan

dan melemahkan semangat umat Islam sekaligus matlamat utama mereka ialah

menghapuskan Islam dari muka bumi Allah SWT. Secara tidak langsung ia telah

memberi kesan di dalam pemikiran masyarakat khusunya dalam pemerhatian ini turut

melabelkan Islam itu suka bergaduh-gaduh, berperang-perangan sekaligus meletakkan

Islam itu berkembang melalui mata pedang. Begitulah persepsi masyarakat terhadap

anak mereka yang memeluk Islam. Walaubagaimanapun, cabaran salah faham ini

perlu dibersihkan agar ianya tidak terus kekal dalam pemikiran mereka. Dengan itu

akan memudahkan usaha dakwah ke atas masyarakat Cina, India dan lain-lain

khususnya dan masyarakat yang lain umumnya.

KESIMPULAN

Pelbagai cabaran pasca pemelukan Islam dalam kalangan muallaf amat

membimbangkan Implikasi dari cabaran-cabaran ini menatijahkan ketidakyakinan

muallaf terhadap Islam dan dalam kebuntuan dan kemelutnya sebahagian muallaf

memilih jalan keluar dengan memohon keluar dari agama Islam di mahkamah syariah.

Oleh itu, umat Islam perlu membimbing dan menjaga kebajikan muallaf supaya

pemerkasaan dan pembangunan muallaf dapat dilaksankan semaksima mungkin untuk

melahirkan muallaf yang cemerlang dalam segala aspek.

213

RUJUKAN

Al-Quran

Anuar Puteh. 2008. Bimbingan al-Quran saudara baru di Lembah Klang. Bangi:

Fakulti Pengajian Islam, Universiti Kebangsaan Malaysia.

Fariza Md Sham, Anuar Puteh & Nur A'thiroh Masyaa'il Tan @ Tan Ai Pao. 2008.

Cabaran saudara kita: kajian dari aspek psikologi.  Kertas kerja Seminar

Dakwah, Kerohanian dan Qiadah.  Anjuran Fakulti Pengajian Islam, Universiti

Kebangsaan Malaysia. Malaysia, 24 Januari.

Firdaus Toh. 2020. Temu bual atas talian. 10 Dis

Ku Md Ali b. Hj. Ku Ramli. 1997. Dakwah kepada saudara baru: Satu kajian mengenai

pendekatan dalam aspek bimbingan dan kebajikan. Tesis. Universiti Kebangsaan

Malaysia.

Nur A’thiroh Masyaa’il Tan @ Tan Ai Pao. 2017. Cabaran perkahwinan dalam

kalangan saudara baru di Malaysia: Satu kajian awal. Dlm. A’dawiyah Ismail,

Salasiah Hanin Hamjah & Zulkifli Abd Ghani (pnyt). Dakwah Dalam

Kepelbagaian, hlm. 114. Bangi: UKM.

Nur A’thiroh Masyaa’il Tan, “Cabaran Psikologi Saudara Baru: Kajian di Wialayah

Persekutuan, Kuala Lumpur”, (Disertasi Sarjana Jabatan Pengajian Dakwah dan

Kepimpinan, Fakulti Pengajian Islam, Universiti Kebangsaan Malaysia 2007).

Nur Ain Abdullah. 2008.   Universiti Kebangsaan Malaysia, Bangi.    Temu bual, 10

Ogos.

Sharifah Hapsah Syed Hasan Shahabuddin. 2008.  Naib Canselor Universiti

Kebangsaan Malaysia, Bangi.    Temu bual, 15 Ogos.

Sir Thomas Arnold. 1970.  al-Dakwah ila al-Islam. Qahirah: Maktabah al-Nahdah al-

Misriyyah.

214

PENASIHAT

YBhg. Datuk Abdul Aziz bin Jusoh
Ketua Pengarah Jabatan Kemajuan

Islam Malaysia

PENGERUSI

Ustaz Mohamad Zamri bin Mohamed
Shapik

Pengarah Institut Pengajian Islam dan

Dakwah Sabah

SETIAUSAHA

Dr. Baharudin bin Othman

Timbalan Pengarah Institut Pengajian

Islam dan Dakwah Sabah

PENYELARAS BERSAMA

Encik Mohd Zul Fadhli bin Abd Rasid

Pengetua Institut Pengajian Islam dan

Dakwah Sabah Kampus Kudat

Encik Mohd Syafiq bin Abd Latip

Ketua Penolong Pengarah Cawangan

Kualiti IPDAS

JK SEKRETARIAT

Puan Saeidah Syamielah binti Abd
Rahman

Puan Nur Aziera binti Nahar

Encik Yazmer bin Rahman

Encik Mohd. Ibnu Fakri bin Vermond

Puan Khairunnisa binti Mohd Hairi

Encik Takbilani bin Sabang

Puan Alia Farhana binti Yakob

JK PROTOKOL

Dr. Baharudin bin Othman
Encik Shalahudin bin Ismail

Encik Abdul Aziz bin Mokhtar

Encik Darmansyah bin Mohd Said

JK FLOOR MANAGER

Encik Ahmad Nur Amsyar bin Zainal

Puan Zaimatul Nadia binti Anuar

Encik Mohd Hafizi bin Nurodin

JK MULTIMEDIA DAN TEKNIKAL

Encik Mohamad Fitri bin Kamarolzaman

Encik Jamal Adli bin Ahmad Shukri

Encik Azman bin Madusin

Encik Md. Hamizi bin Abdul Kamil

Encik Azri bin Sikul

Encik Kamran bin Pasiran

Encik Sulaiman bin Nawawi

Encik Khairul Hafizar bin Abd Latiff

JK PELAPORAN, PENERBITAN &

RESOLUSI

Puan Norhikmah binti Masir
Puan Saeidah Syamielah binti Abd

Rahman

Encik Mohd Johar bin Japnar

Puan Azizah binti Kauli

JK MEDIA DAN PUBLISITI

Puan Norhafizah binti Rahmat
Encik Mohd Shahrozan bin Oton

Puan Masleha binti Yusof

Puan Siti Aisah binti Kebajikan

Encik Al Amin bin Albar

JAWATANKUASA

KONVENSYEN PENDIDIKAN TINGGI ISLAM (MUALLAF) DI MALAYSIA

215

JK HADIAH DAN JAMUAN

Puan Jundia binti Ali
Puan Puad bin Jaragan

Encik Muammar bin Hamidin
Encik Muhammad Khaithir bin Othman

Encik Razif bin Drisno

PEMBACA DOA

Ust. Takbilani bin Sabang
Ust. Rafiee bin Badurus

PENGACARA MAJLIS

Ust. Mohd Firdaus bin Nurikin

Puan Masleha binti Yusof

MODERATOR

Encik Mohd Ikhwan bin Mohammad
Saleh

Encik Datu Mohd Sallehin bin Moksan
Puan Khadijah binti Radzuan

Encik Ahmad Safuan bin Salim
Encik Mohd Shahrozan bin Oton

Puan Khairunnisa binti Hairi

DIUCAPKAN KEPADA

RAKAN-RAKAN MEDIA YANG MEMBUAT LIPUTAN SEPANJANG KONVENSYEN PENDIDIKAN TINGGI ISLAM
(MUALAF) DI MALAYSIA BERLANGSUNG

&
SEMUA PESERTA SERTA TETAMU YANG HADIR TERLIBAT SECARA LANGSUNG DAN TIDAK LANGSUNG DALAM

MENJAYAKAN KONVENSYEN INI.

SEKALUNG PENGHARGAAN